# verses

text:
Ibrohimdan Ishoq tug`ildi. Ishoqdan Yoqub tug`ildi. Yoqubdan Yahudo va uning aka-ukalari tug`ildilar.


text:
Yahudo va Tamaradan Paras hamda Zarah tug`ildilar. Parasdan Xasro`n tug`ildi. Xasro`ndan Aram tug`ildi.


text:
Yo`shiyodan Yo`akim tug`ildi. Yo`akimdan Bobilga surgun bo`lish davrida Yako`niyo bilan aka-ukalari tug`ildilar.


text:
Bobildagi surgunlik davridan keyin Yako`niyodan Shaaltiel tug`ildi. Shaaltieldan Zarubobil tug`ildi.


text:
Shunday qilib, Ibrohimdan Dovudgacha hammasi bo`lib o`n to`rt nasl, Dovuddan Bobil surgunligigacha o`n to`rt nasl va Bobil surgunligidan Masih kelishigacha o`n to`rt nasldir.


text:
Iso Masihning tug`ilishi shunday sodir bo`ldi: Uning onasi Maryam Yusufga unashtirib qo`yilgan edi. Ularning nikohidan oldin Maryam Muqaddas Ruhdan homilador ekani ma`lum bo`ldi.


text:
Uning eri Yusuf esa solih odam bo`lib, Maryamni sharmanda qilishni istamay, yashirincha qo`yib yuborishi niyatida bo`ldi.


text:
Buni o`ylab ko`rganidayoq, Xudovandining bir farishtasi tushida unga ko`rinib: Ey Dovud o`g`li Yusuf! dedi - Sen Maryamni o`zingga xotinlikka olishdan qo`rqma; chunki uning vujudidagi homila Muqaddas Ruhdan paydo bo`lgan.


text:
Bularning bari esa Xudovandning payg`anbar orqali aytgani bajo kelishi uchun ro`y berdi. Payg`ambar:


text:
Qiz homilali bo`lg`ay va o`g`il tuqqay, Uning ismini esa Immanuil - qo`yurlar, - deb karomat qilgan edi. Immanuil - Xudo biz bilan demakdir.


text:
Lekin u tug`maguncha unga yaqinlashmadi. Nihoyat Maryam o`zining to`ng`ich o`g`lini tug`di va Uning ismini Iso qo`ydi.


text:
Iso podshoh Hirod davrida, Yahudiyaning Baytlahm shaharchasida tug`ilganidan keyin, sharqdan Quddusga munajjimlar keldi.


text:
Ular: Yahudiylarning podshohi bo`lib tug`ilgan bola qayerda? Biz sharqda Uning yulduzini ko`rdik, Unga ta`zim qilgani keldik, - dedilar.


text:
U barcha yahudiy oliy ruhoniylari va ulamolarini to`plab,ulardan Masihning qayerda tug`ilishi kerakligini so`radi.


text:
Ular esa: Yahudiyaning Baytlaham shahrida, - deyishdi unga, - chunki payg`ambarning kitobida shunday yozilgan:


text:
Ey Yahudo diyoridagi Baytlahm! Sen Yahudo ulug`laridan aslo kam emassan. Zero xalqim - Isroilni boquvchi Dohiy Sendan kelib chiqajak.


text:
O`shanda Hirod munajjimlarni yashirincha chaqirib, ulardan yulduzning paydo bo`lgan aniq vaqtini bilib olib.


text:
So`ng ularni Baytlahmga yuborib: Boringlar, chaqaloq haqida sinchiklab surishtiringlar. Uni topgach menga xabar beringlar, toki men ham borib Unga ta`zim qilayin, - dedi.


text:
Munajjimlar podshohning so`zlariga quloq solib jo`nadilar. Ular sharqda ko`rgan yulduz esa ularga yo`l ko`rsatib bordi va nihoyat chaqaloq yotgan joy tepasiga kelib to`xtadi.


text:
Uyga kirib, chaqaloqni va Uning onasi Maryamni ko`rdilar-da, muk tushib chaqaloqqa ta`zim qildilar. So`ng xazinalarini ochib, Unga oltin, xushbo`y tutatqilar va mumiyo tortiq qildilar.


text:
Hirodga qaytmaslik haqida tushlarida ogohlantirilgandan keyin, boshqa yo`l bilan o`z yurtlariga qaytib ketdilar.


text:
Munajjimlar jo`nab ketganlaridan so`ng, Xudovandining bir farishtasi Yusufga tushida ko`rinib: O`rningdan tur! - dedi.Chaqaloq bilan onasini olib, Misrga qoch va men senga biror narsa aytmagunimcha, u erda qolgin. Chunki Hirod chaqaloqni qidirib topsa, uni halok qilish niyati bor.


text:
Hirodning ajali etgunigacha, u erda qoldi. Shu tariqa Xudovandning: Men O`g`limni Misrdan chaqirib oldim, - deb payg`ambar orqali aytgan so`zi bajo keldi.


text:
Hirod munajjimlar tomonidan aldanganini payqagach, juda qattiq g`azablandi. Ulardan bilib olgan vaqtga ko`ra, Baytlahm hamda uning tevarak-atroflaridagi ikki yosh va undan kichik bo`lgan hamma o`g`il bolalarni qilichdan o`tkazgani kishi yubordi.


text:
Ramadan bir nido eshitilur, cheksiz bir nolayu ohu fig`on, bu. Bolalari uchun yig`lar Rohila, hech na yupatolmas, endi ular yo`q.


text:
O`rningdan tur! - dedi. Chaqaloq bilan onasini olib, Isroil mamlakatiga yo`l ol. Chunki chaqaloqning joniga qasd qilganlar olamdan o`tdi.


text:
Ammo Yaxudiyada Hirod o`rniga uning o`g`li Arxelay taxtga chiqqanini eshitib, u yerga borishga qo`rqdi. Biroq tushida vahiy kelgach, u Jalila yurtiga bordi.


text:
U yurtning Nosira degan shahrida joylashdi. Shunday qilib, U nosiralik deb atalgay, - degan payg`ambar so`zi bajo keldi.


text:
Bu voqea esa Isha`yo payg`ambarga vahiy qilingan shu oyatga to`g`ri keladi: Mana, cho`lda nido yangramoqda: Xudovand yo`lini tayyorlangiz, ravon aylangiz so`qmoqlarin! - deya.


text:
Yahyoning o`zi tuya junidan kiyim kiyib, beliga teridan kamar taqar edi. Uning yeguligi esa chigirtka bilan yovvoyi asal edi.


text:
Quddusda, Yaxudiya yurti bo`ylab va O`rdun daryosi atrofida yashovchilarning hammasi Yahyo payg`ambarning oldiga chiqar edi.


text:
Farziy va sadduqiy mazhablaridan ham talay kishi cho`mish uchun uning oldiga kelayotganlarini Yahyo ko`rib, ularga dedi: Voy ilonlar zoti! Boshingizga keladigan Xudo g`azabidan qochib qutulishingizni sizlarga kim uqtirdi?


text:
Ibrohim bizning otamiz - deb ko`nglingizdan o`tkazmanglar. Men sizlarga aytamanki, Xudo shu toshlardan Ibrohimga avlod tiklashga qodir.


text:
Hozirdanoq daraxtlar ildizida bolta yotibdi-ku. Yaxshi meva bermagan har qanday daraxt kesilib olovga tashlanadi.


text:
Men sizlarni tavbaga chaqirish uchun suvga cho`mdirib yuribman. Lekin mening ketimdan Kelayotgan mendan qudratlidir. Men Uning choriqlarini ko`tarishga ham arzimayman. U sizlarni Muqaddas Ruxga va olovga cho`mdiradi.


text:
Uning panshaxasi qo`lida tayyor turibdi. U O`z xirmonini shopirib tashlaydi; bug`doyini omborga to`plab, somonni so`nmas o`tda yondirib yuboradi.


text:
Lekin Yahyo Isoni to`xtatmoqchi bo`lib: Men Sening huzuringda imon keltirishim kerak edi. Sen bo`lsang, mening oldimga kelyapsanmi? - dedi.


text:
Iso unga javob berib: Endi rozi bo`l, chunki biz shu yo`sinda ilohiy amrni to`la bajarishimiz o`rinlidir, - dedi. Shundan keyin Yahyo Isoga izn berdi.


text:
Iso daryoga tushdi. U suvdan chiqqan zahoti, osmon ochilib ketdi va Xudoning Ruhi kaptarday Isoning ustiga tushib qo`ngani ko`rindi.


text:
Shunda vasvasa qiluvchi Isoning yoniga kelib Unga: Agar Sen Xudoning O`g`li bo`lsang, aytgin, bu toshlar nonga aylansin! - dedi.


text:
Iso unga javoban dedi: Tavrotda: Inson birgina non bilan emas, balki Xudoning og`zidan chiqqan har bir so`z bilan yashaydi, deb yozilgan.


text:
Unga dedi: Agar Sen Xudoning O`g`li bo`lsang, O`zingni pastga tashla-chi. Chunki Zaburda shunday yozilgan-ku: U Sen haqda O`z farishtalariga amr etgay: Ular Seni qo`llarida ko`tarib ketar, oyog`ing ham toshga qoqilib ketmas.


text:
Iblis Isoni yana juda baland toqqa olib chiqib ketdi. Dunyoning barcha saltanatlarini hamda ularning hashamatini Unga ko`rsatib:


text:
Shunda Iso: Yo`qol ko`zimdan, shayton! Chunki Tavrotda: Egang Xudovandga sajda qil, birgina Unga itoatda bo`l, deb yozilgan, - dedi.


text:
U Nosira shaxrida ko`p qolmay, Zavulun va Naftoli yurtidagi ko`l bo`yida joylashgan Kafarnahum shahriga kelib o`rnashdi.


text:
Ey Zavulun diyori va Naftoli diyori, O`rdun nahrining naryog`ida, Dengiz yo`lida joylashgan majusiylar Jalilasi!


text:
Shu kundan boshlab Iso voizlik qiladigan bo`lib: Tavba qilinglar, chunki Osmon Shohligi yaqinlab qoldi, - deb aytar edi.


text:
Jalila ko`li yonidan o`tayotganida, Iso ko`lga to`r tashlab turgan ikki aka-uka - Butrus deb ataluvchi Simun va uning ukasi Idrisni ko`rib qoldi. Ular baliqchi edilar.


text:
U yerdan o`tayotib, Iso boshqa ikki aka-uka - Zabadiyning o`g`li Yoqub va uning ukasi Yuhannoni ko`rib qoldi. Ular otalari Zabadiy bilan birga qayiqda to`rlarini yamab o`tirishgan edi. Iso ularni ham chaqirdi.


text:
Iso butun Jalilani aylanib chiqdi. U yurtning ibodatxonalarida ta`lim berib, Xudoning Shohligi to`g`risidagi Xushxabarni e`lon qilib, odamlardagi har turli kasallik va darmonsizlikni shifolab yurdi.


text:
U haqdagi xabar butun Suriyaga yoyildi. Turli-tuman dardu illatlardan qiynalib yurganlar, jinga chalinganlar, tutqanoq va shol kasaliga yo`liqqanlarning hammasini Isoning oldiga keltirishar, U esa ularni sog`aytirar edi.


text:
Jalila va O`nkent viloyatidan, Quddusdan, Yahudiya hamda O`rdunning narigi tomonidagi yurtlardan kelgan ko`plab xaloyiq Uning orqasidan ergashib bordi.


text:
Men tufayli odamlar sizni haqoratlab quvg`in etsa, siz haqda yolg`on gapirib fisqu g`iybat qilsa, baxtlisiz!


text:
Sevininglar va xursand bo`linglar, chunki sizga osmon mukofoti buyuk. Sizdan avval o`tgan payg`ambarlar ham shunday quvg`in bo`lgan.


text:
Siz - yerning tuzisizlar. Agarda tuz kuchini yo`qotsa, uni yana qanday sho`r qilish mumkin? U endi chiqitga tashlab yuboriladi, oyoq ostida poymol bo`lishdan boshqaga yaramaydi.


text:
Shuningdek, shamni yoqib, keyin idish bilan yopib qo`yishmaydi. Uydagilarning hammasiga yorug`lik bersin, deb uni shamdonga qo`yishadi.


text:
Ayni ravishda sizning nuringiz ham insonlar oldida shunday porlasinki, ular yaxshi ishlaringizni ko`rib, osmondagi Otangizni ulug`lasinlar.


text:
Meni Tavrot yoki payg`ambar oyatlarini bekor qilgani keldi, deb o`ylamanglar. Men bekor qilgani emas, balki bajo keltirgani keldim.


text:
Sizga chinini aytayin: yeru osmon tugamaguncha va taqdir etilgan hamma narsa amalga oshmaguncha, Tavrotdan na bir harf, na bir nuqta o`chadi.


text:
Shunday qilib, kim bu amrlarning eng kichigini ham insonlarga buzib o`rgatsa, Osmon Shohligida eng kichik bo`ladi. Lekin kim bu amrlarni bajarib boshqalarga o`rgatsa, Osmon Shohligida buyuk bo`ladi.


text:
Sizlarga aytib qo`yay: agar sizning solihligingiz ulamolar va farziylarning solihligidan ustun kelmasa, Osmon Shohligiga kirolmaysizlar.


text:
Qadimgilarga: Odam o`ldirma; kim odam o`ldirsa, javobgarlikka tortiladi, - deb aytilganini eshitgansizlar.


text:
Lekin Men sizga aytaman: kimki birodariga behuda g`azablansa, javobgarlikka tortiladi. Kimki birodariga ahmoq desa, oliy mahkamada javob beradi. Kimki birodariga telba desa, jahannam olovida javob beradi.


text:
Shunday qilib, sen xayr-ehsoningni qurbongohga olib kelganingda, agar u yerda birodaring sendan xafa ekani yodingga tushsa,


text:
xayr-ehsoningni u yerda, qurbongoh oldida qoldir va borib, avval birodaring bilan yarashgil. Shundan keyin kelib, xayr-ehsoningni bajo keltir.


text:
Sen raqibing bilan qozixonaga borarkansan, yo`l-yo`lakay u bilan kelishishga shoshil, toki raqibing seni qoziga, qozi esa mirshabga topshirib, seni zindonga tashlamasin.


text:
Lekin Men sizga aytaman: kim bir ayolga shahvat bilan qarasa ham, allaqachon ko`nglida u bilan zino qilgan bo`ladi.


text:
Agar sening o`ng ko`zing gunoh qilishingga sabab bo`lsa, uni sug`urib tashla. Chunki butun badaning jahannamga tashlanishidan ko`ra, a`zoyingdan birining nobud bo`lgani sen uchun yaxshiroqdir.


text:
Agar sening o`ng qo`ling gunoh qilishingga sabab bo`lsa, uni chopib tashla. Chunki butun badaning jahannamga yo`liqishidan ko`ra, a`zoyingdan birining nobud bo`lgani sen uchun yaxshiroqdir.


text:
Lekin Men sizga aytaman: kim bevafolik aybidan boshqa sabab bilan xotinidan ajralsa, unga zino qilishga sabab topib beradi. Shuningdek, kim ajralgan xotinga uylansa, zino qilgan bo`ladi.


text:
Yana qadimgilarga: Qasamdan qaytma. Ichgan qasamlaringni Xudovand oldida bajo keltir, - deb aytilganini eshitgansizlar.


text:
Lekin Men sizga aytaman: yomonga qarshi chiqma. Kim sening o`ng chakkangga ursa, unga ikkinchisini ham o`gir.


text:
Lekin Men sizga aytaman: dushmanlaringizni sevinglar. Sizni la`natlaganlarni duo qilinglar. Sizdan nafratlanganlarga yaxshilik qiling. Sizning nomingizga isnod keltirganlar uchun, sizga jabr-zulm o`tkazganlar uchun ibodat qilinglar.


text:
Shunda siz osmondagi Otangizning o`g`illari bo`lasizlar. Chunki U O`z quyoshini yovuzlar ustida ham, yaxshilar ustida ham balqitadi, yomg`irini solihlar ustiga ham, fosiqlar ustiga ham yog`diradi.


text:
Agar sizni sevadiganlarnigina sevsangiz, bundan sizga rahmat bo`lurmi? Soliqchilar ham xuddi shunday qilishmaydimi?


text:
Agar siz faqat birodarlaringiz bilangina salomlashsangiz, qanday fazilatli ish qilgan bo`lasizlar? Butparastlar ham xuddi shunday qilishmaydimi?


text:
Ehtiyot bo`linglar, savobli ishingizni odamlarga ko`rinish uchun hammaning ko`z o`ngida qilmanglar. Aks holda osmondagi Otangizdan mukofot ololmaysizlar.


text:
Shunday qilib, sen birovga sadaqa bermoqchi bo`lsang, o`tgan-ketganga jar solma. Ikkiyuzlamachilargina odamlardan olqish olish uchun ibodatxonalarda va ko`cha-ko`yda shunday qiladilar. Sizlarga chinini aytayin: bular o`zlariga yarasha mukofotni olib bo`ldilar.


text:
Ya`ni sening muruvvating yashirin bo`lsin. Shunda yashirin bo`lganlarni ko`ruvchi Otang seni aniq taqdirlaydi.


text:
Ibodat qilayotganingizda, odamlarga ko`rinish uchun ibodatxonalarda va ko`cha burchaklarida turib ibodat qilishni yaxshi ko`radigan ikkiyuzlamachilarga o`xshamanglar. Sizlarga chinini aytayin: ular o`zlariga yarashasini olib bo`ldilar.


text:
Sen esa ibodat qilayotganingda o`z hujrangga kir va eshikni berkitib, yashirin bo`lgan Otangga ibodat qil. Shunda yashirin bo`lganlarni ko`ruvchi Otang seni aniq taqdirlaydi.


text:
Ibodat qilayotganingizda, majusiylar kabi ortiqcha so`zlarni takrorlab turmanglar. Ular: ko`p so`zlasam, ibodatim ijobat bo`ladi, deb o`ylaydilar.


text:
Bizni vasvasaga duchor qilmagin, ammo yovuz shaytondan xalos qilgin. Saltanat, kuch-kudrat va shon-shuxrat to abad Senikidir.


text:
Ro`za tutayotganingizda, ikkiyuzlamachilar kabi qovoq osiltirib yurmanglar. Ular ro`za ekanlarini odamlarga bildirish uchun o`zlarini avzoyi buzuq qilib ko`rsatadilar. Sizlarga chinini aytayin: ular o`zlariga yarashasini olib bo`ldilar.


text:
toki ro`za tutganing insonlarga emas, balki yashirin bo`lgan Otangga oshkor bo`lsin. Yashirin bo`lganlarni ko`ruvchi Otang esa seni aniq taqdirlaydi.


text:
Aksincha, kuya va zang yeb ketmaydigan, o`g`ri teshib talamaydigan u dunyoning xazinalarini jamlanglar.


text:
Ammo ko`zing yomon bo`lsa, butun taning ham qorong`i bo`lur. Agarda ichingdagi nur qorong`i bo`lib tursa, u qorong`ilik qanchalik qo`rqinchli bo`lur!


text:
Hech kim ikki xo`jayinga xizmat qilolmaydi. U yo birini yomon ko`rib, boshqasini sevadi, yoki biriga ixlos qo`yib, boshqasini xorlaydi. Siz ham Xudoga, ham pulga birdek sig`ina olmaysizlar.


text:
Binobarin, sizga shuni aytaman: nima yeb, nima ichamiz, deb joningiz uchun, nima kiyamiz, deb taningiz uchun tashvishlanib yurmanglar. Jon ovqatdan, tan esa kiyimdan afzal emasmi?


text:
Ko`kda uchuvchi qushlarga qaranglar: ular na ekadi, na o`radi, na omborga don yig`adi. Shunga qaramay, samoviy Otangiz ularning rizqini beradi. Siz esa ulardan ancha a`loroq emasmisiz?


text:
Nega kiyim uchun tashvishlanasizlar? Dashtdagi piyozgullarning qanday o`sishiga qarab, ibrat olinglar: ular na mehnat qilar, na charx yigirar.


text:
Ammo sizlarga aytib qo`yay: hatto podshoh Sulaymon ham o`zining shuhrat cho`qqisida bularning hech biriday kiyinmagan edi.


text:
Agar Xudo bugun bor bo`lib, ertaga o`choqqa otiladigan dasht o`tiga shunday zeb bergan bo`lsa, sizni undan kam ko`rarmidi, ey imoni sustlar?!


text:
Majusiylar hadeb bularning g`amida yurishadi. Lekin samoviy Otangiz siz bularning bariga muhtoj ekaningizni biladi-ku!


text:
Siz avvalo Xudoning Shohligi va Uning irodasi payidan bo`linglar, shunda bularning hammasi sizga qo`shimcha qilib beriladi.


text:
Binobarin, ertagi kun haqida tashvish tortmanglar. Ertaning tashvishi ertaning o`ziga tegishlidir. Har bir kunning dardi o`ziga yetar.


text:
Sizlar qanday hukm qilsangiz, sizga ham shunday hukm o`tkaziladi. Sizlar qanday o`lchov bilan o`lchasangiz, sizga ham shunday o`lchov tatbiq etiladi.


text:
Sening ko`zingda xoda bor ekan, qanday qilib birodaringga: Kel ko`zingdagi cho`pni chiqarib olay, - deysan?


text:
Ey ikkiyuzlamachi! Oldin o`z ko`zingdan xodani chiqarib ol, keyin birodaring ko`zidan cho`pni qanday chiqarmoq uchun ko`zing ochiladi.


text:
Muqaddas bo`lgan narsani itlarga bermang, marvaridlaringizni cho`chqalar oldiga tashlamang. Tag`in bularni oyoq osti qilib, so`ngra o`zingizni tilka-pora qilmasinlar!


text:
Sizlar yovuz bo`la turib, bolalaringizga yaxshi hadyalar berishni bilmangiz, boz ustiga osmondagi Otangiz Undan so`raganlarga mo`l-ko`l ne`matni beradi!


text:
Odamlar sizga qanday muomala qilishlarini istasangiz, siz ham ularga shunday muomalada bo`ling. Tavrot va payg`ambarlar ta`limotining mag`zi shundadir.


text:
Tor eshikdan kiringlar! Chunki halokatga eltuvchi yo`l ko`p enli, darvozasi esa kengdir. Ana, shu tomon yurayotganlar ko`p.


text:
Soxta payg`ambarlardan ehtiyot bo`linglar! Ular sizning oldingizga qo`y kiyimida keladilar, lekin ichlaridan yirtqich bo`rilardir.


text:
Meni Yo Rabbiy, yo Rabbiy deb chaqirgani bilan har bir odam Osmon Shohligiga kiravermaydi. Bunga osmondagi Otamning irodasini bajo keltiruvchigina erishadi.


text:
Qiyomat kunida ko`plar Menga: Yo Rabbiy, yo Rabbiy, bizlar Sening noming bilan bashorat qilmadikmi? Sening noming bilan jinlarni quvib chiqarmadikmi? Sening noming bilan ko`pgina mo``jizalar yaratmadikmi? - deydilar.


text:
O`sha vaqtda Men ularning yuziga qarab: Men sizlarni hech qachon tanigan emasman. Ey badkirdorlar, Mening oldimdan ketinglar! - deyman.


text:
Endi kim Mening bu so`zlarimni eshitib, ularni bajo keltirsa, uni o`z uyini tosh ustiga qurgan farosatli odamga o`xshataman.


text:
Yomg`ir yog`ib, sellar toshib, shamollar esib, u uyni bosib qolibdi. Lekin tosh ustiga o`rnatilgani uchun qulamabdi.


text:
Biroq kim Mening bu so`zlarimni eshitib, ularni bajo keltirmasa, o`z uyini qum ustiga qurgan farosatsiz odamga o`xshaydi.


text:
Yomg`ir yog`ib, sellar toshib, shamollar esib, u uyni bosib qolibdi. Uy esa qulab, yer bilan yakson bo`libdi.


text:
Chunki Iso ularga ulamolar va farziylar kabi emas, balki qudratli kuch egasiday ta`sirchan ta`lim berar edi.


text:
Shu o`rtada bir moxov Unga yaqinlashib, sajda qildi-da: Hazrat, agar istasang, meni moxovlikdan pok qila olasan, - dedi.


text:
Iso qo`lini uzatdi va unga tegizib: Istayman, pok bo`l! - dedi. Moxov shu zahoti dardidan forig` bo`ldi.


text:
Iso unga: Ehtiyot bo`l, buni hech kimga aytma. Lekin borib, o`zingni ruhoniyga ko`rsat va sog`ayganingni tasdiqlatgin, Muso payg`ambar buyurgan qurbonlikni keltirib ber, - dedi.


text:
Yuzboshi javob berib: Hazrat! dedi. - Kulbamga oyoq bosishing uchun men munosib emasman. Sen birgina so`z aytsang bas, xizmatkorim sog`ayib ketadi.


text:
Chunki men ham buyruqqa tobe odamman, shuningdek, mening buyrug`imga bo`ysunuvchi askarlarim ham bor. Biriga ket desam, ketadi. Boshqasiga kel desam, keladi. Biron xizmatkorimga shuni qil desam, qiladi.


text:
Iso buni eshitgach hayron qoldi. Orqasidan ergashib kelayotganlarga.: Sizlarga chinini aytayin, - dedi, - Men bunchalik buyuk ishonchni Isroilning biron joyida ham topmadim.


text:
Sizlarga shuni aytaman: qiyomatda sharqu g`arbdan ko`plar kelib, Osmon Shohligida Ibrohim, Ishoq va Yoqub bilan birga ziyofatga o`tirishadi.


text:
Lekin Shoh ahlining o`zlari esa tashqi qorong`ilikka otiladilar. U yerda zor yig`lab, tish g`ichirlatadilar.


text:
Keyin Iso yuzboshiga: Bor, sen ishonganingdek bo`lsin, - dedi. Yuzboshining xizmatkori esa o`sha zahoti sog`ayib ketdi.


text:
Kech kirishi bilan, jinga chalingan bir talay kishini Isoning oldiga keltirishdi. U so`z bilan yomon ruhlarni quvib chiqardi, dardga yo`liqqanlarning hammasini sog`aytirdi.


text:
Shu tariqa Isha`yo payg`ambarga vahiy bo`lgan ushbu oyat bajo keldi: U bizning kasalliklarimizni ko`tardi, dardlarimizni esa O`zi chekdi.


text:
Iso unga: Tulkilarning inlari bor, osmon qushlarining uyalari bor. Lekin Inson O`g`lining bosh suqadigan joyi yo`q, - dedi.


text:
Lekin Iso unga: sen Mening orqamdan yur. O`liklarni qo`y, ularni o`zicha o`lik bo`lganlar ko`msin, - dedi.


text:
Shogirdlari Uning yoniga bordi-da, Uni uyg`otishib: Yo Rabbiy, bizlarni qutqar, halok bo`lyapmiz! - deyishdi.


text:
Iso ularga: Hoy imoni sustlar, buncha qo`rqoq bo`lmasangiz?! - dedi. So`ng turib, shamolga va ko`lga do`q urdi. Shu zahoti chuqur sukunat cho`kdi.


text:
Odamlar esa bir-biriga: bu qanaqa kishiki, shamol ham, ko`l ham Unga bo`ysunsa? - deb hayratlanishdi.


text:
Iso narigi qirg`oqqa, Gergesa yurtiga yetib kelganida, qabriston lahadlaridan chiqib kelgan, jinga chalingan ikki kishi Unga ro`baro` bo`ldi. Ular juda vahshiy bo`lganliklari uchun, hech kim bu yo`ldan o`tolmas edi.


text:
Ular shunday baqira boshlashdi: Ey Xudoning O`g`li Iso, bizda nima ishing bor? Bu yerga bizlarni vaqtidan oldin qiynagani keldingmi?


text:
Jinlar Isoga yolvorib: agar bizlarni quvib chiqaradigan bo`lsang, unda to`ng`iz podasiga yuborgin, - deyishdi.


text:
Iso ularga: boringlar! - deyishi bilanoq, ular odamlardan chiqib ketib, to`ng`iz podasiga kirib oldilar. Shu onda butun to`ng`iz podasi tik qiyalikdan ko`l tomon yopirilib, suvda nobud bo`ldi.


text:
To`ng`iz boquvchilar esa qochib shaharga borishdi va yuz bergan hamma hodisani, shuningdek, jinga chalinganlar bilan bo`lib-o`tgan voqeani gapirib berishdi.


text:
Shunda butun shahar aholisi Isoning qarshisiga chiqdi. Uni ko`rgach, yurtlari hududidan chiqib ketishin iltimos qilishdi.


text:
Shundan keyin Iso qayiqqa tushib, ko`lining berigi tomoniga qaytib suzib o`tdi. U O`z shahri - Kafarnahumga kirib kelgan zahoti


text:
Uning oldiga to`shakda yotgan bir shol odamni ko`tarib keldilar. Iso ularning ishonchini ko`rib, sholga: dadil bo`l, bolam, gunohlaring kechirildi, - dedi.


text:
Iso esa ularning mulohazalarini payqab, dedi: Nega sizlar ko`ngillaringizdan yomon fikrlarni o`tkazyapsiz?


text:
Lekin Inson O`g`lining yer yuzida gunohlarni kechirish qudrati borligini ham bilib qo`yinglar. Shundan so`ng Iso sholga qayrilib: O`rningdan tur, to`shagingni olib uyingga ket! - dedi.


text:
Iso u yerdan o`tayotganida, soliq yig`adigan joyda o`tirgan Matto ismli odamni ko`rib qoldi-da, unga: Mening orqamdan yur! - dedi. U esa o`rnidan qalqib, Isoning orqasidan yurdi.


text:
Iso uyda yeb-ichib o`tirar ekan, ko`pgina soliqchilar va har xil gunohkor kishilar ham kelib, dasturxon atrofida Iso bilan shogirdlariga qo`shilishdi.


text:
Farziylar buni ko`rib, Isoning shogirdlaridan: Nega Ustozingiz soliqchilaru gunohkorlar bilan birga eb-ichib o`tiribdi? - deb so`radilar.


text:
Yaxshisi sizlar borib, Tovrotdagi: Men qurbon emas, rahm-shafqat istayman, degan oyatning ma`nosini o`rganib olinglar. Chunki Men taqvodorlarni emas, balki gunohkorlarni tavbaga chaqirgani kelganman.


text:
U vaqt Yahyoning shogirdlari Isoning oldiga kelib so`radilar: Bizlar va farziylar ko`p ro`za tutamiz-u, Sening shogirdlaring-chi, nega tutmaydilar?


text:
Iso ularga dedi: Kuyov davrada bo`lgan vaqtda to`y ahli aza tutarmikin? Biroq kuyov ulardan judo bo`lgan kunlar keladi, ana o`shanda ro`za tutadilar.


text:
Hech kim eski kiyimga yangi matodan yamoq solmaydi. Chunki yangi yamoq eski kiyimdan so`kilib, kiyimni battar sitib yuboradi.


text:
Shuningdek, yangi sharobni ham eski meshga quymaydilar. Chunki eskining tagi tushadi, sharob to`kiladi va mesh ham nobud bo`ladi. Aksincha, yangi sharobni yangi meshga quyadilar, u ham, bu ham saqlab qolinadi.


text:
Iso ularga bu so`zlarni aytib turganda, qaysi bir jamoaboshi kelib, Isoga ta`zim qildi-da: Mening qizim hozir o`ldi. Biroq Sen kelib unga qo`lingni tekizsang, u yana tirilib ketadi, - dedi.


text:
Shu payt o`n ikki yildan beri qon ketishidan qiynalib yurgan bir ayol Isoga orqa tomondan yo`lab, kiyimining etagiga qo`l tegizdi.


text:
Iso orqasiga o`girilib, ayolni ko`rgach: Dadil bo`l, qizim, ishonching seni qutqardi, - dedi. Ayol shu zahoti dardidan xalos bo`ldi.


text:
Bu yerdan tashqariga chiqinglar! Qizcha o`lgan emas, uxlab yotibdi, - dedi. Ular esa Uning ustidan kulishdi.


text:
Olomon tashqariga chiqarilgandan so`ng Iso ichkariga kirib, qizchaning qo`lidan ushladi. Qizcha esa o`rnidan turib ketdi.


text:
Iso u yerdan jo`nab ketayotganida, ikki ko`r Uning orqasidan ergashgancha dod solib: Ey Dovud O`g`li Iso, bizlarga rahm qil! - deb faryod chekishardi.


text:
Iso uyga qaytganida, ko`rlar Uning yoniga kelishdi. Iso ulardan so`radi: Men xohishingizni bajo qilishga kuchim borligiga ishonasizlarmi? - Ishonamiz, Hazrat! - deb javob berishdi ular.


text:
Shu bilan ularning ko`zlari ochilib ketdi. Buni hech kim bilmasin, tag`in! - deb Iso ularga qattiq tayinladi.


text:
Iso jinni quvib chiqargandan keyin, soqov gapira boshladi. Xalq esa hayratda qolib: Isroilda bunday hodisa hech qachon bo`lgan emas, - dedi.


text:
Bunga farziylar: U jinlar boshlig`ining kuchi bilan jinlarni quvib chiqaryapti-ku, - deb g`ingshidilar.


text:
Iso hamma shahar-qishloqlarni aylanadigan bo`ldi. Mahalliy ibodatxonalarda ta`lim berib, Xudoning Shohligi to`g`risidagi Xushxabarni e`lon qilar va odamlarning har xil dardu darmonsizliklarini davolar edi.


text:
Xalq olomonini ko`rib, Iso ularga achindi; chunki cho`ponsiz qo`ylarday dovdiragan va holdan toygan edilar.


text:
Iso O`zining o`n ikki shogirdini yoniga chaqirib, odamlardan yomon ruhlarni quvib chiqarish va har qanday dardu illatni sog`aytirish uchun ularga qudrat ato etdi.


text:
Ushbu o`n ikki havoriyning ismlari esa quyidagicha: birinchisi Butrus deb atalgan Simun va uning ukasi Idris, keyin Zabadiyning o`g`illari Yoqub bilan ukasi Yuhanno,


text:
Iso bu o`n ikkovini jo`natib, buyruq berdi: Majusiylar yo`liga oyoq bosmanglar va samariyaliklarning biron shahriga kirmanglar.


text:
Xastalarni sog`aytiringlar, moxovlarni pok qilinglar, o`liklarni tiriltiringlar, jinlarni quvib chiqaringlar. Tekin oldingizlar, tekin beringlar.


text:
Yo`l uchun na to`rva, na bir juft ko`ylak, na choriq na-da hassa olinglar. Chunki mehnatkash o`zining non-nasibasiga munosibdir.


text:
Qaysi shahar yoki qishloqqa kirsangiz, u yerda o`zingizga munosiblarnigina yo`qlab boring va jo`naguningizcha o`sha erda qolinglar.


text:
Agar uy ahli niyatingizga munosib bo`lsa, ularning boshi salomat bo`ladi. Agarda munosib bo`lmasa, salomingiz sizga qaytib keladi.


text:
Agar kim sizni qabul qilmasa va so`zlarigizga quloq solmasa, u uydan yoki shahardan chiqib ketayotganingizda oyoqlaringizdan changni ham qoqib ketinglar.


text:
Sizga chinini aytayin: qiyomat kunida bunday shahardan ko`ra Sado`m va G`amo`ra yerining ahvoli yengilroq bo`ladi.


text:
Mana, Men sizlarni bo`rilarning orasiga qo`ylar kabi yuboryapman. Siz ilonday ziyrak, kaptarday sodda bo`linglar.


text:
Mening nomim uchun sizlarni hokimlar va podshohlar qoshiga olib boradilar, siz esa ular va turli xalqlar oldida Mening guvohlarim bo`lasizlar.


text:
Sizni tutib berishayotganda esa nimani aytamiz, qanday gapiramiz, deb o`ylab qayg`urmanglar. Nima aytishingiz kerakligi o`sha onda sizlarga uqtiriladi.


text:
Aka ukasini, ota o`g`lini o`limga topshiradi. Bolalar o`z ota-onalariga qarshi chiqib, ularni o`ldirtiradilar.


text:
Agar sizlarni bir shahardan quvsalar, boshqasiga qochib o`tinglar. Sizlarga chinini aytayin: sizlar Isroilning shaharlarini aylanib chiqishga ulgurmasingizdan, Insan O`g`li yer yuziga qaytib keladi.


text:
Shogirdga o`zining ustoziday, xizmatkorga o`zining xo`jayiniday bo`lsa kifoyadir. Agar uy egasiga iblis deb nom qo`yishgan bo`lsa, unda uy ahlini yana nimalar deyishmaydi!.


text:
Shunday qilib, ulardan qo`rqmanglar! Chunki ochilmay qoladigan hech qanday yashirin narsa yo`q, ma`lum bo`lmaydigan hech qanday sir ham yo`qdir.


text:
Sizga qorong`ilikda gapirayotganlarimni yorug`dikda aytaveringlar. Qulog`ingizga shivirlab aytilayotganlarni tomlarning ustidan e`lon qilaveringlar.


text:
Tanni o`ldirib, jonni esa o`ldira olmaydiganlardan qo`rqmanglar. Yaxshisi, jonni ham, tanni ham jahannamda halok etishga qodir bo`lgan Xudodan qo`rqinglar.


text:
Ikkita chumchuq bir tangaga sotilmaydimi? Ammo Otangiz rozi bo`lmasdan, ularning bittasi ham yerga tushmaydi.


text:
Meni yer yuziga tinchlik keltirish uchun kelgan, deb o`ylamanglar. Men tinchlik emas, balki qilich keltirgani kelganman.


text:
Ota yoki onasini Mendan ortiq sevgan Menga loyiq emas. O`g`il yoki qizini Mendan ortiq sevgan Menga loyiq emas.


text:
Kim payg`ambarni payg`ambar deb qabul qilsa, u payg`ambarga yarasha ehson oladi. Kim solihni solih deb qabul qilsa, u solihga yarasha ehson oladi. Kimki shogirdlik hurmati deb, bularning hatto eng kichigiga bir piyola sovuq suvgina ichirsa ham, chindan sizlarga aytamanki, u ehsoniga sazovor bo`lur.


text:
Iso o`n ikki shogirdiga ushbularni buyurib bo`lgach, yaqin shaharlarda ta`lim berish va voizlik qilish uchun u yerdan jo`nadi.


text:
Zindonda yotgan Yahyo esa Masihning qilayotlan ishlarini eshitgach, o`z shagirdlaridan ikkitasini Uning oldiga yuborib:


text:
Ko`rlar ko`ryapti, cho`loqlar yuryapti, moxovlar tuzalyapti, karlar eshityapti, o`liklar tirilyapti va bechoralarga Xushxabar e`lon qilinyapti.


text:
Yahyoning shogirdlari jo`nayotgan paytida, Iso xaloyiqqa Yahyo haqida gapira bashladi: Nima ko`rgani sahroga bordingizlar? Shamolda hilpirab turgan qamishnimi?


text:
Axir, nima ko`rgani chiqdingizlar? Nafis kiyim kiygan odamnimi? Nafis kiyinganlar podshoh saroylarida bo`ladi-ku!


text:
Axir, nima ko`rgani chiqdingizlar? Payg`ambarnimi? Ha, sizga aytamanki, payg`ambardan ham ulug` bo`lganni ko`rdingizlar.


text:
Bu kishi Tavrotda yozilganning xuddi o`zi: Men Sendan avval elchimni yuborarman, U Sening oldingda yo`l hozirlab yurar.


text:
Sizlarga chinini aytayin: ayol zotidan tug`ilganlar orasila Yahyo payg`ambardan buyugi chiqqan emas. Shunga qaramay, Osmon Shohligida hatto eng kichik hisoblangan ham undan kattadir.


text:
Yahyo payg`ambar maydonga kelgan kunlardan to hozirgacha Osmon Shohligiga tajovuz qilib kelmoqdalar; tajovuzkorlar dastasi uni bosib olishga zo`r bermoqda.


text:
Ma`lumki, Yahyogacha o`tgan barcha payg`ambarlar va shuningdek, Tavrot bitiklari bo`lg`usi hodisalar haqida oldindan darak berib kelgan.


text:
Endi qabul qilishni istasangizlar, qaytib kelishi muqarrar bo`lgan Ilyos payg`ambar xuddi Yahyoning o`zidir.


text:
Senlarga nay chaldik, o`ynamadinglar, Senlarga yig`i chiqardik, dodlamadinglar, - deb qichqirishadigan bolalarga o`xshaydi.


text:
Inson O`g`li kelib, yedi ham, ichdi ham va bu gal: Ana kabobxo`ru sharobxo`r odamni ko`ringlar, U soliqchilar va gunohkorlarning do`sti ekan! - deyishmoqda. Va lekin ilohiy hikmat unga rioya qiluvchilar orqali tasdiqlanadi.


text:
Shu vaqt Iso mo``jizalarining aksari namoyon bo`lgan shaharlarga, tavba-tazarru qilmaganlikari uchun ta`na qila boshladi:


text:
Sening holingga voy, ey Horazin! Sening holingga voy, ey Baytsayda! Chunki sizlarda sodir bo`lgan mo``jizalar Tir va Sido`n shaharlarida ro`y berganda edi, ular allaqachon julga o`ranib, kulga surkanib, tavba-tazarru qilgan bo`lardilar.


text:
Yo sen, ey ko`kkacha yuksaluvchi Kafarnahum! Sen tamug`gacha tushib ketursan. Chunki senda sodir bo`lgan mo``jizalar Sado`m erida sodir bo`lganida edi, u er shu kungacha saqlanib qolgan bo`lar edi.


text:
O`sha vaqtda Iso so`zni davom ettirib dedi: Ey Ota, yeru ko`k Hukmroni! Sen bu ishlarni donoyu oqillardan yashirib, go`daklarga ma`lum etganing uchun Senga hamdu sanolar aytaman.


text:
Otam Menga hamma narsani topshirgan. Otadan boshqa hech kim O`g`ilni bilmas. O`g`ildan boshqa hamda O`g`il bilim berishni istagandan boshqa hech kim Otani bilmas,


text:
Ey og`ir yuk ostida qiynalib, horib-tolgan hammalaringiz! Mening huzurimga keling, Men sizga orom beraman.


text:
Mening bo`yinturug`imga o`zingizni qo`shing va Mendan o`rganinglar. Chunki Men beozor va soddadilman. Shunday qilib, jonlaringiz taskin topar. Chunki Men solgan bo`yinturuq yumshoq, Men bergan yuk yengildir.


text:
O`sha kezlar bir shanba kuni Iso ekinzordan o`tib borayotgan edi. Uning shogirdlari och bo`lganidan, boshoqlarni uzib yeya boshlashdi.


text:
Farziylar buni ko`rib, Isoga: Ana, Sening shogirdlaring dam olish kunida qilish mumkin bo`lmagan ishni qilyaptilar! - deyishdi.


text:
Nahotki sizlar Dovud va uning och qolgan hamrohlari nimalar qilganini o`qimagan bo`lsangiz? - dedi ularga Iso.


text:
Dovud Xudoning uyiga kirib, o`zi va yonidagilarga ham taqiqlangan, faqat ruhoniylargina yeyishi mumkin bo`lgan baxshida nonlarni yegan edi.


text:
Yoki ma`baddagi ruhoniylar shanba kungi dam olish amrini buzsalar-da, gunohkor bo`lmasliklarini Tavrotda o`qimagansizmi?


text:
Agar sizlar Tavrotdagi: Men qurbon emas, rahm-shafqat istayman degan oyatga tushunganingizda, begunohlarni hukm qilmas edingizlar.


text:
U yerda qo`li shol bo`lib qolgan bir odam bor edi. Isoni ayblash maqsadida Uni so`roq qilishdi: Shanba kunida kasalni davolash mumkinmi?


text:
Iso ularga aytdi: Sizdan qay biringiz bir qo`yi bo`la turib, agar qo`y shanba kuni chuqurga tushib ketsa, uni tortib chiqarmaydi?


text:
Shunday qilib, Iso u odamga: Qo`lingni uzat! - dedi. U esa uzatishi bilanoq, bu qo`li boshqa qo`liday soppa-sog` bo`ldi-qoldi.


text:
Farziylar esa shu zahot tashqariga chiqib, Isoni yo`q qilishga til biriktirdilar. Iso buni bilib, u yerni tark etdi.


text:
Mana, Mening tanlagan O`g`lonim, Mahbubim, ko`nglim Unga nisor! Men O`z Ruhimni Unga berarman, U esa elga adl e`lon etgay.


text:
Shundan so`ng Isoning oldiga jinga chalinib ko`r va soqov bo`lgan kishin keltirishdi. Isoning shifolashi tufayli uning tili ham chiqdi, ko`zi ham ochildi.


text:
Farziylar buni eshitishgach: U ins-jinslarning boshlig`i - iblisining kuchi bilangina jinlarni quvib chiqaryapti-ku, - dedilar.


text:
Ularning o`y-fikrlarini bilib, Iso ularga dedi: O`z ichidan bo`linib ketgan har bir podshohlik harob bo`ladi, o`z ichidan bo`linib ketgan har bir shahar yoki uy abgor bo`ladi.


text:
Agar shayton shaytonni quvib chiqarsa, unda u o`z-o`zidan bo`lingan bo`ladi. Endi uning saltanati qanday tura oladi?


text:
Agar Men iblisning kuchi bilan quvib chiqarayotgan bo`lsam, u holda sizlarning o`g`illaringiz kimning kuchi bilan quvib chiqaradi? Shu bois, ularning o`zi sizlarni hukm qiladilar.


text:
Magar Men Xudoning Ruhi bilan jinlarni quvib chiqarayotgan ekanman, u demak, Xudoning Shohligi sizlarga yetib kelgan.


text:
Uyning egasi bo`lgan baquvvat kishini avval bog`lab qo`ymasdan turib, birov uning uyiga kirib, mol-mulkini o`g`irlab keta olarmidi? Faqat shunday qilibgina uyni talash mumkin.


text:
Shuning uchun sizlarga aytaman: insonlarning har qanday gunohi va kufrligi kechiriladi. Lekin Muqaddas Ruhni kufr qilganlar kechirilmaydi.


text:
Kim Inson O`g`liga qarshi so`z aytsa, kechiriladi. Lekin kim Muqaddas Ruhga qarshi so`z aytsa, ikki dunyoda ham kechirilmaydi.


text:
Yo daraxtni yaxshi der ekansiz, mevasini ham yaxshi deng. Yoki daraxtni yomon der ekansiz, mevasini ham yomon deng. Chunki har bir daraxt o`z mevasidan bilinur.


text:
Voy ilonlar zoti-ey! Sizlar yovuz bo`la turib, qanday qilib yaxshi so`zlay olasiz? Axir, odamning dilida nima bo`lsa, tili o`shani gapiradi-ku!


text:
Yaxshi odam yuragining yaxshilik xazinasdan yaxshilik chiqarur. Yomon odam yuragining yomonlik xazinasidan yomonlik chiqarur.


text:
Shunda ulamolar va farziylardan ba`zilari Isoga: Ustoz, biz Sendan shularning biron bir dalilini ko`rmoqchimiz, - dedilar.


text:
Iso ularga javoban dedi: Bu yovuz va subutsiz nasl dalil izlayapti, lekin Yunus payg`ambarning alomatidan boshqa unga dalil berilmaydi.


text:
Yunus payg`abar uch kunu uch tun kit qornida bo`lgani kabi, Inson O`g`li ham xuddi shunday uch kunu uch tun yer bag`rida bo`ladi.


text:
Nineviya odamlari qiyomat kunida bu nasl bilan birga tirilib, uni mahkum etadilar. Chunki ular Yunusning va`zi sababli tavba-tazarru qilganlar. Va mana, Yunusdan buyukrog`i shu yerdadir.


text:
Janub malikasi qiyomat kunida bu nasl bilan birga ko`tarilib, uni mahkum etadi. Chunki u Sulaymonning hikmatini tinglash uchun dunyoning olis burjidan kelgan edi. Va mana, Sulaymondan buyukrog`i shu yerdadir.


text:
Men chiqqan uyimga qayib boraman, - deydi. U uyga kelgach uni kimsasiz, supurilgan va yig`ishiirilgan holda topadi.


text:
O`shanda borib, o`zidan yovuzroq yana yettita ruhni o`ziga ergashtiradi va uyga kirib yashaydilar. U odamning so`nggi ahvoli esa avvalgildan battar bo`ladi. Bu yomon nasl bilan shunday bo`ladi.


text:
Iso xalq ommasiga hali gapirib turgan vaqtda, Uning onasi bilan ukalari kelib qolishdi. Ular tashqarida kutib turib, U bilan gaplashmoqchi bo`lishdi.


text:
Kimdir Isoga: Mana, onang va ukalaring tashqarida Sen bilan gaplashmoqchi bo`lib turishibdi, - dedi.


text:
Uning oldida anchagina xaloyiq to`plangach, U qayiqqa tushib o`tirdi. Bor xaloyiq esa qirg`oqda Unga ko`z tikdi.


text:
Urug` sepayotganda ba`zi urug`lar yo`l yoqasiga tushibdi. Qushlar uchib kelib, ularni cho`qib ketibdi.


text:
Boshqa ba`zi urug`lar esa tuprog`i kam toshloqqa tushibdi. Tuproq sayoz bo`lganidan, urug`lar tez ko`karib chiqibdi.


text:
Yana boshqa urug`lar esa yaxshi yerga tushib, ba`zisi yuz, ba`zisi oltmish, ba`zisi o`ttiz qat hosil beribdi.


text:
U ularga javob berib dedi: Chunki Osmon Shohligining sirlarini bilish qobiliyati sizlarga berilgan, ularga berilmagan.


text:
Zero kimda bor bo`lsa, unga yana beriladi va u mo`lchilikda bo`ladi. Ammo kimda yo`q bo`dsa, bori ham undan tortib olinadi.


text:
Xalqqa masal bilan gapirishimning sababi shundaki, ular qarab turib ko`rmaydilar, quloq solib turib eshitmaydilar va anglamaydilar.


text:
Isha`yo payg`ambarning karomati ularga juda to`g`ri keladi, mana Xudo shunday degan: Tinglab tursangiz-da, anglamaysizlar, qarab tursangiz-da, ko`rolmaysizlar.


text:
Bu xalqning dilini-chi yog` bosgan, arang eshitar quloqlari ham, ko`zlarini esa yumib olganlar. Ko`z ko`rsin deb, quloq eshitsin deb, dil farosatli bo`lsin deb, Menga iltijo qilsalar edi, Men ularga shifo berar edim.


text:
Sizga chinini aytayin: ne-ne payg'ambaru solihlar siz ko`rayotganlarni ko`rishni orzu qilganlar-u ko`rolmaganlar, siz eshitayotganlarni eshitishni orzu qilganlar-u eshitolmaganlar.


text:
Xudoning Shohligi to`g`risidagi kalomni eshitib, uqib olmagan har bir kishiga yovuz shayton kelib, uning yuragiga ekilgan ezgulik urug`larini o`g`irlab ketadi. Yo`l yoqasiga tushgan urug`lar ana shularga ishoradir.


text:
Toshloqqa sepilgan urug`lar esa shunday kishini bildiradi: u kalomni eshitar-eshitmas sevinch bilan qabul qilaveradi.


text:
Lekin ildizi yo`q, beqaror kishi bo`lgani uchun, kalom tufayli qayg`u yoki quvg`inga duchor bo`lgan hamon vasvasaga tushib qoladi.


text:
Tikanlar orasiga sepilgan urug`lar esa shunday odamni bildiradi: u kalomni eshitsa-da, bu dunyoning tashvishlari va boylik rujui kalomni bo`g`ib tashlaydi va kalom samarasiz qoladi.


text:
Yaxshi yerga sepilgan urug`lar esa, salomni eshitib uni uqib oladigan odamni bildiradi. Bunday kishi, albatta, samarali bo`ladi; kimi yuz, kimi oltmish, kimi o`ttiz qat hosil beradi.


text:
Iso ularga boshqa bir masalni keltirdi: Osmon Shohligi o`z dalasiga yaxshi urug` sepgan bir odamga o`xshaydi.


text:
Hamma uxlab yotganda, u odamning dushmani kelib bug`doy orasiga begona o`t urug`larini sepib ketibdi.


text:
Yer egasining xizmatkorlari kelib: Xo`jayin, siz dalangizga yaxshi urug` sepgan emasmidingiz? Endi bu begona o`tlar qayerdan paydo bo`ldi? - deb so`rashibdi.


text:
Bu dushmanning ishidir, - debdi yer egasi. Istasangiz, biz borib ularni yulib tashlaymiz, - deyishibdi xizmatkorlar.


text:
Yo`q, - debdi u, - sizlar begona o`tlarni yulayotganda, ular bilan birga bug`doyni ham yulib olishingiz mumkin.


text:
O`rim-yig`im vaqtigacha qo`yinglar, u ham, bu ham birga o`saversin. O`rim-yig`im bo`lgach, men o`roqchilarga: Oldin begona o`tlarni o`rib olinglar va bog`-bog` qilib yoqishga tayyorlanglar. Bug`doyni esa mening omborimga to`plab qo`yinglar, deb aytaman.


text:
Iso ularga yana bir masalni aytib berdi: Osmon Shohligi bir odam o`z dalasiga sepib qo`ygan xantal urug`iga o`xshaydi.


text:
U barcha urug`lardan kichik bo`lsa-da, lekin yetilgach, hamma ko`katlardan baland bo`lib o`sadi. U shunday daraxt bo`ladiki, ko`k yuzidagi qushlar uchib kelib, uning shohlarini o`zlariga uya qiladilar.


text:
Iso ularga boshqa bir masalni ham aytib berdi: Osmon Shohligi bir ayol butun xamirni oshirish uchun uch tog`ora unga qorishtirib solgan xamirturush burdasiga o`xshaydi.


text:
Iso bularning hammasini xalqqa masallar bilan tushuntirdi. Masalsiz ularga hech narsani tushuntirmas edi.


text:
Shu bilan payg`ambarga vahiy bo`lgan shu so`z bajo keldi: Og`zimni masallar aytmoqqa ochib, azaliy sirlardan voqif etaman.


text:
Shundan so`ng Iso xaloyiqqa javob berib, uyga kirdi. Shogirdlari Uning oldiga kelib: Daladagi begona o`tlar haqidagi masalni bizlarga tushuntirib bergin, - dedilar.


text:
dala esa - dunyo. Yaxshi urug`lar - Xudo hokimiyatidagi odamlar, begona o`tlar esa - yovuz shayton hokimiyatidagi olamlardir.


text:
Begona o`tlarni sepgan dushman bo`lsa - iblisdir. O`rim-yig`im - dunyoning oxiri, o`roqchilar esa farishtalarga teng keladi.


text:
Inson O`g`li O`z farishtalarini yuboradi, ular esa gunohga sabab bo`lgan va yomonlik qilib yurgan barchani Uning Shohligidan yig`ib olib,


text:
O`shanda solihlar o`z Otalarining Shohligida quyosh kabi porlaydilar. Kimning eshitar qulog`i bo`lsa, eshitsin!


text:
Yana Osmon Shohligi dalada yashirilgan xazinaga o`xshar. Uni bir odam topib sir saqlabdi va juda sevinganidan borib, bor-yo`g`ini sotib, u dalani xarid qilibdi.


text:
To`r to`lgach, uni qirg`oqqa tortib chiqarishibdi va o`tirishib, yaxshi baliqlarni saralab idishlarga solishibdi, yomonlarini esa tashqariga tashlab yuborishibdi.


text:
Iso shogirdlariga: Demak, Osmon Shohligi to`g`risida ta`dim-tarbiya olgan har bir ulamo o`z xazinasidan yangi va eski narsalar chiqaradigan uy egasiga o`xshaydi, - dedi.


text:
O`z vataniga kelib, yerli xalqning ibodatxonasida ta`lim bera boshladi. Ular esa hayratda qolib: Shunday donolik va mo``jizakorlik qudrati Unga qaerdan nasib bo`ldi ekan?


text:
Duradgorning o`g`li emasmi O`zi? Onasining ismi Maryam, ukalari esa Yoqub, Yusuf, Simun va Yahudolar emasmi?


text:
Uning hamma singillari ham bizning oramizda-ku! Bularning barchasiga U qanday qilib erishdi ekan? - deyishdi.


text:
Va g`ashlanib, Uni rad qilishdi. Iso esa ularga: Payg`ambar o`z vatani va uyidan boshqa yerda e`tiborsiz bo`lmas, - dedi.


text:
o`zining amaldorlariga: Bu Yahyo payg`ambar-ku, u qaytadan tirilibdi! Shuning uchun U orqali ajoyibotlar sodir bo`lmoqda, - dedi.


text:
Hirod o`z ukasi Filipning xotini Hirodiya tufayli Yahyoni tutib kishanlagan va zindonga tashlagan edi.


text:
Hirod Yahyoni o`ldirmoqni istagan bo`lsa-da, xalqdan qo`rqardi. Chunki Yahyoni payg`ambar deb hisoblashardi.


text:
Hirodning tug`ilgan kuni nishonlangan yig`inda Hirodiyaning qizi o`rtaga chiqib o`ynadi va Hirodning ko`nglini topdi.


text:
Qiz esa onasining tashviqiga ko`ra: Menga hoziroq laganda Yahyo payg`ambarning boshini keltirib bering! - dedi.


text:
Shoh xafa bo`ldi-yu, lekin o`zi bilan birga yeb-ichib o`tirganlarning ko`zi oldida qasam ichganligi uchun, bu iltimosning bajarilishini buyurdi.


text:
Iso buni bilib olgach, bir O`zi qayiqqa tushib, u yerdan xilvat joyga suzib ketdi. Xaloyiq buni eshitib, shaharlardan piyoda yo`lga tushib, Uning orqasidan ergashdi.


text:
Oqshom tushgach, shogirdlari Uning yoniga kelib dedilar: Bu yerlar yovon ekan, endi vaqt kech bo`lib qoldi. Xaloyiqqa ruxsat bergin, qishloqlarga borib o`zlariga ovqat sotib olsinlar.


text:
So`ng U xaloyiqqa o`t ustiga yonboshlashlarini buyurdi. Beshta non bilan ikkita baliqni olib, osmonga qarab duo qildi. Nonlarni sindirib shogirdlariga berdi, ular esa xaloyiqqa tarqatishdi.


text:
Hammalarining qorni to`ydi. Ortib qolgan burda nonlarni terib olishganda, to`la o`n ikki savat chiqdi.


text:
Iso shogirdlarini o`sha zahoti tushirib, narigi tomonga suzib o`tishga majbur qildi. Ungacha O`zi odamlarga ruxsat beradigan bo`ldi.


text:
U xaloyiqni jo`natib bo`lganidan keyin, tanho O`zi ibodat qilish uchun toqqa chiqdi. Kech kirganda, u yerda yolg`iz O`zi qoldi.


text:
Ular esa Uning ko`l ustida yurib kelayotganini ko`rib, dahshatga tushdilar. Bu bir sharpa! - deb qo`rquvdan qichqirib yubordilar.


text:
Butrus gapga kirib: Yo Rabbim, agar bu Sen bo`lsang, menga byruq ber, men suv ustida yurib Sening yoningga boray! - dedi.


text:
Lekin kuchli shamolni ko`rib, o`takasi yorildi. U cho`ka boshlagach: Yo Rabbim, meni qutqar! - deb baqirdi.


text:
U yerning odamlari Isoni tanib qolishdi. Butun tevarak-atroflarga odam yuborib, biron dardga chalinganlarning hammasini Uning oldiga yig`ishdi.


text:
Aqalli kiyimining etagiga tegish uchun Undan iltimos qilishdi, tekkanlar esa dardlaridan xalos bo`ldi.


text:
Sening shogirdlaring nega ota-bobolar urf-odatini buzib yuribdi? Hatto ovqatlanayotganda ham ular qo`llarini yuvishmaydi!


text:
Iso ularga javob berib dedi: Nega sizlar ham o`z urf-odatingizni deb Xudoning amrini buzib yuribsizlar?


text:
Xudo Tavrotda shunday amr bergan:Ota-onangni hurmat qil, va Ota-onasini haqorat qilgan albatta o`ldirilsin.


text:
u ota yoki onasini hurmat qilmasa ham bo`ladi, - deysizlar. Shunday qilib, siz o`zingizning urf-odatingizni deb Xudoning amrini bekor qildingizlar.


text:
Bu xalq Menga yaqinlashar faqat og`izda va Meni hurmatlar faqat tilida. Lekin dili esa Mendan uzoqdur.


text:
Shunda shogirdlari kelib Isoga: Bilyapsanmi, farziylar bu so`zni eshitgach vasvasaga tushdilar, - deyishdi


text:
Iso javob berib dedi: Samoviy Otam o`tqazmagan har bir o`simlik tag-tomiri bilan sug`urib tashlanadi.


text:
Ularni qo`yinglar, ular ko`rlarning ko`r yo`lbooshchilaridir. Agar ko`r ko`rni yetaklab yursa, unda ikkovi ham chohga tushib ketar.


text:
Og`izga kiradigan har bir narsa qoringa o`tib, kerak joydan chiqib ketishini hali ham tushunmadingizmi?


text:
Yomon fikrlar, qotillik, fahshu zino ishlari, o`g`rilik, soxta guvohlik va haqoratlar bari yurakdan chiqadi.


text:
O`sha tevarakdan kan`onlik bir ayol Isoni qarshilab: Ey Hazrat, Dovudning O`g`li, menga rahm qil! Qizimni jin juda qattiq qiynayapti, - deb faryod chekdi.


text:
Lekin Iso unga bir og`iz so`z ham javob bermadi. Shogirdlari kelib: Uni qo`yib yubor, u orqamizdan dodlab yuribdi, - deb Isodan iltijo qildilar.


text:
Iso esa javob berib: Men faqat Isroil xalqining adashgan qo`ylari huzurigagina yuborilganman, - dedi.


text:
Ayol: xuddi shunday, Hazrat, lekin itlar ham xo`jayinlarining dasturxonidan tushgan ushoqlarni yeydilar-ku! - dedi.


text:
Iso buni eshitib, ayolga: Ey ayol, sening ishonching buyuk, sen tilagandek bo`lsin, - dedi. Ayolning qizi esa o`sha zahoti sog`ayib ketdi.


text:
Huzuriga tumonat odam yig`ildi. Ular o`zlari bilan birga cho`loq, ko`r, va boshqa ko`pgina mayib-majruhlarni olib kelib, Isoning oyoqlari oldiga qo`ydilar. Iso esa ularni sog`aytirdi.


text:
Soqovlarning gapirayotganini, mayiblarning sog`lom bo`lib ketayotganini, cho`loqlarning yurib, ko`rlarning ko`zlari ochilayotganini xalq ko`rib, hayron bo`ldi va Isroilning Xudosiga hamd-sano aytdi.


text:
Iso shogirdlarini yoniga chaqirib ularga: Xaloyiqqa achinaman, chunki uch kundir Menidng oldimda turibdi va yeydigan hech narsasi yo`q. Men ularga ovqat bermay jo`natib yuborishni istamayman, chunki yo`lda darmonsizlanib qoladilar, - dedi.


text:
Yettita non va baliqlarni olib, shukrona duosini aytib sindirdi va shogirdlariga berdi, shogirdlari esa butun xaloyiqqa tarqatdi.


text:
Farziy va sadduqiy mazhabidagilar Isoni sinash maqsadda Uning oldiga kelib, osmondan alomat ko`rsatishini so`radilar.


text:
Iso esa ularga javoban dedi: Oqshom tushgach, siz: Osmon qizil ekan, havo ochiq bo`ladi, - deysizlar.


text:
Ertalab esa: "Osmon qizil-qoramtir ekan, bugun havo buzuq bo`ladi", - deysizlar. Voy munofiqlar-ey! Ko`k yuzini aniqlay olasiz-u, nega zamonning alomatlarini aniqlay olmaysizlar?


text:
Bu buzuq va besubut avlod dalolatni-ku izlaydi, ammo Yunus payg`ambarning alomatidan boshqa unga biror bir dalolat bo`lmaydi. Shunday deb, Iso ularni qoldirib ketdi.


text:
Iso buni bilib, ularga dedi: Ey imoni sustlar! O`zingizcha nega: o`zimiz bilan non olmadik, deb andisha qilyapsizlar?


text:
Hali ham anglamadinglarmi? Beshta nonni besh ming kishi yeb, necha savat non burdalarini yig`ishtirib olganingizni eslamayapsizlarmi?


text:
Men sizlarga: Farziylar bilan sadduqiylarning xamirturushidan ehtiyot bo`linglar, - deb aytganim bu non haqida emasligini qanday qilib tushunmadinglar?


text:
Shundan keyin shogirdlar, Iso ularga nonning xamirturushidan emas, balki farziydar bilan sadduqiylarning ta`limotidan ehtiyot bo`lish kerakligini aytganini tushundilar.


text:
Filip Kesariyasi atroflariga kelgan Iso O`z shogirdlaridan so`radi: Odamlar Meni, Inson O`g`lini, kim deb hisoblaydilar?


text:
Ba`zilari Yahyo payg`ambar deb, boshqalari Ilyos payg`ambar deb, yana birlari esa Yeremiya yoki bo`lak payg`ambarlardan biri deb hisoblaydilar, - dedi shogirdlar.


text:
Iso Butrusga javoban dedi: Sen baxtiyorsan, ey Yunus o`g`li Simun! Bu sirni sen o`z uquv-idroking bilan uqqaning yo`q, balki osmondagi Otam senga ochib bergan.


text:
Men ham shuni aytib qo`yay: sening tosh degan isming bor va Men O`z ummatimni bu tosh ustida bunyod etaman, jahannam kuchlari esa undan ustun chiqmas.


text:
Osmon Shohligining ochqichlarini senga beraman. Yer yuzida sen nimani bog`lasang, osmonda ham bog`langan bo`ladi. Yer yuzida sen nimani yechsang, osmonda ham yechilgan bo`ladi.


text:
Shu vaqtdan boshlab, Iso shogirdlariga O`zining Quddusga borishi, oqsoqollar, oliy ruhoniylar va ulamolar qo`lida ko`p azob chekib, o`ldirilishi, uchinchi kuni esa tirilishi kerakligini oshkor etadigan bo`ldi.


text:
Butrus Uni chetga olib ta`na qila boshladi: Xudo xayringni bersin, Rabbim! Bu narsalar Sening boshingga tushmas, - dedi.


text:
Iso esa Butrusga qarab: Yo`qol ko`zimdan, shayton!- dedi. Sen Meni yo`ldan uryapsan, chunki sen Xudoning ishlarini emas, balki inson ishlarini o`ylayapsan.


text:
Keyin Iso O`z shogirdlariga dedi: Agar kim Menga ergashishni istasa, o`zidan kechsin va o`z xochini ko`tarib, orqamdan yursin.


text:
Agar inson butun dunyoni egallasa-yu, o`z joniga zarar yetkazsa, bundan qanday naf ko`radi? Yoki inson o`z joni evaziga qanday to`lov toparkan?


text:
Inson O`g`li O`z Otasining ulug`vorligida, farishtalari bilan kelishida, har kimni o`z qilmishiga yarasha taqdirlaydi.


text:
Sizlarga chinini aytayin: bu yerda turganlardan ba`zilari borki, ular Inson O`g`lining saltanatli Shoh bo`lib kelayotganini ko`rmaguncha, o`lim ko`rmaydilar.


text:
Oradan olti kun o`tgandan keyin Iso tanho Butrus, Yoqub va uning ukasi Yuhannoni yoniga olib, baland toqqa olib chiqdi.


text:
U yerda, ularning ko`z o`ngida Isoning qiyofasi o`zgarib ketdi. Uning yuzi quyoshday porlab, kiyimlari esa nurday oppoq tus oldi.


text:
Buni Butrus ko`rib, Isoga: Rabbim! Bizlar uchun bu joy juda yoqyapti. Agar istasang, shu yerda uchta chayla quraylik: birisi Senga, birisi Musoga, birisi Ilyosga...


text:
U gapini tugatmasdanoq, nur yog`ilib turgan bir bulut ularni qoplab oldi. Bulut ichidan esa ovoz keldi: Bu Mening sevikli O`g`limdir, Undan mamnunman. Unga quloq solinglar!


text:
Tog`dan tushayotganlarida, Iso shogirdlariga: Inson O`g`li qaytadan tirilib kelmaguncha, ko`rganlaringizni hech kimga aytmanglar, - deb tayinladi.


text:
Iso javob berib ularga dedi: Bu to`g`ri, oldin Ilyos payg`ambar kelib, hamma narsani yo`lga qo`yadi.


text:
Lekin Men sizlarga shuni aytaman: Ilyos allaqachon kelgan. Ammo odamlar uni tanimay, u bilan istaganlarini qilishdi. Xuddi shunga o`xshab, Inson O`g`li ham odamlar qo`lida azob chekishi muqarrardir.


text:
Hazrat, - dedi, - o`g`limga rahming kelsin! Uning tutqanog`i bor, u juda azobda qoldi. Dam olovga, dam suvga tashlanadi.


text:
Iso javob berib: Ey imonsiz, buzuq nasl-ey! Qachongacha sizni yoqlayveraman? Qachongacha sizga chidayin? Bolani bu yerga, Mening oldimga keltiringlar! - dedi.


text:
So`ngra shogirdlari Isoning yakka qolganda oldiga kelib: Nega biz jinni quvib chiqarolmadik? - deb so`rashdi.


text:
Iso ularga: E`tiqodsizligingiz uchun! - dedi. Chindan, sizlarga aytamanki: agar bir xantal doniday ishonchingiz bo`lsa-yu, bu toqqa:Bu yerdan u yerga ko`ch, - deb aytsangizlar, u ko`chadi. Sizga hech bir narsa imkonsiz bo`lmaydi.


text:
Ular Jalilaga qaytib kelgandan so`ng, Iso shogirdlariga dedi: Inson O`g`li odamlar qo`liga tutib berilishi muqarrardir.


text:
Ular Kafarnahumga kelganlarida, ikki diramlik ma`bad solig`ini yig`uvchilar Butrusning oldiga kelib: Sizlarning Ustozingiz ma`bad solig`ini to`lamaydimi? - deb so`radilar.


text:
Butrus: To`laydi! - dedi. U uyga kelgach, Iso oldinroq gap ochib dedi: Simun, sening fikring qanday? Bu dunyo podshohlari soliq yoki bojni kimdan oladilar? Vatan o`g`illaridanmi yoki begonalardanmi?


text:
Begonalardan-da, - dedi Unga Butrus. Iso javob berdi: Unday bo`lsa, vatan o`g`illari soliqdan ozod ekan-da. Shunga qaramay, biz ularni vasvasaga solmaylik. Sen ko`lga borib qarmoq tashla. Birinchi ilingan baliqni olib og`zini ochsang, to`rt diramlik tangaga ko`zing tushadi. Tangani olib, Men va o`zing uchun soliq to`lovi sifatida ularga ber.


text:
Sizlarga chinini aytayin, - dedi. - Agar siz yo`lingizdan qaytib, bolalarday bo`lmasangiz, Osmon Shohligiga sira kirolmaysizlar.


text:
Kimki Menga ioshongan bu kichiklardan birontasini yo`ldan ozdirsa, uning bo`yniga ulkan tegirmon toshini osib dengiz chuqurligiga cho`ktirilishi u uchun yaxshiroq bo`lar edi.


text:
Vasvasalar dastidan bu dunyoning holiga voy! Vasvasalar kelishi shaksizdir, lekin kim orqali kelsa, o`sha odamning holiga voy!


text:
Agar qo`ling yoki oyog`ing seni yo`ldan ozdirsa, uni kesib tashla. Senga ikki qo`lu ikki oyog`ing bilan abadiy o`tga tashlanishdan ko`ra, mayib yoki cho`loq bo`lib abadiy hayotga erishganing yaxshiroqdir.


text:
Agar ko`zing seni yo`ldan ozdirsa, uni o`yib tashla. Senga ikki ko`zing bilan o`tli jahannamga tashlanishdan ko`ra, bir ko`z bilan abadiy hayotga erishganing yaxshiroqdir.


text:
Ehtiyot bo`linglar, bu kichiklardan birontasini ham xor qilmanglar. Men sizga shuni aytaman: osmonda ularning farishtalari doimo samoviy Otamning jamolini ko`rib turadilar.


text:
Sizlarning fikringiz qanday? Agar bir odamning yuzta qo`yi bo`lib, ulardan biri adashib qolsa, to`qson to`qqizini tog`larda qoldirib, adashib qolganni izlab ketmaydimi?


text:
Agarda uni topib olsa bormi, sizga rostini aytsam, adashmagan to`qson to`qqiztasidan ko`ra, shu bir qo`y uchun u ko`proq sevinadi.


text:
Agar birodaring senga qarshi gunoh qilsa, uning oldiga borib, faqat yuzma-yuz gapirib, aybini unga ko`rsat. Agar senga quloq solsa, sen birodaringni qaytarib olgan bo`lasan.


text:
Agar senga quloq solmasa,o`zing bilan yana bir yoki ikki kishini olib bor, toki Tavrotda yozilganidek aytiluvchi har bir so`z ikki yoki uch shohidning guvohligi bilan tasdiqlansin.


text:
Agar ularga ham quloq solmasa, imonlilar jamoatiga ayt. Agar imonlilar jamoatiga ham quloq solmasa, uni kofir yoki tamagir qatorida sana.


text:
Sizlarga chinini aytayin: yer yuzida sizlar nimaiki bog`lasangizlar, osmonda ham bog`langan bo`ladi. Yer yuzida nimaiki yechsangizlar, osmonda ham yechilgan bo`ladi.


text:
Sizlarga yana shuni ham aytay: agar er yuzida sizdan ikki kishi yakdil bo`lib, qandaydir bir narsani so`rashsa. Mening osmondagi Otam ularning tilagini bajaradi.


text:
Shu vaqtda Butrus kelib Isoga: Rabbim, - dedi, - agar birodarim menga qarshi gunoh qilsa, men necha marta uni kechirayin? Yetti marta kechirsam yetarmi?


text:
Hisoblashishni boshlaganda, undan o`n ming oltin yombi qarzdor bo`lgan bir bandani uning qoshiga keltiribdilar.


text:
Lekin qarz to`lashga hech narsasi bo`lmagani uchun, podshoh unga o`zini, xotinini, bolalarini va butun mol-mulkin sotib, qarzini to`lashni buyuribdi.


text:
Banda esa yerga yiqilib, podshohiga ta`zim qilib: Podshohim, sabr qiling, men sizga hammasini to`layman, - debdi.


text:
U banda esa tashqariga chiqib, o`zidan yuz kumush tanga qarzdor bo`lgan bir sherigini uchratib, uni ushlab olibdi-da: Mendan olgan qarzingni qaytar! - deb bo`g`a bashlabdi.


text:
Uning sheriklari bu voqeani ko`rib, juda xafa bo`lishibdi va borib, podshohga hamma bo`lib-o`tganni xabar qilishibdi.


text:
Shunda podshoh bandasini oldiga chaqirib: Ey yovuz banda! - debdi. Menga yolvorganing uchun, men sening barcha qarzingdan kechdim.


text:
G`azablangan podshoh hamma qarzini to`lamagunicha bandasini azob beruvchilarning qo`liga topshiribdi.


text:
Shuningdek, agar sizlarning har biringiz o`z birodaringizning gunohini chin ko`ngildan kechirmasangiz, Mening samoviy Otam ham sizlarga xuddi shu yo`lni tutadi.


text:
Iso bu so`zlarni aytib bo`lgach, Jalilani tark etib, Yahudiya hududiga, O`rdun daryosining narigi tamoniga keldi.


text:
Isoni sinash niyatidagi ba`zi farziylar Uning oldiga kelib: Erkak har qanday sababga ko`ra o`z xotinidan ajralishi mumkinmi? - degan savolni berdilar.


text:
Iso ularga javoban: Tavrotda o`qimagansizlarmi? - dedi. - Parvardigor boshdanoq odamlarni erkak va ayol qilib yaratdi


text:
Shunga ko`ra endi ikki emas, balki bir tan hisoblanadilar. Xudo birga qo`shganini bandasi ajratmasin.


text:
Ular Isoga: Unday bo`lsa, Muso nima uchun: Erkak xotini bilan ajralsa, taloq xatini yozib bersin, deb amr etganlar? - deyishdi.


text:
U ularga dedi: Bag`ri tosh odamlar bo`lganingiz uchun Muso sizlarga xotinlaringiz bilan ajralishga ijozat bergan. Lekin boshdan bunday emas edi.


text:
Men sizlarga shuni aytayin: kim bevafolikdan boshqa sabab tufayli xotinidan ajralib, o`zgaga uylansa, zino qilgan bo`ladi. Shuningdek, eridan ajralgan xotinga uylangan ham zino qilgan bo`ladi.


text:
Shogirdlar Isoga: Agar erkakning xotiniga nisbatan shunday majburiyati bo`lsa, uylanmagan yaxshiroq ekan-da! - deyishdi.


text:
Ba`zi kishilarning onadan tug`ma erkakligi zaifdir. Boshqalar esa odamlar tomonidan axta qilinadilar. Yana boshqalar Osmon Shohligi yo`lida uylanishdan voz kechadilar. Uddalagan bu gaplarning mag`zini chaqsin.


text:
Shunda Iso ularning peshanalariga qo`llarini qo`yib duo qilishi uchun, Uning oldiga bolalarni keltirishdi. Shogirdlari yetaklab keluvchilarni koyiy boshlagach,


text:
Iso dedi: Bolalarni qo`yinglar, Mening oldimga kelishlariga to`sqinlik qilmanglar. Zero Osmon Shohligi shundaylarnikidir.


text:
Shu mahal bir kishi Isoning yoniga kelib: Valine`mat Ustozim! Abadiy hayot nasib bo`lishi uchun qanday savobli ish qilmog`im lozim? - deb so`radi.


text:
Iso unga dedi: Nega sen Mendan savobli ish haqida so`rayapsan? Birgina Xudodan boshqa hech kim savob egasi emas. Agar boqiy hayotga erishmoq istasang, ilohiy amrlarga rioya qil.


text:
Qaysilariga? - deb so`radi u. Iso dedi: Odam o`ldirma. Zino qilma. O`g`rilik qilma. Soxta guvohlik berma.


text:
Iso unga: Agar komil bo`lishni istasang, bor, hamma mol-mulkingni sotib, pulini kambag`allarga tarqat. Shundagina ko`kda xazinang bo`lur. Va kel, Mening ortimdan ergash, - dedi.


text:
Yana sizga aytaman: boy odamning Xudo Shohligiga kirishidan ko`ra, tuyaning igna teshigidan o`tishi osondir, - dedi.


text:
Shogirdlari buni eshitib, chandon taajjublandilar va: Unday bo`lsa, kim najot topa olarkan? - deb so`radilar.


text:
Bu so`zga javoban, Butrus Isoga dedi: Mana, biz hamma narsani qoldirib, Sening orqangdan ergashib keldik. Buning evaziga biz nima toparmiz?


text:
Iso ularga dedi: Sizga chinini aytayin: yangi dunyoda Inson O`g`li O`zining ulug`vor taxtida o`tirganida, Mening orqamdan ergashib kelgan sizlar ham o`n ikkita taxtga o`tirib, Isroilning o`n ikki qabilasini hukm qilasizlar.


text:
Men uchun uy-joy, aka-uka, opa-singil, ota-ona, xotin-bola yoki yer-mulkini tashlab ketgan har bir kishi bulardan yuz hissa ortiqrog`ini topib, abadiy hayotga noil bo`lajak.


text:
Shunday qilib, Osmon Shohligi uzumzoriga erta saharda mardikorlar yollagani chiqqan bog` egasiga o`xshaydi.


text:
ularga: Sizlar ham mening uzumzorimga boringlar, men sizlarga tegishli haqingizni beraman, - dedi. Ular esa boribdilar.


text:
Soat beshlarda chiqib, bekor turgan yana boshqalarni ko`ribdi-da: Nega sizlar bu yerda kun bo`yi bekor turibsizlar? - deb so`rabdi.


text:
Ular esa: hech kim bizlarni ishga yollamadi-da, - debdilar. Shunda bog` egasi: Sizlar ham mening uzumzorimga boringlar, tegishli haqingizni olasizlar, - debdi.


text:
Kech bo`lgach, uzumzor egasi o`zining hosilotiga: Mardikorlarni chaqirib, ularga oxirgisidan boshlab birinchisigacha xizmat haqlarini bergin, - deb buyuribdi.


text:
Birinchi kelganlar esa ko`proq olamiz, deb o`ylashibdi. Ammo ular ham bir kumush tangadan olishibdi.


text:
Bu oxirgi kelganlar bir soatgina ishladi, siz esa ularni kunning issig`iyu mashaqqatini tortgan bizlar bilan teng ko`rdingiz.


text:
Bunga javoban bog` egasi ulardan biriga: Do`stim, men senga nohaqlik qilganim yo`q. Sen men bilan bir kumush tangaga kelishgan edingmi?


text:
Endi haqingni olib, boraver. Men senga bergancha aqchani bu oxirgi kelganga ham bersam, nima bo`pti?


text:
O`z pulimni xohlagancha istifoda qilish o`z ixtiyorimda emasmi? Yoki mening saxiyligimni ko`rolmayapsanmi? - debdi.


text:
Shunga o`xshab, oxiratda ham oxirgilar birinchi va birinchilar esa oxirgi bo`ladilar. (Chunki da`vat etilganlar ko`p, ammo tanlanganlar ozdir.)


text:
Hozir Quddusga boryapmiz va Inson O`g`li oliy ruhoniylar bilan ulamolarga tutib beriladi. Ular esa Uni o`limga mahkum etadilar.


text:
Haqoratlash, qamchilash va xochga mixlash uchun Uni majusiylarga topshiradilar. Uchinchi kuni esa U qaytadan tirilajak.


text:
Shunda Zabadiylar oilasining onasi o`g`illari bilan birga Isoning huzuriga keldi. Nimadir so`ramoqchi bo`lib, Unga ta`zim qildi.


text:
Iso ayoldan so`radi: Sen nima istaysan? Sening Shohliningda bu mening ikki o`g`limning biri o`ng tomoningda va biri chap tomoningda o`tirishlarini buyurgin! - dedi Unga ayol.


text:
Iso javob berib dedi: Sizlar nima so`rayotganingizni bilmaysizlar. Men ichajak hasratli taqdir sharobini icha olasizlarmi? - Ichamiz! - dedi ular.


text:
Iso ularga: Sizlar-ku Mening kosamdan ichib, hasratlarimni chekasizlar, ammo Mening o`ng va chap tomonimda o`tirishga ruxsat berish Mening ixtiyorimda emas. Otam bu o`rinni kimlarga tayyorlagan bo`lsa, ularga buyuradi, - dedi.


text:
Iso esa ularni yoniga chaqirib, dedi: Bilasizlarki, dunyo xalqlari ustidan saltanatli podshohlar bor, el ustidan otabeklar hokimlik qiladi.


text:
Ammo sizning orangizda bunday bo`lmasin. Orangizda kim katta bo`lishni istasa, sizga xizmatkor bo`lsin.


text:
Zero Inson O`g`li ham O`ziga xizmat qildirish uchun emas, balki O`zi xizmat qilish va O`z jonini fido qilib, ko`plarni qutqarish uchun kelgan.


text:
Yo`l chekkasida o`tirgan ikki ko`r Iso ularning oldidan o`tib borayotganini eshitgach: Ey Hazrat, Dovud O`g`li, bizlarga rahm qil! - deb baqira boshladilar.


text:
Xaloyiq ularni jim bo`lishga majbur qilsa-da, lekin ular ovozlarini yanada balandroq qilib:Ey Hazrat, Dovud O`g`li, bizlarga rahm qil! - deb yolvordilar.


text:
Isoning ularga rahmi kelib, ko`zlariga qo`l tegizdi. Shu onda ularning ko`zlari ochilib ketdi. Ular Isoning ortidan ergashdilar.


text:
Quddusga yaqinlashishib, Zaytun tog`i etagidagi Baytfagiya qishllog`iga yetib kelishdi. Iso ikki shogirdini yana yo`lga solib:


text:
Qarshingizdagi qishloqqa boringlar, shu zahot bog`lab qo`yilgan urg`ochi eshakni va uning yonida xo`tikni ko`rasizlar. Ularni yechib, Mening oldimga keltiringlar.


text:
Agar kimdir sizga biror nima desa, Bular Rabbimizga kerak, U ko`p o`tmay ularni qaytarib yuboradi, - deb javob beringlar, - dedi.


text:
Bu sodir bo`lganlarning hammasi payg`ambarga vahiy bo`lgan ushbu oyat bajo kelishi uchun ro`y berdi:


text:
Sion qiziga aytingiz-kim: Bir mocha eshakka minib, xo`tikka mingashib kamtarona, sening Podshohing kelar yoningga.


text:
Xalqning ko`pchilik qismi o`z kiyimlarini yo`lga poyandoz qildi. Ba`zilari esa daraxt shoxlarini kesib, yo`lga to`shadilar.


text:
Oldda va orqada yurayotgan xaloyiq: Dovud O`g`li mangu yashasin! Xudovand nomidan Kelayotgan muborak! Ko`klardan najot yuborgil! - deb hayqirishar edi.


text:
Iso Xudo ma`badiga kirib, ma`badda oldi-sotdi qilayotgan hammani quvib chiqardi. Sarroflarning xontaxtalarini va kaptar sotuvchilarning kursilarni ag`darib yubordi.


text:
Iso ularga: Tavrotda: Mening uyim ibodat uyi atalgay, - deb yozilgan. Sizlar esa uni qaroqchilar uyasiga aylantirib yuboribsizlar!


text:
Lekin oliy ruhoniylar va ulamolar Isoning qilayotgan ajoyib ishlarini hamda ma`badda: Dovud O`g`li mangu yashasin! deb hayqirayotgan bolalarni ko`rib, darg`azab bo`ldilar.


text:
Bular nima demoqdalar, eshityapsanmi? - deyishdi Unga. Iso ularga: Ha! - dedi. - Nahotki sizlar: Go`dak va chaqaloqlar og`zidan Sen madhiya yaratding, - degan oyatni hech qachon o`qimagan bo`lsangiz?


text:
Yo`l chetida bir anjir daraxtini ko`rib, uning yoniga keldi. Iso barglardan boshqa hech narsa topmay, daraxtga: Bundan keyin senda abadiy meva bitmasin! - dedi. Anjir daraxti esa shu onda qurib qoldi.


text:
Iso ularga javoban: Sizlarga chinini aytayin, - dedi, - Agar ishonchingiz qat`iy bo`lib, shubhalanmasangiz,bu anjir daraxti bilan sodir bo`lganni ado etish u yoqda tursin, hatto bu toqqa: Ko`taril-da, dengizga otil, - desangiz, aytganingiz bo`ladi.


text:
Iso ma`badga kirib ta`lim berayotganida, oliy ruhoniylar va xalq oqsoqollari Uning oldiga kelib: Sen bu ishlarni qanday huquq bilan qilyapsan? Senga bunday vakolatni kim bergan? - deb so`radilar.


text:
Iso ularga javob berib dedi: Men ham sizga bir savol berayin. Agar Menga javob bersangizlar, shunda Men ham bu ishlarni qanday vakolat bilan qilayotganimni sizlarga aytaman.


text:
Yahyo payg`ambar odamlarni suvda tavba qildirish uchun kimdan vakolat olgan edi? Xudodanmi yoki insondanmi? Ular esa o`zaro mulohaza yurita boshladilar: Agar Xudodan desak, U bizlarga: Nega unga ishonmadingiz? - deb aytadi.


text:
Agar insondan desak, xalqdan qo`rqish kerak, chunki xalqning bari Yahyoni payg`ambar deb hisoblaydi-ku.


text:
Nihoyat Isoga: Bilmaymiz, - deb javob berdilar. Iso esa ularga: Men ham bularni qanday vakolat bilan qilayotganimni sizga aytmayman, - dedi.


text:
Sizlarning fikringiz qanday? Bir odamning ikki o`g`li bor ekan. U birinchisiga kelib: O`g`lim, bugun borib uzumzorimizda ishla, - debdi.


text:
U odam ikkinchi o`g`liga kelib, yana shunday debdi. Bunisi javob berib: Xo`p xo`jayin, boraman, - debdi-yu, lekin bormabdi.


text:
Ikkovidan qaysi biri otasining xohishini bajo keltirgan bo`ladi? Isoga: Birinchisi, - dedilar. U ularga: Sizlarga chinini aytayin, - dedi. - Sayoqlaru fohishalar Xudoning Shohligiga sizlardan oldin erishmoqdalar.


text:
Chunki Yahyo payg`ambar sizning oldingizga to`g`ri yo`lni o`rgatib keldi va sizlar unga ishonmadingiz, sayoqlar va fohishalar esa ishondi. Sizlar-chi, buni ko`rgandan keyin ham pushaymon qilmalingiz, ishonmadingiz.


text:
Endi boshqa bir masalni eshiting: bir yer egasi bor ekan. U uzumzor yaratib, atrof-tevaragini panjara bilan o`rab, ichida iskanja va qo`riqchi minorasi quribdi-da, uzumzorni bag`bonlarga ijaraga tashlab, o`zi vaqtincha boshqa mamlakatga ketibdi.


text:
Hosil mavsumi yaqinlashgach, o`zining mahsulini olish uchun bog`bonlarning oldiga xizmatkorlarini yuboribdi.


text:
Bog`bonlar esa uning xizmatkorlarini tutishibdi va kimini urib, kimini o`ldirib, kimini esa toshbo`ron qilishibdi.


text:
Bog` egasi bu gal avvalgidan ham ko`proq boshqa xizmatkorlarini yuboribdi. Bog`bonlar esa ular bilan ham shunday qilishibdi.


text:
Lekin bog`bonlar o`g`lini ko`rib, bir-biriga: Bu merosxo`r-ku, qani uni o`ldirib, merosiga ega bo`laydik, - deyishibdi.


text:
Tinglayotganlar Isoga: Bu yovuz odamlarni yovuzlarcha yo`q qilib, uzumzornin esa mavsumida hosilini terib turadigan boshqa bag`bonlarga ijaraga beradi, - dedilar.


text:
Iso ularga dedi: Nahotki siz Zaburdagi bu so`zni hech o`qimagan bo`lsangizlar? Binokorlar keraksiz deb tashlanan tosh Naq binoning peshtoqidan joy oldi. Bu Xudovand irodasi tufaylidir, bizga esa ajoyibot timsolidir.


text:
Shuning uchun sizlarga aytamanki, Xudoning Shohligi sizdan olinib, tegishli hosilini etishtiruvchi xalqqa beriladi.


text:
Oliy ruhoniylar va farziylar Isoning masallarini tinglagan sayin, ular o`zlari haqida aytilganini payqadilar.


text:
Ular Isoni qo`lga tushirishga intilayotgan bo`lsalarda, xalqdan qo`rqar edilar. Chunki xalq Isoni payg`ambar deb hisoblar edi.


text:
Podshoh to`yga taklif etilganlarni chaqirish uchun xizmatkorlarini yuboribdi. Ular esa kelishni istamabdilar.


text:
Podshoh yana boshqa xizmatkorlarini yuborib: Taklif etilganlarga aytinglarki, men ziyofat dasturxonini tayyorlab qo`ydim, ho`kizlaru bo`rdoqilarim so`yildi, hammasi tayyor. To`yga kelaveringlar! - debdi.


text:
Podshoh buni eshitib, g`azablanibdi. Qo`shinlarini yuboribdi-da, qotillarni tig`dan o`tkazib, shaharlarini kulga aylantiribdi.


text:
Keyin u qolgan xizmatkorlariga: Nikoh to`yi tayyor, lekin taklif etilganlar bunga munosib emas ekanlar.


text:
Bu xizmatkorlar yo`lga chiqib, uchratganlarining hammasini - yomonlarni ham, yaxshilarni ham to`plashibdi. To`yxona mehmonlarga to`lib ketibdi.


text:
Shunda podshoh malaylariga buyruq berib: Uning qo`l-oyoqlarini bog`lab, tashqariga, qorong`ilikka tashlanglar. U yerda yig`i-sig`i va ohu voh bo`ladi, - debdi.


text:
Shundan keyin farziylar borib, Isoni U aytadigan biron so`zi orqali ilintirish chorasini maslahatlashib oldilar.


text:
Ular o`z shogirdlarini Hirod tarafdorlari bilan birga Isoning oldiga yuborishdi. Bular Isoga: Ustoz, - deyishdi, - biz bilamizki, Sen haqiqatgo`ysan va Xudoning haq yo`lini o`rgatib yuribsan. Kimlargadir ma`qul bo`lishni o`ylab o`tirmaysan, hech kimni yuz-hotir qilmaysan ham.


text:
Qaysarniki, - dedilar. - Unday bo`lsa, Qaysarning haqini Qaysarga, Xudoning haqini Xudoga beringlar, - dedi Iso.


text:
Unga savol berdilar: Ey Ustoz Muso payg`ambar deganki: Agar kim farzand ko`rmasdan dunyodan o`tsa, ukasi uning xotinini nikohiga olib, akasining zurriyotini tiklasin.


text:
Bizda yetti aka-uka bor edi. Birinchisi uylanib, farzand ko`rmay qazo qildi, xotini esa ukasiga qoldi.


text:
Shunday qilib, u qiyomatda yettovidan qaysi birining xotini sanalar ekan? Chunki u hammasiga xotin bo`lgan edi-ku.


text:
Iso ularga javob berib dedi: Siz Muqaddas Kitobni ham, Xudoning qudratini ham bilmaganingizdan adashyapsizlar.


text:
Chunki oxiratda na uylanadilar va na erga tegadilar, balki osmondagi Xudo farishtalariga o`xshaydilar.


text:
Men Ibrohimning Xudosi, Ishoqning Xudosi va Yoqubning Xudosiman, - degan edi U. Xudo esa o`liklarning emas, tiriklarning Xudosidir.


text:
Masih haqida qanday fikrlaringiz bor? U kimning o`g`li? - Dovudning o`g`li-da, - deb javob berdilar.


text:
Iso ularga dedi: U holda, qanday qilib Dovud ilohiy ilhom bilan Masihni Rabbim deb atagan? Mana, Dovud nima degan:


text:
Xudovand mening Rabbimga aytdi: Yovlaringni oyoqlaring ostiga yiqitmagunimcha, Sen Mening o`ng tomonimda o`ltirib turgin.


text:
Va hech kim Isoga bir og`iz so`z javob berolmadi. O`sha kundan boshlab yana hech kim Undan biron gap so`rashga jur`at etmadi.


text:
Shu bois ular sizga nimani bajarishni amr etsalar, bajo keltiringlar. Aytganini qiling, lekin qilganini qilmang! Chunki ular o`z aytganlarini bajarmaydilar.


text:
Ular og`ir va ko`tarib bo`lmaydigan yuklarni insonlar yelkasiga tashlab qo`yadilar, lekin o`zlari bu yuklarga barmoq tegizishni ham istamaydilar.


text:
Ular butun ishlarini insonlarga ko`rinish uchun qiladilar. Duo qutilarini yirikroq, kiyimlarining gajimlarini uzunroq qiladilar.


text:
xalq yig`inlarida alik olishni va odamlar tomonidan Ustozimiz, Ustozimiz! deb olqishlanishni yaxshi ko`radilar.


text:
Biroq sizlar ustoz deb atalishga ko`nmang.Chunki sizning birgina Ustozingiz bor, U ham bo`lsa - Masihdir. Sizlar esa hammalaringiz birodarsizlar.


text:
Yer yuzida hech kimni o`zingizga ota deb ham atamanglar. Chunki sizning birgina Otangiz bor, U ham bo`lsa - samoviy Otangizdir.


text:
Ey ulamoyu farziylar, munofiqlar! Osmon Shohligini insonlarga bekitib qo`yganingiz uchun holingizga voy! O`zlaringiz ham unga kirmayapsizlar, kirmoqchi bo`lganlarga ham yo`l qo`ymayapsizlar.


text:
(Ey ulamoyu farziylar, siz munofiqlarning holiga voy! Siz beva ayollarning uylarini shilib, xo`ja ko`rsinga uzoq duo o`qiysizlar. Shunga yarasha og`irroq jazo olasizlar.)


text:
Ey ulamoyu farziylar, siz munofiqlarning holiga voy! Sizlar loaqal biror-bir kishini o`z diningizga kiritish uchun dengizlaru qit`alarni aylanib chiqasizlar. Lekin buni amalga oshirib bo`lgach esa, uni o`zingizdan ikki barobar yomonroq do`zaxi qilasizlar.


text:
Ey basir peshvolar, holingizga voy! Sizlar: Ma`bad haqiga ichilgan qasam o`tmaydi, lekin ma`baddagi oltin haqiga ichilgan qasam bajarilishi shart, deysiz.


text:
Hoy nodonu ko`rlar! Qaysi biri buyukroq: ma`badning oltinimi, yoki oltinni muqaddas qilgan ma`badning o`zimi?


text:
Shuningdek, sizlar yana: Qurbongoh haqiga ichilgan qasam o`tmaydi, lekin qurbongohdagi qurbonlik haqiga ichilgan qasam bajarilishi shart, - deysizlar.


text:
Hoy nodonlar, ko`rlar! Qaysi biri buyukroq: qurbonlikmi yoki qurbonlikni muqaddas qilgan qurbongohmi?


text:
Axir, qurbongoh haqiga qasam ichgan, ham qurbongohning o`zi, hamda undagi barcha narsalar haqiga qasam ichgan bo`ladi.


text:
Ma`bad haqiga qasam ichgan esa, ham ma`badning o`zi, hamda ma`badda yashaydigan Xudo haqiga qasam ichgan bo`ladi.


text:
Osmon haqiga qasam ichgan esa ham arshi a`lo, hamda arshi a`lodagi Xudoning O`zi haqiga qasam ichgan bo`ladi.


text:
Ey ulamoyu farziylar, siz munofiqlarning holiga voy! Sizdar yalpiz, arpabodiyon va zira qatori oshko`rdan ushr berib turasiz-u, lekin Ilohiy Buyruqning nihoyatda muhim amrlari bo`lgan haqqoniyat, marhamat va sadoqatga esa e`tibor bermay qo`ydingizlar. Bularning birini bajara turib, ikkinchisini ham tashlab qo`ymasligingiz kerak edi.


text:
Ey ulamoyu farziylar, siz munofiqlarning holiga voy! Sizlar kosayu laganning sirtini tozalaysiz, ammo ularning ichi o`g`rilik va badnafslikka to`lib-toshib yotibdi.


text:
Ey so`qir farziy! Sen avvalo kosa va laganning ichini tozalab ol, shunda ularning tashi ham toza bo`ladi.


text:
Ey ulamoyu farziylar, siz munofiqlarning holiga voy! Sizlar tashqaridan chiroyli ko`rinadigan, lekin ichi o`liklarning suyaklari va har xil qabihliklarga to`la, ohaklangan qabrlarga o`xshaysizlar.


text:
Garchi tashqaridan insonlarga mo`min ko`rinsangizlar ham, lekin ichlaringiz ikkiyuzlamachilik va yomonlikka to`ladir.


text:
Ey ulamoyu farziylar, siz munofiqlarning holiga voy! Chunki sizlar payg`ambarlarga maqbara qurib, aziz-avliyolarning yodgorliklarini bezab yuribsizlar.


text:
Agar ota-bobolarimiz davrida yashaganimizda, biz payg`ambarlarning qonini to`kishda ularga hamkorlik qilmas edik, - deysizlar.


text:
Bu bilan siz o`zingizni o`zingiz inkor etib, payg`ambarlarni qatl qilganlarning o`g`illari ekagingzni o`zingiz tasdiqlab turibsiz.


text:
Ana shu sababdan Men sizga qanchadan-qancha payg`ambaru donishmandu ulamolarni yuborib turaman. Sizlar esa ulardan kimini o`ldirasizlar, kimini xochga mixlaysizlar, kimini esa ibodatxonalaringizda qamchilab shahardan-shaharga quvg`in qilasizlar.


text:
Shu yo`sin solih kishi bo`lgan Hobilning qonidan tortib, ma`bad bilan qurbongoh oralig`ida sizlar o`ldirgan Baraxiya o`g`li Zakariyoning qonigacha, yer yuzida to`kilgan butun begunoh qonlar sizning bo`yningizda!


text:
O, Quddus, Quddus! Payg`ambarlarni o`ldiruvchi va huzuringga yuborilganlarni toshbo`ron qilguvchi shahar! Tovuq o`z jo`jalarini qanotlari ostida qanday to`plasa, Men ham sening bolalaringni necha bor shunday to`plamoqchi bo`ldim, sizlar-chi istamadingiz.


text:
Sizga shuni aytib qo`yay: Xudovand nomidan Kelayotgan muborak, - deb xitob qilmaguningizcha, Meni qaytib ko`rmaysizlar.


text:
Iso ma`baddan chiqib ketayotganida, shogirdlari Uning yoniga kelib, diqqatini ma`badning binolariga qaratmoqchi bo`lishdi.


text:
Iso ularga: Bularning hammasini ko`ryapsizmi? Sizlarga chinini aytayin: bu yerda biror g`isht butun qolmaydi, hammasi vayron bo`ladi, - dedi.


text:
Iso bir O`zi Zaytun tog`ida o`tirgan vaqtda, shogirdlari Uning yoniga kelib, so`rashdi: Bizlarga ayt-chi, bu voqealar qachon yuz beradi? Sening kelishing va oxirzamon yaqinlashganini ko`rsatadigan belgi qanday bo`ladi?


text:
Chunki talay kishilar Mening nomim bilan kelib: Men Masih bo`laman , - deb ko`plarni yo`ldan ozdiradi.


text:
Shuningdek, yiroq-yaqindan urush xabarlarini eshitasizlar. Ammo cho`chib vahimaga tushmangiz! Hamma narsa Xudo taqdir etganidek sodir bo`lishi lozim. Ammo bu hali so`nggi nihoya emasdir.


text:
Xalq xalqqa qarshi, podshohlik podshohlikka qarshi ko`tariladi. Ayrim joylarda qahatchiliklar, o`latlar, zilzilalar bo`ladi.


text:
O`shanda sizlarni qiynash va o`ldirish uchun tutib beradilar. Mening nomim tufayli barcha xalqlar sizlardan nafratlanadi.


text:
Xudo saltanati to`g`risidagi Injil Xushxabari hamma xalqlarga dalolat bo`lish uchun jahon bo`ylab targ`ib qilinadi va o`shandagina so`ng bo`ladi.


text:
Shunday qilib, Doniel payg`ambar karomat qilib aytgan dahshatli razolat muqaddas joyda turganini ko`rganingizda (o`qigan o`zi tushunsin!)


text:
Chunki o`shanda dunyo boshlanishidan to hozirgacha sodir bo`lmagan va qaytib sodir bo`lmaydigan buyuk musibat bo`ladi.


text:
Agar o`sha kunlar qisqartirilmaganida edi, hech bir jonzod omon qolmasdi. Lekin tanlangan kishilar uchungina u kunlar qisqartiriladi.


text:
Chunki soxta masihlar va soxta payg`ambarlar paydo bo`lib, ilojini topsalar, hatto tanlangan kishilarni ham yo`ldan ozdirish uchun g`aroyibot va mo``jizalar ko`rsatadilar.


text:
Shunday qilib, agar sizlarga: Mana, U sahroda, - deb aytsalar chiqmanglar. Mana, U berk xonalarda, - deb aytishsa ham, ishonmanglar.


text:
Chunki Inson O`g`lining kelishi xuddi sharqda chaqnab, hatto g`arbda ham barchaga ko`rinuvchi chaqmoqday bo`ladi.


text:
O`sha kunlarning musibatidan so`ng, alhol quyosh tutilib, oy xiralanadi. Yulduzlar osmondan tushib, samoviy kuchlar larzaga keladi.


text:
O`shanda Inson O`g`lining alomati osmonda namoyon bo`ladi. Yer yuzidagi barcha qabilalar uvvos tortib yig`laydilar, Inson O`g`li osmon bulutlari uzra buyuk qudrat va shon-shuhrat ila kelayotganini ko`radilar.


text:
U mahobatli karnay tutgan farishtalarini yuboradi. Ular esa Uning tanlagan kishilarini osmonning bir burchidan boshqa burchigacha, to`rt tomondan to`plab keladilar.


text:
Anjir daraxtidan ibrat olinglar. Uning shoxlari ko`karib, barg chiqarayotganidan yoz yaqinlashganini bilasizlar.


text:
U kun va u soat haqida birgina Otamdan boshqa hech kim bilmaydi, osmondagi farishtalar ham bilmaydi.


text:
To`fongacha bo`lgan kunlarda, to Nuh payg`ambar kemaga kirgan kunigacha yeb-ichdilar, uylandilar, turmushga chiqdilar.


text:
Ular bo`lg`usi ofatdan bexabar yurganda, to`fon kelib, hammasini qirib tashladi. Inson O`g`lining kelishi ham xuddi shunday bo`ladi.


text:
Lekin shuni bilib qo`yinglarki, o`g`ri tunning qay vaqtida kelishini agar uy egasi bilganida, bedor turib, uyiga lahim qazilishiga yo`l qo`ymas edi.


text:
Shunga o`xshab, sizlar ham tayyor bo`lib turinglar. Chunki Inson O`g`li sizlar o`ylamagan soatda kelib qoladi.


text:
Qul-cho`rilarga rizq-ro`zni o`z vaqtida berib turish uchun xo`jayin ularga boshliq qilib qo`ygan ishonchli va aqlli xizmatkor kimdir?


text:
uni tilka-pora qilib, boshiga ikkiyuzlamachilar kunini soladi. U yerda yig`i-sig`i va ohu vohlar bo`ladi .


text:
O`sha vaqtda Osmon Shohligini o`zlarining chiroqlarini yoniga olishib, kuyovni qarshilagani chiqqan o`n kelin dugonasiga o`xshatsa bo`ladi.


text:
Ovsarlari es-hushlilarga: Chiroqlarimiz o`chib boryapti, bizlarga yog`laringizdan beringlar! - deyishibdi.


text:
Es-hushlilar javob berib: Yo`q, bizlarda ham, sizlarda ham yog` yetmay qolmasin. Yaxshisi siz baqqollarning oldiga borib, o`zlaringizga yog` sotib olinglar, - deyishibdi.


text:
Ular yog` sotib olgani ketishganda, kuyov kelib qolibdi. Tayyor turgan qizlar kuyov bilan birga to`yxonaga kirib, orqalaridan eshiklar yopilibdi.


text:
Bir muddatdan keyin qolgan qizlar kelib: Hoy Egam, hoy Egam, eshikni oching, bizlar keldik! - deyishibdi.


text:
Shunday qilib, hushyor bo`lib turinglar, chunki siz Inson O`g`li keladigan aniq kunni ham, soatni ham bilmaysizlar.


text:
Yana oxirzamon bir odam safarga jo`nab, xizmatkorlarini chaqirib, o`z mol-mulkini ularga omonatga berganiga o`xshaydi.


text:
U odam har bir kishiga o`z qobiliyatiga yarasha: biriga besh, biriga ikki, biriga bir yombidan berib, jo`nab ketibdi.


text:
Besh yombi olgan boshqa besh yombini ham olib kelib: Xo`jayin! Menga besh yombi bergandingiz, mana men ularga qo`shib yana besh yombi orttirdim, - debdi.


text:
Xo`jayini unga: Barakalla, yaxshi va sodiq xizmatkor ekansan. Sen kichik bir ishda ham sodiq bo`lganing uchun, endi seni katta ishlarga munosib ko`raman. Xo`jayiningning shodligini baham ko`r, - debdi.


text:
Ikki yombi olgan ham kelib: Xo`jayin Menga ikki yombi bergandingiz. Mana, men ularning yoniga qo`shib yana ikki yombi orttirdim, - debdi.


text:
Xo`jayini unga: Barakalla, yaxshi va sodiq xizmatkor ekansan. Sen kichik bir ishda ham sodiq bo`lganing uchun, endi katta ishlarga munosib ko`raman. Xo`jayiningning shodligini baham ko`r, - debdi.


text:
Bitta yombi olgan ham kelib: Xo`jayin! Men sizning qattiqqo`l odam ekaningizni bilardim. Siz ekmagan yerdan o`rasiz, uymagan joydan xirmon ko`tarasiz.


text:
Shuning uchun men qo`rqqanimdan borib, sizning yombingizni yerga yashirib qo`ydim. Mana berganingiz! - debdi.


text:
Xo`jayini unga javob qaytarib: Ey yomon va yalqov xizmatkor! - debdi. - Men ekmagan yerdan o`rishimni, uymagan joydan xirmon ko`tarishimni bilarkansan,


text:
u holda pulimni sudxo`rlarga qarzga bersang bo`lmasmidi? Shunda men kelib, uni foydasi bilan qaytarib olgan bo`lar edim.


text:
Chunki kimda bor bo`lsa, unga yana beriladi va u mo`lchilikda bo`ladi. Kimda yo`q bo`lsa, undan bori ham tortib olinadi.


text:
Endi bu yaramas xizmatkorni tashqariga, qorong`ilikka uloqtirib yuboringlar. U yerda yig`i-sig`i va oh-vohlar bo`ladi. (Bularni aytib, Iso xitob qilib dedi: Kimning eshitar qulog`i bo`lsa, eshitsin!)


text:
Inson O`g`li O`zining ulug`vorligida, jamiki muqaddas farishtalari bilan birga kelgan paytida O`zining ulug`vor taxtiga o`tiradi.


text:
Barcha xalqlar Uning huzuriga to`planadilar. Cho`pon qo`ylarni echkilardan ajratganiday, U ularni birma-bir saralab qo`yadi.


text:
Shunda Podshoh o`ng tomondagilarga aytadi: Ey, Mening Otamning olqaganlari, kelinglar! Dunyo yaratilganidan beri sizlar uchun meros sifatida tayyorlab qo`yilgan Shohlikni egallangiz.


text:
Chunki Men och edim, Menga ovqat berdingizlar. Chanqagan edim, Menga suv ichirdingizlar. Musofir edim, Meni mehmon qildingizlar.


text:
Yalang`och edim, Meni kiyintirdingizlar. Kasal edim, Meni boqdingizlar. Zindonda edim, Meni kelib ko`rdingizlar.


text:
Bunga javoban solihlar Unga shunday deydilar: Yo Rabbiy! Qachon Sening ochligingni ko`ribmizki, yedirgan bo`lsak, yoki chanqaganingni ko`ribmizki, suv tutgan bo`lsak?


text:
Qachon Sening musofir bo`lganingni ko`rib, mehmon qildik, yoki yalang`ochligingni ko`rib, kiyintirdik?


text:
Podshoh javob berib ularga deydi: Sizlarga chinini aytayin: sizlar Mening shu kichik birodarlarimdan biriga neki qilgan bo`lsangiz, bu Menga qilganingizdir.


text:
So`ng U chap tomondagilarga ham aytadi: Ey la`natilar! Ko`zimdan yo`qoling, iblis va uning farishtalariga tayyorlab qo`yilgan abadiy olovga mubtalo bo`ling!


text:
Musofir edim, Meni mehmon qilmadingiz. Yalang`och edim, Meni kiyintirmadingiz. Kasal bo`ldim, zindonga tushdim, Meni kelib ko`rmadingizlar.


text:
Shunga javoban ular ham: Yo Rabbiy! Seni qachon och, chanqagan, musofir, yalang`och, kasal yoki zindonda bo`lganingni ko`ribmizki, Senga xizmat qilmagan bo`lsak? - deb so`raydilar.


text:
U javob berib ularga shunday deydi: Sizlarga chinini aytayin: sizlar shu kichiklarning biriga qilmagan muruvvatingiz Menga qilmagan bilan barobardir.


text:
Ikki kundan keyin Fisih bayrami bo`lishini bilasizlar. Ana, o`shanda Inson O`g`li xochga mixlash uchun tutib beriladi.


text:
Shundan keyin oliy ruhoniylar, ulamolar va oqsoqollar jamisi Kayafa ismli bosh oliy ruhoniyning hovlisida to`planishib.


text:
bir ayol Uning oldiga keldi. U ganchdan yasalgan idishda juda qimmatli atir moy keltirib, Iso dasturxon oldida o`tirgan paytda Uning boshiga quydi.


text:
Iso aytilganlarning farqiga borib, shogirdlariga dedi: Nega ayolni xijolatda qoldiryapsizlar? U Men uchun ezgu ish qildi.


text:
Sizlarga chinini aytayin: Injil Xushxabari dunyoning qaysi yerida targ`ib qilinsa, bu ayol ham eslanib, uning qilgan ishi yodga olinadi.


text:
Shunda o`n ikki shogirddan biri bo`lgan Yahudo Ishqariyot degan kishi oliy ruhoniylarning oldiga borib:


text:
Isoni qo`lingizga tutib bersam, menga nima berasizlar? - deb so`radi. Ular Yahudoga o`ttiz kumush tanga taklif etdilar.


text:
Xamirturushsiz non yopiladigan Fisih bayramining birinchi kunida shogirdlar Isoning oldiga kelib so`radilar: Senga Fisih bayrami taomini qayerda tayyorlashimizni buyurasan?


text:
Shaharga kirib falon kishining oldiga boringlar, - dedi Iso, - va unga shunday deb aytinglar: Ustozimiz: Mening vaqt-soatim yaqinlashdi, deyapti, Fisih bayramini shogirdlarim bilan birga sening uyingda nishonlamoqchiman deyapti.


text:
To`g`ri, Inson O`g`lining taqdiri oyatda yozilganiday ketyapti. Lekin Inson O`g`lini tutib beradigan o`sha odamning holiga voy! U odamning tug`ilmagani yaxshiroq bo`lar edi.


text:
Shunda Isoga xoinlik qiladigan Yahudo so`radi: Ustoz, meni ko`zda tutayotganing yo`qmi? - O`zing aytding, - dedi Iso.


text:
Ular ovqatlanib o`tirganlarida, Iso nonni oldi, duo o`qib sindirdi va shogirdlariga tarqatib: Olinglar, yenglar, bu Mening tanamdir, - dedi.


text:
Chunki bu - ko`plarning gunohlari kechirilishi uchun to`kiladigan, Yangi Ahdni tasdiqlaydigan Mening qonimdir.


text:
Men sizlarga shuni aytaman: Otamning Shohligida sizlar bilan yangi sharob ichadigan o`sha kungacha, Men uzumning bu ko`z yoshidan boshqa ichmayman.


text:
Shu orada Iso shogirdlariga dedi: Bu tunda hammangiz Mendan yuz o`girasizlar. Chunki Tavrotda shunday yozilgan: Men cho`ponni jarohatlayman, qo`ylar o`zi tarqab ketadi.


text:
Butrus javob berib Unga dedi: Agar hamma Sendan yuz o`girsa ham, men hech qachon o`girmayman! - dedi.


text:
Iso unga: Senga rostini aytsam, shu kechayoq, xo`roz qichqirmasdan avval, sen Mendan uch marta tonasan, - dedi.


text:
Butrus Unga: Men Sen bilan birga o`lsam ham, Sendan aslo tonmayman! - dedi. Boshqa hamma shogirdlari ham shunday dedilar.


text:
Shundan keyin Iso shogirdlari bilan birga Getsemaniya degan joyga keldi va ularga: Men nariroq borib ibodat qilgunimcha, sizlar shu yerda o`tirib turinglar, - dedi.


text:
Butrus bilan Zabadiyning ikki o`g`lini O`ziga hamroh qilib olgan Iso ruhan siqilib, anduh cheka boshladi.


text:
U yonidagilarga: Mening jonim o`lim oldidaligini sezib, juda qiynalmoqda. Shu yerda qolib, Men bilan birga sergak turinglar, - dedi.


text:
Bir oz nari ketib, yerga yuz tuban uzaldi va ibodat qilib: Ey Otam! Agar mumkin bo`lsa, bu zaqqum kosa Mening yonimdan o`tib ketsin. Lekin Men istagandek emas, Sen istagandek bo`lsin, - dedi.


text:
U shogirdlari yoniga qaytib kelganida, ularni uxlab yotgan holda ko`rdi va Butrusga dedi: Demak, sizlar Men bilan birga loaqal bir soatga uyg`oq tura olmadinglar.


text:
Iso ikkinchi marta borib: Ey Otam! Agar bu qismat Meni damiga olmay o`tib ketishi mumkin bo`lmasa, mayli Sen xohlagandek bo`lsin, - deb ibodat qildi.


text:
Shundan so`ng O`z shogirdlari yoniga kelib, ularga dedi: Sizlar hali ham uxlab, rohatlanib yotibsizlarmi? Mana, vaqt-soati keldi, Inson O`g`li gunohkorlar qo`liga tutib berilyapti.


text:
Iso gapini tugatmayoq, o`n ikki shogirdidan biri bo`lgan Yahudo kelib qoldi. Uning yonida oliy ruhoniylar va xalq olsoqollari tomonidan yuborilgan, qilich va tayoq ushlagan olomon bor edi.


text:
Isoga xoinlik qiluvchi esa: Men kimni o`psam, U O`shadir, Uni tutib olinglar, deb ular bilan til biriktirgan edi.


text:
Iso unga: Do`stim, nima uchun kelding ? - deyishi bilanoq, odamlar kelib, Isoga qo`llari bilan yopishgancha Uni ushlab olishdi.


text:
Shunda Iso bilan birga bo`lganlardan biri qilichini qinidan sug`urib, qulochkashlab oliy ruhoniyning qaroliga dast soldi-da, qulog`ini uzib tashladi.


text:
Yoki o`ylaysanki, Men Otamga iltijo qilolmaymanmi? U Menga hoziroq o`n ikki tumandan ko`proq farishtalarni yuborishi mumkin.


text:
Shundan so`ng Iso olomonga qayrilib dedi: Sizlar Meni hibsga olish uchun qaroqchiga qarshi chiqqandek qilichlaru tayoqlar bilan qurollanib kelibsizlar. Men bo`lsam, har kuni ma`badda ta`lim berib, sizlar bilan birga o`tirar edim, sizlar-chi Meni qo`lga olmadinglar.


text:
Lekin bularning hammasi payg`ambar oyatlari bajo kelishi uchun sodir bo`ldi. O`shanda hamma shogirdlari Isoni qoldirib, qochib ketishdi.


text:
Isoni qo`lga olganlar Uni bosh oliy ruhoniy Kayafaning huzuriga keltirdilar. U yerga ulamolar bilan oqsoqollar ham to`plandilar.


text:
Butrus esa Isoga uzoqdan ergashib, oliy ruhoniyning hovlisigacha keldi. Ichkariga kirib, bu voqeaning oxirini ko`rish uchun xizmatkorlar bilan birga o`tirdi.


text:
Oliy ruhoniylar, oqsoqollar va butun Oliy Kengash Isoga o`lim jazosini berish uchun Unga qarshi soxta dalillar izlashga tushdilar.


text:
Anchagina guvohlar olg`a chiqqan bo`lsa-da, yetarlicha ayblovchi dalillar topilmadi. Nihoyat ikki soxta guvoh so`zga chiqib:


text:
Bosh oliy ruhoniy o`rnidan turib, Isoga: - Nega Sen hech javob qaytarmaysan? Ularning ayblovlariga nima deysan? - dedi.


text:
Iso indamadi. Oliy ruhoniy Unga: Barhayot Xudo haqi Senga qasam ichirayinki, bizlarga ayt: Xudoning O`g`li - Masih Senmisan? - dedi.


text:
Iso unga: O`zing aytding, - dedi. - Hatto sizlarga aytadurmanki, bundan keyin Inson O`g`li Qodir Tangrining o`ng tomonida o`ltirib, osmon bulutlari uzra kelayotganini ko`rasizlar.


text:
Shunda oliy ruhoniy kiyimlarini yirtib: U shakkoklik qilmoqda-ku! Bizlarga boshqa guvohlarning nima keragi bor? Mana endi U Xudoga shak keltirganini o`zlaringiz eshitdingizlar.


text:
Bu vaqt Butrus tashqi hovlida o`tirib edi. Bir xizmatkor ayol uning yoniga kelib: Sen ham jalilalik Iso bilan birga eding-ku! - dedi.


text:
So`ng darvoza tomon chiqdi. Boshqa bir xizmatkor ayol ham uni ko`rib, atrofdagilarga: Bu ham nosiralik Iso bilan birga bo`lgan! - dedi.


text:
Bir ozdan keyin u yerda turganlar kelib, Butrusga: Sen ulardan birining xuddi o`zisan, kaloming ham aytib turibdi, - deyishdi.


text:
Lekin Butrus la`nat o`qib, qasam ichdi-da: Men bu Odamni tanimayman! - deb turib oldi. Shu vaqt birdan xo`roz qichqirdi.


text:
Isoning unga: Xo`roz qichqirmasdanoq, sen Mendan uch marta tonasan, - degan so`zi Butrusning esiga tushib, tashqariga chiqdi-da, achchiq-achchiq yig`ladi.


text:
Tong otgach, oliy ruhoniylar bilan xalq oqsoqollari jamisi kengashib, Isoni o`lim jazosiga mahkum qilishga kelishdilar.


text:
Xoin Yahudo esa Isoning mahkum etilganini bilib, pushaymon bo`ldi va o`ttiz kumush tangani oliy ruhoniylar bilan oqsoqollarga qaytarib berib:


text:
Men xoinlik qildim, begunoh qon to`kilishida aybdorman, - dedi. Ular esa: Bundan bizlarga nima? Yana o`zing bilasan! - deyishdi.


text:
Shunda Yahudo kumush tangalarni ma`bad ichiga uloqtirib yubordi-da, u yerdan chiqib borib, o`zini osib o`ldirdi.


text:
Oliy ruhoniylar tangalarni terib olib: Bu pul qon narxidir, uni ma`badning xazinasiga qo`shish mumkin emas, - deyishdi.


text:
Shu yo`sin Yeremiya payg`ambarga vahiy bo`lgan ushbular bajo bo`ldi: Isroil o`g`illari Unga baho berib qo`ygan o`ttiz kumush tangani olib,


text:
Iso hokimning huzurida turdi. Hokim Undan so`radi: Sen yahudiydarning Podshohimisan? - O`zing aytding, - dedi unga Iso.


text:
Xalq to`plangach, Pilat ularga xitob qilib so`radi: Sizlar kimni ozod qilishimni istaysizlar? Barabbanimi, yoki Masih atalmish Isonimi?


text:
U hakamlik kursisida o`tirganida, xotinidan xabar keldi: U solih Odam bilan sening ishing bo`lmasin. Chunki bu tunda men tushimda U tufayli ko`p azobda qoldim.


text:
Ammo oliy ruhoniylar va oqsoqollar bo`lsa, Barabbani ozod etish, Isoni esa yo`q qilishni so`rashlari uchun olomonni qayrab qo`ydilar.


text:
Hokim yana ularga xitob qildi: Sizlar ikkovidan qay birini ozod qilishimni istaysizlara? - Barabbani! - deb javob berishdi.


text:
Pilat ularga dedi: Unda men Masih atalgan Isoni nima qilay? - Xochga mixlansin! - deyishdi bir og`izdan.


text:
U nima yomonlik qilgan ekan? - so`radi hokim. Lekin ular ovozlarini yana balandroq ko`tarib: Xochga mixlansin! - deb qichqirishdi.


text:
Pilat hech narsa yordam bermayotganini, aksincha shov-shuv yanada kuchayib borayotganini ko`rgach: Men bu solih Odamning qoni to`kilayotganidan begunohman. Bu ishni o`zlaringiz ko`rib chiqinglar! - dedi-da,olomonning ko`z oldida suv olib, qo`llarini chaydi.


text:
Shundan so`ng Pilat ularga Barabbani chiqarib yubordi. Isoni esa savalatgandan keyin xochga mixlash uchun askarlarga topshirdi.


text:
Shundan so`ng hokimning askarlari Isoni hukumat qarorgohiga olib borib, butun bo`linmani boshiga to`pladilar.


text:
Tikanlardan toj o`rab, boshiga kiygizdilar. O`ng qo`liga qamish berib, Uning oldida tiz cho`kkancha: Yashavor, ey, yahudiylarning Podshohi! - deb masxara qildilar.


text:
Masxaralab bo`lishgandan so`ng egnidan yaktakni yechib, O`zining kiyimlarini kiydirdilar va xochga mixlash uchun olib ketdilar.


text:
Ular chiqib ketayotganlarida, kirineyalik Simun degan kishini uchratib qoldilar. Uni Isoning xochini ko`tarib borishga majbur qildilar.


text:
Shunda Isoga ichish uchun zardob aralashtirilgan sharob berdilar. Iso uni tatib ko`rgach, ichgisi kelmadi.


text:
Uning boshi uzra bir taxtachaga: Yahudiylarning Podshohi Iso - Budir degan aybnomani yozib qo`ydilar.


text:
Iso bilan birga ikki qaroqchini ham - birini Uning o`ng tomonida, ikkinchisini esa so`l tomonida xochga mixlab qo`ydilar.


text:
Hey ma`badni buzib uch kun ichida tiklaydigan! O`zingni O`zing qutqar-chi! Agar Sen Xudoning O`g`li bo`lsang, qani xochdan tushib ko`r-chi!


text:
Boshqalarni qutqardi, O`zini esa qutqara olmaydi! Agar U Isroilning Podshohi bo`lsa, endi xochdan tushib ko`rsin, shunda biz Unga ishonamiz.


text:
U Xudoga ishonardi-ku. Agar U Xudoning azizi bo`lsa, hozir qutqarib olsin-chi! Chunki U: Men Xudoning O`g`liman, - degan.


text:
Soat uchlarda Iso baland ovoz bilan: Eli, Eli lamo shavaqtani?, ya`ni Tangrim, Tangrim, nega Meni tashlab qo`yding? - deb faryod qildi.


text:
Ulardan biri darhol yugurib, shimgichni olib keldi-da, uni sirkaga botirib, qamishning uchiga ilgancha, Isoga ichishga uzatdi.


text:
Shu ondayoq ma`baddagi parda yuqoridan pastgacha ikkiga bo`linib, yirtilib ketdi. Yer larzaga keldi, toshlar yorildi.


text:
Ular qabrlaridan chiqib, Iso qayta tirilganidan keyin tabarruk shaharga kirib, ko`plarga ko`rindilar.


text:
Isoni qo`riqlab turgan yuzboshi bilan yonidagi askarlar zilzilani va sodir bo`layotgan barcha ishlarni ko`rib, vahimaga tushdilar-da: Haqiqatan ham bu Xudoning O`g`li ekan! - dedilar.


text:
Jaliladan boshlab Isoga ergashib xizmat qilib kelgan ko`pgina ayollar ham uzoqdan qarab turgan edilar.


text:
Ularning orasida magdalalik Maryam, Yoqub bilan Yusufning onasi Maryam hamda Zabadiy o`g`illarining onasi bor edi.


text:
Oqshom tushgach, Arimateya shahridan bo`lgan Yusuf ismli bir boy odam keldi. O`zi ham Isoning shogirdi edi.


text:
va o`zining qoyada yo`nilgan yangi qabriga qo`ydi. Keyin qabrning og`ziga katta bir toshni yumalatib keltirib qo`ydi-da, jo`nadi.


text:
Taqsir! - deyishdi, - o`sha aldamchi hali tirikligida: Uch kundan keyin qayta tirilaman, - degani esimizga tushdi.


text:
Shuning uchun uch kungacha qabrni qorovullashni buyursangiz, toki Uning shogirdlari kechasi kelib Uni o`g`irlab ketishmasin va xalqqa: U qayta tirildi, - deb aytishmasin. Yo`qsa, oxirgi aldov birinchisidan battar bo`ladi.


text:
Pilat ularga: Mana, soqchilar bo`linmasi o`zlaringizning ixtiyoringizda. Borib, bilganingizdek qabrni qorovullanglar, - dedi.


text:
Dam olish kunining ertasiga, yakshanba kuni tongotarda magdalalik Maryam bilan boshqa Maryam qabrni ko`rgani borishdi.


text:
Shunda to`satdan shiddatli zilzila bo`ldi. Xudovandning bir farishtasi osmondan tushdi va qabrga borib toshni ag`darib yubordi-da, uning ustiga o`tirdi.


text:
Farishta so`zini ayollarga qaratib: Sizlar qo`rqmang! Xochga mixlangan Isoni izlayotganlaringizni bilaman.


text:
U bu yerda yo`q. O`zi aytganidek, qayta tirilib ketdi. Kelinglar, Rabbingiz yotgan joyini ko`ringlar.


text:
Endi tezroq borib, Uning shogirdlariga: Iso tirildi. U sizdan oldin Jalilaga ketyapti, Uni o`sha yerda ko`rasizlar, - deb aytinglar. Sizlarga buni men aytdim.


text:
Ayollar qabrdan shosha-pisha chiqib, katta sevinch va qo`rquv ila yugura-yugura Isoning shogirdlariga xabar bergani ketishdi.


text:
Shogirdlarga bu xabarni yetkazaylik, deb ular yo`lda ketayotganlarida, birdaniga Isoning O`zi ularning qarshisidan chiqib: Salom! - dedi. Ular esa ro`baro` kelib, oyoqlariga yopishgancha Unga topina boshladilar.


text:
Shunda Iso ularga: Qo`rqmanglar! Borib birodarlarimga Jalilaga borishlarini, Meni o`sha yerda ko`rishlarini xabar beringlar, - dedi.


text:
Ayollar hali yo`lda borishar ekan, soqchilar bo`linmasidan bir nechasi shaharga kirib, sodir bo`lgan barcha hodisotni oliy ruhoniylarga bildirdilar.


text:
shunday dedilar: Sizlar: Shogirdlari kechasi kelib, biz uxlab yotganimizda Uni o`g`irlab ketishdi, deb aytinglar.


text:
Agarda bu bo`lib-o`tganlar hokimning qulog`iga yetib borsa, bizlar uni shunga ishontiramiz va sizlarni ko`ngilsizlikdan xalos etamiz.


text:
Soqchilar esa pulni olib, topshiriqni aytilgandek bajardilar. Shunday qilib, bu hangoma to bugungacha yahudiylar orasida ovoza bo`lib keladi.


text:
Shuning uchun borib, barcha xalqlardan shogird orttiringlar. Ularni Ota, O`g`il va Muqaddas Ruh nomi bilan suvga cho`mdirib, imonga kiritinglar.


text:
Men sizlarga buyurgan hamma narsaga amal qilishni ularga o`rgatinglar. Mana, Men har kuni, dunyoning oxirigacha sizlar bilan birga bo`laman. Omin.


text:
Isha`yo payg`ambarning kitobida yozilganki: Men Sendan avval elchimni yuborarman, U Sening oldingda yo`l hozirlab yurar.


text:
Bu oyat xuddi Yahyo payg`ambarga to`g`ri keladi. U cho`lda paydo bo`lib, xalqni imonga chaqira boshladi. Gunohlaringiz kechirilishi uchun tavba-tazarru qilinglar va suvga cho`mib imon keltiringlar, deb e`lon qilardi.


text:
Shunda butun Yahudiya yurti bo`ylab yashovchilar va barcha quddusliklar Yahyoning oldiga chiqar, gunohlariga iqror bo`lar va Yahyoning buyrug`i bilan daryoga cho`mib imon keltirar edilar.


text:
Yahyo tuya junidan kiyim kiyib, beliga teridan kamar bog`lab, chigirtkayu yovvoyi asal bilan ovqatlanardi.


text:
U xalqqa shunday deb e`lon qilardi: Orqamdan mendan ham Qudratlisi kelmoqda. Men engashib Uning choriq iplarini yechishga ham arzimayman.


text:
Iso suvdan chiqishi bilanoq osmon ochilib, Muqaddas Ruh kaptarday uchib Isoning boshiga qo`ngani ko`rildi.


text:
Iso cho`lda qirq kun bo`lib, shayton tomonidan vasvasaga solindi. U hayvonlar bilan birga yashar, farishtalar esa Unga xizmat qilishardi.


text:
Vaqt-soati keldi, Xudoning Shohligi yaqinlashib qoldi. Tavba qilinglar, Injilga imon keltiringlar! deb e`lon qilib yurdi.


text:
Iso Jalila ko`li bo`yidan o`tayotib, ko`lga to`r tashlab o`tirgan Simun va uning ukasi Idrisni ko`rib qoldi. Ular baliqchi edilar.


text:
Iso u yerdan bir oz nari yurgach, Zabadiy o`g`illari Yoqub va uning ukasi Yuhannoni ko`rib qoldi. Ular qayiqda to`rlarini yamab o`tirishgan edi.


text:
Iso shu onda ularni ham chaqirdi. Ular esa otalari Zabadiyni ishchilar bilan qayiqda qoldirib, Isoning orqasidan yurishdi.


text:
Ular Kafarnahum shahriga kirib kelishdi. Juma kuni kech kirgach, Iso yahudiy ibodatxonasiga borib, ta`lim bera boshladi.


text:
Xaloyiq Isoning ta`limotiga hayron qoldi. Chunki U odamlarga ulamolar kabi emas, balki qudratli kuch egasiday ta`sirchan ta`lim berar edi.


text:
Ey nosiralik Iso! Bizda nima ishing bor? Sen bizni halok qilgani keldingmi? Sening kimligingni bilaman, Sen Xudoning Azizisan!


text:
Hammani vahima bosdi. O`zaro fikr yuritib: Bu nima gap? Bu qanaqa yangi ta`limot ekan? U yomon ruhlarga ham qudrat bilan buyuradi, ruhlar esa Unga bo`ysunadi! deyishdi.


text:
Ibodatxonadan chiqqan hamon Iso O`zi bilan Yoqub va Yuhannoni olib, Simun va Idrisning uyiga borishdi.


text:
Iso ayolning yoniga borib, qo`lidan ushlab ko`tardi. Shu zahati isitma tushdi va ayol xizmatga tutindi.


text:
Quyosh botib, kech kirgan paytda, barcha kasallar va jinga chalinganlarni Isoning oldiga olib kela boshlashdi.


text:
Iso talay dardu illatlardan qiynalganlarni sog`aytirdi. Ko`p jinlarni quvib chiqardi, ularning so`zlashiga esa imkon bermasdi. Chunki jinlar Isoning Masihligini bilar edilar.


text:
Shunday qilib, Iso butun Jalila yurtini kezib chiqib, mahalliy ibodatxonalarda voizlik qilar va jiklarni quvib chiqarar edi.


text:
Bir moxov Isoga yaqinlashib, Uning oldida tiz cho`kkancha yalindi: Agar istasang, meni moxovlikdan pok qila olasan.


text:
Menga qara! Hech kimga hech narsa aytma, lekin borib ruhoniyga ko`rin va sog`ayganingni tasdiqlat, bunlan dalolat bo`lishi uchun Muso payg`ambar buyurgan qurbonliklarni keltirib ber, dedi-da, uni darhol jo`natib yubordi.


text:
U kishi chiqiboq, ro`y bergan hodisa haqida hamma yoqqa e`lon qila boshladi. Natijada Iso endi biror shaharga ochiq kirolmaydigan bo`lib qoldi. U shahardan tashqarida, xilvat joylardagina bo`lardi. Shunga qaramay, haloyiq har tomondan Uning oldiga kelar edi.


text:
tezda ko`p haloyiq to`plandiki, hatto eshik oldida ham joy qolmadi. Iso esa halqa Xudoning so`zini aytardi.


text:
Xalq ko`pligidan Isoga yaqinlashish imkonini topolmay, ular Iso o`tirgan uyning tOmini teshib tuynuk ochishdi va sholni to`shagi bilan tushirishdi.


text:
Nega U bunday shakkoklik qilyapti? Gunohlarni yolg`iz Xudodan boshqa kim ham kechira oladi? deb o`ylar edilar.


text:
Iso shu onda ularning mulohazalarini ruhan payqab, ularga dedi: Nega sizlar dillaringizda bunday mulohaza qilyapsizlar?


text:
Nima osonroq? Sholga: Gunohlaring kechirildi, deb aytishmi, yoki: O`rningdan tur, to`shagingni olib yur, deb aytishmi?


text:
Lekin Inson O`g`lining yer yuzida gunohlarni kechirish qudrati borligini ham bilib qo`yinglar! U shunday dedi-da, sholga qarab:


text:
Shol shuq ondayoq o`rnidan turib ketdi-yu, to`shagini ko`tarib, hammaning ko`z oldida chiqib ketdi. Barcha hayratga tushdi. Biz hech qachon bunday holni ko`rmagan edik! deb Xudoni olqishlar edilar.


text:
U yerdan o`tayotib, Iso soliq yig`adigan joyda o`tirgan Alfey o`g`li Leviyni ko`rib qoldi. Mening orqamdan yur! dedi unga Iso. Leviy esa o`rnidan turib, Isoning orqasidan ergashdi.


text:
Keyin Iso Leviyning uyida mehmon bilib o`tirdi. Iso va shogirdlaridan boshqa ko`p saliqchilar va har xil gunohkor odamlar ham yeb-ichib o`tirardi. Bular singari Isoga ergashuvchi odamlar ko`p edi.


text:
Iso soliqchilar va gunohkorlar bilan birga yeb-ichib o`tirganini ulamolar va farziylar ko`rib, Uning shogirdlariga: Bu qanday gap? U soliqchilaru gunohkorlar bilan birga yeb-ichib o`tiribdi-ku! deyishdi.


text:
Iso buni eshitib, shunday javob berdi: Sog`lar emas, bemorlar tabibga muxtojdir. Men taqvodorlarni emas, gunohkorlarni tavbaga chaqirgani kelganman.


text:
Yahyoning ham, farziylarning ham shogirdlari ro`za tutayotgan edilar. Ular Isoning yoniga kelib: Nega Yahyoning shogirdlari va farziylarning shogirdlari ro`za tutadi-yu, Sening shogirdlaring tutmaydi? deb so`rashdi.


text:
Iso ularga dedi: Kuyov davrada bo`lgan vaqtda to`y ahli ro`za tuta olarmikin? Yo`q, kuyov ular bilan birga bo`lguncha, ro`za tuta olmaydilar.


text:
Hech kim yangi matodan yamoq qilib, eski kiyimga solmaydi. Aks holda, yangi yamoq eski kiyimdan so`kilib ketadi va yirtiq battar yomon bo`ladi.


text:
Shuningdek, hech kim yangi sharobni eski meshga quymaydi. Aks holda, yangi sharob meshni yirtadi, sharob to`kiladi va mesh ham nobud bo`ladi. Illo, yangi sharobni yangi meshga quymoq darkor.


text:
Bir shanba kuni Iso g`alla dalasidan o`tayotgan edi. Uning shogirdlari yo`l-yo`lakay boshoqlarni uza boshlashdi.


text:
Buni ko`rgan farziylar Isoga: Qara, nega ular dam olish kunida taqiqlangan ishni qilishyapti? deyishdi.


text:
Iso ularga dedi: Nahotki sizlar Dovud bilan hamrohlari och qolib muhtoj bo`lganda nimalar qilishganini hech qachon o`qimagan bo`lsangiz?


text:
Dovud oliy ruhoniy Aviatar zamonida Xudoning uyiga kirib, faqat ruhoniylargina yeyishi mumkin bo`lgan baxshida nonlarni yeb, hamrohlariga ham bergan edi.


text:
So`ng xaloyiqdan so`radi: Dam olish kunida yaxshilik qilish lozimmi yoki yomonlik? Jonni xalos qilish kerakmi, yoki halok? Ular esa indamadi.


text:
So`ng xaloyiqdan so`radi: � Dam olish kunida yaxshilik qilish lozimmi yoki yomonlik? Jonni xalos qilish kerakmi, yoki halok? Ular esa indamadi.


text:
Farziylar esa darrov tashqariga chiqib, Isoni halok qilish chorasini topmoq uchun Hirodchilar bilan til biriktirishdi.


text:
Iso shogirdlari bilan ko`l tomon jo`nadi. Jalila va Yahudiyadan chiqqan katta bir oloman Unga ergashardi.


text:
Quddus va Idumeyadan, O`rdun naryog`idagi yurtlardan, shuningdek, Tir va Sido`n sohillaridan kelgan tumonat xaloyiq Isoning qilayotgan ishlarini eshitib, Uning oldida tirband bo`lib qolgan edi.


text:
Chunki ko`plar shifo topayotgan edi va hamma dardlilar qo`l tegizish ilinjida Iso tomon yopirilar edilar.


text:
Yomon ruhlar esa Isoni ko`rgan paytda Uning oldiga yiqilib: Sen Xudoning O`g`lisan, deb baqirib yuborishardi.


text:
Iso ularni voizlik qilishga, kasallarni sog`aytirish va jinlarni quvib chiqarishga yubormoqchi bo`lib, kuch-qudrat egasi qildi.


text:
Shundan so`ng uyga keldilar.Yana shunchalik ko`p xaloyiq to`plangan ediki, hatto non yeyishga vaqtlari bo`lmadi.


text:
Quddusdan kelgan ulamolar esa: Uni shayton urgan, U ins-jinslarning boshlig`i shayton kuchi bilangina jinlarni quvib chiqaryapti, deyishdi.


text:
Shunda Iso ularni yoniga chaqirib, masal bilan so`zlay boshladi: Qanday qilib shayton shaytonni quvib chiqara oladi?


text:
Hech kim uyning egasi bo`lgan kuchli kishini avval bog`lab qo`ymasdan turib, uning uyiga kirib, mol-dunyosini o`g`irlab ketolmaydi. Faqat shunday qilibgina uyni talash mumkin.


text:
Sizlarga chinini aytayin: odam bolalarining qilgan barcha gunohlari va aytgan barcha kufrliklari kechiriladi.


text:
Isoning onasi bilan ukalari kelib qolishdi. O`zlari uyning tashqarisida kutib turib, Isoni chaqirib kelish uchun odam yuborishdi.


text:
Isoning atrofida xalayiq tirband edi. Ular Unga: Mana,onang, ukalaring va singillaring tashqarida kutib, Seni so`rayaptilar, deyishdi.


text:
Iso yana ko`l bo`yida ta`lim berishni boshladi. Oldiga bir talay odam yig`ilib qolgach, Iso ko`ldagi qayiqqa tushib o`tirdi. Butun xaloyiq esa ko`l qirg`og`ida, quruqlikda qoldi.


text:
Urug` sepayotganda ba`zi urug`lar yo`l yoqasiga tushibdi. Qushlar uchib kelib, urug`larni cho`qib ketibdi.


text:
Ba`zi donlar tuprog`i kam toshloqqa tushibdi. Tuproq chuqur bo`lmaganidan, urug`lar tez ko`karib chiqibdi.


text:
Boshqa urug`lar tikanlar orasiga tushibdi. Tikanlar o`sib, urug`larni bo`g`ib qo`yibdi va ular hosil bermabdi.


text:
Yana boshqa urug`lar esa yaxshi yerga tushibdi va unib-o`sib, o`ttiz, oltmish va hatto yuz barobar ko`p hosil beribdi.


text:
Xalq ketib, Iso yolg`iz qolgach, U bilan yuruvchilar va o`n ikki shogirdi boyagi masal haqida alohida so`radilar.


text:
Iso ularga dedi: Xudo Shohligining siri sizlarga nasib etgan. Tashqaridagilarga esa hamma narsa masallar bilan uqtiriladi.


text:
Shunday qilib, ularga qaratilgan bu oyat bajo kelmoqda: Ular qarab turib, ko`rmaslar, Eshitib turib, anglamaslar. Aks holda tavba-tazarru qilur Va gunohlaridan forig` bo`lur edilar.


text:
Bu masalni tushunmayapsizlarmi? dedi ularga Iso. Unday bo`lsa, barcha masallarni ham qanday qilib tushunasizlar?


text:
Yo`l yoqasiga tushgan urug` shunday odamlarni bildiradi: ularning yuragiga ilohiy kalom sepiladi. Biroq ular eshitgan hamon shayton kelib, qalblariga sepilgan kalomni o`g`irlab ketadi.


text:
Toshloqqa tushgan urug` esa shunday odamlarni bildiradi: ular kalomni eshitar-eshitmas, sevinch bilan qabul qilaveradilar.


text:
Lekin ular ildizi yo`q beqaror odamlardir. So`ngra kalom tufayli qayg`u yoki quvg`inga duchor bo`lishsa, tezda vasvasaga tushib qoladilar.


text:
lekin bu dunyoning tashvishlari, boylikka o`chlik va bashqa havaslar ularning yuraklariga suqilib kirib, kalomni bo`g`ib qo`yadi, kalom esa samarasiz qoladi.


text:
Yaxshi tuproqqa tushgan urug` bo`lsa, kalomni eshitib, qalbiga jo qilgan odamlarni bildiradi. Ular goh o`ttiz, goh oltmish, goh yuz barobar ko`p samara beradilar.


text:
Iso ularga yana dedi: Shamni olib kelib, idishning yoki chorpoyaning tagiga qo`yadimi? Aksincha, shamdonga qo`ymaydimi?


text:
Xuddi shu singari, oshkora bo`lmaydigan hech qanday sir yo`q, sirtga chiqmaydigan hech yashirin narsa yo`q.


text:
Keyin ularga yana dedi: Eshitayotganlaringizni qulog`ingizga quyib oling! Siz qanday o`lchov bilan o`lchasangiz, xuddi shunday o`lchov bilan sizga ham o`lchab beriladi. Siz, tinglayotganlarga esa qo`shib ham beriladi.


text:
Mana, Xudoning Shoxligi bir xantal doniga o`xshaydi: u yerga sepilganda, yer yuzidagi barcha urulg`lardan kichik bo`ladi.


text:
Lekin sepilgandan keyin ko`karadi va barcha ko`katlardan baland bo`lib o`sadi. U ulkan shoxlar chiqaradiki, osmondagi qushlar ham uning panohida uya quradilar.


text:
Shunday qilib, Iso xalqning eshitish imkoniga qarab,bu singari ko`pgina masallar orqali Xudo kalOmini o`rgatar edi.


text:
Masalsiz ularga gapirmas edi. Shogirdlari bilan tanho qolganda esa, ularga hammasini ochiq tushuntirar edi.


text:
Ular xaloyiqni jo`natib, Isoni o`tirgan qayig`ida olib ketishdi. Isoning ketidan boshqa qayiqlar ham suzib keldi.


text:
Shu orada ko`lda kuchli bo`ron ko`tarildi. To`lqinlar qayiqni tebratib yubordi, qayiq suvga to`la boshladi.


text:
Iso esa qayiqning quyruq tomonida yostiqqa bosh qo`yib, uxlab yotgan edi. Shogirdlar Isoni uyg`otib: Ustoz, biz halok bo`lyapmiz! Parvo qilmaysanmi? deyishdi.


text:
Shunda Iso turib, shamolga do`q urdi va ko`lga: Jim bo`l, bas qil! deb qo`ydi. Shu onda shamol tindi va chuqur sukunat bo`ldi.


text:
Ular esa juda qo`rqib, bir-biriga: Bu qanaqa kishiki, shamol ham, ko`l ham Unga bo`ysunsa? deyishdi.


text:
Iso qayiqdan tushishi bilanoq, yovuz ruhga chalingan bir odam qabrlar orasidan chiqib, Uni qarshiladi.


text:
Ko`p martaba uni kishanu zanjirlar bilan bog`langan bo`lsalar-da, ammo u zanjirlarni uzib, kishanlarni ham sindirib tashlar edi. Uni tiyish uchun hech kimning kuchi yetmas edi.


text:
ovozi boricha baqirdi: Ey Iso, Xudoyi Taoloning O`g`li! Men bilan nima ishing bor? Xudo haqi Senga yolvoraman, meni qiynama!


text:
Iso ularga ruxsat berdi. Yovuz ruhlar esa shu zahoti u odamdan chiqib, to`ng`izlarga kirib olishdi. Ikki mingga yaqin to`ng`iz podasi tik qiyalikdan ko`lga yopirilib, g`arq bo`ldi.


text:
Shunda to`ng`iz boquvchilar to`rt tomonga to`zib, shahar va qishloqlarda bu bo`lib o`tgan hodisani gapirib berishdi. Aholi esa buni ko`rgani borib,


text:
Isoning oldiga yig`ilishdi. Ilgari tumonat jin qamragan odamni kiyingan va aqli raso holda o`tirganini ko`rib, qo`rqib ketishdi.


text:
Voqeani ko`rgalar esa haligi odam jindan qanday qutulgani va to`ng`izlar bilan nima ro`y bergani haqida xalqqa so`zlab berishdi.


text:
Lekin Iso rozilik bermadi. O`z uyingga bor, Rabbing senga nimalar qilganini, qanday rahm-shafqat ko`rsatganini o`z yaqinlaringga gapirib ber, dedi unga.


text:
Shunda u kishi borib, O`nkent viloyatida Iso o`ziga nimalar qilganinil targ`ib qila boshladi. Hamma ham hayratga tushdi.


text:
Iso ko`lning berigi bo`yiga suzib o`tib, qirg`oqda turardi. Uning oldiga yana ko`p xaloyiq to`plandi.


text:
Yahudiy jamoa boshlaridan Yair ismli bir kishi kelib qoldi. U Isoni ko`rib, Uning oyoqlariga o`zini tashladi-da:


text:
Qizim o`lim to`shagida yotibdi. Kelib unga qo`lingni tegizgin, u sog`ayib tirik qolsin, deb yalinib-yolvordi.


text:
U ko`p tabiblardan ko`p qiynalib, butun mol-mulkini sarf etgani bilan hech foyda ko`rmagan, aksincha, ahvoli yanada og`irlashib ketgan edi.


text:
U shunday qilishi bilanoq, qon ketishi to`xtadi. Ayol kasallikdan forig` bo`lganini o`z tanasida his etdi.


text:
Iso esa shu onda O`zidan bir kuch chiqqanligini payqadi. U atrofidagi xaloyiqqa ko`z yugurtirib: Mening kiyimimga kim tegdi? dedi.


text:
Shogirdlari Unga: Xaloyiq Seni siqib turganligini ko`ryapsan-ku va tag`in kiyimimga kim tegdi, deb so`rayapsanmi? deyishdi.


text:
Ayol o`ziga nima bo`lganini bilib, qo`rqib va qaltirab keldi, Isoning oyoqlariga o`zini tashlab, butun haqiqatni Unga so`zlab berdi.


text:
Iso shunday deb turgan ham ediki, jamoaboshining uyidan odamlar kelib unga: Qizingiz o`ldi, nega yana Ustozni ovora qilyapsiz? dedilar.


text:
Iso hech kimning ergashishiga yo`l qo`ymay, faqat Butrus, Yoqub va uning ukasi Yuhannoni olib ketdi.


text:
Iso ichkariga kirib: Nega qayg`uryapsizlar, nega yig`layapsizlar? Qizcha o`lgan emas, u uxlab yotibdi, dedi.


text:
Ular esa Uning ustidan kulishdi. Iso hammani tashqariga chiqarib yubordi, qizchaning ota-onasi va shogirdlarini olib qoldi va qizcha yotgan xonaga kirdi.


text:
Qizchaning qo`lidan ushlab unga: Talifa qumi! dedi. Bu so`zning tarjimasi: Qizim, senga aytaman: o`rningdan tur! demakdir.


text:
Shanba kuni bo`lgach, Iso ibodatxonada ta`lim bera boshladi. Uni tinglayotganlarning ko`pchiligi hayratga tushib: Bular Unga qayerdan nasib bo`lgan ekan? Unga bunday donolikni kim berdi? Qanday qilib Uning qo`li orqali bunaqa mo``jizalar sodir bo`lyapti?


text:
Maryamning o`g`li, Yoqub, Yusuf, Yahudo va Simunning akasi duradgor Iso bu emasmi? Uning singillari ham mana shu yerda, o`z oramizda turibdiku! deyishdi. Va g`ashlanib, Isoni rad qilishdi.


text:
Iso ularga: Payg`ambar o`z vatanidan, o`z qarindosh-urug`lari va uyidan boshqa erda e`tiborsiz qolmas, dedi.


text:
Iso u yerda hech qanday mo``jiza yaratolmadi. Faqatgina bir muncha bemorlarga qo`l tegizib, ularni sog`aytirdi.


text:
O`n ikki shogirdini yoniga chaqirib, ikkita-ikkitadan qilib jo`natmoqchi bo`ldi. Ularga yovuz ruhlar ustidan hokimlik qilish uchun qudrat berdi.


text:
Ularga buyurib: Yo`l uchun yolg`iz hassadan boshqa hech narsa to`rva ham, non ham, kamarlaringga mis chaqa ham olmanglar,


text:
Iso yana dedi: Agar biron joyda biron uyga kirsangizlar, u yerdan chiqishingizgacha o`sha uyda qolinglar.


text:
Agar biron joy odamlari sizni qabul qilmasa va sizga quloq solmasalar, u yerdan chiqayotganingizda ularga ogohlantirish tariqasida oyoqlaringizdan changni qoqib ketinglar. [Sizlarga chinini aytayin, qiyomat kunida u shahardan ko`ra Sado`m va G'amo`ra shaharlarining holi yengilroq bo`ladi.]


text:
Isoning nomi el og`ziga tushib qolgan edi. Podshoh Hirodning qulog`iga ham mish-mishlar yetganda, u: Yahyo payg`ambar tirilib kelibdi. Shuning uchun bu Kishi orqali bunday ajoyibotlar sodir bo`lmoqda, dedi.


text:
Boshqalar esa Uni Ilyos payg`ambar deb hisoblasa, yana boshqalar Uni qadimgi payg`ambarlar qatorida bir payg`ambar derdilar.


text:
Hirod bularni eshitib: Bu men boshini kesgan Yahyodan bashqasi emas. U qayta tirilib kelgan, deb qattiq turdi.


text:
Hirod o`z ukasi Filipning xotini Hirodiyaga uylangani sababli Yahyoni qo`lga olib, zindonga qamatib qo`ygan edi.


text:
Hirodiyaning o`zi Yahyodan achchiqlanib, uni o`ldirmoqchi bo`lgan, ammo bu niyatiga yeta olmayotgan edi.


text:
Hirod esa Yahyoning solih va muqaddas kishi ekanini bilib, undan qo`rqar va uni himoya qilar edi. Uning so`zlarini maroq bilan tinglar va ko`p ishlarni uning maslahati bilan qilardi.


text:
Bir kuni qulay fursat tug`ilib qoldi. Hirod o`zining tug`ilgan kuni munosabati bilan o`z mansabdorlari, mingboshilari va Jalila yurtining og`alariga ziyofat berdi.


text:
Hirodiyaning qizi kirib, raqs tushdi va Hirod bilan ulfatlarining ko`nglini topdi. Podshoh qizga: Nima istasang, tila, men senga beraman, dedi.


text:
Unga hatto qasam ichib: Mendan nima so`rasang, beraman, podshohligimning yarmigacha bo`lsa ham, beraman, dedi.


text:
Qiz shu onda podshoh huzuriga yugurib borib: Menga hoziroq laganda Yahyo payg`ambarning boshini olib berishingizni so`rayman, dedi.


text:
Podshoh juda xafa bo`ldi. Lekin qasam ichganligi tufayli va mehmonlar xotiri uchun qizining iltimosini rad etishni istamadi.


text:
Jallod zindonga borib, Yahyoning boshini tanidan judo qildi va laganga solib, qizga olib berdi: qiz esa onasiga topshirdi.


text:
Yahyoning shogirdlari yuz bergan hodisani eshitib, uning jasadini olgani borishdi va uni dafn etishdi.


text:
Havoriylar Isoning huzuriga to`planib, qanday ishlar qilishgnini, halqqa nimalar o`rgatishgnini birma-bir aytib berdilar.


text:
Iso ularga: Kelinglar, bir o`zimiz biron xilvat joyga boraylik, bir oz dam olinglar, dedi. Chunki kelib-ketuvchilar ko`pligidan ularning ovqat yeyishga ham vaqti yo`q edi.


text:
Lekin xalq ularning ketayotganini ko`rdi, ko`pchilik tanib qoldi. Shunda hamma shaharlardan piyoda yo`lga tushishdi, Iso bilan shogirdlari borayotgan joyga yugurib borib, ulardan oldin yetib kelishdi.


text:
Iso qayiqdan chiqqanda, shuncha haloyiqni ko`rib, ularga achindi. Chunki ular cho`ponsiz qo`ylarga o`xshardi. Iso ularga ko`p narsalarni o`rgatardi.


text:
Ancha vaqt o`tgandan so`ng, shogirdlar Isoning yoniga kelib: Bu yer yovon ekan, endi vaqt kech bo`lib qoldi.


text:
Xalqni qo`yib yubor, atrofdagi qishloq va ovullarga borib o`zlariga non sotib olishsin, yeydigan hech narsallari yo`q, deyishdi.


text:
Iso ularga javoban: Sizlar ularga ovqat beringlar! dedi. Nahotki biz ikki yuz kumush tangaga non sotib olib kelib, xalqqa yedirsak? deb so`rashdi Undan.


text:
Iso dedi: Qancha nonlaringiz bor? Borib ko`ringlar. Ular bilib kelgach: Beshta non, ikkita baliq bor ekan, deyishdi.


text:
Iso beshta non bilan ikkita baliqni oldi va osmonga qarab shukrona duosini o`qidi. Nonlarni sindirib, xaloyiqqa tarqatish uchun shogirdlariga berdi. Ikkita baliqni ham hammaga taqsimlab berdi.


text:
Iso vaqt o`tkazmay, shogirdlarini qayiqqa tushirib, narigi tomondagi Baytsayda shahriga o`tishga majbur qildi. Ungacha O`zi odamlarga ruxsat beradigan bo`ldi.


text:
Shamol shogirdlarga qarshi esar edi. Iso ular qayiqni xaydashga qiynalayotganini ko`rdi. Subhidam chog`i Iso ko`l ustida yurgancha shogirdlari tomon keldi-da, yonlaridan o`tguday bo`ldi.


text:
Hammasi ham Uni ko`rib, yuraklari orqasiga tortib ketdi. Ammo Iso o`sha zahoti gapga kirib: Dadil bo`linglar! Bu Men, qo`rqmanglar! dedi.


text:
Iso shogirdlari yoniga, qayiqqa tushishi bilan shamol tindi. Shogirdlar haddan tashqari taajjublanib, lol bo`lib qolishdi.


text:
Tezda butun o`sha yurtga xabar yelib bordi. Isoning qayerdaligini eshitganlar esa o`z kasallarini to`shakda ko`tarib borib, Isoni qidirib topguncha yurtni aylanadigan bo`lishdi.


text:
Iso qayerga bormasin qishloqlargami, shaharlargami, ovullargami odamlar kasallarni ochiq maydonlarga qo`yar, aqalli kiyimining bir chekkasiga tegish uchun Undan iltimos qilishardi. Unga qo`l tegizganlar esa shifo topardi.


text:
Ular Iso shogirdlarining ba`zilari harom, ya`ni yuvilmagan qo`llari bilan non yeyayotganlarini ko`rib, ta`na qildilar.


text:
Sababki, farziylar va umuman yahudiylar ota-bobolarining urf-odatini saqlab, qo`llarini yaxshilab yuvmay hech ovqat yemaydilar.


text:
Bozordan qaytganlarida ham yuvinmay ovqat yemaydilar. Shuningdek, kosa, tovoq qozon, kursi yuvish bilan bog`liq ko`pgina udumlarga rioya qiladilar.


text:
Shunday qilib, farziylar va ulamolar Isodan: Sening shogirdlaring nega ota-bobolar urf-odatini saqlamaydilar? Nima uchun yuvilmagan qo`llari bilan non yeyishadi? deb so`radilar.


text:
Iso ularga shunday javob berdi: Isha`yo payg`ambarning karomati siz ikkiyuzlamachilarga juda to`g`ri keladi, mana uning kitobida Xudo nima degan: Bu xalq Meni hurmatlar tilida, Lekin dili esa Mendan uzoqdur.


text:
[Sizlar-ku qozon-tovoq chayish bilan bog`liq va boshqa yana ko`p udumlarga rioya qilib,] Xudoning amrini tashlaysiz-u, insonlar urf-odatini esa pesh qilasizlar.


text:
Yana ularga dedi: Siz o`z urf-odatlaringizni deb Xudoning amrlarini bir chetga yig`ishiirib qo`yishni boplaysiz-da!


text:
Muso payg`ambar aytgan edi: Ota-onangni hurmat qil, va Ota- onasini haqorat qilgan mutlaqo o`ldirilsin.


text:
Ammo sizlar: Agar kim ota yoki onasiga: Mening senga yordamim qurbon, ya`ni Xudoga bag`ishlangan, desa,


text:
Shu bilan siz o`zlaringiz o`rnatgan urf-odatlaringizni deb Xudoning kalOmini bekor qilasizlar. Va shunga o`xshash yana ko`p ishlarni qilasizlar.


text:
Sirtdan inson ichiga kiradigan hech narsa insonni harom qila olmaydi. Aksincha, inson ichidan chiqadigan narsa insonni harom qiladi.


text:
U ularga dedi: Sizlar ham shunchalik befahmmisizlar? Sirtdan insonning ichiga kiradigan hech narsa uni harom qila olmasligini anglamaysizdarmi?


text:
Bu narsalar insonning qalbiga emas, qorniga kiradi va kerak joydan chiqib ketadi. Shu bilan Iso har qanday oziq-ovqatlarni halolladi.


text:
o`g`rilik, tamagirlik, badniyatlik, makkorlik, nafsga berilganlik, g`ayirlik, kufr, manmanlik va nodonlik chiqadi.


text:
Iso u yerdan chiqib, Tir va Sido`n taraflariga keldi. Bir uyga kirdi va buni hech kim bilib qolishini istamas edi, lekin yashirina olmadi.


text:
Qizalog`ini yovuz ruh chalgan bir ayol Iso haqida eshitib qoldi-da, tez kelib Uning oyog`iga yiqildi.


text:
Bu ayol Suriyaning Finikiya muzofotida tug`ilgan bo`lib, yahudiy emas edi. Qizidan jinni quvib chiqarishni Isodan iltimos qildi.


text:
Ayol: Xuddi shunday, Hazrat, lekin itlar ham bolalar dasturxonidan to`kilgan ushoqlarni terib yeydi-ku, deb javob berdi.


text:
Iso u odamni xaloyiq orasidan olib chiqib bir chetga tortdi-da, barmoqlarini uning quloqlariga tiqib qo`ydi va tupurib tiliga tegizdi.


text:
Keyin osmonga qarab, chuqur xo`rsindi-da, unga: Effatah! dedi. Bu so`zning tarjimasi Ochil!demakdir.


text:
Iso u yerdagilarga, buni hech kimga aytmanglar, deb buyurdi. Biroq U odamlarga qancha man etsa, ular yanada ko`proq oshkor etishardi.


text:
Ular haddan tashqari tong qolib: U hamma narsani yaxshi qiladi, karlarni eshitadigan, soqovlarni gapiradigan qiladi, deyishardi.


text:
O`sha kunlarda yana ko`pdan-ko`p odam yig`ilgan edi. Yeyish uchun hech narsalari qolmaganda, Iso shogirdlarini yoniga chaqirib dedi:


text:
Agar ularni uylariga ovqat bermay jo`natib yuborsam, yo`lda holdan toyadilar, chunki ba`zilari olis yerlardan kelishgan.


text:
Shogirdlari bunga javoban: Ularni to`ydirish uchun bu sahroda kim qayerdan non topa olardi? deyishdi.


text:
Shundan keyin Iso xalqqa yerga o`tirishni buyurdi. Yettita nonni olib, shukrona duosini o`qib sindirdi va tarqatish uchun shogirdlariga berdi. Shogirdlar xalqqa tarqatishdi.


text:
Farziylar Isoning oldiga borib, U bilan bahslasha boshladilar. Uni sinab ko`rish maqsadida ko`kdan dalil ko`rsatishini so`radilar.


text:
Lekin Iso chuqur xo`rsindi: Nega bu avlod dalilni talab qilyapti? Sizlarga aytib qo`yay, bu avlodga hech qanday dalil ko`rsatilmaydi!


text:
Shu orada Iso shogirdlarini ogohlantirib: Menga qaranglar, farziylarning va Hirodning xamirturushidan ehtiyot bo`linglar! dedi.


text:
Iso buni bilib qolib, ularga dedi: Nega sizlar, nonimiz yo`q, deb qayg`urayapsizlar? Hali ham yuragingiz so`qirmi?


text:
Men beshta nonni sindirib, besh ming kishiga bo`lib berganimda, sizlar non burdalaridan necha savat terib oldinglar? O`n ikki savat, dedi ular.


text:
Men yettita nonni sindirib, to`rt ming kishiga bo`lib berganimda, burdalaridan necha savat terib oldinglar? Yetti savat, deyishdi.


text:
Iso Baytsayda kishlog`iga keldi. Uning oldiga bir ko`rni olibo kelib, unga qo`l tegizishilni so`rashdi.


text:
Iso ko`rning qo`lidan ushlab, qishloq tashqarisiga olib chiqdi. Ko`zlariga tupurib, qo`llarini uning boshiga qo`ydi-da: Biron narsa ko`ryapsanmi? deb so`radi.


text:
Ko`r boshini ko`tarib: Odamlarni ko`ryapman, lekin ular menga yurayotgan daraxtlarday tuyulmoqdalar, dedi.


text:
Shundan keyin Iso qo`llarini yana ko`rning ko`zlaringa tegizib, unga bir qarashni buyurdi. U ko`zlarini ochib qarasa, sog`ayib qolgan, hamma narsani aniq ko`rayotgan edi.


text:
Iso O'z shogirdlari bilan Filip Kesariyasiga mansub qishloqlarga ketdi. Yo`lda U shogirdlaridan: Odamlar Meni kim deb hisoblaydilar? deb so`radi.


text:
Shogirdlar dedi: Ba`zilari Yahyo payg`ambar deb, boshqalari Ilyos payg`ambar deb, yana birlari esa o`tgan payg`ambarlardan biri deb hisoblaydilar.


text:
Iso ulardan so`radi: Sizlar-chi, Meni kim deb hisoblaysizlar? Butrus Unga javob berib: Sen Masihsan, dedi.


text:
Inson O`g`li ko`p azob chekishi, oqsoqollar, oliy ruhoniylar va ulamolar tomonidan rad qilinib, o`ldirilishi, uchinchi kuni esa qayta tirilishi kerak, deb Iso shogirdlariga uqtira boshladi.


text:
Bu haqda ochiqdan-ochiq gapirar edi. Shunda Butrus Isoni chetga tortib, fikridan aynitishga harakat qildi.


text:
Lekin Iso o`girilib shogirdlarini ko`rdi-da, Butrusga ta`na qildi: Yo`qol ko`zimdan, shayton! Sen Xudoning ishlarini emas, inson ishlarini o`ylayapsan, dedi.


text:
Shundan so`ng Iso xalq bilan shogirdlarini oldiga chaqirib dedi: Kimda-kim Menga ergashishni istasa, o`zidan kechsin va o`z xochini ko`tarib, orqamdan yursin.


text:
Kim jonini ayamoqchi bo`lsa, jonini yo`qotadi. Kim Men va Injil uchun jonini bersa, jonini qutqaradi.


text:
Kimki bu vafosizu gunohkor nasl orasida Mendan va Mening so`zlarimdan uyalar ekan, Inson O`g`li ham muqaddas farishtalar bilan birga Otasining ulug`vorligida kelganda, undan uyaladi.


text:
Iso ularga dedi: Sizlarga chinini aytayin, bu yerda turganlardan ba`zilari borki, ular Xudo Shohlig qudrat bilan kelishini ko`rmaguncha, o`lim ko`rmaydilar.


text:
Oradan olti kun o`tgach, Iso Butrus, Yoqub va Yuhannoni alohida baland bir toqqa olib chiqdi. U yerda, ularning ko`zi oldida Isoning qiyofasi o`zgarib ketdi.


text:
Uning kiyimlari yarqirab, qorday oppoq tusga kirdiki, yer yuzida hech bir kir yuvuvchi bunday oqartira olmas edi.


text:
To`satdan shogirdlarga Ilyos bilan Muso payg`ambarlar ko`rindi. Ular Iso bilan suhbatlashayotgan edilar.


text:
Shunda Butrus Isoga: Ustoz! Bizlar uchun bu yerda bo`lish juda yoqyapti. Uchta chayla yasaylik, birisi Senga, birisi Musoga, birisi Ilyosga, dedi.


text:
Shu paytda bir bulut paydo bo`lib, ularga soya soldi. Bulut ichidan: Bu Mening sevikli O`g`limdir, Unga quloq solinglar! degan sado keldi.


text:
Tog`dan tushayotganlarida Iso ularga: Inson O`g`li o`lib tirilmagunicha, bu ko`rganlaringni hech kimga aytmanglar, deb buyurdi.


text:
Iso ularga javoban dedi: To`g`ri, avvalo Ilyos payg`ambar kelib, hamma narsani yo`lga qo`yadi. Xo`sh, qanlay qilib Inson O`g`li ko`p azob chekishi va xo`rlanishi kerak, degan oyatlar ham bor?


text:
Biroq Men sizlarga shuni aytaman: Ilyos allaqachon keldi va u haqida yozilganidek, u bilan o`z bilganlaricha qildilar.


text:
Iso qolgan shogirdlari yoniga qaytib kelgach, ularning atrofida ko`p xaloyiqni va ular bilan bahslashayotgan ulamolarni ko`rdi.


text:
Xaloyiq Isoni ko`rishi bilanoq hammasi ajablanib ketishdi. Uning oldiga yugurib borib, salom berishdi.


text:
Xaloyiq orasidan kimdir javob berdi: Ustoz! Men Sening oldingga o`g`limni olib keldim, mana uni tilsiz ruh urgan.


text:
Yovuz ruh uni qayerda tutib olsa, yerga yiqitib sudraydi. Uning og`zidan ko`pik chiqadi, tishlarini g`ichirlatib qotib qoladi. Sening shogirdlaringga ruhni quvib chiqaringlar dedim, lekin ular eplasholmadi.


text:
Iso bunga javoban: Ey imonsiz avlod! Qachongacha sizlar bilan bo`laman? Qachongacha sizlarga chidayman Oldimga keltiringlar bolani! dedi.


text:
Bolani Isoning oldiga keltirishdi. Yovuz ruh Isoni ko`rishi bilanoq, bolani qaltiratib tashladi. Bola yerga yiqildi-yu, og`zidan ko`pik oqizgancha ag`nab yotaverdi.


text:
Iso uning otasiga qarab: U bu ahvolga tushganiga necha vaqt bo`ldi? deb so`radi. Bolaligidan shunaqa.


text:
Ruh uni halok qilmoqchi bo`lib ko`p martaba olovga, suvga tashladi. Agar qo`lingdan kelsa, bizlarga rahm qil, yordam bergin, dedi.


text:
Iso unga: Qo`limdan kelsami? To`g`risi, sen bir oz bo`lsa ham ishona olsang edi! E`tiqodli kishi hamma imkonga ega bo`ladi dedi.


text:
Shu on bolaning otasi ko`z yoshi bilan hayqirib: E`tiqod qilaman, Rabbiy! E`tiqodsizligimdan qutqargin! dedi.


text:
Xalq yugurishib yig`ilayotganini ko`rgan Iso yovuz ruhga do`q qilib: Ey soqov va kar ruh, Men senga buyuraman: boladan chiq va qaytib unga kirma! dedi.


text:
Shunda ruh qattiq qichqirib yubordi-da, bolani shiddat bilan qaltiratib undan chiqib ketdi. Bola o`likday bo`lib qalganidan, ko`plar uni o`ldi deb aytishdi.


text:
Iso uyga kirdi.U yolg`iz ekan, shogirdlari Undan: Nega biz jinni quvib chiqarolmadik? deb so`radilar.


text:
Ular u yerdan jo`nab, Jalila yurti orqali yurib o`tdilar. Iso esa buni hech kim bilib qolishini istamas edi.


text:
U shogirdlariga ta`lim berib, shunday dedi: Inson O`g`li odamlar qo`diga tutib beriladi. Uni o`ldirishadi, o`ldirishgandan uch kun keyin esa U qayta tiriladi.


text:
Iso Kafarnahum shahriga keldi. Uyda bo`lganida, shogirdlardan so`radi: Yo`lda ketayotganingizda nimalar haqida bahslashdinglar?


text:
Iso o`tirib, o`n ikki shogirdini yoniga chaqirdi: Kim birinchi bo`lishni istasa, hammaning oxirida tursin va hammaga xizmatkor bo`lsin, dedi.


text:
So`ngra bir bolani olib, uni o`rtalarida turg`izib qo`ydi va bolani quchoqlagancha, shogirdlariga dedi:


text:
Kim shunday bolalardan birini Mening nomimdan qabul qilsa, u Meni qabul qilgan bo`ladi. Kim Meni qabul qilsa, u Meni emas, balki Meni Yuborganni qabul qilgan bo`ladi.


text:
Yuhanno Isoga: Ustoz! Sening nOming bilan jin quvib chiqarayotgan bir odamni ko`rib qoldik, U biz bilan yurmayapti, deb unga buni man qildik, dedi.


text:
Iso shunday dedi: Man qilmang! Chunki Mening nomim bilan mo``jiza yaratgan hech kim darrov Men yomonlay olmaydi.


text:
Kim sizga Mening nomim uchun, Masih ummati bo`lganingiz uchun bir piyola suvgina ichirsa ham, sizlarga chindan aytamanki, u o`z mukofotidan quruq qolmas.


text:
Kim Menga ishongan shu kichiklardan birontasini yo`ldan ozdirsa, uning bo`yniga bir tegirmon tashini osib dengizga tashlanishi u uchun yaxshiroq bo`lar edi.


text:
Agar qo`ling seni yo`ldan ozdirsa, uni chopib tashla. Ikki qo`ling bilan so`nmas do`zax o`tiga yo`liqqaningdan ko`ra, mayib bo`lib abadiy hayotga erishganing yaxshiroqdir.


text:
Agar oyog`ing seni yo`ldan ozdirsa, uni chopib tashda. Ikki oyog`ing bilan so`nmas do`zax o`tiga tashlangandan ko`ra, cho`loq bo`lib abadiy hayotga erishganing yaxshiroqdir.


text:
Agar ko`zing seni yo`ldan ozdirsa, uni o`yib tashla. Ikki ko`zing bilan o`tli do`zaxga tashlangandan ko`ra, bir ko`z bilan Xudoning Shohligiga kirganing yaxshiroqdir.


text:
Tuz yaxshi narsa. Lekin tuz o`z sho`rligini yo`qotsa, uni yana nima bilan sho`r qilasizlar? Gapingiz tuzli bo`lsin, o`zaro tinch-totuv yashanglar.


text:
Iso u yerdan ketib, Yahudiya o`lkasiga va O`rdun daryosining naryog`iga keldi. Uning atrofiga yana ko`p xalq yig`ildi, U O`z odati bo`yicha odamlarga yana ta`lim bera boshladi.


text:
Ba`zi farziylar Uni sinab ko`rmoq niyatida yaqinlashib: Er o`z xotinidan ajralishiga ijozat beriladimi? deb so`radilar.


text:
o`z xotiniga yopishib qoladi va ikkovi bir tan bo`ladi. Bunga ko`ra, ular endi ikki emas,balki bir tan hisoblanadi.


text:
U ularga dedi: Kim o`z xotini bilan ajralib boshqasiga uylansa, u xotiniga nisbatan zino qilgan bo`ladi.


text:
Ularning peshanasiga qo`lini qo`ysin, deb Isoning oldiga bolalarni keltirishardi. Shogirdlar esa yetaklab keluvchilarni koyib qo`yishdi.


text:
Iso buni ko`rganda, g`azablanib dedi: Bolalarga yo`l qo`yinglar, Mening oldimga kelishiga to`sqinlik qilmanglar! Mana, Xudoning Shohligi bundaylarnikidir.


text:
Iso yo`lga chiqayotganida, kimdir yugurib kelib, Uning oldida tiz cho`kdi-da: Valine`mat Ustozim! Abadiy hayot nasib bo`lmog`i uchun nima qilishim kerak? deb so`radi.


text:
Sen ilohiy amrlarni bilasan: Zino qilma. Odam o`ldirma. O`g`rilik qilma. Soxta guvohlik berma. Birovning haqini yema. Ota-onangni hurmat qil.


text:
U kishi Isoga javob qaytarib: Ustozim! Bularning hammasiga yoshligimdan buyon rioya qilib kelaman, dedi.


text:
Iso unga qaradi va yaxshi ko`rib qoldi. Senga bir narsa yetishmaydi, dedi unga. Bor, nimaga ega bo`lsang, hammasini sotib, pulini kambag`allarga bo`lib ber. Shundagina osmonda xazinang bo`ladi. Keyin kel, [xochni olib] orqamdan yur.


text:
Iso atrofga ko`z yugurtirib shogirdlariga dedi: Pul-dunyosi borlarning Xudo Shohligiga kirishlari naqadar qiyin!


text:
Shogirdlar bu so`zlarni eshitib, aqllari shoshdi. Iso esa qayta boshdan so`z oldi: Bolalar, boylikka umid bog`laganlar Xudo Shohligiga kirishga qanchalik qiynaladi!


text:
Iso ularga ko`zini tikib: Odamlarga bu imkonsiz, lekin Xudoga emas. Chunki Xudo hamma imkonga egadir, dedi.


text:
Iso bunga javoban dedi: Sizlarga rostini aytsam, kim Men va Injil uchun uy-joy, aka-uka, opa-singil, ota-ona, xotin-bolalarini yoki yer-mulkini tashlab ketsa,


text:
u hozir, bu dunyodayoq duchor bo`layotgan quvg`inlar orasida yuz hissa ortiq uy-joylar, aka-ukalar, opa-singillar, ota-onalar, bolalar va erlarga ega bo`ladi, kelajak dunyoda esa abadiy hayotga sazovor bo`ladi.


text:
Quddusga qarab yo`l bosar edilar. Iso oldinda ketayotgan edi Shogirdlari hayron edi, boshqalar esa qo`rqib-qo`rqib ergashayotgan edilar. Iso o`n ikki shogirdini yoniga chaqirib, yana O`zi bilan nima yuz berishi to`g`risida so`zlay boshladi:


text:
Mana, biz endi Quddusga kirib boryapmiz. U yerda Inson O`g`li oliy ruhoniylar va ulamolar qo`liga tutib beriladi. Ular Uni o`limga mahkum qilib, majusiylarga topshiradilar.


text:
Ular Uni haqorat qiladilar, qamchilaydilar, yuziga tupuradilar va Uni o`ldiradilar. Lekin uch kundan so`ng U qayta tiriladi.


text:
Zabadiy o`g`illari Yoqub bilan Yuhanno Isoning oldiga kelib: Ustoz, bilzning bir tilagimiz bor, uni biz uchun bajo keltirishingni istaymiz, deyishdi.


text:
Ular: Sen ulug`vor dargohingda bo`lganingda, birimiz Sening o`ng tomoningda, boshqamiz esa chap tomoningda o`ririshimizga ruxsat bergin, deyishdi.


text:
Iso ularga: Sizlar nima so`rayotganingizni bilmaysizlar. Men ichadigan zaqqum kosani siz icha olasizlarmi? Men botadigan qayg`u-alamlarga botib chidayolasizlarmi? dedi.


text:
Ular: Chidayolamiz, deb javob berishdi. Iso ularga dedi: Sizlar-ku Men ichadigan zaqqum kosani ichib, botadigan qayg`u-alamlarimga o`zingiz ham duchor bo`lasizlar.


text:
Ammo Mening o`ng va chap tomonimda o`tirishna ruxsat berish Mening ixtiyorimda emas. Bu o`rin kimlarga atalgan bo`lsa ularniki bo`ladi.


text:
Iso esa ularni yoniga chaqirib, dedi Bilasizlarki, xalqlarning hokimlari hisoblanganlar hokimlik qilishdan qolishmaydilar, katta amaldorlar elga o`z hukmini o`tkazadilar.


text:
Ammo sizlarning orangizda bunday bo`lmasin. Aksincha, oragizda kim katta bo`lishni istasa sizlarga xizmatda bo`lsin.


text:
Chunki Inson O`g`li ham O`ziga xizmat qildirish uchun emas, balki O`zi xizmat qilish va O`z jonini fido qilib, ko`plarni qutqarish uchun kelgan.


text:
Ular Yerixo shahriga keldilar. Shahardan yana chiqib ketayotganlarida, Isoga O`z shogirdlari hamda bir talay xaloyiq ergashib borayotgan edi. Yo`l chekkasida Timeyning o`g`li ko`r Bartimey sadaqa so`rab o`tirgan edi.


text:
U nosiralik Iso o`tib ketayotganini eshitib: Ey Dovud O`g`li Iso, menga rahm qil! deb baqira boshladi.


text:
Ko`p odamlar esa uni koyib, jim bo`lishga majbur qilishdi. Lekin u: Ey Dovud O`g`li, menga rahm qil! deb yana qattiqroq hayqirdi.


text:
Iso to`xtadi va u odamni yoniga chaqirtirdi. Ko`rni chaqirgani borganlar unga: Qo`rqma, o`rningdan tur, U seni chaqiryapti, deyishdi.


text:
Iso unga: Bor, ishonching seni qutqardi, dedi. O`sha zahoti ko`rning ko`zlari ochilib ketdi. U Isoning ortidan ergashib yo`l yurdi.


text:
Quddusga yaqinlashib, Zaytun tog`i etagidagi Baytfagiya va Baytaniya qishloqlariga kelganlarida, Iso shogirdlaridan ikkitasini jo`nata turib dedi:


text:
Qarshingizdagi qishloqqa boringlar. U yerga kirishingiz bilanoq, hech kim minmagan, bog`lab qo`yilgan xo`tikni topinglar. Uni yechib bu yerga olib kelinglar.


text:
Agar kim sizlardan: Nima qilyapsizlar? deb so`rab qolsa, U Rabbimizga kerak, U uni darhol bu yerga qaytarib yuboradi, deb javob beringlar.


text:
Ko`pchilik o`z kiyimlarini yo`lga poyandoz qildi. Boshqalar esa dashtdagi daraxtlardan yashil novdalarni kesib, yo`lga to`shadilar.


text:
Otamiz Dovudning yaqinlashgan shohligi mangu bo`lsin! Ko`klardan najot kelsin! deb hayqirishar edilar.


text:
Iso Quddusga kirib kelib, ma`badga bordi. Hamma narsani ko`zdan kechirib, vaqt kech bo`lib qoldi, deb o`n ikki shogirdi bilan Baytaniya qishlog`iga ketdi.


text:
U uzoqdan barglar bilan qoplangan bir anjir daraxtini ko`rib qoldi, biron narsa topilarmikin, deb unga yaqinlashdi. Daraxtning yoniga kelib, bargdan boshqa hech narsa topolmadi: chunki anjir terish vaqti emas edi.


text:
Iso daraxtga qarab: Bundan keyin abadiy sening mevangni yeguvchi bo`lmasin! dedi. Shogirdlari ham bu gapni eshitishdi.


text:
So`ng Quddusga kelishdi. Iso ma`badga kirib, ichkarida oldi-sotdi qilayotganlarni quvib chiqara boshladi. Sarroflarning xontaxtalarini, kabutar sotuvchilarning kursilarini ag`darib yubordi.


text:
Iso xalqqa ta`lim berayotib dedi: Tavrotda: Mening uyim barcha xalqlar ibodat qiladigan uy deb atalgay, deb yozilmaganmi? Sizlar esa Xudoning uyini qaroqchilar uyasiga aylantirib yuboribsizlar!


text:
Ulamolar va oliy ruhoniylar buni eshitganda, Isoni halok etish chorasini topmoq payiga tushdilar. Ammo butun xalq Uning ta`limotiga mahliyo edi, shuning uchun Undan hayiqar edilar.


text:
Butrus bo`lgan hodisani eslab, Isoga: Ustoz! Qara, Sen la`natlagan anjir daraxti qurib qolibdi, dedi.


text:
Xudoga ishonchingiz bo`lsin. Sizlarga gapim shuki, agar kim bu toqqa: Qo`porilib dengizga otil, desa-yu, o`z qalbida shubhalanmay, aytgani bajo kelishiga qattiq ishonsa, aytgani bo`ladi.


text:
Binobarin, sizlarga aytaman: siz ibodatda nimaiki so`rasangiz, olishingizga ishoninglar va erishasizlar.


text:
Ibodat qilib turganingizda birovda ginangiz bo`lsa, uni kechirib yuboring, toki osmondagi Otangiz ham sizlarning gunohlaringizni kechirsin.


text:
[Agar sizlar boshqalarning ayb-gunohlarini kechirmasangizlar, osmondagi Otangiz ham sizlarni kechirmaydi.]


text:
Ular yana Quddusga keldilar. Iso ma`badda aylanib yurgan edi, oliy ruhoniylar, ulamolar va oqsoqollar Uning oldiga kelib


text:
so`radilar: Sen bu mo``jizalarni qanday kuch bilan qilyapsan? Bularni qilish uchun Senga kim vakolat bergan?


text:
Iso ularga shunday javob berdi: Men sizlarga bir savol beray. Menga javob bersangizlar, Men ham bu ishlarni qanday vakolat bilan qilayotganimni sizlarga aytaman.


text:
Yahyo payg`ambar xalqni suvda tavba qildirish uchun Xudodan vakolat olganmidi, yoki insondanmi? Javob beringlar Menga.


text:
Ular o`zlaricha mulohaza yurita boshlashdi: Agar Xudodan desak, U: Nega Yahyoga ishonmadingizlar? deydi.


text:
Ammo insondan desak-chi? Vaholanki, ular xalqdan qo`rqardilar, chunki hammalari Yahyoni haqiqiy payg`ambar deb hisoblardi.


text:
Xullas ular Isoga javoban: Bilmaymiz, deyishdi. Iso ularga: U holda Men ham qanday vakolat bilan bu ishlarni qilayotganimni sizlarga aytmayman, deb javob berdi.


text:
Iso xalqqa masallar orqali so`ylay boshladi: Bir odam uzumzor barpo qilibdi. Atrof tevaragini panjara bilan o`rab, uzum siqadigan iskanja qurib, qo`riqchi minorasi o`rnatibdi-da, bog`ni bog`bonlarga ijaraga berib, o`zi vaqtincha boshqa mamlakatga ketibdi.


text:
Bog` egasi yana boshqa bir xizmatkorini ularning oldiga yuboribdi. Ular esa tosh bilan uning boshini yorib, xo`rlab chiqarib yuborishibdi.


text:
Yana boshqasini yo`llabdi, unisini esa o`ldirishibdi. Boshqa bir qancha xizmatkorini yuboraveribdi, ammo bog`bonlar ularning ba`zisini urib, ba`zisini o`ldirishibdi.


text:
Bog` egasining endi birgina odami qolibdi, u ham bo`lsa, sevikli o`g`li ekan. U: O`g`limni hurmat etarlar, deb, bog`bonlar oldiga uni yuboribdi.


text:
Lekin ular bir-biriga: Bu merosxo`r-ku! Qani, uni o`ldiramiz, shunda meros bizga qoladi, deyishibdi.


text:
Endi bog` egasi nima qilar ekan? U kelib bog`bonlarni o`ldiradi, bog`ini esa boshqalarga topshiradi.


text:
Nahotki sizlar shu oyatni hech o`qimagan bo`lsangiz: Binokorlar keraksiz deb tashlagan tosh naq binoning peshtoqidan joy oldi.


text:
Din pshvolari buni eshitib, Isoni qo`lga olishga intildilar. Biroq xalqdan qo`rqqanlaridan, Uni qoldirib ketdilar.


text:
Isoni tilidan tuzoqqa ilintirish uchun Uning oldiga farziylardan va Hirod odamlaridan ba`zilarini yubordilar.


text:
Ular kelib: Ustoz, dedilar, biz bilamizki, Sen odilsan, biror kishiga xushomadgo`ylik qilmaysan. Odamlarga yuz-xotir qilmasdan, Xudoning yo`lini to`g`ri o`rgatasan. Seningcha, Qaysarga soliq to`lash dinga muvofiqmi yoki yo`q? Bizlar beraylikmi, bermaylikmi?


text:
Iso ularning munofiqligini bilar edi. Nima, Meni sinab ko`rmoqchimisizlar? Menga bir dinor olib kelinglar, bir ko`rayin, dedi.


text:
Iso ularga: Qaysarning haqini Qaysarga, Xudoning haqini Xudoga beringlar, dedi. Buni eshitganlar juda hayron bo`ldilar.


text:
Ey Ustoz! Muso payg`ambar bizga shunday yozib qoldirgan: Agar kimning akasi o`lib, uning xotini qolib, ammo undan farzand qolmagan bo`lsa, unda ukasi akasining xotiniga uylanib, u uchun avlod yaratsin.


text:
Ikkinchisi o`sha xotinni olib, farzand ko`rmay olamdan o`tibdi. Uchinchisining boshiga xuddi shu ko`rgilik tushibdi.


text:
Shuningdek, aka-ukalarning yettovi ham o`sha xotinga uylanib, farzand ko`rmay olamdan o`tibdilar. Oxirida xotin ham qazo qilibdi.


text:
Xo`sh, qiyomatda ular tirilganda, xotin qaysi birining xotini sanalar ekan? Yettovi ham unga uylangan ekanlar-ku!


text:
Iso ularga shunday javob berdi: Sizlar Muqaddas Kitobni ham, Xudoning qudratini ham bilmaysizlar, ana shu sababdan adashyapsizlar.


text:
O`liklar tirilganda, na uylanadilar va na erga tegadilar, balki bamisoli osmondagi farishitalarday bo`ladilar.


text:
Nahotki sizlar Musoning kitobida, yonayotgan buta to`g`risidagi oyatda Xudoning nima aytganini hech o`qimagan bo`lsangizlar? Xudo Musoga: Men Ibrohimning Xudosi, Ishoqning Xudosi va Yoqubning Xudosiman, degan va shu tariqa o`liklarning tirilishiga ishora qilgan.


text:
Ulamolardan biri ularning munozara qilayotganini eshitib, Isoning ularga yaxshi javob berib turganini ko`rdi. U Isoning oldiga kelib: Butun ilohiy amrlarning eng muhimi qaysi biri? deb so`radi.


text:
Iso unga javob berib dedi: Butun amrlarning eng muhimi shu: Tingla, ey Isroil! Rabbimiz bo`lgan Xudovand yagona Xudovanddir.


text:
Rabbing bo`lgan Xudovandni butun qalbing bilan, butun joning bilan, butun onging bilan va butun quvvating bilan, sevgin. Mana bu eng muhim amr.


text:
Uni butun qalb, butun ong, butun jon va butun quvvat bilan sevish, o`zgani esa o`zimizni sevganday sevish kerak. Bu har qanday qurbon so`yish va nazr-niyoz atashdan a`loroqdir.


text:
Iso uning oqilona javob berganini ko`rib: Sen Xudoning Shohligidan uzoqda emassan, dedi. Shundan keyin boshqa hech kim Undan so`rashga jur`at etmadi.


text:
Iso ma`badda ta`lim berayotib, savol tashladi: Qanday qilib ulamolar Masihni Dovudning O`g`li deydilar?


text:
Dovudning o`zi Muqaddas Ruh ilhomi bilan deganki Xudovand mening Rabbimga aytdi: Yovlaringni oyoqlaring ostiga yiqitmagunimcha, Sen Mening o`ng tomonimda o`ltirib turgin.


text:
Demak, Dovudning o`zi Masihni Rabbim deb atagan bo`lsa, qanday qilib Masih uning o`g`li bo`ladi? Ko`pchilik xalq esa Isoni ishtiyoq bilan tinglar edi.


text:
Uzun kiyimlar kiyish, xalq yig`inlarida alik olish, ibodatxonalarda hurmatli o`rinda va ziyofatlarda to`rda o`tirishni yaxshi ko`radigan ulamolardan ehtiyot bo`linglar!


text:
Ular beva ayollarning uy-joylarini shilib, xo`ja ko`rsinga uzoq duo o`qiydilar. Mana shular og`irroq jazoga duchor bo`ladilar.


text:
Iso ma`bad xazinasi qarshisida o`tirib, xalqining sadaqa qutisiga qanday pul solayotganiga qarab turar edi. Bir to`da boylar anchagina pul tashladilar.


text:
Shunda Iso shogirdlarini yoniga chaqirib dedi: Sizlarga chinini aytayin, bu kambag`al beva ayol qutiga pul tashlaganlarning hammasidan ham ko`proq tashladi.


text:
Chunki boshqalarning barchasi o`zlarining ortiqcha pullaridan tashladilar. Ammo bu ayol o`zining tirikchilik tashvishlariga qaramasdan, bor-yo`g'ini tashladi.


text:
Iso ma`baddan chiqib ketayotganida, shogirdlaridan biri: Ustoz, qara, naqadar chiroyli toshlar, naqadar hashamatli binolar! dedi.


text:
Iso unga javob berib: Bu hashamatli binolarni ko`ryapsanmi? Bu yerda biror bir g`isht butun qolmaydi, hammasi vayron bo`ladi, dedi.


text:
Iso Zaytun tog`ida, ma`badning ro`parasida o`tirgan vaqtda Butrus, Yoqub, Yuhanno va Idris Undan alohida so`radilar:


text:
Bizga ayt-chi, bu aytganlaring qachon yuz beradi? Bularning amalga oshishini ko`rsatadigan belgi qanday bo`ladi?


text:
Iso shogirdlariga qarab so`z boshladi: Hech kim sizlarni yo`ldan ozdirmasligi uchun ehtiyot bo`linglar!


text:
Siz yiroq-yaqindan urush xabarlarini eshitganda, cho`chimanglar. Garchi bular sodir bo`lishi kerak bo`lsa-da, bu hali so`nggi nihoya emas.


text:
Xadq xalqqa qarshi, padshohlik podshohlik qarshi ko`tariladi. Ayrim joylarda zilzilalar, qahatchiliklar, qo`zg`olonlar bo`ladi. Bu holisalar esa bamisli to`lg`oqning boshidir.


text:
Sizlar esa o`zingizga ehtiyot bo`linglar. Chunki sizlarni adliyaga topshirib, ibodatxonalarda uradilar. Men tufayli sizlarni hokimlar va podshohlar huzurida turg`izib qo`yadilar, sizlar esa Mening guvohlarim bo`lasizlar.


text:
Sizlarni topshirish uchun olib borayotganlarida, nima aytamiz, deb oldindan o`ylamanglar, qayg`urmanglar. O`sha soatda nima nasib etsa, uni aytinglar. Chunki o`shanda sizlar emas, balki Muqaddas Ruh gapiradi.


text:
Aka ukasini, ota bolasini o`limga topshiradi. Bolalar o`z ata-onalariga qarshi chiqib, ularni o`ldiradilar.


text:
Doniel payg`ambar karomat qilib aytgan dahshatli razolat nomunosib joyda turganini ko`rganingizda [ o`qigan o`zi tushunsin!] Yahudiyada bo`lganlar tog`larga qochishsin.


text:
Chunki o`sha kunlarda shunday musibat bo`ladiki, Xudo dunyoni yaratganidan to hozirgacha bunday bo`lmagan va qaytib sodir bo`lmaydi.


text:
Agar Rabbimiz o`sha kunlarni qisqartirmaganida edi, hech bir jonzod omon qololmas edi. Lekin U tanlagan kishilar uchungina o`sha kunlarni qisqartiradi.


text:
Chunki soxta masihlar va soxta payg`ambarlar paydo bo`lib, iloji bo`lsa, tanlanganlarni ham yo`ldan ozdirish uchun g`aroyibotlar va mo``jizalar ko`rsatadilar.


text:
O`shanda U farishtalarini yuborib, osmonning bir burchidan boshqa burchigacha, yerning to`rt tomonidan O`zining tanlagan kishilarini to`plab oladi.


text:
Anjir daraxtidan ibrat olinglar: uning shoxlari ko`karib barglar chiqarayotganda, yoz yaqinlashganini bilasizlar.


text:
Shunga o`xshab, bu ishlarning sodir bo`layotganini ko`rganda bilinglarki, U yaqindir, bo`sag`ada turibdi.


text:
O`sha kun yoki soat haqida birgina Otamdan boshqa hech kim bilmaydi; O`g`il ham, osmondagi farishtalar ham bilmaydilar.


text:
Ko`z-quloq bo`lib turinglar, hushyor bo`lib ibodat qilinglar; chunki o`sha vaqt-soat qachon kelishini bilmaysizlar.


text:
Bu xuddi safarga jo`nagan uy egasiga o`xshaydi. U o`z uy-ro`zg`orini xizmatkorlariga topshirib, har biriga biron vazifa berib, darvozabonga esa hushyor bo`lib turishni buyurib, jo`nab ketibdi.


text:
Xuddi shunday, sizlar ham hushyor bo`lib turinglar. Chunki uy Egasi qachon kelishini kechqurunmi, yarim tundami, xo`rozlar qichqirgandami yoki ertalabmi bilmaysizlar.


text:
Yahudiylar xamirturushsiz non yeydigan Fisih bayramiga ikki kun qolgan edi. Oliy ruhoniylar va ulamolar Isoni hiyla bilan tutib, o`ldirish uchun fursat poylab turgan edilar.


text:
Iso Baytaniya qishlog`ida moxov Simunning uyida mehmon bo`lib o`tirgan edi, bir ayol ganchdan yasalgan idishda sof, qimmatbaho sunbul moyi olib keldi. Idishni sindirib, moyni Isoning boshiga quydi.


text:
Mana, bu moyni uch yuz kumush tangadan ham ko`proqqa sotib kambag`allarga taqsimlab berish mumkin edi-ku! deb ayolni qattiq koyishdi.


text:
Kambag`allar har doim sizlar bilan birga bo`ladilar. Istagan vaqingizda ularga ezgulik qila olasizlar. Lekin Men doim sizlar bilan birga bo`lmayman.


text:
Sizlarga chinini aytayin: Injil Xushxabari dunyoning qaysi yerida targ`ib qilinsa, bu ayol ham eslanib uning qilgan ishi yodga olinadi.


text:
Shunda o`n ikki shogirddan biri bo`lgan Yahudo Ishqariyot chiqib, Isoni tutib berish uchun oliy ruhoniylarning oldiga bordi.


text:
Ular buni eshitib, sevindilar va Yahudoga pul berishga ahd qildilar. U esa Isoga xiyonat qilish uchun qulay payt izlay boshladi.


text:
Yahudiylar xamirturushsiz non yeydigan Fisih bayramining birinchi kunida qurbon qo`zisini so`yish kerak edi. Bu kunda shogirdlar Isoga: Fisih bayram taOmini qayerda yemoqchisan? Biz borib tayyorgarchilik qilaylik, deyishdi.


text:
Iso shogirdlaridan ikkitasini yuborayotib, ularga dedi: Shaharga boringlar, sizlarga ko`zada suv ko`tarib ketayotgan odam uchraydi; uning orqasidan boringlar.


text:
U kiradigan uyning egasiga: Ustozimiz: Shogirdlarim bilan Fisix bayram taOmini yeydigan xona qayerda, dab so`rayapti, deb aytinglar.


text:
U kishi sizlarga shinam, tayo`rlab qo`yilgan katta bolaxonani ko`rsatadi. U yerda biz uchun hozirlik ko`ringlar.


text:
Shogirdlar jo`nashdi. Shaharga kirganlarida, xuddi Isoning aytganini topdilar va Fisih bayram taOmini tayyorladilar.


text:
Ular yeb o`tirganlarida Iso: Sizlarga chinini aytayin, Men bilan taom yeyayotgan sizlardan bir kishi Meni tutib beradi, dedi.


text:
Shogirdlar xafa bo`lib, birin-ketin: O`sha men emasmi? deb Undan so`ray boshladilar.[Va shogirdlardan biri yana: O`sha men emasmi? dedi.]


text:
Iso ularga javoban dedi: O`n ikki shogirdimdan biri-da, kim Men bilan birga kosaga non ivitib yesa, o`shadir.


text:
To`g`ri, Inson O`g`lining taqdiri oyatda yozilganiday ketyapti. Lekin Inson O`g`lini tutib beraligan o`sha odamning holiga voy! U odamning tug`ilmagani o`zi uchun yaxshiroq bo`lar edi.


text:
Ular ovqatlanayotganda, Iso nonni oldi, duo o`qib sindirdi va shogirdlariga berib:Olinglar, yenglar, bu Mening tanamdir, dedi.


text:
Sizlarga chinini aytayin: Xudoning Shohligida Men yangi sharob ichadigan kungacha uzum ne`matini boshqa ichmayman.


text:
Iso shogirdlariga dedi: Bu tunda hammangiz Mendan yuz o`girasizlar. Chunki Tavrotda shunday yozilgan: Men cho`ponni jarohatlayman, Qo`ylar o`zi tarqab ketadi.


text:
Iso unga: Senga rostini aytsam, bugun, shu kechasiyoq, xo`roz ikki marta qichqirmasdanoq, sen Mendan uch marta tonasan, dedi.


text:
Lekin Butrus yana ta`kid bilan o`zinikini tasdiqlab: Men Sen bilan birga o`lishim kerak bo`lsa ham, Sendan aslo tonmayman, dedi. Boshqa hamma shogirdlar ham shunday deyishdi.


text:
So`ngra Getsemaniya degan bir joyga keldilar. Iso shogirdlariga: Men ibodan qilgunimcha, sizlar bu yerda o`tirib turinglar, dedi.


text:
Shogirdlariga: Mening jonim o`lim oldidaligini sezib, juda qiynalmoqda. Shu yerda qolinglar-da, sergak turinglar, dedi.


text:
Bir oz nari ketib yerga yiqildi, agar iloji bo`lsa, bu soatning allami meni chetlab o`tsin deb ibodat qildi.


text:
Ey aziz Otam! dedi. Sen hamma narsaga qodirsan, bu zaqqum kosani Mening yonimdan o`tkazib yuborgin. Lekin Mening istaganim emas, Sening istaganing bo`lsin.


text:
Shogirdlari oldiga qaytib kelgach, ularni uxlab yotgan holda ko`rdi. Butrusga dedi: Simun! Uxlayapsanmi? Bir soatgina ham uyg`oq o`tira olmadingmi?


text:
U qaytib kelib, shogirdlarini yana uxlab yotgan holda ko`rdi. Ularning ko`zlarini g`aflat bosgan edi. Unga nima deb javob berishlarini bilmas edilar.


text:
Uchinchi marta borib kelib, Iso shogirdlariga dedi: Sizlar hali ham beparvo uxlab, rohatlanib yotibsizlarmi? Bas endi, mana vaqt-soati keldi. Inson O`g`li gunohkorlar qo`liga tutib berilyapti.


text:
Iso hali gapirib turganida, o`n ikki shogirdidan biri Yahudo qo`rqqisdan kelib qoldi. Uning yonida oliy ruhoniylar, ulamolar va oqsoqollar tomonidan yuborilgan, qilich va tayoq ushlagan olomon bor edi.


text:
Xoin Yahudo: Men kimni o`psam, u O`sha Kishidir. Uni ushlanglar va ehtiyot qilib olib ketinglar, deb ular bilan til biriktirgan edi.


text:
Isoning yonida turganlardan biri qilichini qinidan sug`urdi-da, oliy ruhoniy qaroliga bir urib qulog`ini kesib tashladi.


text:
Iso ularga dedi: Sizlar Meni qo`lga olish uchun qaroqchiga qarshi chiqqandek qilichu tayoqlar bilan qurollanib kelibsizlar.


text:
Men esa har kuni ma`badda sizning orangizda edim, ta`lim berardim, sizlar-chi Meni qo`lga olmadingizlar. Ammo zotan oyatlar bajo kelishi lozim.


text:
Yalang`och tanasini choyshabga o`ragan bir yigit ham Isoga ergashib borayotgan edi. Askarlar uni ushlab olganda,


text:
Isoni bosh oliy ruhoniyning oldiga olib keldilar.Uning yoniga hamma oliy ruhoniylar, oqsoqollar va ulamolar yig`ildilar.


text:
Butrus esa Isoga uzoqdan, to oliy ruhoniyning hovlisi ichigacha ergashib kelgandi. Xizmatkorlar bilan birga olov yonida o`tirib, isindi.


text:
Oliy ruhoniylar va Oliy Kengashning barcha a`zosi Isoga o`lim jazosi berish uchun Unga qarshi guvoh izlar edilar, lekin topolmas edilar.


text:
Ko`p odamlar Unga qarshi soxta guvohlik berayotgan bo`lsalar-da, ammo bergan guvohliklari bir-biriga mos kelmas edi.


text:
U: Inson qo`li bilan qurilgan bu ta`badni Men buzib tashlayman-u, uch kunda inson qo`llarisiz, boshqa bir ma`badni tiklayman, deganini eshitgan edik.


text:
Bundan keyin bosh oliy ruhoniy o`rtaga chiqib Isodan so`radi: Sen nega hech javob qaytarmayasan? Ularning Senga qo`ygan ayblariga nima deysan?


text:
Iso esa indamadi, hech javob qaytarmadi. Bosh oliy ruhoniy yana Undan so`radi: Muborak Xudoning O`g`li Masih Senmisan?


text:
Iso: Men O`shaman, va siz Inson O`g`lini qodir Tangrining o`ng tomonida o`tirib, osmon bulutlari bilan kelayotganini ko`rasizlar, dedi.


text:
Kufr etganini o`zlaringiz eshitdingizlar. Bunga nima deysizlar? dedi. Hammalari Uni o`limga loyiq deb topishdi.


text:
Ba`zilar Unga tupura boshlashdi. Uning yuz-ko`zini bog`lab, mushtlaganlaricha: Payg`ambarligingni ko`rsat-chi! deyishardi. Xizmatkorlar ham Uni shapaloqlashardi.


text:
Isinib turgan Butrusni ko`rib, unga tikilib qaradi-da: Sen ham nosiralik Iso bilan birga eding-ku! dedi.


text:
Lekin Butrus inkor etdi: Sen nima deyapsan o`zi, tushunmayapman, anglamayapman dedi-yu, boshqa yoqqa tashqi hovliga chiqib ketdi. Shu payt xo`roz qichqirdi.


text:
Naq shu payt xo`roz ikkinchi marta qichqirdi. Isoning: Xo`roz ikki marta qichqirmasdanoq, sen Mendan uch marta tonasan, degan so`zi Butrusning esiga tushib, yig`lay boshladi.


text:
Tong otar-otmas, oliy ruhoniylar, oqsoqollar va ulamolar hamda Oliy Kengashning qolgan a`zolari maslahatlashib olishdi va Isoni bog`latib, Pilatga olib borib topshirishdi.


text:
Pilat yana Unga: Sen hech narsaga javob bermaysanmi ? Ko`ryapsan-ku, Senga qarshi ayblar juda ko`p! dedi.


text:
Xalq yangitdan qiychuvlashib, Pilatdan har doim qilib kelgan ishni ular uchun ado etishni so`ray boshladi.


text:
Oliy ruhoniylar esa buning o`rniga yaxshisi Barabbani ozod qilishini talab qilinglar, deb xalqni qo`zg`ab qo`ydi.


text:
Pilat yana ularga xitob qildi: Unday bo`lsa, sizlar yahudiylarning Podshosi deb atagan Kishini nima qilishimni istaysizlar?


text:
Shundan keyin Pilat xalqni mamnun qilay, deb ularning oldiga Barabbani chiqarib yubordi. Isoni esa rosa savalatgandan so`ng xochga mihlash uchun askarlarga topshirdi.


text:
Askarlar Isoni hukumat saroyidagi mahkama binosiga olib borib, butun bo`linmani Uning boshiga to`plashdi.


text:
Uni shunday masxara qilganlaridan keyin, Undan shohona to`nni yechib olib, O`zining kiyimlarini kiydirishdi va Uni xochga mixlash uchun olib ketishdi.


text:
Iskandar va Rufning otasi, kirineyalik Simun ismli bir kishi daladan kelib o`tib ketayotgan edi. Bu kishini Isoning xochini ko`tarib borishga majbur qilishdi.


text:
Bundan so`ng Isoni xochga mixlab qo`yishdi. Uning kiyimlarini esa o`zaro bo`lishib, kim nima oladi deb qur`a tashlashdi.


text:
Iso bilan birga ikki qaroqchini ham birini Uning o`ng tomoniga, ikkinchisini esa chap tomoniga xochga mixlab qo`ydilar.


text:
O`tib ketayotganlar boshlarini chayqagancha Isoni haqoratlashardi: Hey ma`badni buzib uch kun ichida tiklaydigan!


text:
Oliy ruhoniylar va ulamolar ham ularga qo`shilib, Isoni masxaralay ketishdi. Ular bir-biriga: Boshqalarni qutqardi, O`zini esa qutqara olmaydi!


text:
Isroilning Podshosi Masih endilikda xochdan tushsin, toki biz ko`rib Unga ishonaylik! deyishardi. Iso bilan birga xochga mixlanganlar ham Uni so`kar edilar.


text:
Soat uchda Iso baland ovoz bilan: Elohi, Elohi, lamo shavaqtani? deb faryod qildi. Bu so`zning tarjimasi: Tangrim, Tangrim, nega Meni tashlab qo`yding? demakdir.


text:
Shunda birov yugurib borib, shimgichni sirkaga botirib, qamishning uchiga ilib qo`ydi-da, Isoga ichirmoqchi bo`ldi. U: To`xtanglar, ko`raylik-chi, Ilyos kelib xochdan tushirarmikan, dedi.


text:
Isoning qarshisida turgan yuzboshi Uning shunday qattiq faryod qilib jon berganini ko`rib: Haqiqatan ham bu Odam Xudoning O`g`li ekan! dedi.


text:
U yerda uzoqdan qarab turgan ayollar bor edi.Ular orasida magdalalik Maryam, kichik Yoqub bilan Yusufning onasi Maryam hamda Salomiya bor edilar.


text:
Iso Jalilada ekanligida, ular Unga xizmat qilib ergashib kelgan edilar. U yerda Iso bilan birga Quddusga kelgan boshqa ko`p ayollar ham bor edi.


text:
Shunda Oliy Kengashning taniqli a`zosi, Xudo Shohligiga ko`z tikib yurgan arimateyalik Yusuf jur`at etib, Pilatning huzuriga bordi. Va Isoning jasadini so`radi.


text:
Pilat Uning darrov o`lganiga hayron bo`ldi. Yuzboshini chaqirib: Uning o`lganiga ko`p bo`ldimi? deb so`radi.


text:
Yusuf kafan sotib oldi. Isoni xochdan tushirib olib, kafanga o`radi va qoyada o`yilgan qabrga qo`ydi. Keyin qabrning og`zinga bir toshni yumalatib keltirib, qo`yib ketdi.


text:
Shanba kungi dam vaqti tugagach, magdalalik Maryam, Yoqubning onasi Maryam va Salomiya borib Isoga surtish uchun atirlar sotib oldilar.


text:
Yigit ularga: Qo`rqmanglar! dedi. Sizlar xochga mixlangan nosiralik Isoni izlamoqdasizlar. U tirildi, U bu yerda yo`q. Mana Uning qo`yilgan joyi!


text:
Endi sizlar borib Uning shogirdlariga, ayniqsa Butrusga: U sizlarni Jalilada kutyapti; sizlarga aytganidek, Uni o`sha yerda ko`rasizlar, deb aytinglar.


text:
Ayollar qabrdan chiqib, yugurib qochib ketdilar. Ularni qaltiroq va dahshat bosgan edi. Qo`rqqanlaridan hech kimga biron narsa aytmadilar.


text:
Yakshanba kuni erta saharda tirilgan Iso birinchi bo`lib yetti jindan qutqargan magdalalik Maryamga ko`rindi.


text:
Maryam borib, ilgari Iso bilan birga bo`lgan, endi esa motam tutib yig`layotgan kishilarga xabar yetkazdi.


text:
Shundan keyin Iso yo`lda bir qishloq tomon ketayotgan ikkita shogirdiga bashqacharoq qiyofada ko`rindi.


text:
Nihoyat Iso O`zining yeb-ichib o`tirgan o`n bir shogirdiga zohir bo`ldi. Uni tirilgan holda ko`rgan odamlarga ishonmay, imonsiz qolganlari, diydasini qotirgani uchun ularga ta`na qildi.


text:
Iso shogirdlariga dedi: Butun jahon bo`ylab yuringlar va hamma tirik jonga Injil Xushxabarini targ`ib qilinglar.


text:
Quyidagi alomatlar imonlilarga hamroh bo`ladi: Mening nomim bilan jinlarni quvib chiqaradilar. Yangi tillarda so`zlaydilar.


text:
Qo`llariga ilon olib ko`tarsalar yoki halokatli biron narsa ichsalar ham, ularga zarar yetmaydi. Bemorlarga qo`llarini qo`yganda, ular sog`ayib ketadilar.


text:
Rabbimiz Iso shogirdlariga ushbularni tayinlab bo`lgach, osmonga ko`tarildi va Xudoning o`ng tomoniga o`tirdi.


text:
Shogirdlar esa ketib, hamma yoqda voizlik qilib yurdilar. Rabbimiz ularga ko`maklashar va paydo qilgan mo``jizalar orqali O`z kalOmini tasdiqlar edi. Omin.


text:
Bu bo`lib o`tgan hodisotlarni boshdanoq o`z ko`zlari bilan ko`rib, bizga naql qilgan kishilar Ilohiy Kalomning shohidu xizmatkorlari bo`lmishlar.


text:
Shunday qilib, men ham boshidan hammasini sinchiklab tekshirganimdan keyin, ey muhtaram Teofil, bu voqealarning tafsilotini tartib ila sizga yozib berishni munosib ko`rdim,


text:
Yahudiya yurtida Hirod hokimlik qilayotgan davrda ruhoniylarning Abiyo ajdodidan Zakariyo ismli bir ruhoniy bor edi. Uning xotini esa Horun avlodidan bo`lib, oti Elisabet edi.


text:
Bularning ikkovi ham solih va xudojo`y kishilar bo`lib, Xudovandning butun amru farmonlariga bekami-ko`st rioya qilib yurishar edi.


text:
Lekin Elisabet pushtsiz bo`lganidan, ularning farzandi yo`q edi; buning ustiga ikkovi ham qartayib qolgan edilar.


text:
Xizmat navbati o`z avlodiga qolgan bir kunda Zakariyo Xudo huzurida ruhoniylik xizmatini o`tab turgan edi.


text:
Ruhoniylar odati bo`yicha, Xudovand ma`badiga kirib xushbo`y tutatqilar tutatish qur`asi unga nasib etgan edi.


text:
Shu payt Xudovandning bir farishtasi tutatqi tutatiladigan qurbongohning o`ng yog`ida paydo bo`lib, Zakariyoga zohir bo`ldi.


text:
Farishta unga dedi: Zakariyo, qo`rqma, chunki sening iltijolaring ijobat bo`ldi. Xotining Elisabet senga bir o`g`il tug`ib beradi va uning ismini Yahyo qo`yasan.


text:
U Xudovand nazarida ulug` kishi bo`ladi, mayu sharobni sira ichmaydi. Onasi qornidan u Muqaddas Ruhga to`lib tushadi.


text:
U Ilyos payg`ambarning ruhi va qudrati ila Rabbimiz oldida yurib keladi. Otalar dilini farzandlariga qaytarib, osiy bandalarning fikrini solihlar tomon moyil qilib, hozirlanmish bir xalqni Rabbimizga taqdim etadi.


text:
Zakariyo farishtaga: Men bunga qanday amin bo`laman? Mana, o`zim qarib qoldimu, xotinim yoshi ham yetib qoldi, - dedi.


text:
Farishta unga javob berdi: Men Xudo oldida turgan Jabroilman, senga bu gaplar to`g`risida xushxabar yetkazish uchun yuborilganman.


text:
O`z vaqtida bajo bo`lajak so`zlarimga ishonmaganing uchun, mana endi tildan qolasan. Bu ishlar amalga oshadigan kungacha gapirolmaysan, - dedi.


text:
Zakariyo xalq oldiga chiqqach, so`zlamoqqa tili aylanmadi. Xalq uning ma`badda vahiy ko`rganligini tushundi. Zakariyo gang bo`lib qolgani uchun, ular bilan imo-ishora orqali muloqot etdi.


text:
Bu menga Rabbimning nazarlari tushgan shu kunlarda bo`ldi, - derdi u. U menga e`tibor berib, el ichida yuzi qoralikdan qutultirdi.


text:
Elisabetning homiladorligiga olti oy bo`lgach, Xudo farishta Jabroilni Jalilaning Nosira degan shahriga,


text:
Farishta uning oldiga kirib: Salom, ey Xudo yorlaqagan! Xudovand sen bilan. Ayollar ichra muboraksan, - dedi.


text:
Maryam esa farishtani ko`rib, uning so`zlaridan sarosimaga tushdi. Bu qanaqa salomlashish bo`ldi? deya ko`nglidan o`tkazdi.


text:
U ulug` bo`lgay, Xudoyi Taoloning O`g`li deb nom olgay. Xudoyi Taolo Unga otasi Dovudning taxtini bergay.


text:
Farishta javob berdi: Muqaddas Ruh sening ustingga tushib keladi, Xudoyi Taoloning qudrati seni qoplaydi. Shu sababli sendan tug`ilajak bola Xudoning O`g`li deyilur.


text:
Mana, bepusht deb yurishgan qarindoshing Elisabet ham qariligida g`o`ilga homilador bo`ldi. Homilasi oltinchi oyda.


text:
Shunda Maryam: Mana, men Xudovandning bandasiman. Menga aytganing kelsin, - dedi. Farishta esa uning yonidan g`oyib bo`ldi.


text:
Maryam o`sha kunlardayoq zudlik bilan yo`lga tushib, tog`lik yurtga, Yahudo qabilasiga mansub bir shaharga bordi.


text:
Elisabet Maryamning salOmini eshitgani zamon uning qornidagi bolasi o`ynoqlab ketdi. Elisabet Muqaddas Ruhga to`ldi-da,


text:
Qo`ni-qo`shni va qarindoshlari Xudovandning unga ko`rsatgan buyuk marhamatini eshitib, u bilan birga quvonishdi.


text:
Sakkizinchi kuni bolani sunnat qilgani olib borishdi. Unga otasining ismini Zakariyo qo`ymoqchi bo`lishdi.


text:
Zakariyo bir taxtacha talab qildi va: Uning ismi Yahyo bo`ladi, - deb yozib qo`ydi. Hamma hayron qoldi.


text:
Atrofda yashovchilarning hammasini vahima bosdi. Bu haqdagi ovoza butun tog`lik Yahudiya o`lkasiga yoyilib, og`izga tushib ketdi.


text:
Eshitgan barchaning fikri bular bilan band bo`lib: Ajabo, bu bola kim bo`lar ekan? deb yurishdi. Chunki Xudovandning qo`li unda namoyon edi.


text:
Sen ham, ey chaqaloq, haq Taoloning payg`ambari deb nom olasan. Zero sen Rabbimiz oldida yurib, U qadam bosar yo`lni muhayyo qilursan.


text:
Shunday qilib, bola Yahyo ulg`ayib va ruhan quvvatlanib, Isroilga ko`rinadigan kunigacha cho`l-sahrolarda bo`ldi.


text:
Shuningdek, Yusuf ham Jalilaning Nosira shahridan Yahudiyaga, Dovudlar shahri Baytlahmga bordi. Chunki u Dovud nasabi va xonadonidan edi.


text:
U o`zining to`ng`ich o`g`lini tug`di. Uni yo`rgaklab, oxurga yotqizib qo`ydi, chunki musofirxonada ularga joy yo`q edi.


text:
To`satdan Xudoning farishtasi ularning oldida paydo bo`ldi va ilohiy nur ularning ko`zlarini qamashtirdi. Bu dahshat cho`ponlarni vahimaga soldi.


text:
Qo`rqmanglar! dedi ularga farishta. Men sizlarga el-xalqni cheksiz quvontirajak Xushxabarni keltirdim.


text:
Birdaniga farishta yonida lak-lak samoviy qo`shinlar bo`y ko`rsatdi. Ular Xudoga hamd-sano aytishardi:


text:
Farishtalar ular oldidan osmonga ko`tarilgan zamon, cho`ponlar o`zaro so`z qotdilar: Qani kelinglar, Baytlahmga borib, Xudovand bizga bildirgan bu voqeani ko`raylik!


text:
Biz hamman narsani ayni aytilganidek topdik, - deb, eshitib ko`rganlari uchun Xudoga hamdu sano o`qib, qaytdilar.


text:
Oradan sakkiz kun o`tib, chaqaloqni sunnat qilmoq lozim bo`ldi. Maryam homilador bo`lishidan oldin farishta unga buyurganiday, bolaning ismini Iso qo`ydilar.


text:
Musoning qonunida bayon etilgan chilla davri tamom bo`lgach, Xudovandga bag`ishlash uchun Isoni Quddusga olib keldilar.


text:
Chunki Xudovand Qonunida: Tug`ilgan har bir to`ng`ich o`g`il Xudovandga bag`ishlansin, deb bitilgan.


text:
Yana Xudovand Qonunida aytilishicha, ular ikkita musicha yoki ikkita kaptar palaponini qurbon qilishga niyat qildilar.


text:
O`sha vaqtda Quddusda Shim`o`n nomli bir odam bor edi. U solih va dindor bo`lib, Isroilning tasalli topish zamonini intizor bo`lib kutar edi. Muqaddas Ruh esa unga yor edi.


text:
Shunday qilib, Shim`o`n Muqaddas Ruh ta`sirida ma`badga bordi. Isoning otasiyu onasi Ilohiy Qonunda buyurilgan marosimlarni ijro qilaylik, deb chaqaloqni ichkari olib kirganlarida,


text:
Shim`o`n ularni duo qilib, Isoning onasi Maryamga dedi: Mana, shu yotgan go`dak Isroilda ko`plarning qulashi va yuksalishiga sababchi bo`ladi, ilohiy sinoat deb ko`p qarshilik qo`zg`aydi.


text:
U yerda Osher qabilasidan Filuilning qizi Anna ismli juda keksa bir payg`ambar ayol ham bor edi. U yosh er ko`rib, yetti yida tul qolgan edi.


text:
Sakson to`rt yoshar beva endi ma`baddan hech ayrilmasdi, ro`za tutardi, kechayu kunduz toat-ibodat qilib, Xudo xizmatida edi.


text:
Shu onda u ham yaqinlashib, Xudovandni madh etgancha Quddusning najot kuniga ko`z tikib yurganlarning hammasiga bu bola haqida so`zlay boshladi.


text:
Yusuf bilan Maryam Xudovand Qonunida buyurilgan butun udumlarni bajo keltirgandan keyin Jalilaga, o`z shaharlari Nosiraga qaytib bordilar.


text:
Bola esa o`sib, hikmatga boy va ruhan baquvvat bo`la borgan sayin, Xudoning inoyati Unda namoyon bo`lar edi.


text:
Bayram kunlari tamom bo`lib, ular uyga qaytar ekanlar, o`smir Iso Quddusda qoldi. Isoning ota-onasi esa bunipayqamadilar.


text:
U boshqalar bilan kelyapti, deb o`yladilar. Bir kunlik yo`l yurishgach, qarindosh bilan tanishlari orasida Isoni qidira boshladilar.


text:
Uch kundan so`ng Uni ma`baddan topdilar. U muallimlar orasida o`tirib, ularni tinglar va ham savollar berar edi.


text:
Ota-onasi Uni ko`rib, ajablandilar. Onasi Unga: Bolam, nega bizni bunday ovora qilding? Mana, otang bilan men juda qayg`urib Seni qidirib kelyapmiz, - dedi.


text:
Iso ularga: Meni qidirishingizning nima keragi bor edi? Yoki Otamning ishlari bilan mashg`ul bo`lishim kerakligini bilmas edingizmi? dedi.


text:
Iso ular bilan birga jo`nab, Nosiraga qaytib keldi. Ularga itoatli bo`lib yurdi. Onasi esa bu gaplarning hammasini diliga tugib oldi.


text:
Shunday qilib, Iso zakovatda ham, yoshda ham ulg`ayib borib, Xudo va bandalarning mehrini qozonar edi.


text:
Qaysar Tiberius saltanatining o`n beshinchi yili edi. Yahudiyada Po`ntiy Pilat, Jalilada Hirod, Itureya bilan Traxonit viloyatlarida uning ukasi Filip, Avilina yurtida esa Lisaniy hokimlik qilar edilar.


text:
Hanan va Kayafa oliy ruhoniy lavozimida edilar. O`sha vaqtda sahroda yashayotgan Zakariyoning o`g`li Yahyoga Xudo kalomi keldi.


text:
Yahyo O`rdun daryosi atrofidagi butun yurtlarni keza boshladi, xalqni tavba-tazarru qilishga va gunohlari kechirilishi uchun suvga cho`mib imon keltirishga chorladi.


text:
Bu voqea xuddi Isha`yo payg`ambarning kitobida bitilgan oyatga to`g`ri keladi: Mana, cho`lda nido yangramoqda: Xudovand yo`lini tayyorlangiz, ravon aylangiz so`qmoqlarin! deya.


text:
Neki soy bor, to`lajak lim-lim, har tog`u tosh cho`kajak bir qur. Qing`ir-qiyshiq yo`llar rostlanib, past-balandliklar tekis bo`lur,


text:
Yahyo o`z huzurida suvga cho`mib imon keltirish uchun kelayotgan xalq ommasiga xitob qildi: Hoy ilonlar zoti-ey! Boshingizga kelayotgan Xudo g`azabidan qochishni sizlarga kim uqtirdi?


text:
Bundan buyon tavba qilganingizga yarasha samara beringlar! O`zingizcha: Otamiz Ibrohim, deb o`ylab o`tirmanglar. Men sizlarga: Xudo shu toshlardan Ibrohimga avlod tiklashga qodir, deyapman.


text:
Hozirdan daraxtlar ildizida bolta yotibdi-ku. Endi yaxshi meva bermagan har bir daraxt kesilib olovga tashlanadi.


text:
U javob berib dedi: Kimning ikkita ust-boshi bo`lsa, birini muhtojlarga bersin. Kimning oziq-ovqati bo`lsa, u ham shunday qilsin.


text:
Soliqchilardan ba`zilari ham suvda imon keltirish uchun kelib, Yahyodan: Ustoz, biz nima qilishimiz kerak? deb so`rashdi.


text:
Ba`zi bir askarlar ham undan: Xo`sh, bizlar nima qilishimiz kerak? deb so`radilar. Yahyo ularga: Hech talonchilik qilmanglar, hech kimning haqini yemanglar, o`z maoshingiz bilan qanoatlanib yuringlar, - dedi.


text:
Yahyo esa hammaga javoban dedi: Men sizlarni suvgagina cho`mdirib yuribman. Lekin bundan so`ng mendan qudratli Kishi kelmoqda, men Uning choriq iplarini echishga ham munosib emasman. U sizlarni Muqaddas Ruhga va olovga cho`mdiradi.


text:
Uning panshaxasi qo`lida tayyor turibdi, U O`z xirmonini shopirib tashlaydi: bug`doyni O`z omboriga to`plab, somonni esa so`nmas o`tda yondirib yuboradi.


text:
Viloyat hokimi Hirod ham Yahyo tarafidan fosh bo`lib qoldi. Chunki u o`z ukasining xotini Hirodiyani olgan va boshqa bir qator yomonliklar ham qilgan edi.


text:
Barcha xaloyiq suvga cho`mib imon keltirayotgan vaqtda, Iso ham suvga cho`mdi. U ibodat qilib turganda osmon ochilib ketdi


text:
va Muqaddas Ruh jism tusini olib, kaptar shaklida Uning ustiga tushib keldi. Osmondan esa: Sen Mening sevikli O`g`limsan, Sendan mamnunman, - degan sado keldi.


text:
Iso O`z xizmatini boshlagan vaqtda o`ttiz yoshlar chamasida edi. U Yusufning o`g`li hisoblanar edi. Yusuf esa Eli o`g`li,


text:
Iso Muqaddas Ruhga to`lgan holda O`rdun daryosidan qaytib keldi. U Muqaddas Ruhning ta`sirida sahroda aylanib yurib,


text:
Iso bunga javoban: Tavrotda: Inson yolg`iz non bilan emas, balki Xudoning har bir kalomi bilan yashaydi, deb yozilgan, - dedi.


text:
So`ng Isoni baland bir toqqa olib chiqib, iblis bir lahzada olamning barcha saltanatlarini Unga ko`rsatdi.


text:
Iblis Isoga dedi: Barcha bu o`lkalar ustidan hokimlik qilishni hamda bularning shon-shuhratini Senga beraman; ular menga topshirilgan va men istaganimga beraman.


text:
Iso javob berib: Yo`qol oldimdan shayton! Tavrotda: Egang Xudovandga sajda qil, birgina Unga itoatda bo`l, deb yozilgan, - dedi.


text:
Keyin iblis Isoni Quddusga olib bordi. Uni ma`badning tepasiga turg`izib, shunday dedi: Agar Sen Xudoning O`g`li bo`lsang, O`zingni bu yerdan pastga tashla-chi.


text:
So`ng Iso o`sib tarbiyalangan joyi Nosiraga bordi. O`z odati bo`yicha shanba kunida ibodatxonaga kirib, tilovat qilish uchun o`rnidan turdi.


text:
Unga Isha`yo payg`ambarning kitobidan uzatdilar. U kitobni ochib, quyidagi oyat yozilgan joyni tpdi:


text:
Xudovandning Ruhi Menga yor. U Meni muqaddas moy-la moyladi. Bechoralarga mujda yetkazmoq uchun, dilabgorlarga shifo bermoq uchun, asirga: ozod bo`lgil, basirga: ochilsin ko`zing, demoq-chun, mazlumga erkinlikni e`lon etib,


text:
Hamma Isoning aytganlarini ma`qullar edi. Uning og`zidan chiqqan latif so`zlarga mahliyo bo`lishib: Yusufning o`zli emasmi O`zi? deb qo`yar edilar.


text:
Iso ularga dedi: Sizlar albatta: Ey tabib, o`zingni o`zing davola degan matalni esimga tushirmoqchisizlar. Biz eshitganimizday, Kafarnahumda ro`y bergan ishlarni bu yerda, o`z yurtingda ham qil-chi, deb aytmoqchisizlar-da.


text:
Keyin Iso davom etdi: Sizlarga chinini aytayin, hech qanday payg`ambar o`z yurtida qabul qilinmaydi.


text:
Masalan, Ilyos payg`ambar davrida uch yilu olti oy osmon tutilib, butun mamlakatda og`ir ocharchilik bo`lganda, Isroilda ko`p beva ayollar bor edi.


text:
Ammo Ilyos ularning birontasiga yuborilmay, faqatgina Sido`n diyoridagi Sarafat shahrida yashovchi bir bevaga yuborilgan edi.


text:
Xuddi shu singari Elisha payg`ambarning davrida ham Isrilda ko`p moxovlar bor edi. Ammo bularning birontasi sog`aymagan bo`lsa-da, faqatgina suriyalik Naoman sog`ayib qoldi, - dedi.


text:
O`rinlaridan turib, Isoni shahardan tashqariga haydab chiqarishdi-da, Uni tashlab yuborish uchun o`z shaharlari qurilgan tepaning chetiga olib borishdi.


text:
Shaharning ibodatxonasida jinga chalingan, yomon ruhli bir odam bor edi. U baland ovoz bilan baqirib:


text:
Qo`ysang-chi, nosiralik Iso! Bizlar bilan nima ishing bor? Sen bizni halok qilgani kelding-ku! Sening kimligingni bilaman: Sen Xudoning Azizisan! dedi.


text:
Jim bo`l va bu odamdan chiqib ket! dedi Iso jinga do`q urib. Jin esa bu odamni hammaning ko`z o`ngida yerga qulatdi-da, unga hech qanday zarar yetkazmay, chiqib ketdi.


text:
Hammani vahima bosdi. Xalq o`zaro mulohaza qilib: Bu qanday gap ekan? U yomon ruhlarga ham kuch-qudrat va hokimlik bilan buyuradi, ular esa chiqib ketadi! deyishar edi.


text:
Iso ibodatxonadan chiqib Simunning uyiga kirdi. Simunning qaynonasi og`ir isitmada qiynalib yotgan edi. Isoga kasalni ko`rib qo`yishni iltimos qilishdi.


text:
Iso ayolning yoniga kelib, isitmani koyib qo`ydi. Isitma esa o`sha zahoti ayolni tark etdi. U turiboq, ularga xizmat qilishga tutindi.


text:
Quyosh botgan chog`, hamma turli xastaliklarga yo`liqqan odamlarni Isoning huzuriga keltirishardi. Iso qo`llarini har biriga tegizib ularga shifo berardi.


text:
Jinlar esa: Sen Xudoning O`g`li - Masihsan deb baqirganlaricha, ko`p odamlarni tark etardilar. Iso jinlarga do`q urib, gapirishlariga monelik qilardi. Chunki ular Uning Masihligini bilardi.


text:
Kunduz bo`lgach, Iso uydan chiqib xilvat joyga tortinib ketdi. Xalq esa Uni qidirib topib, tashlab ketmaslikni so`rab yolvordi.


text:
Iso ularga: Men Xudo saltanati to`g`risidagi Xushxabarni boshqa shaharlarga ham yetkazishim farz, Men shuning uchun yuborilganman, - dedi.


text:
Bir kuni Iso Genisaret ko`li yoqasida turganda, xaloyiq Xudoning kalOmini tinglash uchun Uning huzurida tirband edi.


text:
Iso ko`l qirg`og`ida turgan ikki qayiqni ko`rdi. Baliqchilar shu orada qayiqdan chiqib, to`rlarini yuvayotgan edilar.


text:
Qayiqlardan biri Simunning qayig`i edi. Iso unga tushib, qirg`oqdan biroz nariroq suzib borishni Simundan iltimos qildi. So`ng o`tirib, qayiq ichidan xalqqa ta`lim berishga tushdi.


text:
Nasihatlarini tugatib, Iso Simunga: Chuqurroq suvlarga suzib borib, o`lja uchun to`rlaringizni tashlanglar, - dedi.


text:
Simun javob berib: Ustoz, bizlar tuni bo`yi urinib, hech narsa tutolmadik. Lekin Sening so`zing bo`yicha to`rni tashlayman, - dedi.


text:
Ular boshqa qayiqdagi o`rtoqlariga yordam berishlari uchun ishora qildilar. O`rtoqlari kelib, ikkala qayiqni cho`kar darajada to`ldirib oldilar.


text:
Simun Butrus buni ko`rdi-da, Isoning tiziga cho`kkalab: Yo Rabbiy! Mening oldimdan ketgin, chunki men gunohkor insonman, - dedi.


text:
Simunning sheriklari Zabadiy o`g`illari Yoqub bilan Yuhanno ham vahimaga tushishgan edi. Iso Simunga qarab: Qo`rqma, bundan buyon insonlarni ovlaysan, - dedi.


text:
Iso bir shaharda bo`lganida, butun tanasi moxov bo`lgan bir kishi kelib qoldi. U Isoni ko`rib, yuz tuban yerga tashlandi-da: Ey Hazrat, agar istasang, meni moxovlikdan poklay olasan, - deb yalindi.


text:
Iso qo`lini uzatdi va unga tegizib: Istayman, pok bo`l! deb qo`ydi. Moxovlik esa o`sha zahoti undan aridi.


text:
Iso unga buni hech kimga aytmaslikni tayinladi. Unga: Borib o`zingni ruhoniyga ko`rsat, darding ariganini tasdiqlatish uchun Muso payg`ambar amr etgan qurbonliklarni keltirib ber; bundan hammaga dalolat bo`lsin, - dedi.


text:
Shu bilan Iso haqdagi gap-so`z yana ko`proq yoyilib ketdi. Tumonat xaloyiq Uni tinglash va o`zlarining dardlaridan forig` bo`lish uchun Uning oldiga yig`ilib kelar edi.


text:
Iso ta`lim berayotgan kunlarning birida Jalila bilan Yahudiya yurtlarining har bir qishlog`idan hamda Quddusdan farziylar va Tavrottafsirchilari keldi. Ular o`tirib tinglar ekanlar, xastalarni shifolovchi ilohiy kuch Isoda namoyon bo`layotgan edi.


text:
lekin odam ko`pligidan buning ilojini topolmay, uyning tomiga chiqib, tomni yorib, sholni to`shagi bilan o`rtaga, Isoning oldigayoq tushirdilar.


text:
Ulamolar va farziylar esa: Kufrlik qilayotgan bu Odam kim ekan? Yolg`iz Xudodan boshqa gunohlarni kim kechira oladi? deb mulohaza yuria boshladilar.


text:
Iso ularning mulohazalarini sezib, bunga javoban: Sizlar ko`ngilda nimalarni mulohaza qilyapsizlar? dedi.


text:
Nimani aytish osonroq: Gunohlaring kechirildi, deb aytishmi, yoki: O`rningdan turib yura qol, deb aytishmi?


text:
Lekin Inson O`g`lining er yuzida gunohlarni kechirish qudrati borligini ham bilib qo`yinglar! Shunday deyishi bilan Iso shol odamga qayrilib: Senga aytaman: O`rningdan tur, to`shagingni ol-da, uyingga yur! dedi.


text:
Shol o`sha zahoti hammaning ko`z o`ngida o`rnidan turib ketdi, o`zi yotgan to`shaini olib, Xudoni ulug`lab uyiga ketdi.


text:
Hammani vahima bosdi. Xudoni olqishlar ekanlar: Biz ajib ishlar ko`rdik-da bugun, - dedilar qattiq qo`rqib.


text:
Shundan so`ng Iso u yerdan chiqib, soliq yig`adigan joyda o`tirgan Leviy nomli soliqchini ko`rib qoldi, unga: Mening orqamdan yur! dedi.


text:
So`ngra Leviy o`z uyida Iso sharafiga katta ziyofat berdi. Ular bilan birga yeb-ichib o`tirganlar orasida oddiy xalqdan talay kishi va ko`pgina soliqchilar bor edi.


text:
Din olimlari va farziylar esa zorlanib, Isoning shogirdlariga: Nega sizlar soliqchiyu gunohkorlar bilan birga yeb-ichib o`tiribsizlar? deyishdi.


text:
Yana Unga dedilar: Mana Yahyoning shogirdlari tez-tez ro`za tutib ibodat qilishadi, farziylarning shogirdlari ham xuddi shunday qilishadi. Sening shogirdlaring-chi, nega yeb-ichib yuribdilar?


text:
Iso ularga bir masalni ham aytib berdi: Hech kim yangi kiyimdan yirtib olib, eski kiyimga yamoq solmaydi. Aks holda yangi kiyim yirtiq-yamoq bo`ladi va yangi kiyimdan olingan yamoq ham eski kiyimga to`g`ri kelmaydi.


text:
Shuningdek, hech kim yangi sharobni eski meshga quymaydi. Chunki yangi sharob meshni yirtadi, sharob to`kiladi va mesh ham nobud bo`ladi.


text:
Fisih bayramidan keyingi birinchi shanbada Isoning g`alla dalasidan o`tishiga to`g`ri keldi. Uning shogirdlari boshoqlarni uzib, kaftga uqalab eyayotgan edilar.


text:
Ba`zi farziylar esa ularga dedi: Nega sizlar dam olish kunida qilish mumkin bo`lmagan ishni qilyapsizlar?


text:
Iso ularga shunday javob berdi: Nahotki sizlar Dovud bilan uning hamrohlari och qolganda nimalar qilganini hech o`qimagan bo`lsangiz?


text:
Dovud Xudoning uyiga kirib, faqat ruhoniylargina eyishi mumkin bo`lgan baxshida nonlarni olib yeb, hamrohlariga ham bergan edi.


text:
Boshqa shanba kunida ham Iso ibodatxonaga kirib ta`limberishga tushdi. U yerda o`ng qo`li qurib qolgan bir odam bor edi.


text:
Ulamolar bilan farziylar Isoni ayblash uchun biron vaj topish maqsadida, U shanba kunida ham odamni sog`aytirarmikan, deb Uni kuzatib turdilar.


text:
Iso bo`lsa, ularning fikrlarini bilib, qo`li shol odamga: O`rningdan turib o`rtaga chiq! deb buyurdi. U o`rtaga chiqdi.


text:
Iso hammaga xitob qilib dedi: Men sizlarga savol beray: dam olish kunida nima qilish lozim yaxshilikmi yoki yomonlikmi? Jonni xalos qilishmi yoki halok qilishmi? Ular indamadilar.


text:
Iso ularga birin-ketin ko`z yururtirdi-da, u odamga: Qo`lingni uzat! dedi. U odam shunday qilishi bilanoq shol qo`li boshqa qo`liday soppa-sog` bo`lib qoldi.


text:
Tong yorishgach, shogirdlarini yoniga chaqirdi va oralaridan quyidagi o`n ikki kishini tanlab, havoriy qilib tayinladi:


text:
Shundan so`ng Iso ular bilan birga pastga tushib, yassi bir joyda to`xtadi. Uning ko`plab shogirdlari, shuningdek, butun Yahudiyadan, Quddusdan, Tir va Sido`n sohillaridan kelgan juda katta olomon


text:
Isoni tinglash va o`z xastaliklaridan forig` bo`lish uchun u yerga to`plangan edilar. Yomon ruhlardan aziyat tortganlar ham kelib, shifo topar edilar.


text:
Butun xalq Unga qo`l tegizish ilinjida intilar edi, chunki Undan hammani sog`aytiradigan shifobaxsh bir kuch chiqar edi.


text:
Iso ko`zlarini shogirdlariga tikib, dedi: Ey kambag`allar, saodatlisiz! Chunki Xudoning Shohligi siznikidir.


text:
Ey hozir och-yupunlar, saodatlisiz! Chunki siz to`q bo`lajaksizlar. Ey hozir yig`layotganlar, saodatlisiz! Chunki sizga sevinch kulgisi kelur.


text:
Inson O`g`liga yon bosganingiz uchun odamlar sizdan nafratlansa, jamiyatdan quvg`in qilib, haqorat qilsa, nOmingizga dog` tushirib etsa badnom, siz baribir saodatmandsizlar!


text:
O`sha kunda sevining, sevinchdan o`ynanglar! Zero sizga samo mukofoti buyuk bo`lur. Payg`ambarlarga ham atolari shu yo`lni tutgan.


text:
Ey hozir to`qlar, holingizga voy! Chunki siz och qolajaksizlar. Hozir kulguvchilar, holingizga voy! Siz yig`lab-ho`ngraysizlar.


text:
Siz haqda xush gapirsa-da hamma insonlar, bu holda ham holingizga voy! Soxta payg`ambarlarga ham atolari shu yo`lni tutgan.


text:
Lekin siz, tinglayotganlarga aytaman: dushmanlaringizni sevinglar, sizdan nafratlanganga yaxshilik qilinglar.


text:
Odamlar sizlarga qanday muomala qilishlarini istasangizlar, siz ham ularga shunday muomalada bo`ling.


text:
Agar sizni sevganlarnigina sevsangiz, qanday savob qilgan bo`lasizlar? Ana, gunohkorlar ham o`zlarini sevganlarni sevadilar.


text:
Agar o`zingizga yaxshilik qilganlargagina yaxshilik qilsangiz, qanday savob qilgan bo`lasiz? Ana, gunohkorlar ham xuddi shunday qiladilar.


text:
Agar siz qaytarib olishga umid qilib qarz bersangiz, qanday savob qilgan bo`lasiz? Ana, gunohkorlar ham qancha qarzlari bo`lsa, shuncha qaytarib olish maqsadidagina gunohkorlarga qarz beradilar.


text:
Lekin siz dushmanlaringizni seving, yaxshilik qiling, hech narsa mama qilmay qarz bering. Shunda buyuk mukofot olib, Taoloning o`g`illari bo`lasizlar. Chunki Uning O`zi ham noshukurlar bilan yomon niyatlilarga nisbatan mehribon-ku.


text:
Boshqalarni hukm qilmang, sizlar ham mahkum bo`lmaysiz. Boshqalarni ayblamang, sizlar ham aybdor bo`lmaysiz. Boshqalarni kechiring, sizlar ham kechirilasiz.


text:
Boshqalarga bering, sizlarga ham qaytadi yaxshilab bosilgan, silkitilgan, to`lib-toshgan o`lchov bilan qo`yin-qo`njingizga to`kiladi. Chunki sizlar qanday o`lchov bilan o`lchasangizlar, xuddi shunday o`lchov sizlarga ham tatbiq etiladi.


text:
Iso ularga quyidagi matalni ham aytib berdi: Ko`r ko`rni yetaklab yura olarmikin? Ikkalasi ham chohga tushib ketmasmikin?


text:
Ana, shogird o`z ustozidan yuqori bo`lmas. Ammo kamolotga yetgandan keyin har kim o`zining ustoziday bo`lur.


text:
Sen o`z ko`zingdagi xodani ko`rmay turib qanday birodaringga: Kel, birodarim, ko`zingdagi zirapchani chiqaray, deya olasan? Ey ikkiyuzlamachi! Oldin o`z ko`zingdan xodani chiqarib qo`y, keyin birodaringning ko`zidan zirapchani chiqarishni aniq ko`rasan.


text:
Yaxshi odam o`zining yaxshi qalb xazinasidan yaxshilik chiqarur. Yomon odam o`zining yomon qalb xazinasidan yomonlik chiqarur. Odamning dili nimaga to`lib-toshsa, tili o`shani gapirur.


text:
Mening oldimga kelgan va so`zlarimni eshitib, bajo keltirgan har bir kishining kimga o`xshashligini sizlarga uqtiray:


text:
U uy qurayotganda qazib chuqur qilgan va poydevorini tosh ustiga o`rnatgan odamga o`xshaydi. Sel toshib, o`sha uyni suv bosibdi-yu, lekin uyni qo`zg`atolmabdi. Chunki u tosh ustiga mahkam o`rnatilgan ekan.


text:
Lekin so`zimni eshitib, unga amal qilmagan kishi uyini tuproq ustiga, poydevorsiz qurgan odamga o`xshaydi. U uyni suv bosgan hamon qulab tushibdi, uning xarobaligi esa qo`rqinchli bo`libdi.


text:
Yuzboshi Isodan xabardor bo`lib, U kelib xizmatkorini davolasin, deb iltimos qilish uchun yahudiylarning oqsoqollarini Uning huzuriga yubordi.


text:
Iso ular bilan birga ketdi. U uyga yayaqinlashib qolganda, yuzboshi Isoga bu gaplarni aytgani do`stlarini peshvoz chiqardi: Ey Hazrat, ovora bo`lma! Kulbamga oyoq bosishing uchun munosib emasman.


text:
Shuning uchun Sening oldingga borishni ham o`zimga loyiq ko`rmadim. Sen birgina so`z aytsang, bas, xizmatkorim sog`ayib ketadi.


text:
Chunki men ham buyruqqa tobe odamman, shuningdek, mening ixtiyorimda ham askarlar bor. Birisiga ket desam, ketadi, boshqasiga kel desam, keladi; biron xizmatkorimga shuni qil desam, qiladi.


text:
Iso bu so`zlarni eshitgach, yuzboshiga hayron qoldi. U o`girilib, orqasidan ergashib kelayotgan xaloyiqqa: Sizlarga shuni aytib qo`yay, Men bunday zo`r e`tiqodni Isroilda ham topganim yo`q, - dedi


text:
Oradan ko`p o`tmay, Iso Nain degan shaharga ketdi. Ko`plab shogirdlari va ancha xalq U bilan birga yurishar edi.


text:
Iso shaharning darvozasiga yaqinlashganda, bir beva ayolning yakkayu yagona o`g`li o`ligini ko`tarib chiqayotgan edilar. Tumonat shahar aholisi u ayolni o`rab olgan edi.


text:
U yondashib, tobutga qo`l tegizdi. Tobutkashlar to`xtab qolishdi. Iso o`likka: Ey yigit, senga aytyapman: tur o`rningdan! dedi.


text:
Hammani vahima bosdi. Oramizda buyuk payg`ambar paydo bo`ldi, Xudo O`z xalqini yo`qlab keldi, - deganlaricha, Xudoni olqishlar edilar.


text:
Shunda Yahyo shogirdlaridan ikkitasini chaqirib: Keladigan Qutqaruvchi Senmisan, yoki biz boshqasini kutaylikmi? deb so`rash uchun ularni Isoning oldiga yubordi.


text:
Ular Isoning oldiga kelib: Bizni Yahyo payg`ambar yubordi. U Sendan: Keladigan Qutqaruvchi Senmisan, yoki biz boshqasini kutaylikmi? deb so`rayapti, - deyishdi.


text:
Naq shu paytda Iso turli xastalik va illatlarga mubtalo va yovuz ruhlarga chalingan talay xalqqa shifo berib, ko`pgina ko`rning ko`zini ham ochib yurgan edi.


text:
Iso Yahyoning shogirdlariga javoban dedi: Boringlar, ko`rib eshitayotganlaringizni Yahyoga bildiringlar: ko`rlar ko`ryapti, o`liklar tirilyapti va bechoralar Xushxabarni eshityaptilar.


text:
Yahyoning xabarchilari ketgandan keyin, Iso xalqqa qarata Yahyo to`g`risida gapira boshladi: Sahroga nima ko`rgani bordingizlar? Shamolda xilpirab turgan qamishnimi?


text:
Axir, nima ko`rgani bordingizlar? Bashang kiyingan odamnimi? Biroq bashanglar, nash`alarda yashovchilar podshohlarning saroyida bo`ladi-ku!


text:
Axir, nima ko`rgani bordingizlar? Payg`ambarnimi? Ha, sizlarga rostini aytsam, payg`ambardan ham ulug`ini ko`rdingizlar.


text:
Bu kishi haqida Tavrotda shunday yozilgan: Men Sendan avval O`z elchimni yuborarman, u Sening oldingda yo`l hozirlab yurar.


text:
Sizlarga aytamanki, ayol zotidan tug`ilganlar orasida Yahyo payg`ambardan ulug`roq biron payg`ambar yo`q. Shunga qaramay, Xudoning Shohligida eng kichik hisoblangani ham undan kattadir.


text:
Shunda barcha xalq va hatto soliqchilar ham Yahyoning va`ziga quloq solib, suvda imon keltirdilar va Xudoni odil deb tan oldilar.


text:
Lekin din olimlari va farziylar suvda imon keltirmay, Yahyoning va`zini, shuningdek, o`zlariga mo`ljallangan Xudo irodasini rad qildilar.


text:
Shunday qilib, bu nasl odamlarini nimaga tenglashtiray? davom etdi Rabbimiz Iso. Ular nimaga o`xshaydi?


text:
Ana ular maydonda o`tirishib, bir-biroviga: Sizlarga nay chaldik, o`ynamadinglar, sizlarga yig`i chiqardik, yig`lamadinglar, - deb qichqirashidan bolalarga o`xshaydilar.


text:
Inson O`g`li kelib, ham edi, ham ichdi; bu gal esa Uni kabobxo`ru sharobxo`r, soliqchilar bilan gunohkorlarning do`sti deysizlar.


text:
Farziylardan biri Isoni taom eyishga taklif qildi. Iso farziyning uyiga kirib, dasturxon atrofida o`tirdi.


text:
Bu shaharlik gunohkor deb tanilgan bir ayol Isoning farziy uyida mehmon bo`lganligini bilib, ir ganch idishda atir moy olib keldi.


text:
Isoning orqa tomonida, oyoqlari yonginasida turganicha yig`lab, ko`z yoshlari bilan Uning oyoqlarini ho`llay boshladi. So`ng sochlari bilan Isoning oyoqlarini artgancha, o`pa turib atir moy surtdi.


text:
Isoni taklif etgan farziy buni ko`rgach: Agar bu odam payg`ambar bo`lganida edi, Unga suykalib turgan shu ayolning kimligini, qanaqa gunohkor ayol ekanligini bilar edi, - deb ko`nglidan o`tkazdi.


text:
Iso dedi: Bir qarz beruvchining ikki qarzdori bor ekan, biri besh yuz, ikkinchisi ellik kumush tanga qarz bo`lgan ekan.


text:
Biroq qarzdorlarning to`lash uchun hech narsasi bo`lmaganidan, u ikkovini ham kechiribdi. Aytib ber-chi, ulardan qaysi biri uni ko`proq sevar ekan?


text:
Simun javob berib: Mening fikrimcha, ko`proq qarzi kechirilgan kishi bo`lsa kerak, - dedi. To`g`ri mulohaza qilding, - dedi unga Iso.


text:
Keyin ayolga o`girilib: Bu ayolni ko`ryapsanmi? dedi Simunga. Men sening uyingga kelganimda, oyoqlarimni yuvgani suv berganing yo`q. U esa o`zining ko`z yoshlari bilan oyoqlarimni ho`llab, sochlari bilan artib quritdi.


text:
Shuning uchun senga aytib qo`yay: uning ko`p gunohlari kechirilgan, ko`p sevishining sababi ana shunda. Kimki oz kechirilsa, u oz sevadi.


text:
Iso bilan birga yeb-ichib o`tirganlar o`zlaricha fikr yurita boshlashdi: Kim bo`ldi bu gunohni ham kechirayotgan?


text:
Oradan ko`p o`tmay, Iso shaharu qishloqlar bo`ylab Xudo saltanati to`g`risidagi Xushxabarni tarqatar edi. O`n ikki U bilan birga yurishar edi.


text:
Shuningdek, yomon ruhlardan va turli kasalliklardan xalos bo`lgan bir necha ayollar, shu jumladan ichidan yettita jin chiqib ketgan magdadalik Maryam,


text:
Hirodning saroy boshqaruvchisi Xuzaning xotini Yo`anna, Susanna va boshqa ko`p ayollar ham Iso bilan yurib, o`z mol-mulklarini sarf qilib, Uning tirikchiligiga xizmat qilishar edi.


text:
Yana ko`p xalq to`planib, barcha shaharlar aholisi ham Uning oldiga oqib kelayotgan bir paytda, Iso masal bilan gap boshladi.


text:
Urug` sepuvchi o`z urug`ini sepish uchun chiqibdi. Sepayotganda ba`zi urug`lar yo`l yoqasiga tushib, poymol bo`libdi. Osmondagi qushlar kelib, urug`larni cho`qib ketibdi.


text:
Ba`zi urug`lar toshloq yerga tushibdi. Urug`lar ko`karib chiqibdiyu, lekin tuproq namsiz bo`lgani uchun qurib qolibdi.


text:
Yana ba`zi urug`lar yaxshi yerga tushibdi. Ular ko`karib chiqib, yuz marta ko`p hosil beribdie iso bularni aytib bo`lib: Kimning eshitar qulog`i bo`lsa, eshitsin! deb xitob qildi.


text:
U shunday javob berdi: Xudo Shohligining sirlarini bilish qobiliyati sizlarga nasib bo`lgan. Boshqalarga bo`lsa, hamma narsani masallar bilan tushuntiraman, toki oyatdagidek: Ular qarab turib ko`rmasinlar, eshitib turib anglamasinlar.


text:
Yo`l yoqasiga tushgan donlar shunday odamlarni bildiradiki, ular kalomni eshitadilar, lekin keyin imon va najot topmasliklari uchun iblis ularning yuragidan kalomni olib ketadi.


text:
Toshloq yerga tushgan donlar esa shunday odamlarni bildiradi: ular kalomni eshitganda uni sevinch bilan qabul qilaveradilar. Lekin ular ildizga ega emas. O`qtin-o`qtin ishonsalar-da, sinov vaqtida imondan qaytadilar.


text:
tikanlar orasiga tushgan urug`lar shunday insonlarni bildiradiki, ular kalomni eshitadilar, biroq hayotning tashvishlari, boylik va zavq-shavq savdolari ostida bo`g`ilib, pishiq hosil bermaydilar.


text:
Yaxshi yerga tushgan urug` esa shunday kishilarni bildiradi: ular kalomni eshitib, yaxshi, sof yurakda saqlaydilar va chidam bilan hosil beradilar. [Iso bularni aytib: Kimning eshitar qulog`i bo`lsa, eshitsin! deb xitob qildi.]


text:
Hech kim shamni yoqib, uni idish bilan yopmaydi yoki chorpoya tagiga qo`ymaydi. Aksincha, kirganlar yorug`likni ko`rsin, deb uni shamdonga qo`yadi.


text:
Shu sababdan qanday tinglayotganingizga diqqat etinglar. Chunki kimda bor bo`lsa, unga yana beriladi. Kimda yo`q bo`lsa, o`zida bor bo`lishini fikr qilgan narsasi ham undan tortib olinadi.


text:
Isoning onasi bilan ukalari Uning oldiga keldilar, ammo xaloyiq ko`pligidan Unga yaqinlasha olmadilar.


text:
Isoga: Onang va ukalaring Seni ko`rmoqchi bo`lib tashqarida turibdilar, - degan xabarni yetkazishdi.


text:
Iso ularga shunday javob berdi: Mening onam va ukalaim Xudo kalOmini tinglovchi va bajo keltiruvchilardir.


text:
Kunlarning birida Iso O`z shogirdlari bilan qayiqqa tushib ularga: Ko`lning narigi tomoniga suzib o`taylik, - dedi. Ular jo`nab ketishdi.


text:
Suzib ketayotganlarida Iso uxlab qoldi. Ko`lda qattiq bo`ron turdi. Qayiq suvga to`lib, ular havfli ahvolda qoldi.


text:
Shogirdlar Isoning yoniga borib: Ustoz, Ustoz, halokatdamiz! deb Uni uyg`otishdi. Iso turib shamolga va to`lqinlanayotgan suvlarga do`q urdi. Shu zahoti bo`ron tinib, sukunat tushdi.


text:
Iso shogirdlariga: Ishonchingiz qani? dedi. Ular esa juda qo`rqib dong qotib qolishdi. Kim ekan U? Mana shamollar va suvlarga ham buyuradi, ular esa Unga bo`ysunadi! deyishdi bir-biriga.


text:
Iso qirg`oqqa chiqishi bilan shahardan bir odam uchradi. Bu odam ancha vaqtdan beri jinga giriftor bo`lib, kiyim ham kiymasdi. U uyda ham urmay, qabriston g`orlarida yashar edi.


text:
Isoni ko`rgach, u qichqirib yubordi-da, o`zini Uning oldiga tashlab, baland ovoz bilan: Ey Iso, Xudoyi Taoloning O`g`li, men bilan nima ishing bor? O`tinaman, meni qiynama! dedi.


text:
Chunki Iso yomon ruhga bu odamdan chiqib ketishini buyurgan edi. Uni saqlash uchun zanjir-kishan bilan bog`lagan bo`lsalar-da, lekin u bandilarni uzib tashlar va uni tutib cho`l-sahrolarga sudrab borar edi.


text:
Iso undan so`radi: Isming nima? Ismim Tumonat, - dedi u. Chunki uning vujudini bir talay jin chirmagan edi.


text:
Shu tog`ning yon bag`rida katta bir to`ng`iz podasi o`tlab yurgan edi. Jinlar to`ng`izlarga kirishga ruxsat berishi uchun Isodan yolvorib so`radilar. Iso ularga ruxsat berdi.


text:
Shunda jinlar odamdan chiqib, to`ng`izlarga kirib oldilar. To`ng`iz podasi tik qiyalikdan pastga yopirildi va ko`lda g`arq bo`ldi.


text:
To`ng`iz boquvchilar sodir bo`lgan voqeani ko`rgach, yugurib borib shaharda va ovullarda bularni gapirib berdilar.


text:
U joylar aholisi esa bo`lib o`tgan hodisani ko`rish uchun dalaga chiqib, Isoning yoniga keldi. Jin chiqqan odamni kiyingan va aqli raso holatda Isoning oyog`i tomonda o`tirganini ko`rib, vahimaga tushishdi.


text:
Shunda Gadara atrofidan kelgan barcha aholi qattiq dahshatga tushdi, ularning yeridan chiqib ketishni Isodan iltimos qilishdi. Iso esa qayiqqa tushib qaytib ketdi.


text:
O`z uyingga qaytib borib, Xudo sen bilan nimalar qilganini gapirib ber, - deb uni jo`natdi. U kishi borib, Iso u bilan nimalar qilganini butun shaharda e`lon qiladigan bo`ldi.


text:
Iso bariga qirg`oqqa qaytib kelgach, xalq Uni quvonib qarshiladi, chunki hamma Uni kutib turgan edi.


text:
Shu payt ibodatxonaning jamoaboshisi bo`lgan Yair ismli bir kishi kelib qoldi. Isoning oyoqlariga o`zini tashlab, uning uyiga borishini o`tinib so`radi.


text:
Chunki uning o`n ikki yoshlardagi birgina qizi o`lim to`shagida yotar edi. Iso borarkan, xaloyiqning soquvida qoldi.


text:
Shu o`rtada o`n ikki yildan beri qon ketishidan azob chekayotgan bir ayol ham bor edi. U bor-yo`g`ini tabiblarga sarf etgani bilan hech biridan shifo topmagan edi.


text:
Kim u Menga qo`lini tegizgan? dedi Iso. Hamma tongach, Butrus bilan yonidaglar dedi: Ustoz, xaloyiq Seni o`rab, siqib turibdi, Sen esa-chi, Menga kim qo`l tegizdi, deysan?


text:
Ayol boshqa yashirina omaganini payqagach, qaltiragancha Isoga yaqinlashib, Uning oyoqlariga o`zini ashladi-yu, Unga qanday maqsad bilan tekkanligini va o`sha zahoti qanday darddan xalos bo`lganini butun xalqqa eshittirib so`zlab berdi.


text:
Iso gapini hali tugatmasdanoq, jamoaboshining uyidan kimdir kelib, jamoaboshiga: Qizingiz o`ldi, Ustozni ovora qilmay qo`yaqoling, - dedi.


text:
Iso o`sha uyga kelib, Butrus, Yuhanno, Yoqub va qizning ota-onasidan boshqa hech kimning O`zi bilan ichkariga kirishiga ruxsat bermadi.


text:
Hamma qizcha uchun yig`lab nola qilayotgan edi. Biroq Iso: Yig`lamanglar, u o`lgan emas, faqat uxlab yotibdi, - dedi.


text:
Iso esa [hammani tashqariga chiqarib,] qizchaning qo`lidan ushlab qoldi-da: Ey qizaloq, o`rningdan tur! deb xitob qildi.


text:
Qizning ota-onasi hayron qoldilar. Iso esa ularga bo`lgan voqea haqida hech kimga aytmaslikni buyurdi.


text:
Iso o`n ikki shogirdini yoniga chaqirib, ularga butun jinlar ustidan hokimlik qilish va kasallarni sog`aytirish qudratini berdi.


text:
Iso dedi: Yo`lga hech narsa olmanglar: hassa ham, to`rva ham, non ham, aqcha ham, bir juft ham ko`ylak ham olmanglar.


text:
Agar biror shaharda sizni qabul qilmasalar, u yerdan chiqayotganingizda aholiga ogohlantirish tariqasida oyoqlaringizdagi changni qoqib ketinglar.


text:
Shogirdlar jo`nadilar. Qishloqdan-qishloqqa o`tib borib, hamma yoqda Xushxabarni targ`ib qilar, kasallarga shifo berar edilar.


text:
Viloyat hokimi Hirod sodir bo`layotgan ajoyibotlarni eshitib, esankirab qoldi. Chunki ba`zilar: Yahyo tirilib kelibdi, - desalar,


text:
boshqalar esa: Ilyos payg`ambar paydo bo`libdi, - derdilar. Yana boshqalar bo`lsa: Qadimgi payg`ambarlardan biri tirilib kelibdi, - deb yurishdi.


text:
Hirod bo`lsa: Men Yahyoni boshidan judo qilganman. Endi bunday ishlarni qilyapti, deb yurishgani kim ekan? dedi-da, Isoni ko`rgisi keldi.


text:
Shu orada Isoning havoriylari safardan qaytib kelib, qilgan ishlarini Unga aytib berishdi. Iso havoriylarni Baytsayda nomli shahar yaqinidagi xilvat joyga O`zi bilan olib ketdi.


text:
Ammo xaloyiq buni bilib, Uning orqasidan boraverdi. Iso ularni yaxshi qarshilab, Xudoning Shohligi to`g`risida suhbatlashdi, shifoga muhtojlarni davoladi.


text:
Kun botib, kech kira boshladi. Isoning o`n ikki shogirdi Uning oldiga kelib: Xaloyiqqa ruxsat ber, atrofdagi ovul va qishloqlarga borib rizqini topsin, tunasin. Chunki bunda ovloq joydamiz, - dedilar.


text:
Sizlar ularga ovqat beringlar! dedi Iso. Beshta non va ikkita baliqdan boshqa biron narsamiz yo`q-ku. Borib shuncha kishiga ovqat sotib ololamizmi? dedi shogirdlar.


text:
O`sha yerda besh mingga yaqin erkak bor edi. Iso shogirdlariga: Xaloyiqni har qatorga elliktadan qilib o`tqazinglar, - dedi.


text:
Iso beshta non bilan ikkita baliqni oldi-yu, osmonga qarab shukrona duosini o`qidi. So`ng bularni mayda-mayda qilib, xalqqa tarqatish uchun shogirdlariga berdi.


text:
Bir vaqtda Iso yolg`iz O`zi ibodat qilar edi. Shogirdlari ham yaqin turar edilar. Iso ulardan: Xalq Meni kim deb hisoblaydi: - deya so`radi.


text:
Ular javob berib: Yahyo payg`ambar deb hisoblaydi, boshqalar esa Ilyos payg`ambar deb hisoblaydi. Yana boshqalar bo`lsa: Qadimgi payg`ambarlardan biri tirilib kelibdi, deb o`ylab yurishibdi, - dedilar.


text:
Iso ulardan: Sizlar-chi, Meni kim deb hisoblaysizlar? deb so`radi. Bunga javoban Butrus: Sen Xudo yuborgan Masihsan! dedi.


text:
Inson O`g`li ko`p azob chekishi, oqsoqollar, oliy ruhoniylar va ulamolar tomonidan rad qilinib o`ldirilishi, uchinchi kuni esa qayta tirilishi kerak, - dedi.


text:
So`ng hammaga xitob qilib dedi: Agar kim Menga ergashishni istasa, o`zidan kechsin va har kuni o`z xochini ko`tarib, ortimdan yursin.


text:
Kim o`z jonini saqlab qolmoqchi bo`sa, uni yo`qotadi. Kim Men uchun jonini yo`qotsa, uni saqlab qoladi.


text:
Agar inson butun dunyoni egallab olsa-yu, biroq o`ziga zarar yetkazsa yoki halokatga yo`liqsa, bundan qanday foyda ko`radi?


text:
Kim Mendan va Mening so`zlarimdan uyalsa, Inson O`g`li ham O`zi, Otasi va muqaddas farishtalar salobati ila kelganida, undan uyaladi.


text:
Sizlarga chinini aytayin: bu yerda turganlardan ba`zilari borki, Xudoning Shohligini ko`rmaguncha, o`lim ko`rmaydilar.


text:
Iso bu so`zlarni aytganidan keyin sakkiz kuncha o`tib, Butrus, Yuhanno va Yoqubni olib, ibodat qilish uchun toqqa chiqdi.


text:
U ibodat qilayotganida, yuzining ko`rinishi o`zgarib, kiyimlari yashinday oq bir tusda yarqirab ketdi.


text:
Shu onda nur yog`ilib turgan ikki zot Muso va Ilyos payg`ambarlar paydo bo`lib, Iso bilan gapga tushdilar. Ular Isoning yaqinda Quddusga borib olamdan o`tishi to`g`risida suhbatlasha edilar.


text:
Butrus va u bilan birga bo`lganlarni uyqu elitgan edi. Qo`qqisdan uyg`onishib, nurli Isoni va U bilan birga turgan ikki zotni ko`rdilar.


text:
U zotlar endi Isodan ajralib ketaylik, degan paytda Butrus Isoga: Ustoz, bizga bu joy juda yoqyapti! Qani, uchta chayla quraylik birisi Senga, birisi Musoga, birisi Ilyosga.., - dedi. Ammo u nima deyarini bilmas edi.


text:
Butrus gapini tugatmasdanoq, bir bulut paydo bo`lib ularga soya soldi. Ular bulut ostida qolib, vahimaga tushdilar.


text:
Sado uzilgach, shogirdlar Isoning u yerda yolg`iz qolganini ko`rdilar. Ular ko`rganlarini yashirib, o`sha kunlarda hech kimga bildirmadilar.


text:
Kimdir birdan xalq ichidan dod soldi: Ustoz! Sendan yalinib so`rayman, o`g`limga bir qaragin, u mening yagona bolam-ku.


text:
Bir ruh bolani tutib turadi va u birdaniga baqirib yuboradi. Ruh uni og`zidan ko`pik chiqquncha yerga yiqitib sudraydi, uni obdan qiynab, zo`rg`a undan ayriladi.


text:
Iso bunga javoban: Ey vafosiz va buzuq nasl! Qachongacha sizlar bilan birga bo`laman? Qachongacha sizlarga chidab turaman? O`g`lingni bu yerga keltir! dedi.


text:
Bola yaqinlashmasdanoq, jin uni yerga ag`natib ura ketdi. Lekin Iso yomon ruhga bas qilishni buyurdi, bolani sog`aytirdi va uni otasiga topshirdi.


text:
Hamma Isoning buyukligiga hayron qoldi. Isoning qilayotgan ishlaridan hamma taajjubda ekan, U O`z shogirdlariga:


text:
Sizlar bu so`zlarimni quloqlaringizga quyib olinglar! dedi. Inson O`g`li odamlar qo`liga tutib berilishi muqarrardir.


text:
Shogirdlar bo`lsa, bu so`zni tushunmadilar. Bu so`z ularning tushunchasidan yashirin bo`lib, ma`nosiga yetmadilar, Isodan so`rashga esa qo`rqardilar.


text:
ularga dedi: Kim bu bolani Mening nomimdan qabul qilsa, Meni qabul qilgan bo`ladi. Kim Meni qabul qilsa, Meni yuborganni qabul qilgan bo`ladi. Orangizda kim eng kichik ekan, mana u buyuk hisoblanadi.


text:
Shunda Yuhanno so`z oldi: Ustoz! Sening nOming bilan jinlarni quvayotgan bir odamni ko`rdik. U biz bilan yurmagani sababli, unga buni man etdik.


text:
O`zidan oldin xabarchilarni yubordi. Ular Iso kelishiga hozirlik ko`rish uchun Samariyaning bir qishlog`iga kirdilar.


text:
Lekin U Quddusga ketayotgan sayyoh ko`rinishida bo`lgani uchun, samariyaliklar Isoni qabul qilmadilar.


text:
Shogirdlari Yoqub ila Yuhanno buni ko`rib: Rabbiy, istasang biz Ilyos payg`ambar qilganidek, bularni gumdon qilish uchun osmondan olov tushsin deb aytaylik! dedilar.


text:
Inson O`g`li inson jonini halok qilish emas, xalos qilish uchun kelgan. So`ngra ular boshqa qishloq sari ketdilar.


text:
Iso unga: Tulkilarning inlari, ko`k qushlarining uyalari bor. Lekin Inson O`g`lining bosh suqadigan joyi yo`q, - dedi.


text:
Boshqa birisiga Iso: Orqamdan yur! dedi. Lekin u: Hazrat, oldin borib otamni ko`mib kelishga ijozat ber, - dedi.


text:
Iso unga: O`liklarni qo`y, ularni o`zicha o`lik bo`lganlar ko`msin. Sen esa borib, Xudoning Shohligi haqida xabar tarqatgin, - dedi.


text:
Yana boshqa biri: Hazrat, men Sening orqangdan yuraman. Faqat oldin borib uydagilar bilan xayrlashishimga ijozat ber, - dedi.


text:
Lekin Iso unga dedi: Qo`llarini omochda tutib, orqasiga qaragan hech kim Xudoning Shohligi uchun layoqatli bo`lmas.


text:
Bu hodisalardan keyin Rabbimiz Iso boshqa yetmish shogirdni tanlab, O`zi tashrif buyuradigan har bir shahar, har bir joyga O`zidan oldin borib tursin uchun ularni ikkita-ikkitadan yubordi.


text:
Ularga xitoban dedi: Hosil mo`l, biroq yumushchilar oz. O`z hosilingni yig`ib-teradigan yumushchilar yubor, deb hosil Egasiga iltijo qilinglar.


text:
Agar u yerda biror tinchliksevar bo`lsa, uning boshi salomat bo`ladi. Bo`lmasa, salOmingiz sizlarga qaytib keladi.


text:
Kirgan uyda qolinglar, sizlarga nimaiki bersalar, uni yeb-ichinglar. Chunki mehnatkash o`z mehnatiga yarasha taqdirlanmoqqa munosibdir. Uyma-uy o`tib yurmanglar.


text:
O`sha yerdagi kasallarga shifo berib, ularga: Xudoning Shohligi sizlarga yaqinlashdi, deb aytinglar.


text:
Agar qaysi shaharga kelganingizda sizlarni qabul qilmasalar, u yerdan chiqayotganingizda ko`cha-ko`yda baralla:


text:
Shahringizdan oyoqlarimizga yopishgan changni ham qoqib, o`zingizga qoldirib ketyapmiz. Biroq shunga qaramay bilib qo`yinglarki, Xudoning Shohligi sizlarga yaqinlashdi, deb aytinglar.


text:
Sening holingga voy, ey Horazin! Sening holingga voy, ey Baytsayda! Agar sizlarda sodir bo`lgan mo``jizalar Tir bilan Sido`n shaharlarida yaratilganida, ular allaqachon julga o`ranib, kulga o`tirib, tavba qilgan bo`lardilar.


text:
Sizni tinglagan Meni tinglagan bo`ladi. Sizni rad etgan Meni rad etgan bo`ladi. Meni rad etgan esa Meni Yuborganni rad etgan bo`ladi.


text:
Yetmish shogird quvonch bilan safardan qaytib kelib Isoga: Rabbiy, Sening nOmingni tilga olsak, jinlar ham bizga bo`ysunadi-ku! dedilar.


text:
Mana, Men sizlarga ilonu chayonlarni ezib tashlash hamda dushmanning butun kuch-qudratini oyoq-osti qilish iqtidorini berganman. Hech narsa sizlarga zarar yetkazmaydi.


text:
Biroq ruhlar sizga bo`ysunayotganidan quvonmanglar, balki nomlaringiz osmonda yozilganidan quvoninglar!


text:
O`sha paytda Iso ilohiy ruhdan ilhomlanib, juda xurram bo`lib dedi: Ey Ota, yeru ko`k Hukmdori! Sen bu ishlarni donoyu oqillardan yashirib, go`daklarga ma`lum etganing uchun Senga hamdu sano aytaman. Ha Ota, Sening ezgu xohishing shunday edi.


text:
[Keyin Iso shogirdlariga o`girilib, dedi:] Otam Menga hamma narsani topshirgan. O`hilning kimligini Otadan boshqa hech kim bilmaydi, Otaning kimligini ham O`g`ildan va O`g`il bilim berishni istagan kishidan boshqa hech kim bilmaydi.


text:
So`ng shogirdlariga qarab, Iso alohida dedi: Sizlar ko`rayotgan narsalarni ko`rib turgan ko`zlar saodatlidir!


text:
Sizlarga shuni aytayin: Ne-ne payg`ambaru podshohlar siz ko`rayotganni ko`rmoq orzu etgandilar, lekin ko`rolmadilar, siz eshitayotganni eshitmoq orzu etgandilar, lekin eshitolmadilar.


text:
Shunda Isoni sinash maqsadida kelgan Tavrot tafsirchilaridan biri oyoqqa turib, Unga savol berdi: Ustoz, abadiy hayot nasib bo`lmog`i uchun nima qilishim kerak?


text:
U kishi shunday javob berdi: Egang Xudovandni butun qalbing, butun joning, butun quvvating va butun onging bilan sev, yaqiningni esa o`zing kabi sev, - deb yozilgan.


text:
Iso unga o`rnakli naql bilan javob qaytardi: Bir odam Quddusdan Yerixoga borar ekan, qaroqchilar qo`liga tushib qolibdi. Qaroqchilar uning kiyimlarini yechib olib, o`lasi qilib urib, shu holicha tashlab ketibdilar.


text:
Bir samariyalik yo`lovchi esa bu joydan o`tarkan, uning ustidan chiqib qolibdi va holiga ko`p kuyunibdi.


text:
uning yoniga kelibdi-da yaralariga moy surib, sharob quyib, bog`lab qo`yibdi. So`ng uni o`z uloviga mindiribdi-da, mehmonxonaga olib kelib, unga g`amxo`rlik qilibdi.


text:
Ertasiga jo`nayotganida ikki kumush tanga chiqaribdi-da, mehmonxona egasiga berib: Unga yaxshi qaragin. Agar bundan ziyod xarj qilar bo`lsang, men qaytib kelganimdan so`ng senga beraman, deb ketibdi.


text:
Tavrot tafsirchisi: Unga shafqat qilgan odam-da, - deb javob beribdi. Bor, sen ham shunday qil! dedi unga Iso.


text:
O`z yo`llarida davom etishdi. Iso bir qishloqqa kirdi. Bu erta Marta ismli ayol Uni uyiga taklif qildi.


text:
Uning Maryam ismli bir singlisi bor edi. Maryam Isoning oyoqlari oldida o`tirib Uning so`zlarini tinglar edi.


text:
Marta esa tayyorgarchilik ishlari bilan juda ovora edi. Nihoyat u Iso yoniga kelib: Hazrat! Singlim bir o`zimni xizmatda qoldirib qo`yganiga e`tibor bermayapsanmi? Unga aytgin, menga yordam bersin! dedi.


text:
Zarur bo`lgan bittagina ish bor. Maryam esa o`zi uchun yaxshi ulushni tanladi va bu undan tortib olinmaydi.


text:
Iso bir joyda ibodat qilar edi. Ibodatni tamom qilgach, shogirdlaridan biri Unga: Rabbiy! Yahyo o`z shogirdlarini o`rgatganidek, bizni ham ibodat qilishga o`rgat, - dedi.


text:
Iso ularga dedi: Ibodat qilayotganingizda shunday deb aytinglar: Ey, Otamiz! Sening muqaddas isming ulug`lansin. Sening Shohliging kelsin.


text:
Gunohlarimizni kechirgin, chunki biz ham o`zimizga qarzdor bo`lgan har bir kishini kechiramiz. Bizni vasvasaga duchor qilmagin.


text:
Yana ularga dedi: Faraz qilaylik, orangizda bir kishining do`sti bor. Yarim kechada do`sti uning oldiga kelib: Do`stim, menga uchta non qarz berib tur.


text:
Mening bir do`stim yo`ldan o`ta turib, tashrif buyurdi. Oldiga qo`yadigan hech narsam yo`q, - deydi.


text:
Unisi ichkaridan javob berib: Meni bezovta qilma, eshik qulf, bolalarim men bilan bir to`shakda yotishibdi, endi o`rnimdan turib senga berolmayman, - deydimi?


text:
Sizlarga rostini aytsam: o`z do`sti bo`lgani uchun ham turib unga bermasa-da, lekin uning shilqimligi tufayli u turib, qancha so`rasa, shuncha beradi.


text:
Shunday qilib, Men sizga aytaman: so`rab turinglar, sizga beriladi. Izlab turinglar, topasizlar. Taqillatib turinglar, eshik ochiladi.


text:
Orangizdagi qaysi bir ota, o`g`li undan non so`rasa, unga tosh beradi? Yoki baliq so`rasa, unga baliq o`rniga ilon beradi?


text:
Shunday qilib, sizlar yovuz bo`la turib bolalaringizga yaxshi hadyalar bera bilar ekansiz, samodagi Ota undan so`raganlarga Muqaddas Ruhni berishi yanada shubhasizdir.


text:
Bir kuni Iso soqovdan jinni quvib chiqardi. Jin chiqqandan so`ng, soqov tilga kirdi, xalq esa hayratda qoldi.


text:
Ammo oralaridan ba`zilari: U ins-jinslar boshlig`i iblisning uchi bilangina jinlarni quvib chiqaryapti! dedilar.


text:
Iso ularning qalb kechinmalarini bilib, dedi: O`z ichidan bo`lingan har bir podshohlik nuraydi, o`z ichidan bo`lingan xonadon xarob bo`ladi.


text:
Agar shayton ham o`zaro bo`lingan bo`lsa, uning saltanati qanday tura oladi? Sizlar bo`lsa, yana Meni iblis kuchi bilan jinlarni quvib chiqarayotibdi, deysiz-a?


text:
Agar Men jinlarni iblis kuchi bilan quvib chiqarayotgan bo`lsam, u hoda sizlarning o`g`illaringiz kimning kuchi bilan quvib chiqarishadi? Shu sabab ham ular sizga hakam bo`ladilar.


text:
Agar-chi Men Xudo dasti ila jinlarni quvib chiqarayotgan ekanman, bu Xudo Shohligining sizga yetib kelgani demak.


text:
Ammo undan kuchliroqi hujum qilib uni engsa, u tayangan barcha qurollarini tortib oladi va o`ljasini istaganga taqsimlab beradi.


text:
Yovuz ruh insondan chiqqanidan keyin, rohat izlab suvsiz yerlarni aylanib yuradi va topmagach: Chiqqan uyimga qaytib boraman, deydi.


text:
Shunda borib, o`zidan ham yovuzroq boshqa yettita ruhni chaqiradi va ular bilan uyga kirib yashay boshlaydi. U odaning keyingi holi avvalgidan battarroq bo`lar.


text:
Iso bu so`zlarni aytayotganda, xalq orasidan bir ayol ovozini baland qilib: Seni asragan qorin, Seni emizgan ko`krak baxtlidir! deb yubordi.


text:
Ko`pdan-ko`p xaloyiq yig`ila boshlagach, Iso so`z ochib dedi: Bu nasl yomondir! Bu nasl bir dalil izlamoqda, ammo Yunus payg`ambarning alomatidan boshqa unga dalil berilmaydi.


text:
Yunus Nineviya aholisi uchun qanday alomatli bo`lgan bo`lsa, Inson O`g`li ham bu nasl uchun shunday alomatli bo`ladi.


text:
Janub malikasi qiyomat kunida bu nasl odamlari bilan birga tirilib, ularni mahkum etadi. Chunki Sulaymonning hikmatini tinglash uchun dunyoning olis elidan kelgan. Hamda mana, Sulaymondan buyukrog`i bu yerdadir!


text:
Nineviya odamlari qiyomat kunida bu nasl bilan birga turib, uni mahkum etadilar. Chunki ular Yunusning va`zi sababli tazarru qilganlar. Hamda mana, Yunusdan buyukrog`i bu yerdadir!


text:
Hech kim shamni yoqib, uni ko`rinmas yerga yoki chelakning tagiga qo`ymaydi. Aksincha, kirganlar ziyoni ko`rsin, deb uni shamdonga qo`yadi.


text:
Tanning chirog`i ko`z. Aga ko`zing tiniq bo`lsa, butun taning ham nurli bo`lar. Agarda ko`zing yomon bo`lsa, taning ham qorong`i bo`lar.


text:
Agar taningda biron qorong`i qism bo`lmay, hamma joyi nurlanib tursa, shunda yonar chiroq seni yoritgandek, butun taning ham yorqin bo`lar.


text:
Iso bularni gapirib turganda, bir farziy Uni dasturxonga taklif qildi. Iso uning uyiga kirib, ovqatlanishga o`tirdi.


text:
Rabbimiz Iso unga dedi: Ey farziylar, sizlar piyolayu tovoqning sirtini tozalaysiz-u, ammo ichingiz talonchilik va yovuzlikka to`lib-toshadi!


text:
Ey farziylar, holingizga voy! Sizlar yalpiz, za`faron va har xil sabzavotdan ushr berasiz-u, ammo haqqoniyat va Xudo sevgisiga beparvosizlar! Bularning birini bajara turib, ikkinchisini ham tashlab qo`ymasligingiz kerak edi.


text:
Ey farziylar, holingizga voy! Sizlar ibodatxonalarda to`rda o`tirish va xalq yig`inlarida alik olishni yaxshi ko`rasizlar.


text:
Holingizga voy, ey munofiq tafsirchilar hamda farziylar! Sizlar odamlar sezmay ustidan bosib o`tgan belgisiz qabrlarga o`xshaysizlar.


text:
Shu mahalda Tavrot tafsirchilaridan bir so`zga chiqib Isoga: Ustoz, bu so`zlarni aytib, bizni ham ranjitding-ku, - dedi.


text:
Iso esa aytdi: Ey tafsirchilar, sizlarning ham holingizga voy! Siz ko`tarib bo`lmaydigan yuklarni insonlarga yuklaysiz-u, o`zlaringiz esa u yuklarga barmog`ingizni ham tekkizmaysizlar.


text:
Shu bilan ota-bobolaringizning qilmishlarini tasdiqlab, ularga hamfikrdek bo`lmoqdasizlar. Ular-chi payg`ambarlarni o`ldirishgandi, sizlar esa ularga maqbara qurib yuribsizlar!


text:
Shuning uchun ham Xudo O`z hikmatlarida shunday degan: Men ularga payg`ambarlar va rasullar yuboraman. Ulardan ba`zilarini o`ldiradilar, ba`zilarini esa quvg`in qiladilar.


text:
Shu sababli, dunyo bino bo`lgandan beri to`kilgan barcha payg`ambarlar qoni, Hobildan tortib, qurbongoh ila ma`bad orasida o`ldirilgan Zakariyogacha to`kilgan barcha qonlar shu naslning bo`yniga tushadi! Ha, sizlarga yana aytamanki, bu qonlar shu nasldan talab qilinadi!


text:
Ey tafsirchilar, ma`rifat kalitini qo`lga olganingiz uchun holingizga voy! O`zlaringiz-ku eshikdan kirganingiz yo`q, kirmoqchi bo`lganlarga esa to`sqinlik qilib turibsizlar.


text:
Iso bularni endi aytib tugatar ekan, ulamolar va farziylar Uni qattiq siquvga oldilar, ko`plab so`roqlarga javob berishga majburladilar.


text:
Shu orada minglarcha odam to`planib, bir-birini ezayotganday tuyular edi. Iso oldin O`z shogirdlariga qarab so`zlay boshladi: farziylarning xamirturushidan (ya`ni riyokorligidan) ehtiyot bo`linglar!


text:
Sizning qorong`ilikda so`zlayotganlaringiz yorug`likda eshitilajak, berk eshiklar orqasida quloqqa shivirlaganlaringiz tomlar uzra e`lon etilajak.


text:
Men siz, do`stlarimga aytaman: badanni o`ldirib, keyin boshqa biron narsa qilishga qodir bo`lmaganlardan qo`rqmanglar.


text:
Biroq kimdan qo`rqishingiz kerakligini sizlarga uqtiray: kishini o`ldirgandan keyin jahannamga tashlashga ham qodir bo`lgan Xudodan qo`rqinglar. Ha, sizlarga aytaman, Undan qo`rqinglar!


text:
Sizlarga kelsak, boshingizdagi sochlar ham bari sanoqli. Demak, qo`rqmanglar, siz ko`pdan-ko`p chumchuqlardan qadrliroqsiz.


text:
Sizlarga yana shuni aytay: kimda-kim insonlar odida Meni tan olsa, Inson O`g`li ham Xudo farishtalari oldida uni tan oladi.


text:
Kimki Inson O`g`liga qarshi so`z aytsa, kechiriladi. Lekin kim Muqaddas Ruhni kufr qilsa, kechirilmaydi.


text:
Sizlarni biniy hay`atlar va boshllar, hokimlar ooldiga olib kelganlarida nima deb, qanday gapirib, o`zimizni himoya qilamiz, deb qayg`urmanglar.


text:
Keyin xaloyiqqa: Ehtiyot bo`linglar, o`zingizni har turli tamagirlikdan saqlanglar. Zero inson umri uning mol-mulki ko`pligiga bog`liq emas, - dedi.


text:
Mana bunday qilaman, - debdi oxiri, - omborlarimni buzib, kattarog`ini quraman, butun g`alla va mollarimni shu yerga joylayman.


text:
So`ng o`z-o`zimga: Ey jonim, deyman, sen ko`p yillarga yetgulik davlat to`plading. Endi rohat qil, yeb-ichgin, kayf-safo surgin, - debdi.


text:
Lekin Xudo unga: Ey nodon! Bu kechayoq joning olinadi. Shunda bu tejab qo`yganlaring kimga qoladi? debdi.


text:
Iso shogirdlariga yana dedi: "Binobarin, sizlarga aytamanki, nima eymiz, deb joningiz uchun, nima kiyamiz, deb taningiz uchun tashvishlanib yurmanglar.


text:
Qarg`alarga qaranglar: ular na ekadi, na o`radi, na omborlari va na qo`rxonalari bor. Shunga qaramay, Xudo ularning rizqini beradi. Sizlar esa qushlardan naqadar qadrlisizlar!


text:
Piyozgullarga qaranglar, ular qanday o`sadi! Ular mehnat ham qilmaydi, charx ham yigirmaydi. Ammo sizlarga aytamanki, hatto podshoh Sulaymon o`zining shuhrat cho`qqisida ham bularning biriday kiyinmagan edi.


text:
Bugun bor bo`lib, ertaga o`choqqa tashlanadigan dasht o`tiga Xudo bunday zeb bergan bo`lsa, sizlarni undan kam ko`rarmikin, ey imoni sustlar!


text:
Dunyo xalqlari hadeb bu narsalarning payida yuradilar. Lekin sizlarning Otangiz bularga muhtoj ekanligingizni biladi-ku!


text:
Mol-mulkingizni sotib, sadaqa beringlar. O`zingizga eskirmaydigan hamyonlar qilib, ko`klarda bitmas-tuganmas xazina hozirlanglar. U yerda ularga o`g`ri ham yaqinlashmas, kuya ham tushmas.


text:
sizlar xo`jayin to`ydan qaytishini kutib turgan, u kelib eshikni taqillatishi bilan ochib berishga tayyor turgan odamlardek bo`linglar.


text:
Xo`jayin kelganida xushyor holda ko`rgan xizmatkorlar baxtlidir! Sizlarga chinini aytayin, u xizmatkorlarini o`tqazib, bel bog`lagancha o`zi ularning xizmatiga tushib ketadi.


text:
Xoh yarim kechada, xoh tong otarda xo`jayin kelib qolsa-yu xizmatkorlarni shunday holda uchratsa, ular qanday baxtlidirlar!


text:
Ammo bilinglarki, agar uy egasi o`g`ri qay soatda kelishini bilganida, u bedor bo`lib, uyiga lahim qazilishiga yo`l qo`ymas edi.


text:
Shuningdek, sizlar ham tayyor bo`lib turinglar, chunki Inson o`g`li siz o`ylamagan soatda kelib qoladi.


text:
Shu payt Butrus Isodan: Rabbiy Sen u masalni faqat biz uchun aytyapsanmi, yoki hamma uchunmi? deb so`radi.


text:
Rabbimiz Iso dedi: Uy ahliga o`z vaqtida rizq-ro`z tarqatish uchun xo`jayin xizmatkorlariga boshliq qilib qo`ygan ishonchli va aqlli uy boshqaruvchi kim?


text:
Mabodo u xizmatkor o`z ko`nglida: Xo`jayinim yaqin orada kelmaydi, deb qarolu cho`rilarni ura ketsa-da, yeb-ichib mast-alast bo`lsa,


text:
u xo`jayin xizmatkori kutmagan bir kunda, o`ylamagan bir soatda kelib qoladi-yu, uni tilka-pora qilib, booshiga dahriylar kunini soladi.


text:
Xo`jayinning xohishini bilib, tayyor bo`lmagan, xo`jayin istagicha ish tutmagan xizmatkor ko`p tayoq yeydi.


text:
Bilmay turib jazoga munosib ish qilgan xizmatkor esa oz tayoq yeydi. Kimga ko`p berilgan bo`lsa, undan ko`p talab qilinadi. Kimga ko`p ishonib topshirilgan bo`lsa, undan ko`proq undiriladi.


text:
Meni yer yuziga tinchlik keltirish uchun kelgan, deb o`ylaysizlarmi? Sizga yo`q, aksincha, nizo solgani kelganman, deyapman.


text:
Zero bundan buyon bir uyda besh kishi o`zaro bo`lingan bo`ladi, uchtasi ikkitasiga va ikkitasi uchtasiga qarshi tarafkashlik qiladi.


text:
Ota o`g`liga qarshi, o`g`il otasiga qarshi, ona qizia qarshi, qiz onasiga qarshi, qaynona keliniga qarshi, kelin qaynonasiga qarshi chiqadi.


text:
Iso xalq ommasiga yana ushbuni ham aytdi: Siz g`arbdan bulut ko`tarilganini ko`rdingizmi, hamon jala bo`ladi deysizlar va xuddi shunday bo`ladi.


text:
Ey riyokorlar! Yeru ko`k yuzini aniqlay bilasiz-u, nega bu vaqt soatning ma`nosini bila olmaysizlar?


text:
Sen raqibing bilan birga mahkamaga borayotganingda yo`l-yo`lakay u bilan kelishishga harakat qil. Aks holda u seni qozining oldiga sudrab keladi, qozi seni zindonbonga topshiradi, zindonbon esa seni zindon qa`riga tashlaydi.


text:
O`sha vaqtda kimlardir Isoga kelib, hokim Pilat o`ldirgan jalilaliklar haqida xabar qilishdi. Pilat ularni tig`dan o`tkazib, qonlarini o`zlari so`ygan qurbonlar qoniga aralashtirib tashlagan edi.


text:
Iso xabarchilarga dedi: Sizningcha, bu jalilaliklar boshqa butun Jalila kishilaridan ko`proq gunohkor bo`lgani uchun shunchalik jafo chekdilarmi?


text:
Masalan Siloam minorasi qulaganda, o`n sakkiz kishi ezilib nobud bo`lgan edi. Sizlar bu kishilarni Quddusda yashovchi hammadan ko`ra aybdorroq deb o`ylaysizmi?


text:
Iso quyidagi masalni ham aytib berdi: Bir kishining uzumzorida o`tqazilgananjir daraxti bor ekan. Kishi kelib, undan meva izlabdi-yu, lekin topolmabdi.


text:
U bog`bonga: Men uch yildan beri bu anjir daraxtidan meva izlab kelaman va topolmayman. Uni kesib tashla. Nega u yerni band qilib turibdi? deb aytibdi.


text:
Bog`bon esa shunday javob beribdi: Xo`jayin, daraxtingiz bu yil ham tursin. Men uning yon-bag`irlarini bir chopib go`ng solay.


text:
U yerdagi bir ayol o`n sakkiz yildan beri yomon ruhdan qiynalib og`rigan, ikki bukilgan, qaddini sira tiklayolmas edi.


text:
So`ng qo`llarini ayolning boshiga qo`ydi. Ayol qaddi tiklandi-qoldi. Xudoga olqishlar ayta boshladi.


text:
Iso dam olish kuni ham shifolash bilan mashg`ul ekanligini ko`rgan jamoaboshi achchiqlanib, jamoaga: Ishlash uchun olti kun bor. Davolanmoqchi bo`lsangiz, shanbadan boshqa kun kelinglar, - dedi.


text:
Rabbimiz Iso unga javoban dedi: Ey munofiq! Shanba kuni bo`lishiga qaramay, har biringiz o`z ho`kiz yoki eshagingizni oxurdan yechib sug`organi olib bormaysizmi?


text:
Shunga ko`ra, o`n sakkiz yildan beri shayton bog`lab qo`ygan, bobomiz Ibrohim qizi hisoblangan bu ayolni shanba kuni kishanlaridan ozod qilish o`rinli emasmidi?


text:
Isoning bu so`zlari unga qarshilik ko`rsatganlarning hamasini uyatga qo`ydi. Butun xalq esa Iso bajarayotgan barcha ajoyib ishlarni ko`rgani sayin quvonar edi.


text:
U bir odam o`z bog`iga ekkan xantal urug`iga o`xshar. Urug` unib, ulkan daraxt bo`libdi-ki, shohlari aro ko`k qushlari ham qo`nib uya quribdi.


text:
U bir ayol butun xamirni oshirish uchun uch tog`ora unga qorishtirib solgan xamirturush burdasiga o`xshar.


text:
Uy egasi turib eshikni berkitib qo`ygach, ko`plar kirish uchun intiladilar, biroq kira olmaydilar. O`shanda sizlar ham tashqarida qolib: Yo Rabbiy, yo Rabbiy, bizlarga ochib ber! deb eshikni taqillata boshlaysizlar. Lekin U sizlarga: Kim va qaerdan ekaningizni bilmayman, - deb javob beradi.


text:
Shunda sizlar: Biz Sening oldingda yeb-ichdik, Sen bizning ko`chalarda ta`lim berib yurding-ku, - deb aytasizlar.


text:
U esa: Kimsiz, qayerdansiz, bilmayman, deb sizlarga aytib edim-ku. Ey badkirdorlar to`dasi, Mening ko`zimdan uzoqlashinglar! deydi.


text:
O`shanda yig`i-sig`i va ohu vohlar chekasizlar. Chunki o`zingizni tashqariga quvg`indi, Ibrohim, Ishoq, Yoqub va barcha payg`ambarlarni esa Xudoning Shohligi soyasida ko`rasizlar.


text:
O`sha kuni farziylardan ayrimlari Isoning oldiga kelib: Bu yerdan chiqib ket, chunki Hirod Seni o`ldirmoqchi, - deyishdi.


text:
Iso ularga shunday dedi: Borib u tulkiga aytinglar: Men bugun va erta jinlarni quvib, shifokorlik qilmoqdaman. Uchinchi kuniyoq davrim tugar.


text:
Shunday bo`lsa ham, Men bugun, erta va indin O`z yo`limdan og`may yuraverishim kerak. Chunki payg`ambar Quddusdan tashqarida o`ldirilishi maholdir.


text:
O Quddus, Quddus! Payg`ambarlarni qatl qilib, huzuringga yuborilganlarni toshbo`ron qilguvchi shahar! Tovuq o`z jo`jalarini qanotlari ostiga qanday to`plasa, Men ham sening bolalaringni necha bor shunday to`plamoqchi bo`ldim va lekin siz istamadingiz.


text:
Mana, sizning uy-joyingiz huvillab qoladi. Sizga shuni aytib qo`yay: Xudovand nomidan Kelayotgan muborak, - deb xitob qilmaguningizcha, Meni yana ko`rmaysizlar.


text:
Bir shanba kuni Iso farziylar mazhabi boshliqlaridan birining uyiga mehmonga bordi. Uni zimdan kuzatib turishardi.


text:
Iso uni ko`rishi bilan Tavrot tafsirchilari va farziylarga qayrilib: Dam olish kunida kishini shifolash mumkinmi, yo`qmi? deb so`radi.


text:
So`ng din peshvolariga dedi: Sizlardan kimningdir o`g`li yoki ho`kizi quduqqa tushib ketsa, shanba kuni bo`lishiga qaramay, darhol chiqarib olmasmidingiz?


text:
Seni birov nikoh to`yiga chaqirsa, to`rga chiqib o`tiraverma. Ehtimol, taklif etilganlar orasida sendan e`tiborlirog`i bo`lib qolar.


text:
Shunda ikkovingizni ham chaqirgan mezbon kelib senga: Bu o`rinni unga bo`shatib ber, - deyishi mumkin. Sen esa hijolat tortib, poygahda o`tirishga majbur bo`lasan.


text:
Shuning uchun taklif etilgan bo`lsang, poygahda o`tirib tur, toki mezbonning o`zi kelib senga : Do`stim, iltimos to`rga chiqqin, - deb aytsin. Shunda boshqa mehmonlar ko`zida sening hurmating ortadi.


text:
So`ng Iso O`zini taklif qilgan uy egasiga dedi: Tushki yoki kechki ziyofat qilganingda, do`st, aka-uka, qarindosh-urug` va boy qo`shnilaringnigina chaqirib turma. Chunki ular ham seni chaqirib, qarimta qilishiga to`g`ri keladi.


text:
Shunda sen baxtlisan. Chunki ular senga qarimtasini qaytara olmasa-da, lekin qiyomatda solihlar tirilganida sen buning qarimtasini ko`rasan.


text:
Iso bilan birga dasturxon atrofida o`tirganlardan biri bu so`zlarni eshitib, Unga: Xudoning Shohligida tuz totgan kishi baxtlidir! dedi.


text:
Ziyofat vaqti yetganida: Kelinglar, dasturxon tayyor bo`ldi, - deb mehmonlarni chaqirmoq uchun xizmatkorini yuboribdi.


text:
Shunda hammalari kelishib olgandek, uzr so`ray boshlashibdi. Birinchisi unga: Men yer sotib oldim, borib uni ko`rishim kerak. Iltimos, meni kechiring, - debdi.


text:
Boshqasi esa: Men besh juft ho`kiz sotib oldim, ularni sinagani boryapman. Iltimos, meni kechiring, - debdi.


text:
Xizmatkor qaytib kelib, xo`jayiniga vaziyatni tushuntiribdi. Xo`jayin g`azablanib, xizmatkoriga: Tez bo`l, shaharning yo`lak va ko`chalarini kezib chiq, qashshoq, mayib, shol va ko`rlarni bu yerga olib kel, - debdi.


text:
Shunda xo`jayin xizmatkorga: Yo`llarga chiq, so`qmoqlarga bor, elni kelishga qista, toki uyim to`lsin, - debdi.


text:
Sizlarga aytamanki, chaqirilgan odamlardan birortasi ham ziyofatimdan totib ko`rmaydi. [Chunki da`vat etilganlar ko`p, ammo tanlanganlar ozdir.]


text:
Agar kim Mening huzurimga kelsa-yu, o`zining ota-onasi, xotini, bola-chaqasi, aka-ukasi, opa-singillari va hatto o`z jonidan ko`ngil uzmasa, u Mening shogirdim bo`lolmaydi.


text:
Sizlardan birortangiz imorat qurmoqchi bo`lsangiz, uni bitirish uchun mablag` yetarlimi, deb oldindan xarajatini hisoblab chiqmaysizmi?


text:
Yoki qaysi podshoh boshqa bir podshohga qarshi urushga borsa, o`zimning o`n ming askarim bilan yigirma ming askarga qarshi chiqishga kuchim yetarmikin, deb oldindan o`tirib maslahatlashmas ekan?


text:
Shunday qilib, sizlardan har biringiz o`zingizning bor-yo`g`ingizdan ko`ngil uzmasangiz, Mening shogirdim bo`lolmaysiz.


text:
Yerga ham, go`ngga ham yaramaydi, uni axlatga tashlab yuboradilar. Kimning eshitar qulog`i bo`lsa, eshitsin!


text:
Buni ko`rgan farziylar va ulamolar: Mana, U gunohkorlarni qabul qilib, birga yeb-ichmoqda, - deb norozilik bildirdilar.


text:
Sizlardan kimningdir yuzta qo`yi bo`lsa-yu, ulardan birortasini yo`qotsa, to`qson to`qqiztasini dashtda qoldirib, yo`qolgan qo`yni topmaguncha qidirmaydimi?


text:
Uyga kelgach, do`stlari bilan qo`shnilarni chaqirib: Men bilan birga quvoninglar, men yo`qolgan qo`yimni topdim, - deydi.


text:
Sizlarga aytamanki, xuddi shunga o`xshab, tavbaga hojat sezmagan to`qson to`qqiz taqvodordan ko`ra, tavba qilgan bittagina gunohkor uchun osmonda shodlik bo`ladi.


text:
Yoki qaysi bir ayolning o`nta kumush tangasi bo`lsa-da, bittasini yo`qotib qo`ysa, u sham yoqib pulni topmagunicha uyini supurib-sidirib sinchiklab qidirmaydimi?


text:
Pulni topgach, dugonalari bilan qo`shnilarini chaqirib: Men bilan birga quvoninglar, men yo`qolgan tangamni topdim, - deydi.


text:
Sizlarga aytamanki, xuddi shuningdek, tavba qilgan bitta gunohkor uchun Xudo farishtalari huzurida shodlik bo`ladi.


text:
Ularning kichigi otasiga: Ota, mol-mulkingizdan menga tegishli qismini bering, - debdi. Ota bisotini ikki o`g`liga bo`lib beribdi.


text:
Bir necha kundan keyin kichik o`g`il bor-yo`g`ini yig`ishtirib, uzoq bir mamlakatga ketibdi. U yerda shaloq yashab, mol-dunyosini ko`kka sovurib yuribdi.


text:
Borini isrof etgandan keyin, u mamlakatda og`ir qahatchilik boshlanibdi, yigit ham muhtojlikka yo`liqibdi.


text:
U borib, bu mamlakat fuqarolaridan biriga yollanibdi. U esa yigitni o`z dalasidagi to`ng`izlarni boqishga yuboribdi.


text:
Nihoyat yigit to`ng`izlar yeydigan qo`zoqlar bilan qornini to`ydirishga ham zor bo`libdi, lekin unga shuni ham ravo ko`rishmas ekan.


text:
O`ziga kelgach u debdi: Otamning qanchadan-qancha yollanma ishchilarining noni oshib-toshib yotibdi, men esa bu yerda ochlikdan o`lyapman.


text:
Endi sizning o`g`lingiz atalishga loyiq emasman. Meni yollanma ishchilaringiz qatoriga qabul qilsangiz bas, deyman.


text:
Yigit otasi oldiga ravona bo`libdi. U hali uzoqda kelayotganligidayoq,otasi o`g`lini ko`rib, ko`ngli bo`shab ketibdi. Yugurgancha borib, o`g`lining bo`ynidan quchib, yuz-ko`zlaridan o`pibdi.


text:
O`g`li unga: Ota, men Xudoga va sizga qarshi gunoh qildim. Endi sizning o`g`lingiz deb atalishga loyiq emasman, - debdi.


text:
Ota xizmatkorlariga shunday buyuribdi: Tez bo`ling, eng nafis to`n keltirib yelkasiga yoping, qo`liga uzuk taqing, oyoqlariga choriq kiygizinglar.


text:
Chunki mening bu o`g`lim o`lgan edi tirildi, yo`qolgan edi topildi. Shunday qilib, xursandchilik qila boshlabdilar.


text:
Katta o`g`il shu paytda dalada ekan. Qaytayotib uyga yaqinlashganda, qulog`iga cholg`u va o`yin-kulgu sadolari eshitilibdi.


text:
Shunda katta o`g`il achchiqlanib, ichkariga kirgisi kelmabdi. Otasi esa tashqariga chiqib, o`g`liga o`tinib gapiribdi.


text:
U otasiga javob beribdi: Men shuncha yildan beri sizga xizmat qilaman. sira sizning buyrug`ingizga qarshi chiqqanim yo`q. Lekin do`stlarim bilan xursandchilik qilishim uchun siz menga bitta uloq ham atamadingiz.


text:
Otasi unga shunday javob beribdi: O`g`lim! Sen doimo men bilan birgasan, mening hamma narsam seniki.


text:
Biroq bugun shodlanish, xursandchilik qilish kerak. Chunki sening bu ukang o`lgan edi tirildi, yo`qolgan edi topildi.


text:
Iso O`z shogirdlariga ham aytdi: Bir boyning xo`jalik ishlarini boshqaruvchisi bor ekan. Boyning qulog`iga, ish boshqaruvchi mol-mulkingizni bejo sarf qilib yuribdi, degan chaquv yetibdi.


text:
Shunda boy ish boshqaruvchini chaqirib: Sen to`g`ringda uzunquloq gap yuribdi. Ishlaringning hisobini ber, sen endi uyimni boshqarolmaysan, - debdi.


text:
Ish boshqaruvchi o`zicha: Nima qilsam ekan? debdi. Xo`jayinim boshqaruvchilikni qo`limdan olyapti. Yer qazishga kuchim yetmaydi, tilanchilik qilish esa menga uyat.


text:
Boshqaruvchilikdan bo`shatilganimdan so`ng odamlar yana o`z uylariga qabul qilishlari uchun nima qilsam bo`ladi? So`ng: Ha, topdim! debdi-da,


text:
Xo`jayinidan qarz bo`lganlarning har birini alohida yoniga chaqiribdi. Birinchisidan so`rabdi: Xo`jayinimdan qancha qarzing bor?


text:
Yuz kuva zaytun moyi, - javob beribdi u. Tilxatingni ol, tezda o`tirib ellik kuva deb yoz! debdi unga ish boshqaruvchi.


text:
Keyin boshqasidan ham so`rabdi: Sening qancha qarzing bor? Yuz qanor bug`doy, - javob beribdi u. Unga ham: Tilxatingni ol, sakson qanor deb yoz! debdi.


text:
Xo`jayini esa o`zining bu shum ish boshqaruvchisini, aqlli ish qilding deb maqtabdi. Chindan ham bu dunyoning odamlari o`zlariga o`xshaganlar orasida nur ahlidan ko`ra es-hushliroq harakat qiladilar.


text:
Men sizga aytamanki, bu bevafo dunyoning boyligidan foydalanib do`st orttiringlar, toki bu boylik tugagach, sizlarni abadiy makonlarga qabul qilsinlar.


text:
Kichik ishda sadoqatli bo`lgan buyuk ishda ham sadoqatlidir. Kichik ishda sadoqatsiz bo`lgan buyuk ishda ham sadoqatsizdir.


text:
Agar siz bu bevafo dunyoning boyligiga sodiq bo`lmasangiz, haqiqiy boylikni sizga kim ishonib beradi?


text:
Hech qanday xizmatkor ikki xo`jayinga xizmat qilolmaydi. U yo birini yomon ko`rib, boshqasini sevadi, yoki biriga ixlos qo`yib, boshqasini xor qiladi. Siz ham Xudoga, ham pulga birdek sig`ina olmaysiz.


text:
Iso ularga dedi: Siz odamlar oldida o`zingizni taqvodor qilib ko`rsatasizlar, lekin Xudo yuragingizni biladi. Ana, odamlarda ko`kka ko`tarilgan neki bo`lmasin, Xudo nazarida jirkanchdir.


text:
Tavrot va Payg`ambarlar davri Yahyo kelguncha davom etdi. U vaqtdan buyon Xudo Shohligi to`g`risidagi Xushxabar va`z qilinmoqda va hamma bu Shohlikka kirish uchun zo`r bermoqda.


text:
Kimda-kim o`z xotinidan ajralib, boshqasiga uylansa, zino qilgan bo`ladi. Shuningdek, eridan ajralgan xotinga uylangan kishi ham zino qilgan bo`ladi.


text:
Kimxob va shoyi kiyimlar kiyib, har kuni dabdabali bazmlarda kayf-safo surgan bir boy odam bor ekan.


text:
U boy dasturxonidan to`kilgan ushoqlar bilan qorin to`ydirishni orzu qilar, itlar esa kelib uning yaralarini yalab ketar ekan.


text:
Bir kuni gadoy o`lib qolibdi, farishtalar uni Ibrohim alayhissalomning yoniga olib boribdilar. Keyin boy ham o`lib, uni ko`mishibdi.


text:
Tamug` azobilan o`tar ekan, boy boshini ko`tarib uzoqdagi Ibrohimni va uning yonidagi Lazarni ko`ribdi.


text:
U faryod ko`tarib: Ey Ibrohim ota! Menga rahm qilib Lazarni yuborgin, u barmog`ining uchini suvga botirib, tilimga suv tomizsin. Chunki men bu olovda ko`p azob chekyapman, - debdi.


text:
Ibrohim unga shunday javob beribdi: Unutma, o`g`lim, sen hayotingda yaxshilik nasibangni olib bo`lding. Lazar esa yomonlik nasibasini olib bo`ldi. Endi u bu yerda tasalli topyapti, sen bo`lsang, azob chekyapsan.


text:
Bundan tashqari siz bilan bizning oramizda tubsiz jarlik bor. Bu yerdan siz tomon o`tmoqchi bo`lganlar o`ta olmaydilar va u yerdan biz tomon ham o`tmaydilar.


text:
Mening beshta ukam bor. Ular ham bu azobli joyga kelmasliklari uchun ularni ogohlantirib qo`ysin, - debdi boy.


text:
Ibrohim unga: Ular Muso payg`ambarni va boshqa payg`ambarlarni bilishadi, ularga quloq solishsin, - debdi.


text:
Boy esa: Yo`q, Ibrohim ota, quloq solmaslar. Faqat o`liklardan biri ularning oldiga borsa, o`shanda tavba qilarlar, - debdi.


text:
Ibrohim shunday debdi: Agar Muso va boshqa payg`ambarlarga quloq solmagan bo`lsalar, o`liklardan biri tirilib borsa ham ishonmaydilar.


text:
Iso O`z shogirdlariga yana dedi: Vasvasalar kelishi shaksizdir. Lekin kim orqali kelsa, o`sha odamning holiga voy!


text:
Bu kichiklardan birontasini yo`ldan ozdirgandan ko`ra, uning bo`yniga tegirmon toshini osib, dengizga tashlanishi u uchun foydaliroq bo`lar edi.


text:
O`zlaringizga ehtiyot bo`linglar! Agar birodaring gunoh qilsa, unga tanbeh ber. Agar tavba qilsa, uni kechir.


text:
Agar senga qarshi bir kunning o`zida yetti marta gunoh qilsa-yu, yetti marta senga qaytib kelib: Tavba qildim, - desa, uni kechirib yubor.


text:
Rabbimiz javob berdi: Agar zig`irday imoningiz bo`lib, shu tut daraxtiga: Ildizing bilan qo`porilib chiq va dengizga ko`chib ildiz ot, - desangiz, daraxt sizga bo`ysunadi.


text:
Oranigzdagi qay biringiz qo`sh haydovchi yoki podachi xizmatkoringiz daladan qaytgach, unga: Tez kelib dasturxonga o`tir, - deysiz?


text:
Aksincha: Kechki ovqatimni tayyorla, ishga bel bog`lab, ovqatlanib bo`lgunimcha, menga xizmat qil, undan keyin o`zing yeb-ichasan, - demaysizmi?


text:
Sizlar ham shunga o`xshab, o`zingizga buyurilgan hamma ishni bajargandan so`ng: Bizlar arzimaydigan qullarmiz, faqat zimmamizdagi ishni qildik, - denglar.


text:
Ularni ko`rgan Iso: Borib, o`zlaringni ruhoniylarga ko`rsatinglar, - dedi. Ular esa yo`lda ketayotib, moxovdan forig` bo`lishdi.


text:
Farziylar Isoga: Xudoning Shohligi qachon keladi? degan savolni berishdi. Iso ularga javob berdi: Xudoning Shohligi ko`zga ko`rinib kelmaydi.


text:
Qara, u bu yerda, yoki Ana u yerda, - deb ham aytishmaydi. Mana, Xudoning Shohligi o`z ichingizdadir.


text:
So`ng Iso shogirdlariga qayrilib, dedi: Shunday kunlar keladiki, Inson O`g`lining bittagina kunini ko`rishga havas qilasizlar, biroq ko`rolmaysizlar.


text:
Sizlarga: Mana, u bu yerda, yoki Mana, shu yerda, deb aytishsa, bormanglar, ularning orqasidan quvmanglar.


text:
Chunki chaqmoq chaqib, falakning bir uchidan boshqa uchigacha yarqiratib yuborganidek, Inson O`g`li ham O`z kunida xuddi shunday paydo bo`ladi.


text:
Nuh kemaga kirgan kuniga qadar edilar, ichdilar, uylandilar, turmushga chiqdilar. Va to`fon kelib, hammani halok qildi.


text:
Lut kunlarida ham shunday bo`ldi: yeb-ichdilar, oldi-sotdi qildilar, ekin-tikin va binokorlik bilan mashg`ul bo`ldilar.


text:
Lekin Lut Sado`m shahridan chiqqan kuniyoq osmondan olov va oltingugurt yog`ib, hammani halok qildi.


text:
U kunda tomning ustida bo`lgan kishi uyda qoldirgan anjomlarni olish uchun pastga tushmasin. Shuningdek, daladagi ham qaytib kelmasin.


text:
Shogirdlar Isodan so`radi: Rabbiy, bu voqealar qayerda yuz beradi? Murda qayerda bo`lsa, kalxatlar ham o`sha yerda to`planadi, - dedi Iso.


text:
O`sha shaharda bir tul ayol ham yashar ekan. U qozining oldiga doim kelib: Meni raqibimdan himoya qiling, - deb o`tinib yuribdi.


text:
Qozi ancha vaqtgacha e`tibor bermas ekan. Oxirida u o`ziga-o`zi: Men Xudodan qo`rqmayman, odamdan ham uyalmayman.


text:
Biroq mayli, bu tul ayol menga tinchlik bermayotgani uchun, uni himoya qila qolay. Bo`lmasa u kelaverib, jonimdan bezor qiladi, - debdi.


text:
Nahotki Xudo O`ziga kechayu kunduz faryod qilayotgan O`z tanlanganlarini himoya qilmasa, nahotki ularni ko`p kuttirib qo`ysa?


text:
Sizlarga aytamanki, ularni ko`p o`tmay himoya qiladi. Biroq Inson O`g`li kelganida, yer yuzida imon toparmikin?


text:
O`zining taqvodorligini pesh qilib, boshqalarni esa kamsitib yurgan ba`zi odamlarga Iso quyidagi masalni aytib berdi:


text:
Farziy alohida turib, o`zicha shunday ibodat qilibdi: Yo Xudo! Men boshqa odamlarday talonchi, jinoyatchi, zinogar va hatto shu soliqchi singari bo`lmaganim uchun Senga shukr aytaman.


text:
Soliqchi bo`lsa uzoqda turib, hatto ko`zlarini osmonga qaratishga ham botina olmay, ko`kragiga urganicha: Yo Xudo, men gunohkorga rahm qil! debdi.


text:
Sizga aytamanki, bu odam boyagidan ko`ra oqlanib uyga qaytibdi. Chunki o`zini yuqori olgan har bir kishi pasaytiriladi, o`zini past olgan esa yuksaltiriladi.


text:
Ularga qo`li tegsin, deb Isoning oldiga yosh bolalarni ham keltirishar edi. Shogirdlar buni ko`rib, keltiruvchilarni koyiy boshlashdi.


text:
Iso esa bolalarni yoniga chaqirib, shogirdlariga shunday dedi: Bolalar Mening oldimga kelishlariga ijozat bering, ularni koyimang, zero Xudoning Shohligi shundaylarnikidir.


text:
Boshliqlardan biri Isodan so`radi: Valine`mat Ustozim! Abadiy hayot nasib bo`lmog`i uchun nima qilishim kerak?


text:
Ilohiy amrlarni bilasan: Zino qilma. Odam o`ldirma. O`g`rilik qilma. Soxta guvohlik berma. Ota-onangni hurmat qil.


text:
Buni eshitib Iso: Senga yana bir narsa yetishmaydi: nimaga ega bo`lsang, hammasini sot va pulini kambag`allarga bo`lish. Shundagina osmonda xazinang bo`ladi. Va so`ng kelib, Menga ergashgil, - dedi.


text:
Iso shogirdlariga dedi: Sizlarga chinini aytayin, Xudo Shohligi yo`lida uy-joy, ota-ona, aka-uka, opa-singil yoki xotin-bolalarini qoldirib ketgan har bir kishi


text:
Iso o`n ikki shogirdini maxsus chaqirib ularga dedi: Biz endi Quddusga yaqinlashib qoldik. Ana o`sha yerda Inson O`g`li to`g`risida yozilgan barcha payg`ambar oyatlari amalga oshadi.


text:
Shogirdlar esa bu so`zlardan hech narsa anglamadilar. Bu so`zlar ma`nosi ularga sirli edi, aytilganni ular idrok etmadilar.


text:
Oldinda ketayotganlar esa: Jim bo`l! deb uni koyib qo`yishdi. Lekin u yanada kuchliroq hayqira boshladi: Ey Dovud O`g`li, menga rahm qil!


text:
Shu zahoti ko`rning ko`zlari ko`ra boshladi. U Xudoga olqishlar aytgancha Isoning ketidan ergashdi. Buni ko`rgan butun xalq Xudoga hamdu sanolar aytdi.


text:
U Isoni ko`rishga, kim ekanligini bilishga oshiqar edi. Biroq bo`yi pastligi tufayli va xaloyiq ko`pligidan Uni ko`rolmadi.


text:
Isoni ko`rish uchun oldinga yugurib, bir yovvoyi anjir daraxtiga chiqib oldi. Chunki Iso o`sha yerdan o`tishi kerak edi.


text:
Iso u joyga kelgach, yuqoriga qarab qo`ydi-da, unga: Zakkay! Tezroq pastga tush, Men bugun sening uyingga qo`nishim kerak, - dedi.


text:
Buni ko`rganlarning hammasi: U gunohkor odamning uyiga tashrif buyurdi, - deb norozilik bildirishdi.


text:
Ammo Zakkay Rabbimiz Isoning odida qo`l qovushtirib turib, Unga dedi: Ey Hazrat, mol-mulkimning yarmini kambag`allarga berib yuboraman. Agar birovning haqqini yeb ketgan bo`lsam, to`rt barobar ko`paytirib berganim bo`lsin.


text:
Iso unga shunday javob berdi: Bugun bu uyga najot keldi. Chunki bu odam ham bobomiz Ibrohim o`g`lidir.


text:
Iso Quddusga yaqinlashib qolgani sababli, Uni tinglayotgan xaloyiq Xudo Shohligi hozir namoyon bo`lishi kerak, deb o`ylar edi. Shunday qilib, Iso O`z nutqini bir masal bilan davom ettirdi.


text:
O`zining xizmatkorlaridan o`n nafarini chaqiribdi-yu, ularga o`n tilladan bo`lib berib: Men qaytib kelgunimcha, bu pulni ishlatib turinglar, - deb jo`nab ketibdi.


text:
Holbuki, asilzodaning hamshaharlari uni yomon ko`rishar ekan. Hamshaharlar uning orqasidan elchilar yuborib: Bu odam bizga podshoh bo`lishini istamaymiz, - deb ayttiribdilar.


text:
Bir muddatdan so`ng u asilzoda saltanat egasi bo`lib, o`z vataniga qaytib kelibdi. Bergan aqchalari bilan kim qancha foyda undirganini bilish uchun, xizmatkorlarini yoniga chaqirtiribdi.


text:
Xo`jayin unga: Ofarin, sen yaxshi xizmatkor ekansan. Kichik ishda sadoqat ko`rsatganing uchun o`nta shahar ustidan hokim bo`lasan, - debdi.


text:
Xo`jayin esa unga debdi: Ey yomon xizmatkor, og`zingdan chiqqanini yelkangga yopishtiray! Mening qattiqqo`lligimni hamda bermasdan olishimni, ekmasdan o`rishimni bilarkansan,


text:
So`ng xo`jayin yonida turganlarga qarab: Uning qo`lidan tillani olib, o`n tillasi borga beringlar, - debdi.


text:
Sizlarga rostini aytsam, kimda bor bo`lsa, unga yana beriladi. Kimda yo`q bo`lsa, qo`lida bor bo`lgani ham undan tortib olinadi.


text:
Endi mening podshohlik qilishimni istamagan o`sha dushmanlarimga kelsak, ularni shu yerga keltiringlar-da, ko`zim oldida dami tig`dan o`tkazinglar!.


text:
Zaytun tog`i etagidagi Baytfagiya bilan Baytaniya qishloqlariga yaqinlashgach, U ikki shogirdini yuborib dedi:


text:
Qarshingizdagi qishloqqa boringlar. Qishloqqa kirgach, bog`lab qo`yilgan, hozirgacha odam bolasi minmagan xo`tikni topasizlar. Uni yechib olib kelinglar.


text:
Agar kimki sizlardan: Xo`tikni nega yechyapsizlar? deb so`rab qolsa: U Rabbimizga kerak, deb aytinglar.


text:
Iso endi Zaytun tog`idan oshib, past tomonga, shaharga qarab yurayotgan ediki, shogirdlar tumonati ko`rgan barcha mo``jizalarini eslab xursand bo`lishdi, ovozlarini baland ko`tarib, Xudo sha`niga hamdu sanolar ayta boshlashdi:


text:
Koshki sen hech bo`lmasa shu kuningda tinchligingga nelar darkor ekanini bilsang edi! Biroq hozir bu ko`zlaringdan yashiringandir.


text:
Boshingga shunday kunlar tushadiki, dushmanlaring atrofingga sadd chekib, chor tarafdan qurshagancha siquvga oladilar.


text:
Seni yer bilan yakson qilib, ko`ksingdagi farzandlaringni qirg`in qiladilar. Ilohiy yo`qlash vaqt-soatini bilmaganing uchun, kulingni ko`kka sovuradilar.


text:
Ularga shunday dedi: Tavrotda: Mening uyim ibodat uyi bo`lgay, - deb yozilgan. Sizlar esa Xudo uyini qaroqchilar uyiga aylantirib yuboribsizlar!


text:
Iso har kun ma`badda ta`lim beradigan bo`ldi. Oliy ruhoniylar, ulamolar va xalq oqsoqollari esa uni halok qilish payiga tushdilar.


text:
O`sha kunlarning birida Iso ma`badda ta`lim berib, xalqqa Xushxabarni bayon etar edi. Oliy ruhoniylar va ulamolar esa oqsoqollar bilan birga kelib,


text:
Isoga savol berishdi: Bizlarga ayt-chi, Sen bu ishlarni qanday huquq bilan qilyapsan? Bularni qilish uchun Senga kim vakolat bergan?


text:
Yahyo payg`ambar odamlarni suvda tavba qildirish uchun kimdan vakolat olgan edi? Xudodanmi, insondanmi?


text:
Agar insondan desak, butun xalq bizni toshbo`ron qiladi, chunki xalq Yahyoning payg`ambarligiga qat`iy ishonadi.


text:
Iso ularga: Unday bo`lsa, Men ham bu ishlarni qaysi vakolat bilan qilayotganimni sizga aytmayman, - dedi.


text:
Iso so`zini davom ettirib, xalqqa ushbu masalni aytib berdi: Bir odam uzumzor yaratib, uni bog`bonlarga ijaraga berib, o`zi uzoq vaqtga boshqa mamlakatga ketibdi.


text:
Hosil chog`i uzumzor mahsulidan unga beishlari uchun bog`bonlar oldiga bir xizmatkorini yuboribdi. Lekin bog`bonlar uni urib, quruq qaytarishibdi.


text:
Uzumzor egasi yana bir xizmatkorini yuboribdi. Uni ham urib, haqorat qilib, quruq qaytarib yuborishibdi.


text:
Shunda uzumzor egasi: Nima qilsam ekan? Sevikli o`g`limni yubora qolay. Balki uni ko`rib, insofga kelishar, - debdi.


text:
Ammo bog`bonlar uning o`g`lini ko`rishlari bilan o`zaro muhokamaga tushib: Bu merosxo`r-ku! Uni o`ldiramiz, merosi bizga qoladi, - deyishibdi-da,


text:
o`g`lini uzumzordan tashqariga haydab, o`ldirishibdi. Nachora, uzumzor egasi ularni nima ham qilardi?


text:
U kelib boyagi bog`bonlarni yo`q qiladi, uzumzorni esa boshqalarga topshiradi. Buni eshitganlar: Xudo ko`rsatmasin! deb yuborishdi.


text:
Iso esa ularga tikilib, shunday dedi: U holda, Zaburdagi: Binokorlar keraksiz deb tashlagan tosh naq binoning peshtoqidan o`rin oldi, - degan oyat nimani ifodalaydi?


text:
Iso bu masalni ularga qarata aytganini oliy ruhoniylar bilan ulamolar payqab, shu onda Unga qo`l uzatmoqchi bo`ldilar, lekin xalqdan hayiqdilar.


text:
Isoni zimdan kuzatib, uning oldiga o`zlarini mo`min-qobil kishilardek ko`rsatuvchi iskovuchlarni yubordilar. Aytadigan biron nojo`ya so`zi uchun Uni tuzoqqa ilintirish va shu yo`sin hokimning qo`li va hukmiga topshirish niyatlari bor edi.


text:
Ular Isodan so`radilar: Ustoz! Biz bilamizki, Sen haqiqatgo`ysan, to`g`ri ta`lim bermaysan, hech kimga yuz-xotir qilmasdan Xudoning haqiqiy yo`lini o`rgatmoqdasan.


text:
Qani, Menga bir dinor ko`rsatinglar! Bu tangadagi surat va yozuv kimniki? dedi. Qaysarniki, - javob berdi ular.


text:
Shunday qilib xalq oldida aytgan bironta so`zi uchun ham Isoni tuzoqqa tushirolmadilar. Uning javobidan hayron bo`lib, lol qoldilar.


text:
O`shanda qayta tirilish bo`lishini inkor etadigan sadduqiylardan ba`zilari kelib, Isoga savol berdilar:


text:
Ey Ustoz! Muso payg`ambarimiz shunday yozib qoldirgan: Agar xotini bor odam farzandsiz qazo qilsa, ukasi uning xotinini olib, o`z akasiga avlod tiklasin.


text:
Shuningdek, uchinchisi ham, hatto yettinchisigacha hammasi ham o`sha xotinni olib, farzand ko`rmay o`lib ketdilar.


text:
Xo`sh, qiyomatda u qaysi birining xotini bo`ladi ekan? Chunki u yettoviga ham xotinlik qilgan edi-ku.


text:
Lekin u dunyoga ketganlar hamda tirilishga sazovor bo`lganlar uylanmaydilar ham, erga tegmaydilar ham.


text:
Ular endi o`lim ko`rmaydilar. Ular farishtalar bilan teng bo`lib, qiyomat ahli sifatida Xudoning bolalari bo`ladilar.


text:
Muso payg`ambarning o`zi ham yonayotgan buta to`g`risidagi oyatda Xudovandni Ibrohimning Xudosi, Ishoqning Xudosi va Yoqubning Xudosi deb atab, o`liklarning tirilishiga ishora qilgan edi.


text:
Uzun kiyimlar kiyib yurishni va xalq yig`inlarida alik olishni sevadigan, ibodatxonalarda yuqori o`rinni olish va ziyofatlarda to`rda o`tirishni yaxshi ko`radigan ulamolardan ehtiyot bo`linglar!


text:
Ular bevalarning uy-joylarini shilib, xo`jako`rsinga uzoq duo o`qiydilar. Ana bundaylar og`irroq jazoga mubtalo bo`lg`usidir.


text:
Chunki bularning barisi o`zlarining ortiqcha pullaridan xudoyi qildi. Ammo bu ayol kachiligiga qaramasdan, o`zining bor-yo`g`ini tashladi.


text:
Ba`zi kishilar ma`badning naqadar go`zal toshlar va baxshidalar bilan bezatilgani to`g`risida so`zlashar edilar. Iso esa dedi:


text:
Shunday kunlar keladiki, siz shu yerda ko`rib turgan binolardan biror g`isht butun qolmaydi, hammasi vayron bo`ladi.


text:
Ular Isodan so`radilar: Ustoz, bu ishlar qachon yuz beradi? Bularning sodir bo`lajagini qanday alomatdan bilmoq mumkin?


text:
Iso dedi: Yo`ldan ozmaslik uchun ehtiyot bo`linglar! Zero ko`plar Bu Menman va Vaqt yaqin, deb Mening nomim ostida keladilar. Ularning orqasidan bormanglar.


text:
Urush va isyonlardan darak topganda cho`chimanglar. Chunki bular avvaldan bo`lib o`tishi kerak, lekin darhol so`nggi nihoya kelmaydi.


text:
Ayrim joylarda shiddatli zilzilalar, qahatchiliklar, o`latlar bo`ladi. Vahimali hodisalar sodir bo`lib, osmonda ajib g`aroyibotlar yuz beradi.


text:
Lekin bularning hammasidan burun sizlarni iskanjaga olib, quvg`in qiladilar, diniy hay`atlarga topshirib, zindonlarga tashlaydilar. Mening nomim tufayli sizlarni podshohlar va hokimlar oldiga olib boradilar.


text:
Chunki Men sizlarni og`zi botir qilib, shunday hikmat beramanki, sizlarga qarshi chiqqanlardan birortasi ham fikringizni inkor etolmay, gapsiz-so`zsiz qoladilar.


text:
Hatto ota-ona, aka-uka, qarindosh-urug`, yor-birodarlaringiz sizni tutib berishadi, ba`zilaringizni esa o`limga topshirishadi.


text:
Quddusni qo`shinlar qurshab olganini ko`rganda bilingki, shaharning xarob bo`lish vaqti yaqinlashgan.


text:
O`shanda Yahudiyada bo`lganlar tog`larga qochsin, shaharning ichida bo`lganlar undan chiqsin, atrof-tevarakda bo`lganlar shaharga aslo kirmasin.


text:
U kunlarda homilador va emizuvchi ayollarning holiga voy! Chunki yer yuzini katta musibat chulg`ab olib, bu xalqning boshiga qahr-g`azab yog`adi.


text:
Ular qilich damidan o`tkazilib, barcha ellarga asir qilib olib ketiladilar. Yod xalqlarning davroni tugamaguncha, Quddus yod xalqlar tomonidan oyoq-osti qilinadi.


text:
Quyosh, oy va yulduzlarda ajoyib alomatlar paydo bo`ladi. Dengiz shovillab-jo`shib to`lqinlangan sari, yer yuzidagi xalqlar esankirib ma`yuslikka tushadilar.


text:
Odamlar jahonga kelayotgan musibatlarni kutib, qo`rquvdan ado bo`ladilar. Chunki o`shanda samoviy kuchlar larzaga keladi.


text:
Bu voqealar ro`y bera boshlaganda, endi xalos bo`lish vaqt-soatingiz yaqinlashganini bilib, qomatingizni g`oz tutib bosh ko`taringlar.


text:
Xuddi shunga o`xshab, boyagi ishlarning sodir bo`layotganini ko`rganingizda bilingki, Xudoning Shohligi juda yaqindir.


text:
O`zingizni ehtiyot qiling! Aysh qilib, kayf surib, hayotning tashvishlari ostida bo`g`ilib, yuraklaringizni yog` bosmasin, tag`in u kun nogahon boshga tushib sizni to`rga ilintirmasin!


text:
Shu sababdan doim hushyor bo`linglar. Yuz berguvchi bu musibatlardan omon qolishga kuch topib, Inson O`g`li oldida turishga munosib bo`lmoq uchun doimo ibodat qilinglar.


text:
Yahudo borib, oliy ruhoniylar va ma`bad mirshabboshilari bilan Isoni qanday qo`lga tushirish to`g`risida maslahatlashib oldi.


text:
Yahudo bunga rozilik berdi va Isoni xalq ko`zidan yashirincha ularning qo`liga tutib berish uchun qulay payt izlaydigan bo`ldi.


text:
Xamirturushsiz non eyiladigan va qurbonlik qo`zisi so`yiladigan Fisih bayramining qutlug` kuni keldi.


text:
Iso Butrus bilan Yuhannoni yuborib: Boringlar, Fisih bayramini taOmini eyishimiz uchun tayyorgarlik ko`ringlar, - dedi.


text:
Iso ularga dedi: Xo`sh, shaharga kirishingizda ko`zada suv ko`tarib ketayotgan bir odam uchraydi. Ortidan u kiradigan uyga ergashib kiring


text:
va uy egasiga shunday denglar: Ustoz sendan: shogirdlarim bilan Fisih bayram taOmini eydigan xona qayerda, deb so`rayotir.


text:
va ularga dedi: Men azob chekmasimdan avval bu Fisih taOmini sizlar bilan birga eyishni juda ham orzu qilgandim.


text:
Sizlarga aytib qo`yay: bu taom Xudo Shohligida to`la ma`nosini topmaguncha, Men uni boshqa yemayman.


text:
So`ngra nonni oldi, shukrona duosini aytib sindirdi va shogirdlariga berib: Bu sizlar uchun fido bo`layotgan Mening tanamdir. Meni eslab turish uchun shunday qilinglar, - dedi.


text:
Ovqatlanib bo`lishgach, Iso yana bir bor kosani olib, shunday dedi: Bu kosa Xudo odamzod ila tuzgan Yangi Ahdni bildiradi. Bu ahd Mening sizlar uchun to`kayotgan qonim evaziga kuchga kiradi.


text:
Ha, Inson O`g`li taqdirida bo`lgan yo`ldan ketib boradir. Ammo Unga hiyonat qiluvchi kishining holiga voy!


text:
Havoriylar orasida, bizdan kim eng buyuk deb hisoblanmog`i kerak, degan masala haqida tortishuv ham yuz berdi.


text:
Iso ularga dedi: El-yurt podshohlari o`z xalqlari ustidan hukmdorlik qiladilar. Elni boshqaruvchilar olihimmat deb olqishlanadilar.


text:
Sizlar esa bunday bo`lmanglar. Aksincha, ichingizda kim katta bo`lsa, eng kichikday bo`lsin. Kim rahbar bo`lsa, xizmatkorday bo`lsin.


text:
Qay biri ulug`dir dasturxonga o`tirganmi, yoki xizmat qilib turganmi? Dasturxonga o`tirgan emasmi? Men esa orangizda bamisoli xizmatkordirman.


text:
Siz Mening Shohligim dasturxonida yeb-ichasizlar, taxtlarga o`tirib, Isroilning o`n ikki qabilasi ustidan hukmronlik qilasizlar.


text:
Rabbimiz Iso yana dedi: Simun, Simun! Mana, shayton sizlarni bug`doy kabi g`alvirdan o`tkazishga izn so`radi.


text:
Biroq Men, imondan toymagil, deya sen uchun ibodat qildim. Sen bir kun qaytib kelganingda, birodarlaring imonini mustahkamla.


text:
Iso dedi: Senga shuni aytayin, Butrus, bugun xo`roz qichqirmasdan avvaloq sen Meni tanishdan uch marta tonasan.


text:
Iso shogirdlariga dedi: Men sizlarni hamyonsiz, to`rvasiz, choriqsiz yuborganimda, biron narsada kamchiligingiz bormidi? Hech narsada! javob berdi ular.


text:
Iso ularga shunday dedi: Biroq endi kimning hamyoni bo`lsa, o`zi bilan olsin. Kimning to`rvasi bo`lsa, yonida ko`tarib yursin. Bo`masa, kiyimini sotib qilichga almashtirsin.


text:
Sizlarga aytib qo`yay: Tavrotdagi U jinoyatchilar qatorida turdi, - degan oyat Menda amalga oshmog`i lozim. Chindan ham, Men to`g`rimda yozilgan barcha oyatlar bajo bo`lmoqda.


text:
Iso u yerdan jo`nab, odati bo`yicha Zaytun tog`iga chiqib ketdi. Shogirdlari ham Uning orqasidan ketdilar.


text:
Ey Ota, koshki bu zaqqum kosani Mendan o`tkazib yuborsang! Lekin Men aytgandek emas, Sen aytgandek bo`lsin.


text:
U jon ilinjida yanada hafsala bilan ibodat qildi. Undan chiqqan ter esa yerga tomayotgan qon tomchilariga o`shxshar edi.


text:
Ularga: Nega uxlab yotibsizlar? Qani turinglar, vasvasaga tushmaslik uchun ibodat qila turinglar, - dedi.


text:
Iso hali bularni gapirib bo`lmasidan, bir olomon ko`zga ko`rindi. O`n ikki havoriydan Yahudo ismlisi oldinda kelayotib, Isoga yaqinlashdi-da Uni o`pishga chog`landi. [Chunki u: Men kimni o`psam, U O`sha kishidir, deb eshlariga aytib qo`ygan edi.]


text:
Isoning yonidagilar voqea qayoqqa yo`nalayotganini payqab: Rabbiy, qilichni ishga solaylikmi? deyishdi.


text:
So`ng O`ziga ro`para bo`lgan oliy ruhoniylar, ma`bad mirshabboshilari va oqsoqollar tomon qayrilib, dedi: Sizlar xuddi qaroqchining payiga tushgandek qilichu tayoq bilan Meni olgani kelibsizlar!


text:
Lekin har kuni sizlar bilan birga ma`badda bo`lganimda, Menga qo`l tegizmadinglar. Biroq endi zamon sizniki, endi zulmat hukmron.


text:
Bir oqsoch Butrusning olov yonida o`tirganini ko`rib, unga tikilib qaradi-da: Bu odam ham U bilan birga bo`lgan! dedi.


text:
Bir ozdan keyin boshqa bir odam Butrusni ko`rib: Sen ham ulardan birisan-ku! dedi. Lekin Butrus unga ham: Ey birodar, men ulardan emasman! dedi.


text:
Biron soat o`tgandan so`ng yana kimdir: Haqiqatan bu odam ham U bilan birga bo`lgan, asli u ham jalilalik, - dedi komil ishonch bilan.


text:
Lekin Butrus: Birodar, o`zi nima deyapsan? dedi unga ham. Shu zahoti, u gapini tugatmasdanoq xo`roz qichqirdi.


text:
Rabbimiz Iso Butrusga qayrilib, unga ko`zini tikdi. Shunda Butrus Rabbimizning unga: Bugun xo`roz qichqirmasdan, sen Mendan uch marta tonasan, - degan so`zini esladi


text:
Uning ko`zlarini bog`lab, yuziga shapaloqlar tortib: Qani karomatingni ko`rsat-chi, Seni kim uryapti ekan? deb so`rashdi Undan.


text:
Tong otgach, xalq oqsoqollari va oliy ruhoniylar bilan ulamolar to`planib, Isoni o`zlarining Oliy Kengashi o`tkaziluvchi mashvaratxonalariga keltirdilar.


text:
Sen Masihmisan? Bizlarga ochig`ini ayt! deyishdi Uni so`roq qilib. Iso ularga shundoq dedi: Sizlarga aytsam, ishonmaysizlar.


text:
Shunda hamma birdaniga: Demak, Sen Xudoning O`g`limisan? deb so`rashdi. O`sha Men ekanimni o`zingiz aytdingizlar, - dedi ularga Iso.


text:
Ular ayblovni boshlab: Biz bu odam xalqimizni yo`ldan ozdirayotganini aniqladik. U Qaysarga soliq to`lashni man etib, O`zini-O`zi Masih, ya`ni podshoh deb aytmoqda, - dedilar.


text:
Pilat Isodan: Sen yahudiylarning Podshohimisan? deb so`radi. Iso unga javob berib: O`zing aytyapsan, - dedi.


text:
Pilat oliy ruhoniylarga va xalq yig`iniga xitoban: Men bu odamda hech qanday ayb ko`rayotganim yo`q, - dedi.


text:
Lekin ular qattiq turib: Jaliladan tortib shu yergacha butun Yahudiya bo`ylab ta`limotini yoyib, xalqni g`alayonga solmoqda, - dedilar.


text:
Isoning Hirod hukumati doirasidan ekanligini bilgach, Uni shu kunlarda Quddusda turgan Hirodning qoshiga yubordi.


text:
Hirod Isoni ko`rib juda kayfi chog` bo`ldi, chunki U haqda xabardor bo`lib, anchadan beri Uni ko`rmoqchi bo`lgan, U qilgan biron-bir mo``jizani o`z ko`zi bilan ko`rishni umid qilib yurgan edi.


text:
Hirodning o`zi ham askarlari bilan birga Isoni kamsitib masxara qildi-da, Unga shohona chopon kiydirib, Pilatning oldiga qaytarib yubordi.


text:
ularga dedi: Sizlar bu odamni xalqni yo`ldan ozdirishda ayblab oldimga olib keldinglar. Ammo men Uni o`z ko`zlaringiz oldida tekshirib ko`rsam-da, sizlar qo`yayotgan ayblarning birontasini ham Undan topmadim.


text:
Men Uni Hirodning oldiga yubordim, Hirod ham hech nima topolmadi. Xullas, Unda o`limga loyiq biror-bir ayb topilmadi.


text:
Pilat uchinchi marta ularga xitoban: U axir nima yomonlik qildi? Men Unda o`limga loyiq biror-bir ayb topganim yo`q. Shunday ekan, men Uni bir kaltaklab bo`shatib yuborayin, - dedi.


text:
Biroq ular ovozlari boricha qichqirishda davom etib, Isoni xochga mixlashni qattiq turib talab qildilar. Nihoyat xaloyiq va oliy ruhoniylarning baqiriq-chaqiriqlari ustun keldi


text:
Ular so`rab turgan, isyonchiligi va qotilligi uchun zindonga solingan odamni ozodlikka chiqarib, Isoni esa ularning ixtiyoriga topshirdi.


text:
Isoni olib chiqayotganlarida, daladan kelayotgan Simun ismli kirineyalik bir odamni ushlashdi-da, Isoning orqasidan ko`tarib borish uchun xochni unga yuklashdi.


text:
Juda ko`p xaloyiq, jumladan Isoga yig`i qilib ko`ksiga urayotgan talay xotin-qizlar Uning orqasidan ergashib bordi.


text:
Iso ularga qarab: Ey Quddus qizlari! dedi. Men uchun yig`lamanglar, aksincha, o`zingiz va bolalaringiz uchu yig`langlar.


text:
Zero shunday kunlar keladiki: Tug`magan ayollar, bepusht qorinlar, bola emizmagan ko`kraklar baxtlidir, - deb aytishadi.


text:
Boshsuyagi degan joyga kelganlarida, Isoni hamda o`ng va so`l tomonida ikkala jinoyatchini xochga mixlab qo`ydilar.


text:
Iso: Ey Ota! Ularni kechirgin, ular nima qilayotganlarini bilmaydilar, - der edi. Askarlar qur`a tashlab, Isoning kiyimlarini bo`lib ola boshladilar.


text:
Xaloyiq tomosha qilib turdi. Ular bilan birga boshliqlar ham Isoning ustidan xiringlashib: Boshqalarni qutqarar edi. Modomiki U Xudoning arzandasi Masih ekan, qani O`zini-O`zi qutqarsin-chi! deyishardi.


text:
Isoning boshi uzra [yunon, lotin va ibriy tillarida] Yahudiylarning Podshohi budir degan yozuv bor edi.


text:
Osilgan jinoyatchilardan biri: Agar Sen Masih bo`lsang, qani O`zingni va bizlarni ham qutqar, - deb Isoni kufr etdi.


text:
Mana bizlar qilmishimizga yarasha odilona jazo oldik. U esa hech qanday yomonlik qilgani yo`q, - dedi.


text:
Iso baland ovoz bilan faryod qildi: Ota! Ruhimni Sening qo`llaringga topshiryapman. Shunday dedi-da, jon taslim qildi.


text:
Isoni bilganlarning bari, shu jumladan, Jaliladan Unga ergashib kelgan ayollar uzoqda turgancha, bu hodisotni kuzatdilar.


text:
U yahudiylarning Arimateya shahridan bo`lib, Xudo Shohligiga ko`z tikib yurar edi. U Kengashning qarorida ham, ishida ham ishtirok etmagan edi.


text:
So`ng Uni xochdan tushirib olib kafanladi va qoyada o`yilgan, hali ichiga kimsa qo`yilmagan bir qabrga qo`ydi.


text:
Jaliladan Iso bilan birga kelgan ayollar ham ergashib borib, qabrni va Jasad qanday qo`yilganini ko`rdilar.


text:
Qaytib kelganlaridan so`ng, atirlar va xushbo`y yog`lar tayyorladilar. Shanba kuni esa ilohiy amr bo`yicha orom oldilar.


text:
Yakshanba kuni erta tongda ayollar tayyorlab qo`ygan atirlarini olib qabrga keldilar. [Ular bilan birga boshqa bir necha ayollar ham bor edi.]


text:
Ayollar vahimadan boshlarini yerga egib turishdi. U zotlar ularga: Nega siz tirikni o`liklar orasidan izlayapsizlar? deyishdi.


text:
U sizga: Inson O`g`li gunohkor odamlar qo`liga tutib berilajak, xochga mixlanajak, uchinchi kuni esa qaytadan tirilajak, - degan edi-ku.


text:
Havoriylarga bu xabarni yetkazganlar magdalalik Maryam, Yo`anna, Yoqubning onasi Maryam va ular bilan birga bo`lgan boshqa ayollar bor edi.


text:
Butrus esa o`rnidan turib, qabr tomon yugurdi. Ichkariga engashib qarab, u yerda faqat kafanning o`zinigina ko`rdi. Yuz bergan voqeadan hayratga tushib, ortiga qaytdi.


text:
Xuddi shu kuni shogirdlaridan ikkisi Quddusdan bir tosh uzoqlikdagi Emmaus degan qishloqqa borishar edi.


text:
Shogirdlardan Kleopa degani Unga javob berdi: Nahotki Quddusga kelganlar orasida shu kunlarda bu yerda sodir bo`lgan hodisalardan bir O`zing bexabar bo`lsang?


text:
Qaysi hodisalar? so`radi Iso. Xudo va butun xalqning oldida qudratli ishi va so`zi bilan tanilgan nosiralik Iso payg`ambar haqidagi hodisalar-da, - deyishdi Unga.


text:
Biz Uni Isroilni xalos qiladigan Najotkor deb o`ylab, umidvor bo`lgandik. Buning ustiga-ustak, bu hodisalar sodir bo`lganiga bugun uchinchi kun bo`ldiki,


text:
Uning jasadini topolmay kelishdi. Ular hatto farishtalarni ko`rdik, deb aytishdi. Farishtalar ularga: Iso tirik, - deyishibdi.


text:
Shunda oramizdan ba`zi odamlar qabrga borib, xuddi ayollar aytganlarining shohidi bo`lishibdi, Isoning O`zini esa ko`rishmabdi.


text:
Shunday qilib, Iso Muso payg`ambardan tortib, barcha payg`ambar kitoblarida O`zi haqida yozilgan oyatlarning hammasini ularga tushuntira boshladi.


text:
Lekin ular Unga: Biz bilan birga qol, chunki kun botay deb qoldi, endi kech kira boshladi, - deb Uni qistashdi. Iso ular bilan birga qolgani ichkariga kirdi.


text:
Ular bilan birga dasturxon yonida o`tirganda, nonni olib shukrona duosini aytdi va nonni sindirib ularga berdi.


text:
Shogirdlar bir-biriga: U yo`lda biz bilan gaplashib, oyatlarni tushuntirayotganida ko`nglimizga iliqlik yugurmaganmidi, axir! dedilar.


text:
Shu zahoti o`rinlaridan turib, Quddusga qaytib bordilar. O`n bir havoriyni va ular bilan to`planib turganlarni topdilar.


text:
Kelganlar ham yo`ldagi voqealarni, Iso nonni sindirayotganda Uni qanday tanib qolganliklarini aytib berdilar.


text:
Ular hali bu xususda so`zlashayotganda Isoning O`zi o`rtalarida zohir bo`ldi. Sizlarga tinchlik bo`lsin! dedi.


text:
Qo`llarimga va oyoqlarimga qaranglar, bu Mening O`zim. Meni ushlab ko`ringlar. Menda ko`rib turganingizdek arvohning etu ustuxoni bo`lmaydi-ku, axir!


text:
Shogirdlar sevinchidan taajjublanib hali ishonmayin turganlarida, Iso ulardan so`radi: Bu yerda yeydigan biror narsangiz bormi?


text:
So`ngra ularga: Men hali sizlar bilan birga bo`lganimda, Men haqimda Muso Qonunida, payg`ambarlar va Zabur kitoblarida hamma yozilganlar bajo kelishi kerak, deb aytgan edim-ku. Mana shu bo`lib-o`tganlarga to`g`ri keladi, - dedi.


text:
va ularga yana dedi: Mana shu yozilganlarga ko`ra, Masih azob chekishi va uchinchi kuni esa qayta tirilishi kerak edi.


text:
Shuningdek, Quddusdan boshlab barcha xalqlar Uning nomi bilan tavba-tazarruga chaqirilmog`i va gunohlari kechirilishi e`lon qilinmog`i ham lozim.


text:
Endi Men Otamning bergan va`dasini sizlarga yuboraman. Ammo yuqoridan bu qudratni olmaguningizcha, Quddus shahrida qola turinglar.


text:
Keyin Iso shogirdlarini shahardan tashqariga, Baytaniya yaqinlarigacha olib chiqdi-da, qo`llarini ko`tarib ularni duo qildi.


text:
Borliq U orqali bor bo`lgan, Usiz hech narsa bor bo`lgan emas. Neki bor bo`lgan bo`lsa, U orqali bor bo`lgan.


text:
u shohidlik qilgani, nur haqida shohidlik qilgani kelgan edi, toki hamma uning shahodati orqali imon keltirsin.


text:
Uni qabul qilganlarga esa, barcha Uning nomiga imon keltirganlarga U Xudoning farzandi bo`lish iqtidorini berdi.


text:
Kalom inson qiyofasiga kirdi va biz aro maskan qildi. Biz esa Uning ulug`vorligini ko`rdik; Otasi huzuridan kelgan, marhamat va haqiqat ila to`lgan yagona O`g`ilning ulug`vorligini ko`rdik.


text:
Yahyo U haqda guvohlik berdi va ovozini baland qilib dedi: Mening ketimdan Kelayotgan bor, U mendan ham ulug`, chunki U mendan ilgariroq bor edi, deb aytganim shuning O`zidir.


text:
Tavrot Qonuni Muso orqali berilgan edi, Ilohiy marhamat va haqiqat esa Iso Masih orqali zohir bo`ldi.


text:
Hech kim hech qachon Xudoni ko`rgan emas; Otasining bag`rida bo`lgan yagona O`g`il O`zi Uni izhor qildi.


text:
Quddusdagi yahudiylar yuborgan ruhoniylar va levitlar Yahyo payg`ambarning oldiga borib undan: Sen kimsan? deb so`radilar. Yahyo shahodat berdi:


text:
Yana undan: Bo`lmasa Ilyos payg`ambarmisan? deb so`radilar. Yo`q! dedi u. O`sha payg`ambarmisan? deb savol berdilar. U yana: Yo`q! deb javob berdi.


text:
Axir sen kimsan? Bizni yuborganlarga javob qilishimiz kerak. Sen o`zing haqingda nima deysan? deb so`radilar.


text:
Men Isha`yo payg`ambarning aytganiday, Xudovandga yo`l hozirlanglar, deb sahroda xitob qiluvchining sadosiman, - dedi Yahyo.


text:
Ular Yahyodan: Modomiki sen Masih ham, Ilyos ham, o`sha payg`ambar ham emas ekansan, nega xalqni suvga cho`mdirib, tavba qildirib yuribsan? deb so`radilar.


text:
Yahyo ularga javob berdi: Men odamlarni suvga cho`mdiryapman, xolos. Lekin orangizda sizlar tanimaydigan Kimsa turibdi.


text:
Mening ketimdan Kelayotgan [va mendan ilgari bor bo`lgan] Kimsa bor, deb aytganim ana O`shadir. Men Uning chorig`i iplarini yechishga ham munosib emasman, - dedi.


text:
Bu hodisalar Yahyo odamlarni tavba qildirib yurgan yerda, O`rdun daryosining naryog`idagi Baytavarada sodir bo`ldi.


text:
Ertasiga Yahyo Isoning o`ziga yaqinlashayotganini ko`rib, shunday dedi: Mana, dunyoning gunohini O`ziga oluvchi Xudoning qurbonlik Qo`zisi!


text:
Men aytgan edim: Mening ketimdan kelayotgan Zot bor, U mendan ulug`, chunki U mendan ilgari ham bor bo`lgan edi.


text:
Men Uni bilmas edim, lekin Isroil Uni tanib olsin, deb men odamlarni suvga cho`mdirib, tavba qildirgani keldim.


text:
Yahyo yana shunday shahodat berdi: Men Ilohiy Ruhning osmondan kaptarday uchib kelib, O`shaning ustiga qo`nganini ko`rdim.


text:
Men Uni bilmas edim, lekin odamlarni suvga cho`mdirishga meni yuborgan Xudoning O`zi: Muqaddas Ruh kimning ustiga tushib qo`nganini ko`rsang, bilki, Muqaddas Ruhga cho`mdiruvchi O`shadir, - degan edi menga.


text:
Iso o`girilib qarab, ularning ergashib kelayotganini ko`rdi-da: Sizlarga nima kerak? deb so`radi ulardan. Sen qayerda turasan, Ravvi? deyishdi ular.


text:
Borib ko`ringlar dedi Iso. Ular borib, Isoning turar joyini ko`rishdi. O`sha kuni U bilan qolishdi. Soat to`rtlar chamasi edi.


text:
Idris akasini Isoning oldiga olib keldi. Iso esa unga tikilib: Sen Yunus o`g`li Simunsan-ku, sen Kifa degan nom olasan, - dedi.


text:
Filip ketdi. U Natan`ilni topib, unga: Biz Muso va boshqa payg`ambarlar Tavrotda yozgan Yusuf o`g`li nosiralik Isoni topdik, - dedi.


text:
Bundan so`ng Iso Natan`ilning O`ziga yaqinlashayotganini ko`rib: Qarang, hech hiylani bilmaydi, xuddi haqiqiy isroillik! dedi.


text:
Natan`il Isodan so`radi: Sen meni qayerdan taniysan? Filip seni chaqirmasidan oldin, sen anjir daraxtining tagida eding. Men seni o`sha yerda ko`rgan edim, - deb javob berdi Iso.


text:
Iso unga javoban: Men senga: Seni anjir daraxti tagida ko`rdim, deganim uchun ishonyapsan-da. Sen bundan ham buyuk ishlarni ko`rasan! dedi.


text:
So`ng unga yana: Sizlarga rostini aytay: bundan keyin osmon ochilib, Inson O`g`li oldiga Xudo farishtalari tushib-chiqayotganini ko`rasizlar, - dedi.


text:
To`yboshi sharobga aylangan suvni tatib ko`rdi. Uning qayoqdan kelganligini u bilmas edi, faqat olib kelgan xizmatchilar bilishar edi. To`yboshi kuyovni chaqirtib unga aytdi:


text:
Har kim avval yaxshi sharobni qo`yadi. Kayf qilishgandan keyingina yomonrog`ini beradi. Sen esa yaxshi sharobni shu vaqtgacha saqlabsan-ku!


text:
Iso dastlabki ushbu mo``jizasini Jalilaning Kana shaharchasida namoyish qildi, bu bilan O`zining ulug`vorligini zohir qildi. Shogirdlari esa Unga imon keltirdilar.


text:
Shundan keyin Iso, onasi, ukalari va shogirdlari Kafarnahum shahriga keldilar va u yerda bir necha kun turdilar.


text:
Iso arqondan darra yasadi-da, ma`baddan hammasini, ho`kizu qo`ylari bilan birga, quvib chiqardi, sarroflarning xontaxtalarini ag`darib, pullarni sochib yubordi.


text:
Kaptar sotuvchilarga: Bularni yo`qotinglar bu yerdan, Otamning uyini savdoxonaga aylantirmanglar! dedi.


text:
Shunda Uning shogirdlari Sening uyingga bo`lgan rashkim Mening ichimni kemirib ketdi, degan oyatni esladilar.


text:
Shunda yahudiy mansabdorlari: Bunday qilishga qanday huquqing bor? Isbot qilib mo``jiza yarat-chi! deb Isodan talab qildilar.


text:
Bunga javoban yahudiy mansabdorlari: Bu ma`bad qirq olti yilda qurilgan, Sen uni uch kunda tiklamoqchisan-a..?! dedilar.


text:
Iso o`lib tirilgandan keyin, shogirdlari Uning bu so`zini esladilar va muqaddas bitikka ham, Isoning so`ziga ham ishondilar.


text:
Iso Quddusda, Fisih bayramida bo`lganda, ko`p odamlar Uning qilayotgan ibratli mo``jizalarini ko`rib, Unga imon keltirdilar.


text:
Unga inson haqida biror ma`lumotning hojati yo`q edi, chunki inson dilida nima borligini U bilar edi.


text:
Bu odam bir kun kechasi Isoning oldiga kelib, Unga dedi: Ustoz! Sen Xudodan kelgan bir muallim ekaningni biz bilamiz, chunki hech kim, agar Xudo u bilan bo`lmasa, Sen qilayotgan mo``jizalarni qilolmaydi.


text:
Iso unga shunday javob berdi: Senga rostini aytay: agar kim yuqoridan tug`ilmasa, Xudo saltanatini ko`rolmaydi.


text:
Keksa odam yana qanday tug`ila oladi? Onasining qorniga ikkinchi gal kirib tug`ila oladimi? deb so`radi Nikodim.


text:
Iso javob berdi: Senga rostini aytay: agar kim suvdan va ruhdan tug`ilmas ekan, Xudo saltanatiga kirolmaydi.


text:
Shamol istagan joyida esaveradi. Uning tovushini eshitasan-u, lekin qaysi tomondan kelib, qaysi tomonga ketishini bilmaysan. Ruhdan tug`ilgan har bir kishida ham shunday bo`ladi.


text:
Senga rostini aytay: biz bilganimizni so`zlaymiz, ko`rganimiz haqida shahodat beramiz. Lekin sizlar Bizning shahodatimizni qabul qilmayapsizlar.


text:
Agar sizlar yerdagi narsalar haqida aytganlarimga ishonmasangizlar, samoviy narsalar to`g`risida gapirganlarimga qanday ishonasizlar?


text:
Muso sahroda ilonni qanday yuqoriga ko`targan bo`lsa, Inson O`g`li ham xuddi shunday yuqoriga ko`tarilishi kerak.


text:
Zero Xudo olamni shunchalik sevdiki, O`zining yagona O`g`lini berdi, ioki Unga ishongan har biri kishi halok bo`lmasin, balki abadiy hayotga ega bo`lsin.


text:
Unga ishongan odam hukm qilinmaydi. Unga ishonmagan odam esa allaqachon mahkum bo`lgan. Chunki u Xudoning yagona O`g`li ismiga ishonmagan.


text:
Ilohiy hukm shundan dalolatdirki, olamga nur kelgan bo`lsa ham, odamlar nurdan ko`ra zulmatni a`lo ko`rdilar; chunki ularning qilmishlari yomonlik edi.


text:
Kimki yomonlik qilib yursa, nurni yomon ko`radi, yomon qilmishlari fosh bo`lib qolmasligi uchun nurga qarab yurmaydi.


text:
Kimki haqiqat yo`lini tutsa, nurga qarab yuradi, toki Xudoga tayanib qilgan ishlari oshkora bo`lsin.


text:
Shundan keyin Iso bilan shogirdlari Yahudiya yurtiga keldilar. Iso ular bilan bir muddat u yerda qolib, odamlarni suvga cho`mdirib, tavba qildirar edi.


text:
Yahyo ham Salim yaqinidagi Eynon yerida xalqni daryoga cho`mdirib yurgan edi. U yer sersuv bo`lib, odamlar oqib kelar edi.


text:
Oxiri Yahyoning oldiga borib dedilar: Ustoz! O`rdun daryosining narigi bo`yida sen bilan bo`lgan, sen guvohlik bergan Odam bor-ku, o`sha Odam endi xalqni suvda tavba qildirib yuribdi, hamma ham Uning oldiga borishyapti.


text:
Kelin kimga tegishli bo`lsa, kuyov o`shadir. Lekin kuyovning yonida turib unga quloq solgan do`sti kuyovning ovozini eshitiboq, sevinib quvonadi. Xuddi shunday mening quvonchim endi komil bo`ldi.


text:
Yuqoridan kelgan Zot hammadan ustundir. Yerdan bo`lgan yerga mansubdir va yerga xos gapiradi. Osmondan Kelgan esa hammadan ustundir.


text:
Kimki Xudo O`g`liga ishonsa, abadiy hayotga erishadi. O`g`ilga ishonmagan odam esa hayot ko`rmay, Xudoning g`azabiga uchraydi.


text:
Iso Yahyodan ko`ra ko`proq odamlarni daryoda tavba qildirib, shogird orttiryapti, degan xabar farziylarning qulog`iga yetib bord.


text:
Shunday qilib, U Samariyaning Sihar degan shahriga keldi. Bu shahar Yoqubning o`g`li Yusufga bergan yeriga yaqin edi.


text:
Yoqubning qudug`i ham o`sha yerda edi. Iso yo`l yurib charchagan edi, quduqning yoniga o`tirdi. Taxminan tush payti edi.


text:
Samariyalik ayol: Sen yahudiy bo`lsang, men samariyalik ayol bo`lsam, qanday qilib suv so`rashga jur`at qilding, - dedi.


text:
Iso ayolga javob berdi: Agar sen Xudoning in`Omini va Menga suv bergin, deb aytayotganning kimligini bilganingda edi, sen o`zing Undan suv so`rar eding va U senga hayotbaxsh suv berar edi.


text:
Hazrat! dedi ayol, - Senda suv oladigan hech nars yo`q-ku, quduq esa chuqur. Axir Sening hayotbaxsh suving qayerda?


text:
Bobokalonimiz Yoqub bu quduqni bizga bergan, o`zi ham, bolalari va chorvalari ham undan suv ichgan. Nahotki Sen undan ham katta bo`lsang?


text:
Lekin Men beradigan suvdan kim ichsa, abadiy chanqamaydi. Men beradigan suvdan ichganning vujudida buloq paydo bo`lib, abadiy hayot sari jo`shib oqaveradi.


text:
Hazrat, bu suvdan menga ham ber, men ham endi chanqamayin va suv olgani bu yerga kelavermayin, - dedi ayol.


text:
Iso unga aytdi: Menga ishongin, shunday vaqt keladiki, o`shanda Otaga na bu tog`da, na Quddusda topinasizlar.


text:
Sizlar nimaga topinishni bilmaysizlar, bizlar esa nimaga topinishni bilamiz. Chunki najot yahudiylardandir.


text:
Biroq vaqt-soati bilan haqiqiy topinuvchilar Otaga Ruh va haqiqat bilan topinadilar, ana o`sha vaqt-soat keldi! Ota shu yo`sinda O`ziga topinuvchilarni izlaydi.


text:
Ayol Isoga: Qutqaruvchi Masih kelajagini bilaman. U kelganda, hamma narsani bizga ma`lum qiladi, - dedi.


text:
Shu paytda Isoning shogirdlari kelib qolishdi. Uning bir ayol bilan gaplashayotganini ko`rib hayron bo`lishdi. Lekin birortasi ham: Undan nima talab qilyapsan? yoki U bilan nima to`g`risida gaplashyapsan? deb so`ramadi.


text:
Iso ularga dedi: Mening ovqatim - Meni Yuborganning irodasini ado etish, Uning yumushini bajo keltirishdan iboratdir.


text:
Sizlar: O`rim-yig`imga hali ko`p oy vaqt bor, deb aytasizlar-ku. Endi sizlarga aytay: ko`zlaringizni ekinzorga tikib qaranglar. Hosil allaqachon yetilibdi, o`rim-yig`imga tayyor bo`libdi.


text:
O`roqchi hozirdan mehnat haqini oladi va abadiy hayot uchun hosilini yig`ib oladi; shunday bo`lgani uchun ekuvchi bilan o`roqchi birgalikda quvonadilar.


text:
Men sizlarni o`zingiz zahmat chekmagan hosilni o`rgani yubordim. Boshqalar zahmat chekkan edi, sizlar esa ularning zahmatidan foydalanasizlar.


text:
Shundan keyin, o`sha shaharda yashovchi talay samariyaliklar Isoga imon keltirishdi. Ular haligi ayolning Men qilgan ishlarning hammasini aytib berdi, degan guvohligiga ishonishga edi.


text:
Shunday qilib, samariyaliklar Isoning oldiga kelib, ularnikida qolishin iltimos qilishdi. U esa ikki kun o`sha yerda qoldi.


text:
Ular ayolga: Endi sening so`zlaring tufayligina ishonayotganimiz yo`q. Uni o`zimiz ham eshitdik, U haqiqatan olamning Qutqaruvchisi Masih ekaniga qanoat hosil qildik, - deyishdi.


text:
Jalilaga kelganda esa, aholi Uni ochiq chehra bilan kutib oldi. Chunki ular Quddusdagi bayramga borganlarida, u yerda Isoning butun qilgan ishlarini ko`rgan edilar.


text:
Shunday qilib, Iso yana Jalilaning Kana shaharchasiga keldi, bu yerda U suvni sharobga aylantirgan edi. O`sha paytda Kafarnahum shahrida bir saroy amaldorining o`g`li kasal bo`lib yotgan edi.


text:
Bu odam Isoning Yahudiyadan Jalilaga kelganligini eshitib, Uning oldiga bordi. O`lim to`shagida yotgan o`g`lini borib ko`rib tuzatishni Isodan o`tinib so`radi.


text:
Qaysi soatda ahvoli yengillashdi? deya so`radi. Kecha tushda soat brda isitmasi tushib qoldi, - deyishdi xizmatkorlar.


text:
Bolaning otasi Iso unga: O`g`ling sog`-salomat, degani shu vaqtga to`g`ri kelganini angladi. O`zi va butun xonadoni Isoga imon keltirdi.


text:
Quddusning Qo`y darvoza nomli kiraverishida yahudiycha Bayt-Hasda degan besh shiyponli bir hovuz bor edi.


text:
Bu shiyponlarda ko`r, cho`loq, mayib-majruh juda ko`p bemorlar yotar, [suvning qimirlashini intizor bo`lib kutardilar.


text:
Chunki Xudovanding bir farishtasi goh-goh hovuzga tushib, suvni harakatga keltirar edi. Suv qimirlashi bilan hovuzga birinchi bo`lib kim tushsa, har qanday kasallikdan xalos bo`lar edi.]


text:
Iso uning yotganini ko`rdi, uzoq vaqtdan beri xasta ekanligini payqadi-da, sog`ayishni istaysanmi? deb so`radi undan.


text:
Bemor Isoga javob berdi: Ha, Hazrat! Lekin suv qimirlaganda, meni hovuzga tushiradigan odamim yo`q. Men borgunimcha, boshqasi mendan oldin tushib oladi.


text:
Shuning uchun yahudiy mansabdorlari sog`ayib ketgan odamga: Bugun dam olish kuni-ku, senga to`shagingni ko`tarish mumkin emas! deyishdi.


text:
Shifo topgan odam esa Uning kimligini bilmas edi, u yerda xalq ko`pligidan Iso O`zini chetga olgan edi.


text:
Keyinroq Iso u odamni ma`badda uchratib qoldi. Mana, sen sog`ayding. Endi boshqa gunoh qilma, tag`in boshingga yanada yomon kun kelmasin, - dedi unga.


text:
Ular esa, dam olish kunida bunday ishlar qilib yuribdi, deb [Isoning joniga qasd qilib,] Uni quvg`in qila boshladilar.


text:
Ammo Iso ularga shunday dedi: Mening Otam shu kungacha O`z ishini qilib kelyapti, Men ham O`z ishimni qilyapman, - dedi.


text:
Ana shu so`zi uchun yahudiylar Isoni o`ldirishga yana ko`proq harakat qilishdi. Chunki U dam olish kunini buzibgina qolmay, balki Xudoni Otam deb, O`zini Xudoga tenglashtirgan edi.


text:
Bularga qarshi Iso dedi: Sizlarga rostini aytay: O`g`il Otaning qilgan ishlarini ko`rmatuncha, O`zi hech narsa qila olmaydi. Ota nimalarni qilsa, O`g`il ham xuddi shularni qiladi.


text:
Chunki Ota O`g`lini sevadi, O`zi qilgan hamma narsani O`g`liga ko`rsatadi. Sizlarni taajjubga qoldirgudek, bundan kattaroq ishlarni ham ko`rsatadi.


text:
Ota qanday qilib o`liklarni tiriltirib ularga hayot baxsh etsa, O`g`il ham kimni istasa, o`shanga hayot baxsh etadi.


text:
toki hamma Otani qanday hurmat qilsa, O`g`lini ham shunday hurmat qilsinlar. Kim O`g`ilni hurmat qilmasa, Uni yuborgan otani ham hurmat qilmagan bo`ladi.


text:
Sizlarga rostini aytay: Mening so`zlarimni tinglagan va Meni yuborganga ishongan abadiy hayotga ega bo`ladi. U o`limdan hayotga o`tgani uchun hukm qilimnmaydi.


text:
Sizlarga rostini aytay: o`liklar Xudo O`g`lining ovozini eshitadigan vaqt keladi va kelib qoldi ham. Uning ovozini eshitganlar esa tirilib ketadilar.


text:
Bunga taajjublanmangiz, qabrda yotgan marhumlarning hammasi Xudo O`g`lining ovozini eshitadigan vaqt keladi.


text:
Shunda o`liklar qabrdan chiqadilar; yaxshilik qilganlar yashash uchun, yomonlik qilganlar esa hukm qilinish uchun tiriladilar.


text:
Men O`z-O`zimdan hech narsa qilolmayman. Qanday eshitsam, shunday hukm qilaman va Mening hukmim haqqoniydir. Chunki Men O`z irodamni emas, balki Meni yuborgan Otamning irodasini bajo keltirishni istayman.


text:
Garchi Men insonning guvohligini qabul ilmasam-da, lekin bularni sizlar najot topishingiz uchun aytyapman.


text:
Yahyo yonib, nur sochib turgan chiroq edi. Sizlar esa uning nurida birpas quvonmoqchi bo`ldingizlar.


text:
Biroq Men Yahyodan ko`ra kattaroq guvohlikka egaman. Chunki Otamning tamomlashim uchun bergan ishlari, shu bajarayotgan ishlarimning o`zi Meni Otam yuborganligiga guvohlik bermoqda.


text:
Meni yuborgan Otamning O`zi ham Men haqimda guvohlik berib turibdi. Sizlar esa hech qachon Uning ovozini ham eshitmagansiz, qiyofasini ham ko`rmagansizlar.


text:
Sizlar Muqaddas Bitiklarni tekshirasizlar, chunki ular orqali abadiy hayotga erishamiz, deb o`ylaysizlar. Ana o`sha Bitiklar Men to`g`rimda guvohlik beradi.


text:
Men Otamning nomidan kelgan bo`lsam-da, ammo sizlar Meni qabul qilmayapsizlar. O`z nomi bilan keladigan allakimni qabul qilaverasizlar.


text:
Sizlar-ku bir-biringizdan tahsin-tasanno olishni yaxshi ko`rasizlar, lekin yagona Xudoning tahsiniga sazovor bo`lishga harakat qilmaysizlar. Qanday qilib ham ishona olardingiz?


text:
Men sizlarni Otam oldida ayblayman, deb o`ylamanglar. Sizlarni ayblovchi o`zingiz umid bog`lagan Muso bo`ladi.


text:
Uning bemorlar bilan qilayotgan ajoyib ishlarini bir talay xaloyiq ko`rib, Uning orqasidan ergashib boraverdi.


text:
Iso bir qarasa, xaloyiq ko`plashib U tomonga kelayotgan ekan. Iso Filipdan: Bularni to`yg`azish uchun qayerdan non sotib olamiz? deb so`radi.


text:
Bularning har qaysisiga oz-ozdan bersak ham, ikki yuz kumushlik non yetmaydi-ku! deb javob berdi Filip.


text:
Bu yerda bir bolada beshta arpa non va ikkita baliq bor emish, lekin ko`pchilikka bu nima ham bo`lar edi, - dedi.


text:
Odamlarni yerga o`tqazinglar, - dedi Iso. U yer qalin maysazor edi. Besh mingga yaqin bo`lgan erkaklar jamoati yonboshlab o`tirdi.


text:
Iso nonlarni olib, shukrona duosini o`qidi-yu, [shogirdlariga bo`lib berdi, shogirdlar esa] kim qancha istasa, o`tirganlarning hammasiga bo`lib berdi. Baliqlar bilan ha xuddi shu yo`lni tutdi.


text:
Odamlar yeb to`ydi. Bundan keyin Iso O`z shogirdlariga: Qolgan burdalarni terib olinglar, hech narsa isrof bo`lmasin, - dedi.


text:
Shogirdlar odamlar yegan beshta arpa nondan ortib qolgan burdalarni terib olishdi, o`n ikkita savat chiqdi.


text:
Shunda odamlar Isoning qilgan ibratli mo``jizasini payqab: Haqiqatan ham Bu olamga keladigan Payg`ambar ekan, - dedilar.


text:
Iso odamlar Uni zo`rlik bilan ushlab, podshoh qilib ko`tarmoqchi ekanliklarini bilib qolgach, yana yolg`iz O`zi toqqa chiqib ketdi.


text:
Qayiqa tushib ko`lning berigi qirg`og`idagi Kafarnahumga qarab yo`l oldilar. Qorong`i tushgan, Iso esa hali ham ularning oldiga kelmagan edi.


text:
Ular bir tosh yo`lcha suzganlaridan keyin, ko`l yuzida yurib qayiqqa yaqinlashayotgan Isoni ko`rib qolishdi-da, vahimaga tushishdi.


text:
Ular Isoni qayiqqa olmoqchi bo`ldilar. Lekin o`sha zahotiyoq qayiq ular borayotgan qirg`oqqa yetib to`xtab qoldi.


text:
Ertasi kuni ko`lning narigi yoqasida qolgan xalq u yerda shogirdlar tushgan qayiqdan boshqa qayiq yo`qligini ko`rishdi va Iso shogirdlari bilan birga qayiqqa tushmaganini, shogirdlari yolg`iz o`zlari suzib ketganini payqadilar.


text:
Shu payt Tiveriyadan boshqa qayiqchalar kelib qoldi. Qayiqchalar to`xtagan joy Rabbimiz Iso shukrona duosini o`qigan va xalq non yegan yerga yaqin edi.


text:
Xaloyiq Iso bilan shogirdlarining u yerda yo`qligini ko`rgach, qayiqlarga tushib, Isoni qidirib Kafarnahumga suzib kelishdi.


text:
Iso ularga shunday javob berdi: Sizlarga gapning rostini aytsam, sizlar ibratli mo``jizalarni ko`rganingiz uchun emas, balki non yeb to`yganingiz uchun Meni qidiryapsizlar.


text:
Siz o`tkinchi oziq uchun emas, abadiy hayotga boshlovchi boqiy oziq uchun harakat qilinglar, uni sizlarga Inson O`g`li beradi. Inson O`g`li esa Ota Xudoning muhriga molikdir.


text:
Bizlar Senga ishonishimiz uchun qanday ish qilasan, ko`raylik-chi, qanday ibratli mo``jiza ko`rsatasan? dedi xaloyiq.


text:
Ota-bobolarimiz sahroda manna yeganlar, Tavrotda: Yeyish uchun ularga osmondan non yog`dirdi, deb yozilgan.


text:
Iso ularga dedi: Sizlarga rostini aytsam, sizlarga osmiondan non bergan Muso payg`ambar emas. Osmondan tushgan haqiqiy nonni sizlarga Mening Otam beradi.


text:
Iso shunday aytdi: Men hayot noniman. Mening oldimga kelgan odam sira och qolmas, Menga ishongan odam hech qachon chanqamas.


text:
Otam kimni Menga bergan bo`lsa, Mening oldimga keladi. Oldimga kelgan odamni esa sira quvib chiqarmayman.


text:
Meni Yuborganning irodasi Uning Menga berganlaridan hech birini yo`qotmasligim, balki oxirgi kunda ularning har birini tiriltirishimdir.


text:
Otamning irodasi yana shuki, Uning O`g`lini ko`rgan Unga ishongan har bir kishi abadiy hayotga ega bo`lsin. Men esa bundaylarni oxirgi kunda tiriltiraman.


text:
Yusufning o`g`li Iso bu emasmi? Ota-onasini biz taniymiz-ku! Endi qanday qilib U: Men osmondan tushdim, deb aytyapti? deyishardi o`zaro.


text:
Agar Meni yuborgan Otam birovni jalb qilmasa, u Menga hech ham yetisholmaydi. Menga yetishgan odamni esa oxirgi kunda tiriltiraman.


text:
Payg`ambar oyatida: Hamma Xudo tomonidan o`rgatilgan bo`ladi, - deb bitilgan. Shunday qilib, Otadan eshitgan va o`rgangan har bir kishi Mening oldimga keladi.


text:
Men osmondan tushgan tirik nondirman. Bu nonni yegan kishi abadiy yashaydi. Men beradigan non O`zimning tanamdir, uni dunyoga baxsh etish uchun fido qilaman.


text:
Shunda yahudiylar: U qanday qilib bizga O`zining tanasini yedira olar ekan? deb o`zaro talashib-tortisha boshladilar.


text:
Iso ularga aytdi: Sizlarga rostini aytay: agar Inson O`g`lining tanasini yemasangizlar va Uning qonini ichmasangizlar, u holda sizda hayot bo`lmaydi.


text:
Xuddi barhayot Otam Meni yuborganday, Men Otam orqali yashayotganday, Meni yegan odam ham Men orqali yashaydi.


text:
Osmondan tushgan non mana shudir. Bu non ota-bobolaringiz yegan mannaga o`xshamaydi, ular manna yeb o`lib ketganlar. Men bergan nonni yegan odam esa abadiy yashaydi.


text:
Uning ko`p shogirdlari bu gaplarni eshitib: Qanday qattiq so`zlar! Kim buni tinglaydi? deyishar edi.


text:
Ruh hayot baxsh etadi, jism hech qanday foyda keltirmaydi. Mening sizlarga aytib kelayotgan so`zlarim ruhdir, hayotdir.


text:
Shunga qaramay, ichingizda imonsiz qolganlar bor, - dedi. Kimlar imonsiz, kim xiyonat qiladi Iso hammasini avvaldan bilar edi.


text:
Otam yo`l qo`ymasa, hech kim Mening oldimga kelolmaydi, deyishimga bois ana shu bo`lgan edi, - dedi U yana.


text:
O`sha vaqtdan boshlab Uning ko`p shogirdlari Isodan yuz o`girib, U bilan boshqa yurmaydigan bo`ldilar.


text:
Iso ularga aytdi: Sizlarni o`n ikkita qilib tanlagan O`zim emasmi? Lekin sizlarning biringiz iblisdir.


text:
Iso Simun o`g`li Yahudo Ishqariyotni nazarda tutgan edi. U o`n ikki shogirddan biri bo`lib, Isoga hiyonat qilmoqchi bo`lgan edi.


text:
Shundan keyin Iso Jalilada yurar edi. Yahudiy mansabdorlari Uni o`ldirishga qasd qilganliklari uchun, Yahudiyada yurishni istamadi.


text:
Shunday qilib, Isoning ukalari Unga: Bu yerdan chiqib, Yahudiyaga bor, qilayotgan ishlaringni shogirdlaring ham ko`rsin.


text:
O`zini mashhur qilmoqchi bo`lgan har bir kishi yashirincha ish qilib yurmaydi-ku! Sen bu ishlarni qilayotgan bo`lsang, qani O`zingni dunyoga oshkor qilib ko`r, - deyishdi.


text:
Iso ularga shunday dedi: Mening vaqt-soatim hali kelgani yo`q, lekin sizlar uchun har vaqt qulaydir.


text:
Dunyo sizlardan nafratlana olmaydi, lekin Mendan nafratlanadi. Chunki Men uning qilmishlari yomonligini fosh qilaman.


text:
Mayli, sizlar bayramga boringlar. Men hozircha bu bayramga bormayman, chunki Mening vaqtim bo`lgani yo`q.


text:
Omma orasida Iso to`g`risida har xil gap-so`zlar yoyilayotgan edi. Ba`zilari: U yaxshi Odam, - desalar, boshqalari: Yo`q, U xalqni yo`ldan ozdiryapti, - deyishardi.


text:
Shunda yahudiy mansabdorlari: Bu odam o`qimagan bo`lsa, qanday qilib Muqaddas Bitiklarni biladi? deb taajjublandilar. Iso ularga javoban aytdi:


text:
Kim Uning irodasini bajarishni istasa, bu ta`limot Xudodanmi, yoki Men O`zimdan gapiryapmanmi, bilib oladi.


text:
Kim o`z nomidan gapirsa, o`ziga ulug`lik izlaydi. Kim uni yuborganga ulug`lik izlasa, u haqqoniydir, uning dilida biron nohaqlik yo`q.


text:
Tavrotni sizlarga Muso payg`ambar bermadimi? Shunga qaramay, birortangiz ham Tavrot Qonuniga qarab ish yuritmaysiz. Nima uchun Meni o`ldirmoqchisizlar?


text:
Musoning Qonuni buzilmasin deb, hatto dam olish kuni o`g`il bola sunnat qilinadigan bo`lsa, nega sizlar Menga dam olish kuni odamzodni butunlay sog`aytirdi, deb g`azab qilasizlar?


text:
Mana u bemalol so`zlayapti, Unga qarshi hech kim hech narsa demayapti. Nahotki boshliqlar Uning haqiqiy Masih ekanligiga tan berishgan bo`lsa?


text:
Axir, Buning qayerdanligini hammamiz bilamiz-ku, biroq Masih kelganda, Uning qayerdanligini hech kim bilmaydi.


text:
Bunga javoban Iso ma`badda ovozini baland qilib, shunday ta`lim bera boshladi: Sizlar Mening kimligimni ham, qayerdanligimni ham bilasizlar. Lekin Men O`z-O`zimdan kelganim yo`q. Meni Haq yuborgan, sizlar Uni bilmaysizlar.


text:
Bu so`zi uchun Isoni ushlashga intildilar. Biroq hech kim Unga qo`l uzatmadi, chunki Uning vaqt-soati hali kelmagan edi.


text:
Shu bilan birga, olomondagi ko`pgina odamlar Unga imon keltirdi. Ular: Masih kelganda bundan ham mo``jiza yaratarmikin? deyishardi.


text:
Iso to`g`risida xalq orasida bunday gap-so`zlar tarqalayotganini farziylar eshitib, oliy ruhoniylar bilan til biriktirishdi-da, Isoni qo`lga olish uchun mirshablarni yuborishdi.


text:
Shu payt yahudiylar: U qayerga bormoqchi, biz Uni topolmas ekanmiz? deyishdi o`zaro. Nahotki U yunonlar orasida tarqalib ketgan yahudiylar oldiga borib, yahudiylarga ham, yunonlarga ham ta`lim bermoqchi bo`lsa?


text:
Sizlar Meni izlaysiz-u, lekin topolmaysizlar, Men qayerda bo`lsam, sizlar u yerga borolmaysizlar, degan gaplarining mazmuni nima ekan?


text:
Bayramning oxirgi, ulug` kunida Iso tik turdi-da, ovozini baland qilib xitob qildi: Kim chanqagan bo`lsa, Mening oldimga kelib ichsin.


text:
Iso bunday deb, Muqaddas Ruhni nazarda tutgan edi; Unga ishonganlar Muqaddas Ruhni yaqin orada olishlari kerak edi. Iso hali ulug`vorlikka yuksalmagan, shuning uchun Muqaddas Ruh hanuz tushmagan edi.


text:
Tavrotda, Masih Dovudning urug`i bo`ladi, U Dovudning yurti Baytlahmdan chiqib kelishi lozim, deb yozilmaganmi? deyishdi.


text:
Shu payt mirshablar oliy ruhoniylar va farziylar oldiga qaytib kelishdi. Nega Uni olib kelmadinglar? deb so`rashdi ulardan.


text:
Ayblanuvchining O`zini oqlashiga imkon bermay, Uning ishini tergab aniqlamay mahkum qilish bizning Tavrot Qonunimizga mosmikin?


text:
Nahotki sen ham Jaliladan bo`lsang? Yaxshilab o`ylab ko`r, Jaliladan payg`ambar chiqmasligi aniq, - deyishdi unga.


text:
Ertalab yana ma`badga qaytib keldi. Butun xalq Uning oldiga kelar, U esa odamlarga ta`lim berib o`tirar edi.


text:
Shu orada ulamolar bilan farziylar bir ayolni Isoning oldiga keltirishdi, uni zino qilayotganda ushlab olishgan edi.


text:
Bu so`roq bilan Isoni tuzoqqa ilintirib ayblamoqchi edilar. Iso esa ularga e`tibor bermay, engashib barmog`i bilan yerga yozar edi.


text:
Ular bu haqda so`rayvergach, Iso tik turdi-da: Sizning ichingizda kim begunoh bo`lsa, o`sha birinchi bo`lib ayolga tosh otsin, - dedi.


text:
Ular bu gapni eshitib, vijdonan fosh bo`lishdi. Chollardan boshlab, keksayu yosh hammasi birin-ketin keta boshlashdi. Oxirida yolg`iz Iso bilan o`rtada turgan ayol qoldi.


text:
Iso o`rnidan turdi-da, ayoldan boshqani ko`rmay: Ey ayol! dedi, - seni ayblovchilar qani? Hech kim seni mahkum qilmadimi?


text:
Hech kim, Hazrat! deb javob berdi ayol. Men ham seni mahkum qilmayman, - dedi Iso. Bor, bundan keyin boshqa gunoh qilma.


text:
Iso yana xalqqa xitob qildi: Men olamning nuriman. Kimki Menga ergashsa, zulmatda yurmaydi, balki hayot nuriga ega bo`ladi.


text:
Isoning shu so`ziga qarshi farziylar: Sen O`zingga O`zing shohidlik beryapsan. Sening shohidliging haqiqat emas, - deyishdi.


text:
Iso shunday javob berdi: Men O`zimga O`zim shohidlik bersam ham, to`g`ri shohidlik beraman. Chunki Men qayerdan kelib, qayerga ketayotganimni bilaman. Sizlar esa Mening qayerdan kelib, qayerga ketayotganimni bilmaysizlar.


text:
Agarda Men hukm qilsam ham, to`g`ri hukm qilaman. chunki yolg`iz emasman, Meni yuborgan Otam Meni yoqlaydi.


text:
Sening Otang qayerda? deb so`radilar Isodan. U bunga javoban: Sizlar na Meni, na Otamni taniysizlar. Agar Meni taniganingizda, Otamni ham tanigan bo`lar edingizlar, - dedi.


text:
Bu so`zlarni Iso ma`badda ta`lim berayotib, sadaqa qutisining oldida aytdi. Hech kim Uni tutib olmadi, chunki Uning vaqt-soati hali kelmagan edi.


text:
Iso ularga yana dedi: Men ketyapman. Siz Meni qidirasiz-u, gunohkor bo`lib o`lasizlar. Men boradigan joyga sizlar bora olmaysizlar.


text:
Nahotki U O`zini O`zi o`ldiradi? Men boradigan joyga sizlar bora olmaysizlar, deb aytyapti-ku, - deyishdi o`zaro yahudiylar.


text:
Iso ularga shunday dedi: Sizlar pastdansiz, Men esa yuqoridanman. Sizlar bu olamdan, Men esa bu olamdan emasman.


text:
Siz gunohkor bo`lib o`lasizlar, deb aytdim-ku sizlarga. Ha, agar o`sha Men ekanligimga ishonmasangizlar, gunohkor bo`lib o`lasizlar.


text:
Sen kimsan? deb so`rashdi shu mahal Isodan. Iso shunday dedi: Boshdanoq sizlarga qanday aytgan bo`lsam, xuddi O`shaman.


text:
Siz haqingizda aytadigan hamda hukm o`tkazadigan ko`p narsalarim bor. Biroq Yuborgan haqiqatgo`ydir, Men Undan nima eshitgan bo`lsam, o`shani dunyoga ma`lum qilaman.


text:
Iso O`z so`zida davom etdi: Inson O`g`lini yuqoriga ko`targaningizda, O`sha Men ekanligimni bilib qolasizlar. O`shanda sizlar Men O`zimchalik hech narsa qilmasligimni, aksincha, Otam Menga qanday o`rgatgan bo`lsa, shunday so`zlayotganimni bilasizlar.


text:
Meni Yuborgan O`zim bilandir. Otam Meni yolg`iz qoldirmagan, Men har doim Unga ma`qul bo`lgan ishlarni qilaman.


text:
Shu vaqt Iso Unga ishongan yahudiylarga dedi: Agar Mening kalomimga rioya qilsangizlar, haqiqiy shogirdlarim bo`lasizlar.


text:
Biz Ibrohim naslimz, - deb javob berdi ular. Hech qachon hech kimga qul bo`lmaganmiz. Sen qanday qilib, Ozod bo`lasizlar, deyapsan?


text:
Ibrohim nasli ekanligingizni bilaman. Biroq Mening jonimga qasd qilmoqchisizlar. Chunki Mening so`zim qalbingizga o`rnashmaydi.


text:
Men Otamning huzurida nima ko`rgan bo`lsam, o`shani so`zlab beraman. Sizlar esa o`z otangiz huzurida ko`rganlaringizni bajarasizlar.


text:
Ular Isoga javoban: Bizning otamiz Ibrohim-ku, - deyishdi. Agar siz Ibrohim farzandlari bo`lsangiz edi, Ibrohimning qilgan ishlarini qilar edingizlar, - dedi Iso.


text:
Endi bo`lsa, Xudodan eshitgan haqiqatni sizlarga so`zlab berayotgan Odamni Meni o`ldirmoqchimisizlar. Ibrohim bunday yo`l tutmagan edi.


text:
Sizlar o`z otangizning ishlarini qilyapsizlar. Biz fahshdan tug`ilgan emasmiz-ku, bizning bitta Otamiz bor, U Xudodir, - deb javob berishdi Isoga. U ularga shunday dedi:


text:
Agar Otangiz Xudo bo`lganida edi, Meni sevar edingiz, chunki Men Xudodan chiqdim. Men O`zimcha kelganim yo`q, Meni U yubordi.


text:
Sizlarning otangiz iblisdir. Sizlar o`z otangizning nafsu ehtiroslarini bajo keltirmoqchimisizlar. Azaldanoq iblis qotil edi. U yolg`on so`zlaganda, o`ziga yarasha so`zlaydi. Chunki u yolg`onchi, yolg`onning otasidir.


text:
Qaysi biringiz Meni biron gunoh bilan ayblay olasiz? Agarda haqiqatni so`zlayotgan bo`lsam, nega Menga ishonmayapsizlar?


text:
Kim Xudoniki bo`lsa, Xudoning so`zlarini eshitadi. Sizlar esa Xudoga begona bo`lganingiz uchun, eshitmayotirsiz.


text:
Meni jin urgani yo`q, - dedi Iso. Men faqat Otamni hurmat qilaman. Sizlar esa Meni badnom qilyapsizlar.


text:
Endi biz bilamiz, Seni jin uribdi, - deyishdi yahudiylar Unga. Ibrohim va payg`ambarlar bari o`lib ketgan, Sen esa: Kim Mening so`zimga rioya qilsa, abadiy o`limga yuz tutmaydi, deyapsan-a?!


text:
Nahotki Sen vafot etgan otamiz Ibrohimdan ham katta bo`lsang? Payg`ambarlarning hammasi ham o`lib ketishgan. Sen O`zingni kim deb hisoblaysan?


text:
Iso javob berdi: Agar Men O`zimni O`zim ulug`lasam, Mening ulug`ligim puchdir. Otamning O`zi Meni ulug`laydi. Sizlar Uni Xudoyimiz deysizlar,


text:
ammo aslida Uni taniganingiz yo`q. Men esa Uni tanib-bilaman. Agar Uni bilmayman, desam, sizlarga o`xshagan yolg`onchi bo`laman. Biroq Men Uni tanib-bilaman va Uning kalomiga rioya qilaman.


text:
Otangiz Ibrohim Mening kunimni ko`rishini bilib, shod-xurram bo`lgan edi. Endi ko`rib, xurram bo`ldi.


text:
Shunda Isoga otish uchun tosh oldilar. Lekin Iso ulardan chekinib, ma`baddan tashqariga chiqdi. [Xalqning o`rtasidan yorib o`tib, uzoqlashib ketdi.]


text:
Shogirdlari Isodan: Ustoz, buning ko`r bo`lib tug`ilishida kim gunohkor, o`zimi yoki ota-onasimi? deb so`radilar.


text:
Iso shunday javob berdi: Bunda na o`zi gunohkor, na ota-onasi, balki Xudoning ishlari unda namoyon bo`lishi uchun u ko`r tug`ilgan.


text:
Kun yorug` ekan, Meni Yuborganning ishlarini qilishim lozim. Ana tun kelyapti, o`shanda hech kim ish qila olmaydi.


text:
Shunda uning qo`shnilari va ilgari uning ko`r bo`lib o`tirganini ko`rgan odamlar: bu haligi tilamchilik qilib o`tirgan ko`r odam emasmi? deb so`rashardi.


text:
Ba`zilar: Bu xuddi o`sha, desalar, boshqalar: o`shanga o`xshaydi, deyishardi. Odamning o`zi esa: O`sha menman, - deb ta`kidlardi.


text:
Iso degan Kishi tupukdan loy qilib ko`zlarimga surtdi-yu, Borib Siloam hovuzida yuvin, dedi. Men borib yuvindim va ko`radigan bo`lib qoldim, - dedi u odam.


text:
O`sha kuni yahudiylarning dam olish kuni edi. Bunga qaramay, Iso loy qilib, ko`r odamning ko`zlarini ochgan edi.


text:
Binobarin, farziylar ham ko`rdan ko`zlari qanday ochilganini so`radilar. U ko`zlarimga loy surtdi. Men yuvindim-u, ko`zlarim ko`radigan bo`ldi, - dedi haligi odam.


text:
Bu Odam Xudodan emas, chunki U dam olish kuniga rioya qilmayapti, - dedi ba`zi farziylar. Boshqalari esa: Gunohkor odam bunday mo``jizalarni qanday qila oladi? deyishdi. Shunday qilib, oralarida nifoq paydo bo`ldi.


text:
Ko`zlaringni ochgan u Kishi haqida sen nima deysan? deb so`rashdi yana ko`r odamdan. U payg`ambar, - dedi o`sha.


text:
Biroq yahudiy din arboblari ko`zlari ochilgan odamning ota-onasini chaqirtirmaguncha, uning ilgari ko`r bo`lganiga va ko`zlari ochilganiga ishonmadilar.


text:
Ota-onasi keldi. Ko`r tug`ilgan, deb aytgan o`g`lingiz shumi? Xo`sh, endi qanday qilib uning ko`zlari ko`ryapti? deb so`rashdi ota-onasidan.


text:
Lekin qanday qilib ko`zlari ko`rayotganini, ko`zlarini kim ochganini biz bilmaymiz. U balog`at yoshida, o`zidan so`ranglar. O`zi uchun o`zi javob bersin.


text:
Ko`rning ota-onasi yahudiy din arboblaridan qo`rqqanlari uchun bunday aytdilar. Din arboblari bundan avval, kim Isoning Masihligini tan olsa, ibodatxonadan badarg`a qilinsin, degan fatvoni chiqargan edilar.


text:
Shunday qilib, ilgari ko`r bo`lgan odamni ikkinchi marta chaqirishdi: Xudoni ulug`la! Biz U Odamning gunohkorligini bilamiz, - deyishdi.


text:
U gunohkormi, yo`qmi, men bilmayman, - deb javob berdi u. Men shuni bilamanki, men ko`r edim, endi esa ko`zlarim ko`ryapti.


text:
Oldin ham men sizlarga aytgan edim-ku, ammo sizlar quloq solmayapsizlar! Yana nima xohlaysizlar? Nahotki sizlar ham Uning shogirdlari bo`lmoqchisizlar? dedi u odam.


text:
Ana shunisi juda ajablanarli-da! dedi ularga ko`zi ochilgan odam. Sizlar Uning qayerdanligini bilmaysizlar, ammo ko`zlarimni ochgan ana Shuning O`zi!


text:
Ma`lumki, gunohkorlarga Xudo quloq solmaydi. Biroq kim Xudodan qo`rqib, Uning irodasiga amal qilsa, Xudo uni tinglaydi.


text:
Yahudiy din arboblari bunga javoban: Sen o`zing butunlay gunoh ichida tug`ilgan ekansan-u, endi bizlarga aql o`rgatyapsanmi? deyishdi-da, uni quvib chiqarishdi.


text:
U odamning quvib chiqarilganini Iso eshitdi-yu, uni axtarib topdi. Sen Xudoning O`g`liga ishonasanmi? deb so`radi undan. U odam Isoga:


text:
Iso: Ko`rlar ko`rsin, ko`zi ochiqlar esa ko`r bo`lsin, deb Men bu dunyoni hukm qilgani kelganman, - dedi.


text:
Uning atrofida ba`zi farziylar turgan edi. Ular bu gapni eshitgach: Nahotki bizlar ham ko`r bo`lsak? deb so`rashdi.


text:
Iso ularga dedi: Agar ko`r bo`lganingizda, gunohingiz bo`lmas edi. Lekin sizlar Ko`zlarimiz ko`ryapti, deganingiz uchun, gunohingiz o`z bo`yningizda qoladi.


text:
Sizlarga rostini aytay: kim qo`y qo`rasiga eshikdan kirmay, boshqa yo`ldan oshib tushsa, u o`g`ri va bosqinchidir.


text:
Unga darvozabon eshikni ochib beradi. Qo`ylar uning tovushiga quloq soladi. U esa o`z qo`ylarini nomma-nom chaqirib tashqariga olib chiqadi.


text:
U o`z qo`ylarini qo`radan olib chiqib, ularning oldida boraveradi. Qo`ylar esa unga ergashadi, chunki ular cho`ponning tovushini biladilar.


text:
Mendan ilgari o`tganlarning hammasi o`g`ri va bosqinchi edilar. Lekin qo`ylar ularga quloq solmadilar.


text:
O`g`ri faqat o`g`irlash, bo`g`izlash, barbod qilish uchun keladi. Men esa ularga hayot, farovon hayot berish uchun kelganman.


text:
Yollangan odam qo`ylarning cho`ponu egasi emas. U bo`rining kelganini ko`rgach, qo`ylarni tashlab, qochib ketadi. Bo`ri esa qo`ylarni talab, tumtaraqay qiladi.


text:
Otam Meni qanday tanib-bilsa, Men ham Otamni shunday tanib-bilaman. Men qo`ylarim uchun jonimni bag`ishlayman.


text:
Bu qo`radagidan boshqa qo`ylarim ham bor. Ularni ham olib kelishim kerak. Ular ham Mening tovushimni eshitadi va bir suruv, bir cho`pon bo`ladi.


text:
Hech kim jonimni Mendan ololmaydi, Men O`z ixtiyorim bilavn uni beraman. Uni berish ham qaytadan olish huquqim bor. Ushbu muqaddas burchni Menga Otam topshirgan.


text:
Boshqalar esa: Bu jin urganning so`zlari emas, so`qir odamning ko`zlarini jin ocha olarmidi? deb aytishardi.


text:
Yahudiy din arboblari Uning atrofini o`rab oldilar. Qachongacha Sen bizlarni laqillatasan? Agar Sen Masih bo`lsang, bizlarga ochig`ini ayt, - deyishdi.


text:
Iso ularga javob berdi: Men sizlarga aytdim, ammo sizlar ishonmayapsizlar. Mening Otam nomidan qilayotgan ishlarimning o`zi Men to`g`rimda shohidlik bermoqda.


text:
Men ularga abadiy hayot bag`ishlayman va ular abadiy halok bo`lmaydilar. Hech kim ularni Mening qo`limdan tortib olomaydi.


text:
Ularni Menga bergan Otam hammadan buyukdir. Otamning qo`lidan ularni tortib olishga hech kimning kuchi yetmaydi.


text:
Men sizlarga Otam nomidan ko`p xayrli ishlar ko`rsatdim, ularning qaysi biri uchun Meni toshbo`ron qilmoqchisizlar? so`radi Iso.


text:
Yahudiy din arboblari Unga javoban: Seni xayrli ishing uchun emas, balki kufrliging uchun toshbo`ron qilmoqchimiz. Sen odam bo`la turib O`zingni Xudo deyapsan! deyishdi.


text:
Mana Xudo qadimgilarga kalOmini yuborib, ularni hatto xudolar deb atagan. Muqaddas Bitikni esa buzib bo`lmaydi.


text:
Shunday ekan, Otam O`ziga ajratib olgan va dunyoga yuborgan Kishi Xudoning O`g`liman desa, nima bo`pti? Nega sizlar Meni kufrlikda ayblaysizlar?


text:
Agar Uning ishlarini qilayotgan bo`lsamu, sizlar ishonmayotgan bo`lsangizlar, aqalli, Mening ishlarimga ishoninglar. Otam Menda va Men Otamda ekanligimizni anglab, imoningizni komil qilinglar.


text:
So`ng Iso yana O`rdun daryosining naryog`iga, ilgari Yahyo payg`ambar odamlarni tavba qildirib yurgan joyga bordi va u yerda qoldi.


text:
Uning oldiga ko`p odamlar kelaverdi. Ular: Yahyo hech qanday mo``jiza yaratmagan edi, lekin Yahyoning bu Kishi haqida aytganlari hammasi to`g`ri chiqdi, - deyishar edi.


text:
Baytaniya degan qishloqda Lazar ismli bir odam kasal yotgan edi. Maryam va Marta nomli opa-singil ham shu qishloqda yashar edilar.


text:
Rabbimiz Isoga atir moy surtgan va Uning oyoqlarini sochi bilan artib quritgan o`sha Maryam edi. Kasal yotgan Lazar esa Maryamning akasi edi.


text:
Iso buni eshitib: Bu kasallik o`lim bilan yakunlanmaydi, balki Xudoning ulug`lanishiga, shuningdek, Xudo O`g`lining ulug`lanishiga sabab bo`ladi, - dedi.


text:
Ustoz, - dedi shogirdlari, - yaqindagina yahudiyaliklar Seni toshbo`ron qilmoqchi edilar-ku! Endi yana u yerga bormoqchimisan?


text:
Iso javob berdi: Kunduz o`n ikki soat-ku! Kim yorug`da yursa, qoqilmaydi, chunki bu dunyoning yorug`ini ko`radi.


text:
Bu so`zlarini aytib bo`lib, ularga yana dedi: Do`stimiz Lazar uxlab qoldi. Men uni uyg`otgani ketyapman.


text:
Iso Lazarning o`limini nazarda tutgan edi. Shogirdlar esa Iso odatdagi uyqu to`g`risida gapirdi, deb o`yladilar.


text:
Men sizlar uchun xursandmanki, o`sha yerda yo`q edim, chunki bu sizlarning imon topishingizga yaraydi. Qani endi yuringlar, uning oldiga boraylik.


text:
Ko`p yahudiylar Marta bilan Maryamning oldiga akasining vafoti munosabati ila tasalli berish uchun borgan edilar.


text:
Shunday dedi-yu, Marta borib singlisi Maryamni yashirincha chaqirdi. Ustoz shu yerda, U seni chaqiryapti, - dedi Maryamga.


text:
Maryam bilan uyda qolgan, unga tasalli berayotgan yahudiylar uning shoshilib o`rnidan turib tashqariga chiqqanligini ko`rishdi. Maryam yig`lagani qabrga ketyapti, deb o`ylashib, uning orqasidan ketaverishdi.


text:
Maryam Iso turgan yerga yetib kelib Uni ko`rdi-yu, oyoqlariga o`zini tashlab: Hazrat! dedi, - agar Sen shu yerda bo`lganingda, Mening akam o`lmas edi!


text:
Maryam ham, u bilan kelgan yahudiylar ham yig`layotgan edilar. Iso buni ko`rib, qattiq iztirobga tushdi, ko`ngli o`rtanib ketdi.


text:
Lekin ulardan ba`zilari: Ko`rning ko`zlarini ochgan bu Kishi nahot uning o`lmay qolishi uchun biror narsa qilolmagan bo`lsa? dedilar.


text:
Iso tag`in qattiq iztirob chekib, qabr oldiga keldi. Qabr bir g`or bo`lib, uning og`zida tosh yotgan edi.


text:
Iso: Toshni ko`taringlar! dedi. Marhumning singlisi Marta Unga: Hazrat, u qabrga qo`yilganiga to`rt kun bo`ldi, endi hidlanib qolgan, - dedi.


text:
Shunday qilib, marhum yotgan g`or og`zidan toshni ko`tarib oldilar. Iso esa osmonga ko`z tikkancha: Ey Ota! dedi, - Meni eshitganing uchun Senga tashakkur bildiraman.


text:
Sen Meni doimo eshitishingni bilaman-u, lekin bu so`zlarni shu yerda turgan xalq uchun, ular Meni Sen yuborganingga ishonsin deb aytdim.


text:
Shu payt qo`lu oyoqlari doka bilan bog`langan, yuzi ro`mol bilan o`ralgan jasad chiqib keldi. Uni yechintirib, qo`yinglar, ketaversin, - dedi Iso odamlarga.


text:
Shundan keyin oliy ruhoniylar va farziylar kengashga yig`ilishdi. Biz nima qilaylik? Bu Odam juda ko`p mo``jizalar yaratib yuribdi-ku! deyishdi o`zaro.


text:
Agar Uni o`z erkiga qo`yib bersak, hamma Unga ishonib ketadi. Rimliklar kelib, muqaddas joyimizni ham, xalqimizni ham bosib oladilar.


text:
Ulardan biri, shu yili bosh oliy ruhoniy bo`lgan Kayafa so`z oldi: Sizlar hech narsani bilmaysizlar.


text:
Butun millat halok bo`lganidan ko`ra, bitta kishi xalq uchun o`lishi biz uchun yaxshiroq ekanini o`ylamadingizlarmi?


text:
Bu so`zlar undan o`zicha chiqmagan edi. U shu yili bosh oliy ruhoniy sifatida karomat qilib, Iso xalq uchun o`lishini oldindan aytgan edi.


text:
Amalda Iso yolg`iz yahudiy xalqi uchungina emas, balki tarqalib gumroh bo`lgan barcha Xudo farzandlarini ham yig`ib birlashtirish uchun o`lishi kerak edi.


text:
Iso esa endi yahudiylar orasida ochiq yurolmaydigan bo`lib qoldi. U yerdan sahro yaqinidagi Efraim shahriga bordi. O`sha joyda O`zining shogirdlari bilan qoldi.


text:
Yahudiylarning Fisih bayrami yaqin edi. Mamlakatning hamma yog`idan el-ulus bayramdan odin poklanish uchun Quddusga borishardi.


text:
Shu vaqtda Isoni izladilar. Ma`badda yig`ilib turganlar o`zaro: Qanday o`ylaysizlar, FU bayramga kelarmikan? deb so`rab-surishtirar edilar.


text:
Oliy ruhoniylar va farziylar esa Isoni qo`lga olish niyatida yurib: Kim Uning qayerdaligini bilib qolsa, xabar qilsin, degan farmon chiqardilar.


text:
Fisih bayramidan olti kun oldin Iso yana Baytaniyaga, ya`ni o`lgan Lazarni tiriltirgan qishloqqa bordi.


text:
O`sha yerda Isoga ziyofat hozirladilar. Marta xizmat qilib yurgan edi, Lazar esa Iso bilan mehmonlar qatorida o`tirar edi.


text:
Shu payt Maryam bir shisha sof, qimmatbaho sunbul moyi olib keldi va Isoning oyoqlariga surtib, sochlari bilan Uning oyoqlarini artib quritdi. Moyning hididan uy xushbo`y isga to`lib ketdi.


text:
Isoning shogirdlaridan biri, Unga Hiyonat qiladigan Simunning o`g`li Yahudo Ishqariyot gap qistirib:


text:
Bu gapni u kambag`allarga qayishgani uchun emas, balki o`g`ri bo`lgani uchun aytdi. Pul qutisi Yahudoning nazoratida edi, u qutiga solinadigan pullarni shilib ketar edi.


text:
Isoning Baytaniyada ekanligini bilib, bir talay yahudiylar u yerga keldi. Ular nafaqat Isoni, balki Iso iriltirgan Lazarni ham ko`rishni istardilar.


text:
Palma daraxti shoxlarini olib, Uni qarshi olishga chiqishdi va baland ovoz bilan: Najot bergin! Xudovand nomidan kelayotgan Isroilning Podshohi muborak! deb xayqirishar edi.


text:
Isoning shogirdlari avval buni tushunmadilar. Faqat Iso O`z ulug`vorligiga erishgandan so`nggina ular bu oyatning U haqda yozilganini va xalq xuddi oyatdagidek qilganini esladilar.


text:
Iso bilan yurayotgan ko`pchilik xalq esa Iso Lazarni qabrdan chaqirib tiriltirdi, deb guvohlik berayotgan edilar.


text:
Iso bunday ajoyib mo``jizani yaratganini xalq eshitgan edi, shuning uchun ham Uni ochiq chehra bilan kutib olayotgan edilar.


text:
Farziylar esa bir-biriga: Ko`ryapsizmi, endi hech narsa qilolmayapsizlar. Butun dunyo Uning ortidan bormoqda! deyishardi.


text:
Ular Jalilaning Baytsayda shahridan bo`lgan Filipning oldiga borib o`tindilar: Taqsir, biz Isoni ko`rmoqchi edik.


text:
Filip borib bu haqda Idrisga aytdi; keyin Idris bilan Filip ikkalasi Isoning oldiga borib, Unga aytishdi.


text:
Sizlarga rostini aytay: agar bug`doyning doni yerga tushib o`lmasa, u bir donligicha qoladi. Agarda o`lsa, ko`p hosil beradi.


text:
Kim o`z jonini sevsa, uni yo`qotadi. Kim bu dunyoda o`z jonini ayamasa, uni abadiy hayot uchun saqlab qoladi.


text:
Agar kim Menga xizmat qilsa, Mening izimdan yursin. Men qayerda bo`lsam, xizmatchim ham u yerda bo`ladi. Kim Menga xizmat qilsa, Otam uni hurmat qiladi.


text:
Endi esa yuragim siqilyapti, Men nima ham desam ekan? Ey Otam, Meni ushbu vaqt-soatdan qutqaz deymi? Vaholanki, Men shu vaqt-soat uchun kelganman.


text:
Ey Ota, O`z nOmingni ulug`lagin! Iso shunday deyishi bilanoq osmondan: Men Uni ulug`laganman va bundan keyin ham ulug`layman, - degan sado keldi.


text:
U yerda turgan omma buni eshitib, momaqaldiroq deb o`yladi. Yo`q, Unga farishta gapirdi! deyishdi boshqalari.


text:
Ushbu so`zlarni Iso O`zining qay yo`l bilan o`lishini bildirish maqsadida aytgan edi. Xalq bunga javoban dedi:


text:
Biz Tavrotda, Masih abadiy turadi, deb eshitganmiz. Qanday qilib Sen: Inson O`g`li yuqoriga ko`tarilishi kerak, deb aytyapsan? Kim bu Inson O`g`li?


text:
Iso ularga aytdi: Yana qisqa bir muddat nur sizlar bilan bo`ladi. Nur borida yuringlar, tag`in zulmat sizlarni qamrab olmasin. Zulmatda yuradigan kishi qayerga ketayotganini bilmaydi.


text:
Hozircha nurga egasizlar, nurga ishoninglar, toki nur ahli bo`linglar. Bularni aytib bo`lgach, Iso uzoqlashib ketdi va xalqning ko`zidan yashirindi.


text:
Iso ommaning ko`z o`ngida shuncha ko`p ibratli mo``jizalar yaratgan bo`lsa ham, ular Isoga ishonmas edilar.


text:
Shu tariqa Isha`yo payg`ambarning aytgan so`zi bajo bo`ldi: Yo Xudoyo Xudovando! Bergan xabarimizga kim ham ishondi? Xudovandning qudrati kimga oshkora bo`ldi?


text:
Bu xalq o`z ko`zlarini ko`r qildi, o`z dillarini tosh qildi. Ko`zlari ila ko`rmaydilar, dillari ila fahmlamaydilar, Men ularni shifolashim uchun, Menga qaytib kelmadilar.


text:
Shunga qaramasdan, boshliqlarning ham ko`plari Isoga imon keltirayotgan edilar. Faqat ibodatxonadan haydalishdan qo`rqib, ular farziylar oldida tan olmas edilar.


text:
Kim Mening so`zlarimni eshitib ishonmasa, uni Men ayblamayman. Men dunyoni ayblash uchun emas, balki qutqarish uchun kelganman.


text:
Meni rad qilib, so`zlarimni qabul qilmagan odamning hakami bor uni oxiratda Mening aytgan kalomim hukm qiladi.


text:
Men O`z nomimdan so`zlaganim yo`q. Aksincha, Meni yuorgan Otam nima aytishimni, qanday so`zlashimni Menga amr etgan.


text:
Uning amri esa abadiy hayotdir, deb bilaman. Xullas, Men nimaiki gapirayotgan bo`lsam, Otamning Menga aytganlarini gapiryapman.


text:
Fisih bayramiga oz qolgan edi. Iso bu olamdan Otasi oldiga o`tish vaqt-soati kelganini bilar edi. U bu olamdagi O`zinikilarni sevar edi, ularni oxirigacha sevdi.


text:
Kechki ovqat payti edi. Simunning o`g`li Yahudo Ishqariyotning diliga iblis allaqachon Isoga hiyonat qilish niyatini solgan edi.


text:
Iso bo`lsa, Otasi hamma narsani Uning qo`liga berganini bilar edi, O`zi Xudo huzuridan chiqib, yana Xudo huzuriga qaytayotganini ham bilar edi.


text:
Keyin obdastaga suv quyib, shogirdlarining oyoqlarni yuvishga tushdi. Beliga bog`lagan sochiq bilan ularning oyoqlarini artib quritdi.


text:
Mening oyoqlarimni ikki dunyoda ham yuvmaysan! dedi Butrus. Agar seni yuvmasam, Men bilan ulushing bo`lmaydi, - dedi Iso.


text:
Shunda Simun Butrus: Rabbim, faqat oyoqlarimnigina emas, qo`llarimni, boshimni ham yuvib qo`y! dedi.


text:
Iso unga: Cho`milgan odam tamoman pokdir, endi uning oyog`ini yuvsa bas. Sizlar ham poksizlar, ammo hammangiz emas, - dedi.


text:
Shogirdlarining oyoqlarini yuvib bo`lgach, Iso tag`in ustki kiyimini kiyib, yonboshladi. Shogirdlariga aytdi: Men sizlarga nima qilganimni angladinglarmi?


text:
Sizlar Meni Ustozimiz va Rabbimiz deb aytasizlar va to`g`ri qilasizlar, chunki Men xuddi shundayman.


text:
Shunday qilib, agar Men Rabbingiz va Ustozingiz bo`la turib oyoqlaringizni yuvgan bo`lsam, sizlar ham bir-biringizning oyoqlaringizni yuvishingiz qarzdir.


text:
Men sizlarga nima qilgan bo`lsam, sizlar ham o`shani qilishingiz kerak. Men sizlarga o`rnak ko`rsatdim.


text:
Sizlarga rostini aytayin: qul o`zining xo`jayinidan yuqori turmas, elchi ham uni yuborgandan ulug` bo`lmas.


text:
Men hammangiz haqingizda aytmayapman, - davom etdi Iso, - Men tanlagan kishilarimni bilaman. Zaburda: Non-namagimni yegan do`stim Menga qarshi tovonini ko`tardi, - deb yozilgan. Bu oyat bajo bo`lishi kerak.


text:
Hozirdan, bu voqealar sodir bo`lmasdan oldin, Men sizlarga aytyapman, toki bu voqealar sodir bo`lganda, Men O`sha ekanligimga ishoninglar.


text:
Sizlarga rostini aytay: Men yuborgan kishini qabul qilgan Meni qabul qilgan bo`ladi. Meni qabul qilgan esa Meni Yuborganni qabul qilgan bo`ladi.


text:
Iso bularni aytdi-yu, ko`ngli g`ash tortdi. Endi ochiqdan-ochiq so`zlay boshladi: Sizlarga rostini aytayin, sizlardan bir kishi Menga hiyonat qiladi.


text:
Iso javob berdi: Men bir burda nonni botirib kimga bersam, u o`shadir, - dedi. So`ng burda nonni botirib, Simun o`g`li Yahudo Ishqariyotga berdi.


text:
Yahudo burdani olar-olmas, shayton uning ichiga kirib oldi. Qiladiganingni tezroq qil, - dedi unga Iso.


text:
Pul qutisi Yahudoda bo`lgani sababli, ba`zilari Iso unga: Bayram uchun bizga kerak bo`ladigan narsalarni sotib ol, yoki Kambag`allarga bir nima ber, deyapti deb o`ylardilar.


text:
Yahudo chiqib ketgach, Iso dedi: Hozir Inson o`g`li ulug`landi, Xudo ham Inson O`g`li orqali ulug`landi.


text:
Inson O`g`li Xudoni ulug`lagani uchun, Xudo ham O`zicha Inson O`g`lini ulug`laydi, ha, Uni tez orada ulug`laydi.


text:
Bolalarim! Endi Men sizlar bilan uzoq bo`lmayman. Meni qidirasizlar. Yahudiy mansabdorlariga aytgan edim, sizlarga ham aytyapman: Men boradigan joyga sizlar borolmaysizlar.


text:
Sizlarga yangi buyruq beryapman: bir-biringizni sevinglar. Men sizlarni qanday sevgan bo`lsam, sizlar ham bir-biringizni shunday sevinglar.


text:
Agar orangizda muhabbat hukmron bo`lsa, sizlar Mening shogirdlarim ekaningizni hamma shundan bilib oladi.


text:
Simun Butrus Isoga dedi: Rabbim, Sen qayerga ketyapsan? Endi Men boradigan joyga sen orqamdan borolmaysan, keyinchalik borarsan, - dedi unga Iso.


text:
Rabbim, - dedi Butrus, - nega endi Sening orqangdan borolmas ekanman? Men Sen uchun jonimni fido qilaman!


text:
Iso javob berdi: Men uchun joningni fido qilasanmi-ya? Senga rostini aytsam, xo`roz qichqirmasdanoq, sen Mendan uch marta tonasan!


text:
Otamning uyida maskan ko`p. Shunday bo`lmasa edi, Men sizlarga joy tayyorlagani ketyapman, deb aytarmidim?


text:
Mana, Men borib sizlarga joy tayyorlayman-u, yana kelib, Men bo`lgan joyda bo`lishingiz uchun sizlarni oldimga olib ketaman.


text:
Filip, - dedi unga Iso, - Men shuncha vaqtdan beri sizlar bilan birgaman-u, Meni tanimaysanmi? Meni ko`rgan Otamni ko`rgan bo`ladi. Endi sen qanday qilib, Otani bizlarga ko`rsat, deyapsan?


text:
Men Otamda hozirman, Otam esa Menda hozir, sen bunga ishonmaysanmi? Men sizlarga O`zimdan to`qib gapirmayapman, balki Menda hozir bo`lib turgan Otam O`z ishlarini bajarmoqda.


text:
Menga ishoninglar, Men Otamda va Otam Menda hozirdir. Bordiyu bunga ham ishonmasangizlar, aqalli bajarayotgan ishlarimning o`zi orqali Menga ishoninglar.


text:
Sizlarga rostini aytayin: Menga ishongan kishi Men qilayotgan ishlarni o`zi qiladi va hatto bundan kattarog`ini ham qiladi. Zero Men Otamning oldiga ketyapman.


text:
Mening nomimdan Otadan biror narsa so`rasangizlar, uni bajo keltiraman, toki Ota O`z O`g`li orqali ulug`lansin.


text:
Bu Yupatuvchi Haqiqat Ruhidir. Dunyo Uni qabul qila olmaydi, chunki Uni na ko`radi, na biladi. Sizlar esa Uni bilasizlar, chunki U sizlar bilan doim birgadir, U ichingizda yashaydi.


text:
Birozdan keyin dunyo Meni boshqa ko`rmaydi. Ammo sizlar Meni ko`rasizlar; Men hayot bo`lganim uchun, sizlar ham yashaysizlar.


text:
Kim Mening amrlarimni bilsa-yu, ularga amal qilsa, u Meni sevadi. Kim Meni sevsa, Otam ham uni sevadi. Men ham uni sevaman va O`zimni unga ko`rsataman.


text:
Ishqariyot bo`lmagan boshqa Yahudo Isoga dedi: Rabbim, bu qanaqasi, Sen O`zingni dunyoga emas, bizga ko`rsatmoqchisan?.


text:
Iso unga shunday javob berdi: Kim Meni sevsa, Mening so`zimga amal qiladi. Otam ham uni sevadi. Biz uning huzuriga kelib, O`zimizga maskan yaratamiz.


text:
Meni sevmagan kishi, so`zlarimga amal qilmaydi. Sizlar tinglayotgan so`z Meniki emas, balki Meni Yuborgan Otamnikidir.


text:
O`sha Yupatuvchi, ya`ni Mening nogmimdan Otam yuboradigan Muqaddas Ruhning O`zi sizlarga hamma narsani o`rgatadi, Mening sizlarga aytgan hamma so`zlarimni o`ylaringizga tushiradi.


text:
Men sizlarga tinchlik qoldiryapman; O`z tinchligimni sizlarga beryapman. Men bergan tinchlik dunyo bergan tinchlikka o`xshamaydi. Yuragingiz siqilmasin, hadiksiramanglar.


text:
Sizlarga aytganimni eshitdingizlar: Men sizlardan ketib, yana qaytaman. Agar Meni sevganingizda edi, Otam oldiga ketyapman deganimga quvonar edingizlar. Zero Otam Mendan ulug`dir.


text:
Bu hodisalar sodir bo`lganida ishoninglar deb, hali sodir bo`lmasidan oldin Men bu haqda sizlarga aytdim.


text:
Sizlar bilan so`zlashishga uncha ko`p vaqtim qolmadi. Chunki bu dunyoning hokimi kelyapti, Menga esa u mutlaqo hokim emas.


text:
Lekin dunyo bilsinki, Men Otamni sevaman, Otam Menga neki buyurgan bo`lsa, xuddi shuni bajaraman. Qani turinglar, bu yerdan keta qolaylik.


text:
Mendagi hosil bermaydigan har bir novdani U kesib tashlaydi. Hosil beradigan har bir novdani esa, yana ko`proq hosil bersin deb, xomtok qilib tozalaydi.


text:
Men bilan aloqada bo`linglar, shunda Men sizlar bilan aloqada bo`laman. Tokda bo`lmagan novda o`z-o`zidan hosil berolmaydi; shu singari agar sizlar Men bilan aloqada qolmasangizlar, hosil berolmaysizlar.


text:
Men tok, sizlar novdasizlar. Kim Men bilan aloqada bo`lib, Men u bilan aloqada bo`lsam, u ko`p hosil beradi. Mensiz hech narsa qilolmaysizlar.


text:
Kim Men bilan aloqani uzsa, novda kabi tashlab yuboriladi va quriydi. Bunday novdalarni esa terib, o`tga uloqtirib yondirishadi.


text:
Agar siz Men bilan aloqada bo`lib, so`zlarimni qalbingizga jo qilsangizlar, istaganingizni so`ranglar, erishasizlar.


text:
Otam Meni qanday sevgan bo`lsa, Men ham sizlarni shunday sevdim. Mening muhabbatimga sodiq qolinglar.


text:
Men Otamning amrlariga amal qilib, Uning muhabbatiga sodiq qolganman. Xuddi shu singari sizlar ham, agar Mening amrlarimga amal qilsangizlar, muhabbatimga sodiq qolasizlar.


text:
Mening shodligim sizlarga o`tsin va ko`nglingiz quvonchlarga to`lsin deb, Men bu so`zlarni sizlarga aytdim.


text:
Men sizlarni endi qul deb atamayman. Qul xo`jayini nima qilishini bilmaydi. Sizlarni do`stlarim deyman, chunki Otamdan eshitgan hamma narsani sizlarga bildirdim.


text:
Sizlar Meni emas, Men sizlarni tanladim. Borib hosil beringlar va hosilingiz boqiy bo`lsin, deb sizlarni tanladim. Shunday qilib, Mening nomimdan Otadan nimaiki so`rasangizlar, U sizlargsha beradi.


text:
Sizlar bu dunyoniki bo`lsangiz edi, dunyo sizlarni o`ziniki kabi sevar edi. Holbuki, sizlar bu dunyoniki emassizlar; Men sizlarni dunyodan tanlab oldim. Ana shu sababdan dunyo sizlardan nafratlanadi.


text:
Qul o`z xo`jayinidan yuqori bo`lmas, degan so`zimni eslanglar. Agar Meni quvg`in qilgan bo`lsalar, sizlarni ham quvg`in qiladilar. Agar Mening so`zlarimga rioya qilgan bo`lsalar, sizlarnikiga ham rioya qiladilar


text:
Agar Men kelib ularga aytmaganimda edi, ularda gunoh bo`lmas edi. Endi bo`lsa gunohlari uzrsiz qoldi.


text:
Agar Men ular orasida boshqalar sira qilmagan ishlarni namoyon qilmaganimda edi, ularda gunoh bo`lmas edi. Endi bo`lsa ishlarimni ko`rdilar-u, Mendan ham, Otamdan ham nafratlandilar.


text:
Bu esa ularning Tavrotdagi: Mendan nohaq nafratlandilar, degan oyat bajo bo`lishi uchun sodir bo`ldi.


text:
Otam huzuridan Men sizlarga yuboradigan Yupatuvchi, ya`ni Otam nazdidan chiquvchi Haqiqat Ruhi kelgach, U Men to`g`rimda guvohlik beradi.


text:
Sizlarni ibodatxonadan haydab yuboradilar. Hatto shunday zamon keladiki, sizlarni o`ldirayotgan har bir kishi bu bilan Xudoga xizmat qilyapman, deb o`ylaydi.


text:
Bularni sizlarga hozirdan ma`lum qilib qo`yyapman, toki o`sha vaqt-soat kelganda, so`zlarimni esga olinglar. Avvaldan sizlarga bularni aytishimga hojat yo`q edi, chunki sizlar bilan birga edim.


text:
Endi esa Meni Yuborganning oldiga ketyapman. Lekin orangizdan hech kim Mendan: Qayerga ketyapsan? deb so`ramayapti.


text:
Ammo sizlarga haqiqatni aytaman, Mening ketishim siz uchun foydalidir. Agar Men ketmasam, Yupatuvchi oldingizga kelmaydi. Agarda ketsam, Uni oldingizga yuboraman.


text:
Muqaddas Haqiqat Ruhi kelgach, U sizlarni butun haqiqat yo`liga boshlaydi. U O`zicha gapirmaydi, neki eshitsa, o`shani so`zlab beradi, U kelajak haqida sizlarga xabar qiladi.


text:
Otam ega bo`lgan hamma narsa Menikidir. Ana shu sababdan, U Mendan eshitgan narsalarni sizlarga ma`lum qiladi, deb aytdim.


text:
Ko`p o`tmay, sizlar Meni ko`rolmay qolasizlar, yana ko`p o`tmay, ko`rasizlar. Chunki Men Otamning oldiga ketyapman.


text:
Shu paytda Isoning shogirdlari biri ikkinchisiga: Ajabo, U bizga nima deyapti o`zi? Ko`p o`tmay Meni ko`rolmay qolasizlar, yana ko`p o`tmay ko`rasizlar, dedi. Otamning oldiga ketyapman, deb ham aytdi.


text:
Iso shogirdlari O`zidan gap so`ramoqchi bo`lganliklarini payqadi va so`z oldi: Ko`p o`tmay Meni ko`rolmay qolasizlar, yana ko`p o`tmay ko`rasizlar, deb Men sizlarga aytdim-ku, nahotki bu gapimni muhokama qilyapsizlar?


text:
Sizlarga rostini aytayin: sizlar yig`lab dod-faryod qilasizlar, dunyo esa quvonadi. Sizlar qayg`urasiz, lekin qayg`ungiz shodlikka aylanadi.


text:
Oyi to`lgan ayol dard bilan tug`adi. Ammo bola tug`ilgandan keyin, dunyoga odamzod keldi deb quvonadi va chekkan dardini unutib yuboradi.


text:
Shunga o`xshash sizlar ham endi g`am-qayg`u chekyapsizlar. Lekin Men sizlarni yana ko`raman va yuragingiz quvonchga to`ladi. Quvonchingizni esa sizlardan hech kim tortib olmaydi.


text:
O`sha kuni Mendan hech narsa so`ramaysizlar. Sizlarga rostini aytayin: agar Mening nomimdan Otadan nima so`rasangizlar, O`zi sizlarga beradi.


text:
Hozirgacha Mening nomimdan Otadan biron narsa so`ramadingizlar. So`ranglar, erishasizlar va quvonchingiz kamol topadi.


text:
Shu vaqtgacha sizlarga ramz bilan gapirib keldim. Lekin shunday bir vaqt keladiki, endi sizlarga ramz bilan gapirmay, Otam haqida ochiq xabar qilaman.


text:
O`sha kuni istaganingizni Mening nomimdan so`raysizlar. Men esa sizlar uchun Otamdan iltimos qilaman, deb aytmayapman.


text:
Men Otamning huzuridan chiqib, dunyoga keldim. Endi yana dunyoni tark etib, Otamning oldiga ketmoqdaman.


text:
Hozir ko`rib turibmizki, Sen hammasini bilasan. Biron-bir kishining savol berishiga ham muhtoj emassan. Ana shuning uchun biz Sen Xudo huzuridan chiqqaningga ishonamiz.


text:
Mana, har biringiz o`z tomoningizga to`zib, Meni yolg`iz qoldiradigan vaqt-soat keladi va hatto keldi ham. Biroq Men yolg`iz emasman, chunki Otam Men bilandir.


text:
Bularni sizlarga Menda hotirjam bo`lishingiz uchun aytdim. Dunyoda qayg`u-alam chekasizlar; lekin dadil bo`linglar, Men dunyoni yengdim.


text:
Shu gaplardan keyin Iso ko`zlarini osmonga tikib, dedi: Ey Ota! Vaqt-soati keldi. O`g`ling Seni ulug`lashi uchun Sen ham O`z O`g`lingni ulug`lagin.


text:
Sen Unga butun bashariyat ustidan hokimlikni berding; Sen Unga bergan odamlarning hammasiga U abadiy hayot ato qiladi.


text:
Dunyo yaratilishidan avval Men Sening huzuringda ulug`vor edim. Endi, ey Ota, O`z huzuringdagi o`sha ulug`vorlikni Menga tag`in ato qilgin.


text:
Sen dunyodan Menga bergan odamlarga Sening ismingni izhor qildim. Ular Seniki edilar va Sen ularni Menga berding. Ular esa Sening kalOmingga amal qildilar.


text:
Menga bergan kalomlaringni ularga topshirdim. Ular esa kalomlaringni qabul qilib, Men Sening huzuringdan chiqqanligimni chinakamiga tushundilar, Meni Sen yuborganligingga ishondilar.


text:
Men ular uchun so`rayman; dunyo uchun emas, balki Menga berganliging uchun so`rayman. Chunki ular Senikidir.


text:
Zotan Meniki bo`lgan hamma Seniki, Seniki esa Menikidir. Shu tariqa Mening ulug`vorligim ular orqali zohir bo`ladi.


text:
Bundan so`ng Men bu dunyoda bo`lmayman, Sening huzuringga qaytyapman. Ular esa bu dunyoda qoladilar. Ey Muqaddas Ota! Menga kimni bergan bo`lsang, O`z nOming bilan asrab qolgin, toki ular ham Bizday bir bo`lsinlar.


text:
Men ular bilan bo`lganimda, Sening nOming bilan ularni asrar edim. Ha, Menga bergan odamlarning hammasini omon saqladim. Faqat oyat bajo bo`lsin deb, peshanasiga halokat yozilgan odamdan boshqa ulardan hech kim halok bo`lmadi.


text:
Endi esa Sening oldingga boray deb turibman. Mening shodligim ularga o`tib dillarini butunlay to`ldirsin, deb bularni hali dunyoda bo`lganimda aytyapman.


text:
Men ularga Sening kalOmingni topshirdim. Dunyo esa ulardan nafratlandi. Chunki Men dunyodan bo`lganim kabi, ular ham dunyodan emaslar.


text:
Men faqat ular uchungina so`ramayman, balki ularning gapi bo`yicha Menga imon keltiradiganlar uchun ham so`rayman:


text:
Hammalari bir bo`lishsin. Ey Ota, Sen Menda va Men Senda hozir bo`lganimizga o`xshab, ular ham Bizda hozir bo`lib, bir bo`lishsin. Shu tariqa dunyo Meni Sen yuborganingga ishonsin.


text:
Menga ato qilgan ulug`vorligingni ularga berdim, toki biz bir bo`lganimizdek, ular ham bir bo`lishsin.


text:
Sen Menda, Men esa ularda hozir bo`lib, mukammal birlikka erishsinlar. Natijada, dunyo Meni Sen yuborganligingni tan olsin, Meni qanday sevsang, Menikilarni ham shunday sevganingni dunyo bilsin.


text:
Ey Ota! Sen Menga bergan odamlar Men bilan bir joyda bo`lishini xohlayman. Sen Menga ato qilgan ulug`vorlikni ular ham ko`rib tursin, dunyoni yaratmasdan avvaloq Sen Meni qanday sevganingni ular bilsin.


text:
Ey odil Ota! Dunyo Seni bilmasa ham, Men Seni bilaman. Bular ham Meni Sen yuborganingni bilib oldilar.


text:
Sening nOmingni ularga bildirganman va yanada bildiraman. Menga bog`lagan muhabbating ulardan o`rin olsin, Men ham ulardan o`rin olayin.


text:
Bu so`zlarni aytgandan so`ng, Iso O`z shogirdlari bilan u yerdan chiqib, Qidron soyining narigi bo`yiga o`tdi. O`sha yerda bir bog` bor edi. Iso shogirdlari bilan boqqa kirdi.


text:
Isoning xoini Yahudo ham o`sha joyni bilar edi, chunki Iso shogirdlari bilan u yerda tez-tez uchrashib turar edi.


text:
Shunday qilib, Yahudo bir to`da askarlarni hamda oliy ruhoniylar va farziylar tomonidan yuborilgan mirshablarni olib, u yerga keldi. Qo`llarida mash`alu fonuslar, qurol-yarog`lar bor edi.


text:
Iso O`z boshiga keladigan hamma narsani bilar edi. U odamlarga peshvoz chiqib, so`radi: Kimni qidiryapsizlar?


text:
Nosiralik Isoni, - deb javob berishdi ular. U Menman, - dedi Iso. Isoning xoini Yahudo ularning o`rtasida turgan edi.


text:
Sizlarga aytdim-ku, U Menman. Agar Meni qidirayotgan bo`lsangizlar, shularni qo`yib yuboringlar, ketaverishsin, - dedi ularga Iso.


text:
Uning ilgari: Sen Menga bergan kishilardan hech birining halok bo`lishiga yo`l qo`ymadim, degan so`zlari shu bilan bajo bo`ldi.


text:
Shu onda Simun Butrus yonidagi qilichini qinidan sug`urdi-da, oliy ruhoniyning qaroliga bir urib, o`ng qulog`ini uzib yubordi. Qarolning ismi Malik edi.


text:
Iso Butrusga: Qilichingni qiniga solib qo`y! Nahotki Menga Otam bergan taqdir sharobini ichmasam? dedi.


text:
Shu zahoti askarlar bilan bo`linma qo`mondoni va yahudiy mansabdorlarining qarollari Isoni ushlab, bog`lab qo`yishdi.


text:
Uni oldin Hanan oldiga olib kelishdi. Hanan shu yilgi bosh oliy ruhoniy bo`lgan Kayafaning qaynatasi edi.


text:
Bu yahudiy mansabdorlariga: Xalq uchun bitta kishining o`lishi yaxshiroq, deb maslahat bergan Kayafa edi.


text:
Isoning orqasidan Simun Butrus va yana boshqa bir shogird ergashib borishar edi. Bu shogird oliy ruhoniyga tanish edi, u Iso bilan bemalol oliy ruhoniyning hovlisiga kirdi.


text:
Butrus esa tashqarida, eshikning oldida turardi. Keyinroq oliy ruhoniyga tanish bo`lgan shogird yana tashqariga chiqdi-da, darvozabon ayolga biror narsa deb, Butrusni ichkariga olib kirdi.


text:
Shunda darvozabon cho`ri Butrusdan: Sen ham U Odamning shogirdlaridan emasmisan? deb so`radi. Yo`q! dedi Butrus.


text:
Havo sovuq bo`lgani uchun u yerda turgan qarollar bilan mirshablar ko`mir yoqib, isinayotgan edilar. Butrus ham ular bilan isinib turar edi.


text:
Iso unga javob berdi: Men elu olamga ochiq so`zladim. Har doim yahudiylar yig`iladigan ibodatxonalarda va ma`badda ta`lim berib yurdim, hech yashirincha gap aytmadim.


text:
Nega Meni so`roq qvilyapsan? Mening nutqlarimni eshitganlardan so`rab bilgin, gapirganlarimni ular bilsa kerak.


text:
Iso bularni aytib bo`lgan ham ediki, yaqin turgan mirshablardan biri: Oliy ruhoniyga ham shunday javob berasanmi? dedi-yu, Isoning yuziga tushirdi.


text:
Iso bunga javoban: Agar Men yomon gap gapirgan bo`lsam, yomonligini ko`rsat. Agar to`g`ri aytgan bo`lsam, nega Meni urasan? dedi.


text:
Simun Butrus hamon isinib turgan edi. Sen ham Uning shogirdlaridan emasmisan? deb so`rashdi undan. Yo`q! deb tondi u.


text:
Oliy ruhoniyning qarollaridan biri Butrus qulog`ini uzib yuborgan odamning qarindoshi edi. Bu qarol Butrusga yana: Seni bog`da U bilan ko`rdim, shekilli? dedi.


text:
Tong yorishgan edi. Yahudiy mansabdorlari Isoni Kayafa oldidan mahkamaga olib bordilar. Ular Fisih bayram taOmini yemaguncha harom bo`lishdan qo`rqib, mahkamaga kirmadilar.


text:
Shu sababli Pilat tashqariga, ularning oldiga chiqdi. Bu Odamga qarshi qanday aybni qo`ymoqdasizlar? deb so`radi.


text:
Uni o`zlaringiz olinglar-da, o`z Qonuningiz bo`yicha hukm qilaveringlar, - dedi Pilat. Bizga hech kimni qatl qilishga ijozat berilmagan, - deyishdi unga yahudiylar.


text:
Bu gaplar esa Isoni O`zining qanday o`lishi haqida aytganlarini tasdiqladi, Uning karomatlari bajo bo`lishi kerak edi.


text:
Shunday qilib, Pilat yana mag`kamaga kirdi va Isoni chaqirdi: Sen yahudiylarning Podshohimisan? deb so`radi.


text:
Nima, men yahudiymanmi? Axir, O`z xalqing, O`z oliy ruhoniylaring Seni menga topshirishdi. Sen nima ish qilib qo`yding? dedi Pilat.


text:
Iso javob berdi: Mening Shohligim bu dunyodan emas. Agar Shohligim bu dunyodan bo`lganda edi, yahudiy mansabdorlari qo`liga tushmasligim uchun Mening qarollarim kurashar edilar. Biroq endi Mening Shohligim bu yerdan emas.


text:
Demak, Sen Podshoh ekansan-da? dedi Pilat. Podshoh ekanimni o`zing aytding, - dedi Iso. Men haqiqat to`g`risida shohidlik qilmooq uchun tug`ilganman, ana shu maqsadda olamga keldim. Kimki haqiqat tarafida bo`lsa, Mening ovozimni eshitadi.


text:
Haqiqat nima? so`radi Pilat. Buni aytdi-yu, yana tashqariga, yahudiylarning oldiga chiqdi. Men Undan hech qanday ayb topolmayapman, - dedi ularga.


text:
Sizlarning bir odatingiz bor-ku, sizlar uchun Fisih bayramida bir mahbusni ozod qilib kelar edim. Shunga ko`ra, sizlar uchun yahudiylarning Podshohini ozod qilishimni istaysizlarmi?


text:
Pilat yana tashqariga chiqib xaloyiqqa xitob qildi: Mana, Uni oldingizga chiqaryapman, bilib qo`yinglar, men Undan hech qanday ayb topolmadim!


text:
Shu payt boshida tikanli toj, egnida shohona to`n bilan Iso tashqariga chiqdi. Mana, u Odam! dedi Pilat ularga.


text:
Oliy ruhoniylar va mirshablar Isoni ko`rib, baqirib ketishdi: Uni xochga mixlab qo`y, xochga! Uni sizlar olib xochga mixlab qo`yinglar! Men Undan hech qanday ayb topolmadim, - dedi Pilat ularga.


text:
Yahudiylar unga javoban: Bizda Qonun bor, Qonunimiz bo`yicha U o`lishi kerak, chunki U O`zini Xudoning O`g`li qilib ko`rsatdi, - dedilar.


text:
Menga javob bermaysanmi? dedi Pilat. Seni xochga mixlatish yo bo`shatish uchun hukm yuritishga qodir ekanimni bilmaysanmi?


text:
Iso javob berdi: Agar senga yuqoridan berilmaganda edi, sen Mening ustimdan hech qanday hukm yurita olmas eding. Shu sababdan Meni sening qo`lingga tutib berganning gunohi sening gunohingdan katta.


text:
Shu vaqtdan boshlab Pilat Isoni qo`yib yuborishga chora izlay boshladi. Ammo yahudiylar qichqirishardi: Agar Uni qo`yib yuborsang, sen Qaysarning do`sti emassan. O`zini podshoh deydigan har bir kishi Qaysarning dushmani bo`ladi!


text:
Pilat bu so`zni eshitgach, Isoni tashqariga olib chiqdi va yahudiycha Gabbata degan tosh supa ustidagi hukm kursisiga o`tirdi.


text:
O`sha kuni Fisih bayrami arafasi, tush mahali edi. Pilat yahudiylarga xitob qildi: Mana, Podshohingiz!


text:
Yo`q qil Uni, yo`q qil! Xochga mixlab qo`y! deb baqirdi ular. Sizlarning Podshohingizni xochga mixlab qo`yaymi? so`radi Pilat. Qaysardan boshqa podshohimiz yo`q, - deyishdi oliy ruhoniylar.


text:
U yerda Isoni xochga mixlab qo`ydilar. Iso o`rtada bo`lib, chap va o`ng tomoniga yana ikki kishini mixlab qo`ydilar.


text:
Pilat shu mazmundagi lavhani yozib xochning tepasiga ostirib qo`ydi: Yahudiylarning Podshohi nosiralik Iso.


text:
Iso xochga mixlangan joy shaharga yaqin bo`lgani uchun, bu lavhani anchagina yahudiylar o`qib o`tar edilar. Lavha yahudiy, yunon va lotin tillarida yozilgan edi.


text:
Yahudiy oliy ruhoniylari esa Pilatga borib shunday dedilar: Yahudiylarning Podshohi deb yozma, balki O`zi aytganidek, Men yahudiylarning Podshohiman, deb yozib qo`y.


text:
Askarlar Isoni mixlab bo`lib, Uning kiyimini oldilar. Har askarga bir parchadan tekkuday qilib, kiyimni to`rt bo`lakka bo`ldilar. Ichki ko`ylagini ham oldilar. Ichki ko`ylak boshdan-oyoq choksiz bir to`qima edi.


text:
Askarlar bir-biriga: Buni yirtmaylik, bu uchun qur`a tashlaymiz, kimga tushsa, o`shaniki bo`lsin, - deyishdi. Shu tariqa quyidagi Zabur oyati bajo bo`ldi: Kiyimlarimni o`zaro bo`lishib olib, libosim uchun qur`a tashladilar. Askarlar xuddi shunday qildilar.


text:
Isoning xochi yonida Uning onasi, onasining opasi, Klopaning xotini Maryam hamda magdalalik Maryam turar edilar.


text:
Iso onasi yonida O`zining sevikli shogirdi turganini ko`rdi-da, onasiga: Ey ayol, mana bu sening o`g`ling! dedi.


text:
Keyin shogirdiga qarab: Mena bu sening onang! dedi. O`sha ondan boshlab u shogird Maryamni o`z uyiga olib ketdi.


text:
Shundan keyin Iso endi hammasining amalga oshganini ko`rdi. Zabur oyati bajo bo`lsin deb, U: Chanqadim! dedi.


text:
Bu yerda sirka to`la bir idish turgan edi. Askarlar sirka shimgichni botirdilar-da, nayning uchiga ilib, Isoning og`ziga olib bordilar.


text:
O`sha kuni dam olish kuni arafasi juma di. Ertangi shanba juda tabarruk kun hioblangani uchun, yahudiy mansabdorlari jasadlarni xochda qoldirishni istamadilar. Ular Pilatning oldiga borib, jasadlarning boldirlarini sindirib tashlab, xochdan tushirishni so`radilar.


text:
Shunda askarlar borib, Iso bilan birga xochga mixlangan birinchi, so`ngra ikkinchi odamnning boldirlarini sindirib tashladilar.


text:
Lekin askarlardan biri Isoning biqinini nayza bilan teshdi, shu zahoti Uning biqinidan qon bilan suv oqib chiqdi.


text:
Bu hodisani ko`rgan kishi, sizlar ishoninglar deb, guvohlik berib kelmoqda. Uning guvohligi haqiqatdir, u haqiqatni so`zlayotganini biladi.


text:
Ana shu bo`lib o`tgan hodisa: Uning suyagi sinmaydi, degan Zabur oyati bajo kelishi uchun ro`y berdi.


text:
Bundan so`ng arimateyalik Yusuf Pilatdan Isoning jasadini xochdan tushirish uchun iltimos qildi. Yusuf Isoning shogirdi edi-yu, lekin yahudiylardan qo`rqqani uchun buni yashirib yurar edi. Pilat esa ijozat berdi. Shunda Yusuf borib, Isoning jasadini bo`shatib oldi.


text:
Bundan ilgari kechasi Isoning oldiga kelgan Nikodim ham yuz qadoqcha mirra bilan sabur qorishmasini olib keldi.


text:
Ular ikkovlon Isoning jasadini olib, yahudiylarning dafn odatlariga ko`ra, bu muattar moddalar bilan Uni kafanladilar.


text:
Yahudiylarning dam olish kuniga tayyorgarlik qilish muddati tugayotgani sababli ular, bu joy yaqinroq, deb Isoni o`sha qabrga ko`mdilar.


text:
Haftaning birinchi kuni erta saharda, hali qorong`i paytda, magdalalik Maryam qabrning oldiga kelib, qabr og`zidagi toshning ag`darilganini ko`rdi.


text:
U yugurib Simun Butrus va Isoning sevgan boshqa shogirdi oldiga keldi-da: Rabbimni qabrdan olib ketishibdi, Uni qayerga qo`yishganini bilmaymiz, - dedi.


text:
Ikkovi birga yugurib ketishdi. Ammo u shogird Butrusdan tezroq yugurib, qabrga birinchi bo`lib yetib keldi.


text:
Isoning boshiga o`ralgan ro`mol esa kafan bilan birga emas, alohida joyga yig`ishtirib qo`yilgan edi.


text:
Shunda oq kiyim kiygan ikki farishtani ko`rib qoldi. Biri Isoning jasadi yotgan joyning bosh tomonida, ikkinchisi esa oyoq tomonida o`tirgan edi.


text:
Ular Maryamga: Ey ayol, nega yig`layapsan? deyishdi. Rabbimni olib ketishibdi, Uni qayerga qo`yishganini bilmayman, - dedi u.


text:
Ey ayol, nega yig`layapsan? Kimni qidiryapsan? dedi Iso unga. Maryam Uni bog`bon deb o`yladi. Unga: Og`a, agar sen Uni olib ketgan bo`lsang, qayerga qo`yganingni menga ayt-chi, men Uni borib kelay, - dedi.


text:
Menga qo`l tegizma! dedi Iso Maryamga. Men hali Otamning huzuriga chiqqanim yo`q. Sen borib birodarlarimga shunday deb aytgin: Men O`z Otam va sizlarning Otangizning, O`z Xudoyim va sizlarning Xudoyingizning huzuriga chiqib ketyapman.


text:
Shunda magdalalik Maryam shogirdlarning oldiga borib: Men Rabbimni ko`rdim! dedi, Iso unga nimalar aytganini gapirib berdi.


text:
O`sha yakshanba kuni oqshomda shogirdlar to`plangan edilar. Ular yahudiy mansabdorlaridan qo`rqib, uyning eshiklarini qulflab qo`ygan edilar. Shu payt Iso kelib qoldi. U o`rtada turib shogirdlariga: Sizlarga tinchlik bo`lsin! dedi.


text:
Shunday deb, qo`l-oyoqlarini va biqinini ularga ko`rsatdi. Shogirdlar Rabbimizni ko`rdik, deb juda sevindilar.


text:
Iso yana ularga dedi: Sizlarga tinchlik bo`lsin! Otam Meni qanday yuborgan bo`lsa, Men ham sizlarni shunday yuboryapman.


text:
Kimning gunohlarini kechirsangizlar, u kechiriladi. Kimning gunohlarinikechirmasangizlar, u kechirimsiz qolaveradi.


text:
Boshqa shogirdlar unga: Biz Rabbimizni ko`rdik, - deyishdi. To`ma ularga shunday dedi: Men Uning qo`llaridagi mix chandiqlarini ko`rmagunimcha, Uning mix chandiqlariga o`z barmog`imni tegizmagunimcha, qo`limni Uning biqiniga qo`ymagunimcha, ishonmayman.


text:
Sakkiz kundan so`ng Isoning shogirdlari yana uyda to`plangan edilar, To`ma ham ular bilan birga edi. Uyning eshiklari qulf bo`lgan vaqtda Iso keldi va o`rtalarida turib: Sizlarga tinchlik bo`lsin! dedi.


text:
Keyin To`maga qarab: Barmog`ingni bu yoqqa tekiz! Mening qo`llarimni ko`r, qo`lingni cho`zib biqinimga qo`y va imonsiz bo`lma, imonli bo`l! dedi.


text:
Iso unga shunday dedi: Sen Meni ko`rganing uchun ishonding. Ko`rmay ishonganlar qanday baxtlidirlar!


text:
Bular esa Iso Xudoning O`g`li, Masih ekanligiga ishonishingiz uchun va ishonib, Uning nomi bilan hayotga erishishingiz uchun yozilgan.


text:
Undan keyin Tiveriya ko`li bo`yida Iso O`zini yana shogirdlariga ko`rsatdi. Bu shu yo`sinda sodir bo`ldi:


text:
Simun Butrus, Egiz laqabli To`ma, Jalilaning Kana shahridan bo`lgan Natan`il, Zabadiyning o`g`illari va boshqa ikki shogird bir joyda edilar.


text:
Simun Butrus boshqalarga: Men baliq ovlagani ketyapman, - dedi. Bizlar ham sen bilan boramiz, - deyishdi ular va qayiqqa tushib, jo`nab ketishdi. Lekin o`sha kecha hech narsa tutisholmadi.


text:
To`ringizni qayiqning o`ng tomoniga tashlanglar, shunda tutasizlar, - dedi Iso. Ular esa to`rni tashladilar va baliq ko`pligidan tortib ololmadilar.


text:
Shu payt Isoning sevikli shogirdi Butrusga: Ana, Rabbimiz! dedi. Simun Butrus bu Rabbimiz, deb eshitiboq, yechib tashlagan jomasini kiydi-yu, o`zini ko`lga otdi.


text:
Boshqa shogirdlar esa baliq to`la to`rni sudragancha, qayiqda keldilar. Ular quruqlikdan yaqin taqriban yuz gaz narida edilar.


text:
Simun Butrus borib, to`rni qirg`oqqa tortib chiqardi. To`rda bir yuz ellik uchta katta baliq bor edi. Baliqlar ko`pligiga qaramasdan, to`r yirtilmadi.


text:
Iso shogirdlariga: Kelib ovqatlaninglar, - dedi. Ulardan hech biri: Sen kimsan? deb so`rashga botinolmadi, chunki ular Bu bizning Rabbimiz, deb bilar edilar.


text:
Nonushta qilib bo`lishgach, Iso Simun Butrusdan so`radi: Yunus o`g`li Simun, sen Meni ulardan ko`proq sevasanmi? Ha Rabbim! Men Seni yaxshi ko`rishimni O`zing yaxshi bilasan-ku, - dedi Unga Butrus. Qo`zilarimni o`tlat, - dedi unga Iso.


text:
Ikkinchi marta Iso Butrusdan yana so`radi: Yunus o`g`li Simun, sen Meni sevasanmi? Ha, Rabbim! Seni yaxshi ko`rishimni O`zing bilasan-ku, - dedi Butrus Unga. Qo`ylarimni boq, - dedi unga Iso.


text:
So`ng uchinchi marta Butrusdan so`radi: Yunus o`g`li Simun, sen Meni yaxshi ko`rasanmi? O`zidan uch marta Meni yaxshi ko`rasanmi, deb so`raganiga Butrus xafa bo`ldi. Rabbim! Sen hammasini bilasan, men Seni yaxshi ko`rishimni ham bilasan, - dedi Butrus. Iso unga shunday dedi: Qo`ylarimni o`tlat!


text:
Senga rostini aytayin: yosh bo`lganingda kamaringni o`zing bog`lar, xohlagan joyingga borar eding. Lekin qariganingda esa qo`llaringni uzatasan va boshqa birov kamaringni bog`laydi-yu, seni xohlamagan joyingga olib boradi.


text:
Iso bu so`zlarni Butrusning qay yo`l bilan o`lib, Xudoni ulug`lashiga ishora qilib aytgan edi. So`ngra unga: Mening orqamdan yur! dedi.


text:
Butrus burilib, Isoning sevikli shogirdi orqalaridan ergashib kelayotganini ko`rdi. Bu kechki ziyofatda Isoning bag`riga bosh qo`yib: Rabbim, Seni kim tutib beradi? deb so`ragan shogirdi edi.


text:
Iso unga: Agar Men kelgunimgacha uning sog` qolishini istasam, bundan senga nima? Sen Mening orqamdan yuraver, - dedi.


text:
Shunday qilib, birodarlar orasida bu shogird o`lmaydi, degan gap-so`z tarqalib ketdi. Holbuki, Iso uni o`lmaydi demagandi. U faqat: Agar Men kelgunimgacha uning sog` qolishini istasam, bundan senga nima, deb aytgan edi.


text:
Ana shu shogird bu ishlarning hammasiga guvoh bo`lib, ularni yozib olgan. Uning guvohligi haqiqat ekanligini bilamiz.


text:
Iso bajargan boshqa bir talay ishlar ham bor. Bular birma-bir yozib chiqilganida edi, yozilgan kitoblar olamga sig`mas edi, deb o`ylayman. Omin.


text:
Ey Teofil, Isoning bajarishga va o`rgatishga kirishgan hamma narsalarini, chunonchi, Uning dastlabki kunlaridan boshlab,


text:
to O`zining tanlagan hav���ylariga Muqaddas Ruh amri ila buyruqlar berib, osma ko`tarilgan kunigacha ro`y bergan hamma voqealarni ilk kitobimda qalamga oldim.


text:
Iso azob chekib o`lganidan keyin, qirq kun mabaynida havoriylariga zohir bo`lib, Xudoning Shohligi haqida ularga so`zlar va ko`p ishonarli isbotlar bilan O`zini barhayot qilib ko`rsatar edi.


text:
Ularni to`plab, buyurib dedi: Quddus shahridan ketib qolmanglar, balki Otamning bergan va`dasi omalga oshguncha u yerda kutib turinglar. Sizlar bu va`dani Mendan eshitgansizlar.


text:
Yahyo payg`ambar odamlarni suvga cho`mdirib, tavba qildirgan, sizlar esa ko`p o`tmay Muqaddas Ruhga cho`mdirilasizlar.


text:
Havoriylar shunday yig`ilgan paytda, Isodan so`radilar: Yo Rabbiy, Sening Isroilda Shohlikni tiklashing shu vaqtga to`g`ri kelmaydimi?


text:
Iso ularga dedi: Otam O`z erki bilan belgilab qo`ygan vaqtu fursatlarni bilish sizlarning ishingiz emas.


text:
Lekin Muqaaddas Ruh ustingizga tushib kelganda, sizlar quvvat olasizlar, Quddusda, Yahudiya bilan Samarizning hamma joyida va hatto dunyoning eng olis yerlarida ham Mening shohidlarim bo`lasizlar.


text:
Bularni aytgach, Iso ularning ko`z oldida osmonga ko`tarildi. Uni bulut qoplab, ko`zdan g`oyib bo`ldi.


text:
Iso ko`rarilayotib, havoriylar osmanga tikilib turgan paytda, oq kiyim kiygan ikki zot ularning yonida paydo bo`ldi:


text:
Ey jalilaliklar! Nega sizlar osmonga qarab turibsizlar? Sizlarning orangizdan osmonga olingan bu Iso, ko`kka ko`tarilganini qanday ko`rgan bo`lsangiz, xuddi shunday qaytib keladi, deyishdi.


text:
Shundan so`ng havoriylar Zaytun tog`idan Quddusga qaytib keldilar. Bu tog` Quddusdan bir chaqirimlik yaqindir.


text:
Ular shaharga kirib, qo`ngan xonadonlarining boloxonasiga chiqdilar. Butrus, Yoqub, Yuhanno va Idris, Filip va To`ma, Bartolmey va Matto, Alfey o`g`li Yoqub, vatanparvar Simun va Yoqub o`g`li Yahudo o`sha yerda edilar.


text:
Ularning hammasi, shu jumladan Isoning onasi Maryam, boshqa xotin-qizlar hamda Isoning ukalari yakdillik va sidqidillik bilan toat-ibodatga berilgan edilar.


text:
O`sha kunlarda yuz yigirmaga yaqin imonli birodarlar yig`ini oldida Butrus oyoqqa turdi-da, so`zga chiqib:


text:
Erlar, birodarlar! dedi. Isoni tutib berganlarning sarvari bo`lmish Yahudo haqida Muqaddas Ruhning Dovud payg`ambarga bergan oyati bajo kelishi kerak edi.


text:
U harom yo`l bilan qo`lga kiritgan puliga bir yerni sotib olib, gup etib qulab tushdi-yu qorni yorildi, butun ichak-chovoqlari chiqib ketdi.


text:
Bu hodisa butun Quddus ahliga ma`lum bo`ldi va u yer mahalliy tilda Haqaldama, ya`ni Qon Yeri deb atalib qoldi.


text:
Zabur kitobida yozilganiday: Uning maskani huvillab qolsin, Unda istiqomat qiluvchi qolmasin. Va shuningdek: Uning o`rnini boshqasi olsin.


text:
Shunday qilib, endi safimizga qo`shiladigan kishi, xuddi bizlarga o`xshab Rabbimiz Isoning tirilganiga shohid bo`lgan birov bo`lmog`i kerak.


text:
Rabbimiz Iso oramizda yashagan butun zamonda, ya`ni Yahyo payg`ambarning odamlarni daryoda tavba qildirish davrilan boshlab, to Iso oramizdan yuksaklikka olingan kunga qadar bizlar bilan birga yurgan odamlardan biri bo`lishi lozim, dedi.


text:
Shunga ko`ra ikki kishini: Yustus laqabli va Barsabo deb ham ataluvchi Yusuf hamda Mattiyani olg`a chiqazdilar.


text:
Ey butun insonlarning qalbini biladigan Rabbimiz! Yahudoning o`z joyiga borib, tark etgan havoriylik xizmatini bo`yniga olishi uchun bu ikki kishidan qay birini tanlading, uni ko`rsatgin!


text:
Shundan so`ng ular uchun qur`a tashladilar. Qur`a Mattiyaning chekiga tushdi va u o`n bir havoriyga qo`shildi.


text:
To`satdan osmondan kuchli shamol esayotgandek bir shovqin keldi-yu, ular turgan uyni tamoman to`ldirdi.


text:
Olovga o`xshash alangalanib turgan tillar ularga ko`rindi. Bular bo`linib, ularning har biri ustiga bittadan qo`ndi.


text:
Bu tovushni eshitganlarida, el-ulus bir joyga yalpi to`planib keldi. Har biri o`z shevasida gapirishayotganini eshitib, esankirab qoldi.


text:
Hamma hayratu taajjubga tushib, o`zaro: Bu gapirayotganlarning hammasi jalilalik emasmi? deyishardi.


text:
Parfiyaliklar, midiyaliklar, elamliklar; Mesopotamiya, Yahudiya, Kappadokiya, Pont va Asiya yurtlarida yashovchilar,


text:
Frigiya, Pamfiliya, Misr va Liviyaning Kirineya atrofidagi yerlarda yashovchilar, Rimdan kelganlar, yahudiylar bilan yahudiy diniga kirganlar ham,


text:
kritliklar bilan arablar ham bizning tillarimizda Xudoning ulug` ishlari haqida gapirayotganlarini eshityapmiz, der edilar.


text:
Unda Butrus o`n bir havoriy bilan birga oyoqqa qalqidida, ovozini balandlatib haloyiqqqa hitob qildi: Ey barcha yahudiylar va Quddusda yashovchilar, so`zlarimga quloq solib, shuni bilib qo`yinglar:


text:
Mana, oxirgi kunlarda voqe bo`ladi, deydi Xudovand Men butun jonzod uzra O`z Ruhimni yog`diraman. Sizning o`g`il-qizlaringiz bashorat qiladilar, Yigitlaringiz vahiy ko`radilar, Mo`ysafidlaringiz karomatli tush ko`radilar.


text:
O`sha kunlarda Men qulu cho`rilarim ustiga O`z Ruhimni yog`inday yuboraman, Ular esa bashorat beradilar.


text:
Yuksaklikda, osmonda g`aroyibot, Tubanlikda, yer yuzida esa ajoyibot, qon, olov va pag`a-pag`a tutun barpo qilaman.


text:
Xudovandning ulug` va nurafshon kuni kelishidan avval, quyosh qorong`ilikka, oy esa qonga aylanib ketadi.


text:
Ey Isroil erlari, bu so`zlarni tinglanglar! Nosiralik Iso qilgan qudratli va ajoyib mo``jizalari asosida Xudo tomonidan tasdiqlangan kishidir. Uning orangizda qilgan ishlarini o`zlaringiz bilasizlar.


text:
Xudoning azaliy murod-maqsadi va cheksiz bilimiga ko`ra qo`lingizga topshirilgan o`sha Odamni sizlar tutib, qonunsizlar qo`li bilan xochga mixlatib o`ldirdingizlar.


text:
Lekin Xudo o`lim zanjirlarini uzib, Uni tiriltirdi, chunki o`lim Uni ushlab turishi mumkin emas edi.


text:
Dovud Zoburda U haqda deganiday: Xudovandni doimo oldimda ko`rdim. U o`ng tomonimda bo`lgani uchun, Men hech qachon ikkilanmadim.


text:
Shul bois yuragim quvonur, Tilimdan shod-xurramlik to`kilur, Bundan so`ng tanim umidvoru bexatar bo`lur.


text:
Erlar, birodarlar! Sizlarga ulug` otamiz Dovud haqida ro`y-rost gapirishimga ijozat berilsin: u ham o`ldi, ham ko`mildi va uning qabri bugungacha bizda bordir.


text:
U payshambar bo`lgani uchun bilar ediki, Xudo unga qasam ichib bergan va`dasi bo`yicha o`z urug`idan bo`lganlardan birini (Masih qilib, o`limidan keyin tiriltirib) taxtiga o`tirshizadi.


text:
U Masihning tirilishini oldindan ko`rib, Uning joni o`liklar diyoriga tashlanmasligi, jasadi esa chirishni ko`rmasligi to`g`risida karomat qilgan edi.


text:
U Xudoning qudrati bilan yuksaltirilgandan keyin, Ota Xudoning va`dasi bo`yicha olgan Muqaddas Ruhni bizga yog`inday yubordi. Hozir sizlar bu voqeani ko`rib, eshitib turibsizlar.


text:
Shunday qilib, butun Isroil ahli uzil-kesil bilsinki, sizlar xochga mixlangan bu Isoni Xudo Rab va Masih qilib tayinladi.


text:
Bu so`zlarni eshitganlar yuraklariga o`q qadalganday bo`lishdi, Butrus va boshqa havoriylarga: Birodarlar, biz nima qilaylik? deyishdi.


text:
Butrus ularga dedi: Tavba qilinglar va gunohlaringiz kechirilishi uchun har biringiz Iso Masih nomidan suvga cho`mib imon keltiringlar. Shunday qilib Muqaddas Ruh in`Omini olasizlar.


text:
Chunki bizning Rabbimiz Xudovand bu va`dani sizlar bilan farzandlaringiz va shuningdek, hamon uzoqlardan chorlamoqchi bo`lgan hamma odamzod uchun bergan.


text:
Butrus boshqa ko`p so`zlar bilan tinglovchilarni ogoholantirib: Bu buzuq nasldan xalos bo`linglar! deb o`tinar edi.


text:
Shunday qilib, uning so`zini chin ko`ngildan qabul qilganlar suvga cho`mib imon keltirdilar. O`sha kuni uch mingga yaqin jon jamoatga qo`shildi.


text:
Ular havoriylarning ta`limotiga, hamdo`stlikka, non sindirishga va toat-ibodatlarga astoydil berilib borar edilar.


text:
Har bir jonda xavotir bor edi. Havoriylar esa Quddusda ko`p ajoyib va mo``jizakor ishlar qilmoqda edilar.


text:
Har kuni yakdillik bilan ma`badda yig`ilib turishar, uylarida esa non sindirib, shodlik va soddadillik bilan ovqatlanishardi.


text:
Xudoning hamdu sanosi ularning tilidan tushmas, butun xalqning ko`nglini xushlardilar. Xudo esa kun sayin najot topganlarni imonlilar jamoatiga qo`shib qo`yar edi.


text:
U yerda onadan tug`ma shol bo`lgan birov ham bor edi. Bu odamni ma`badga kirayotganlardan sadaqa tilash uchun har kun ma`badning Go`zal degan darvozasi yoniga keltirib qo`yar edilar.


text:
Butrus unga: Menda kumush va oltin yo`q, ammo o`zimda borini senga beraman: nosiralik Iso Masih nomidan senga aytaman, o`rningdan turib yur! dedi-yu,


text:
o`ng qo`lidan tutib, uni oyoqqa turg`izdi. Birdaniga uning tizzalari bilan to`piqlari mustahkamlanib qoldi.


text:
U dik etib oyoqqa turdi-da, yura boshladi. Xudoga hamd aytib, irg`ib-sakrab yurganicha, ular bilan ma`badga kirdi.


text:
Ma`badning Go`zal degan darvozasida sadaqa so`rab o`riradigan odam buning o`zi ekanini ular payqagach, u bilan yuz bergan mo``jiza qarshisida g`oyat ajablanib hayron qoldilar.


text:
Sog`aygan shol Butrus bilan Yuhannoning oldidan ketmay turgani uchun, butun xalq hayron bo`lib, ularning huzuriga yugurib keldi. U yer Sulaymon ravoqi edi.


text:
Butrus buni ko`rib, xalqqa xitoban: Ey Isroil erlari! dedi. Nima uchun bunga hayron bo`lyapsizlar? Go`yo bizlar o`z qudratimiz yoki taqvodorligimiz bilan o`sha kishini oyoqqa turg`izganimizdek, bizlarga nega qarab turibsizlar?


text:
Mana, ota-bobolarimizning Xudosi, Ibrohim, Ishoq va Yoqubning Xudosi O`zining O`g`loni Isoni yuksaltirib, shon-sharafga sazovor qilgan. Sizlar esa Uning xoinlari bo`ldingizlar. Pilat Uni qo`yib yuborishga qaror qilganda, Pilatning oldida Uni rad qildingizlar.


text:
Bu sizlar ko`rgan va bilgan odam esa Isoning ismi haqi, Uning ismiga ishonish sababli oldingizda soppa-sog` turibdi. Hammangizning ko`z o`ngingizda bu odamga shifo bergan narsa Iso nomidan qilingan e`tiqoddir.


text:
Xudo-ku barcha payg`ambarlar og`zi ila Masihning azob chekishini oldindan xabar qilgan edi va O`z so`zini ana shu yo`sinda bajo keltirdi.


text:
toki Xudo sizlarga farog`at kunlarini baxsh etsin va azaldan tayinlagan Iso Masihni oldingizga yuborsin.


text:
Garchi, Xudo qadimdan beri muqaddas payg`ambarlar og`zi bilan bilbirgan borliqni tuzatish vaqti bo`lmagunga qadar,U osmonda qolishi kerakdir.


text:
Muso payg`ambar ota-bobolarimizga gapirib degan: Rabbingiz bo`lgan Xudovand sizlarga birodarlaringiz orasidan men kabi bir Payg`ambar zohir qilgay, butun ishlarda sizlarga nimaiki gapirsa, Unga quloq solingizlar.


text:
Shuningdek, Shomuil payg`ambardan boshlab, undan keyin gapirgan butun payg`ambarlar ham bu kunlarga qarata bashorat qilganlar.


text:
Sizlar esa payg`ambarlar vorislari, Xudo ota-bobolaringiz bilan qilgan ahdning vorislarisizlar. Xudo: Yer yuzidagi barcha xalqlar sening naslingdan baraka topadilar, deb Ibrohim bilan ahd tuzgan edi.


text:
Shunday qilib, Xudo har biringizni yovuz ishlaringizdan qaytarib, barakali qilay, deb O`zining O`g`loni Isoni tiriltirdi va birinchi galda sizlarga yubordi.


text:
Butrus bilan Yuhanno xalqqa gapirib turganda, ruhoniylar, ma`bad mirshabboshisi hamda sadduqiy mazhabidan bo`lganlar ularning ustiga bostirib keldilar.


text:
Ular Isoni ibrat qilib ko`rsatib, o`liklarning tirilishi haqida xalqqa ta`lim berayotganlari uchun, din peshvolari juda achchiqlangan edilar.


text:
Butrus bilan Yuhannoni ushladilar va endi vaqt kech bo`ldi, deb ertagacha ularni qamoqxonada qoldirdilar.


text:
Oliy ruhoniy Hanan, Kayafa, Yuhanno, Iskandar va oliy ruhoniy avlodidan bo`lgan boshqalarning hammasi shu yerda edilar.


text:
Ikkala havoriyni o`rtada turg`izib: Sizlar qanday vakolat bilan va kimning nomidan buni qildingizlar? deb so`rashdi ulardan.


text:
Agar bugun bir xasta odamga qilingan ezgu ish, uning qanday shifa topgani haqida bizdan javob talab qilayotgan bo`lsangiz,


text:
unda hammangizga butun Isroil xalqiga ma`lum bo`lsinki, sizlar xochga mixlab qo`ygan va Xudo esa tiriltirgan nosiralik Iso Masih ismi haqi bu odam qarshingizda soppa - sog` turibdi.


text:
Bu Iso oyatdagidek: Siz binokorlar mensimagan, lekin peshtoqning boshi bo`lib qolgan toshdir. Boshqa hech kimdan najot yo`q.


text:
Ruhoniylar Butrus va Yuhannoning bu jasoratini ko`rib va ular o`qimagan, oddiygina odamlar ekanlarini bilib, juda hayron qoldilar. Ularning Iso bilan birga bo`lganliklarini payqab oldilar.


text:
Shifo topgan odamning ham ular bilan birga turganini ko`rib, ularga qarshi hech narsa ayta olmadilar.


text:
Bu odamlarni nima qilishimiz kerak? Ularning qo`li bilan ochiqdan - ochiq bir mo``jiza qilinganini butun Quddus ahli bilib oldi-ku! Bizlar buni rad qilolmaymiz.


text:
Lekin xalq orasida bu gap yana ko`proq yoyilmasligi uchun ularga do`q uramiz, yana tag`in bu ism to`g`risida boshqa hech kimga so`zlamasinlar, deyishdi.


text:
Lekin Butrus va Yuhanno ularga javob berib: O`zlaringiz qaror qilinglar, Xudodan ko`ra ko`proq sizlarga quloq solishimiz Xudo oldida to`g`ri bo`ladimi?


text:
Kengash a`zolari jazo berish uchun hech qanday asos topolmagach, ularga yana bir do`q urib, qo`yib yubordilar.


text:
Mo``jiza natijjasida shifo topgan odam qirq yoshdan oshganini butun xalq bilib, yuz bergan voqea uchun Xudoga hamdu sano aytishar edi.


text:
Butrus bilan Yuhanno ozodlikka chiqarilgandan keyin, o`rtoqlarining qoshiga borib, oliy ruhoniylar bilan oqsoqollarning barcha aytganlarini so`zlab berdilar.


text:
Ular buni eshitgach, bir ovozdan Xudoga nido qilib dedilar: Ey bizning Egamiz, yeru osmon, dengiz va ularning ichidagi hamma narsalarni yaragan Xudo!


text:
Sen Muqaddas Ruh orqali O`z quling otamiz Dovud og`zi ila degansan: Millatlar nega isyon ko`taryaptilar? Xalqlar nega behuda qasd qilmoqdalar?


text:
Dunyo podshohlari va hukmdorlari bosh ko`tarib, Xudovand va Uning Masihiga qarshi til biriktirdilar.


text:
Haqiqatan ham, Hirod bilan Po`ntiy Pilat bu shaharda Isroil xalqi va boshqa xalqlar bilan til biriktirib, Sen Masih deb tayinlagan azizu muqaddas O`g`loning Isoga qarshi qo`l ko`tarishdi.


text:
Endi, yo Rabbiy, ularning do`q - po`pisalariga qara, Sening so`zingni to`la jasorat bilan aytish quvvatini shu qullaringga ehson ayla.


text:
Aziz O`g`loning Iso ismi bilan odamlarga shifo berish va turli alomatlar, mo``jizalar uchun qo`lingni uzatgin!


text:
Ibodat qilib bo`lgach, ular yig`ilib turgan joy silkinib ketdi. Hammalari Muqaddas Ruhga to`lib, Xudoning so`zini jasorat bilan gapira boshladilar.


text:
Inonganlarning jamoati bir jon, bir tan edi. Hech biri mulkidan biron narsani meniki demas edi, hamma narsani umumiy deb bilishar edi.


text:
Havoriylar esa Rabbimiz Iso Masih qayta tirildi, deb juda ta`sirchan tarzda guvohlik berishar edi. Xudoning buyuk inoyati barchada namoyon bo`layotgan edi.


text:
Oralarida muhtoj kishi yo`q edi. Chunki yerlari yoki uy - joylari bor bo`lganlarning hammasi mulklarini sotar, evaziga olgan pullarini keltirib,


text:
havoriylarning ixtiyoriga topshirardilar.Shu yo`sinda pul har biriga ehtiyojiga ko`ra taqsimlanar edi.


text:
Shular kabi Yusuf ismli, levitlar avlodiga mansub kiprlik bir kishi bor edi. Havoriylar unga Barnabo, ya`ni dalda beruvchi degan nom berishgan edi.


text:
xotinining roziligi bilan o`sha puldan bir qismini olib yashirdi, bir qismini esa keltirib havoriylarning ixtiyoriga topshirdi.


text:
Butrus unga dedi: Ey Hananiya, nega endi sen shaytonga yuragingni boy berib, Muqaddas Ruhga yolg`on gapirding, yerning pulidan bir qismini olib yashirding?


text:
Sotishdan oldin u seniki emasmidi? Sotilgandan keyin ham puli sening hukmingda emasmidi? Nima uchun dilingda bunday niyat qilding? Sen odamlarga emas, balki Xudoga yolg`on gapirding.


text:
Hananiya bu so`zlarni eshitishi bilanoq yerga yiqilib jon berdi. Buni eshitganlarning hammasini qattiq dahshat qopladi.


text:
Butrus burilib, undan so`radi: ˥nga aytgin, yerni shunchaga sotdingizlarmi? Ha, shunchaga, dedi ayol.


text:
Butrus: Nega sizlar Tangri Ruhini sinab ko`rishga kelishdingizlar? Mana, eringni ko`mganlar eshikdan kirishayapti. Endi seni ham tashqariga olib chiqishadi, dedi.


text:
Shu ondayoq ayol Butrusning oyoqlariga yiqilib, jon berdi. Yigitlar ichkariga kirib, uni o`lib yotgan holda ko`rdilar. O`ligini tashqariga olib chiqib, erining yoniga ko`mdilar.


text:
Xalq orasida havoriylarning qo`llari bilan ko`p ajoyib va mo``jizali ishlar sodir bo`lar edi. Hamma imonlilar yakdillik bilan Sulaymon ravoqida yig`ilib turdilar.


text:
Xalq sharaflayotgan bo`lsa-da, ammo tashqaridan hech kim ular bilan qo`shilishga jur`at eta olmas edi.


text:
Shunga qaramay, Isoni Rabbim deb tan olib, jamoatga qo`shilgan erkak va ayollarning soni tobora ortib borar edi.


text:
Butrus o`tib ketayotganda, hech bo`lmasa uning soyasi ba`zilar ustiga tushsin deb, xastalarni ko`chalarga chiqazib, zambil va karavotlarga yotqizib qo`yishar edi.


text:
Tevarakdagi shaharlar aholisi ham Quddusga ko`plashib kelib, o`zlarining kasal va yomon ruhlardan qiynalgan odamlarini keltirar edilar. Qiynalganlarning hammasi esa shifo topar edilar.


text:
Shuning ketidan oliy ruhoniy va uning sadduqiy mazhabidagi barcha maslakdoshlarining g`ashligi keldi.


text:
Lekin Xudovandning farishtasi kechasi zindonning eshiklarini ochib, ularni tashqariga chiqarib qo`ydi.


text:
Boringlar, ma`badga chiqib, bu abadiy hayot so`zlarining barini xalqqa aytaveringlar! dedi farishta.


text:
Havoriylar bu so`zga quloq solib, erta tong ma`badga kirib ta`lim bera boshladilar. Shu paytda oliy ruhoniy va u bilan birga bo`lganlar kelib, Isroil o`g`illarining oqsoqollar majmui bo`lgan Oliy Kengashni yig`ilishga chaqirdilar, havoriylarni keltirish uchun zindanga odam yubordilar.


text:
Biz qamoqxonani butun ehtiyotkorlik bilan qulflangan va qorovullarni eshiklar oldida turgan holda ko`rdik, Lekin ochib qaraganimizda, ichkarida hech kimni topmadik, degan xabarni berdilar.


text:
Ma`bad mirshabboshisi va barcha oliy ruhoniylar bu so`zlarni eshiiib, hayron bo`lishdi. Bu nima bo`lishi mumkin? deb o`ylanib qoldilar.


text:
O`sha paytda bir odam xabar olib kelib: Mana, sizlar zindanga tashlagan odamlar ma`badda xalqqa ta`lim berib yurishibdi, dedi.


text:
Mirshabboshi xizmatchilari bilan birga borib, ularni olib keltirdi. Xalq bizlarni toshbo`ron qilar, deb qo`rqqanlari uchun ularga zo`rlik ishlatmadilar.


text:
Havoriylarni olib kelib, Oliy Kengash huzurida turg`izib qo`yishdi. Oliy ruhoniy ularni so`roq qildi:


text:
Bu ism asosida ta`lim bermanglar, deb sizlarga qattiq taqiq qilmaganmidik? Mana, ta`limotingiz bilan Quddusni to`ldirib yubordingizlar va bu Odamning qonini bizning bo`ynimizga tushirmoqchisizlar, dedi.


text:
Isroil xalqi gunoh qilishdan qaytib kechirim topsin, deb Xudo Isoni yuksaltirib, O`zining o`ng tomoniga o`tqazib, Sarvar va Xaloskor qilib qo`ydi.


text:
Bizlar bu ishlarning guvohlarimiz. Shuningdek, Xudoga itoat qilganlarga nasib bo`ladigan Muqaddas Ruh ham guvohlik qilmoqda, dedilar.


text:
Lekin farziy mazhabidagi bir Tavrot tafsirchisi, butun xalqning hurmatini qozongan Gamaliel ismli bir kishi Kengashda o`rnidan turib, havoriylarni qisqa vaqtga tashqariga chiqazib turishni buyurdi.


text:
So`ng Kengash a`zolariga xitob qildi: Ey Isroil yerlari, bu odamlardan ehtiyot bo`linglar! Sizlar nima qilmoqchisizlar? Mana, bundan oldin o`zini bir buyuk kishidek ko`rsatgan Fevda paydo bo`ldi-ku, unga esa qariyb to`rt yuz kishi qo`shildi. U o`ldirildi, unga qo`shilganlarning hammasi esa tarqab, yo`qolib ketishdi.


text:
Undan keyin, aholini ro`yxatga olish o`tkazilgan vaqtda jalilalik Yahudo paydo bo`lib, ancha xalqni orqasidan ergashtirib bordi. Lekin u ham halok bo`ldi va unga ergashganlarning barchasi tarqab ketishdi.


text:
Endi sizlar bu odamlardan qo`l tortinglar, deyman, ularni qo`yib yuboringlar! Chunki agar bu qilingan tashabbus, bu harakat inson ishi bo`lsa, vayron bo`ladi.


text:
Lekin agar Xudodan bo`lsa, sizlar uni buzolmaysizlar. Yana siz ham Xudoga qarshi urush qilganlardan bo`lib qolmanglar!


text:
Kengash a`zolari Gamalielning maslahatiga ko`nishdi. Havoriylaarni chaqirib, ularni kaltaklashga buyurishdi. So`ng Iso nomidan so`zlashlarini taqiqlab, ularni qo`yib yuborishdi.


text:
Havoriylar esa, Rabbimiz Iso nomi uchun haqoratga sazovor bo`ldik, deb quvonib, Kegashdan chiqib ketishdi.


text:
Ular har kuni ma`badda va xonadonlarda ta`lim berish, Iso Masih haqidagi Xushxabarni yoyishdan tinmas edilar.


text:
Iso shogirdlari ko`payib borayotgan o`sha kunlarda yunon tilida so`zlashuvchi yahudiylar orasidan yerli yahudiylarga qarshi norozilik yuz berdi, chunki kundalik ehtiyojlarini ulashib berayotganda, ularning beva ayollari e`tiborsiz qolardilar.


text:
Ana shu sababli, o`n ikki havoriy Iso shogirdlarining jamini chaqirib, bunday dedilar: Biz Xudoning kalOmini yoyish ishini chetda qoldirib, dasturxonga xizmat qilishimiz yaxshi emas.


text:
Ey birodarlar, endi sinalgan hamda Muqaddas Ruh va hikmatga to`lib-toshgan yetti kishini orangizdan tanlab olinglar; ularni bu xizmatga tayin etamiz.


text:
Bu taklif butun jamoatga ma`qul tushdi. Imoni komil va Muqaddas Ruhga to`lgan Stefan ismli odamni, shuningdek, Filip, Proxor, Nikanor, Timon, Parmen va yahudiy diniga kirgan antioxiyalik Nikolayni sayladilar.


text:
Ularni havoriylar oldiga turg`izib qo`ydilar. Havoriylar esa ularning bashiga qo`llarini qo`yib duo qildilar.


text:
Shunday qilib, Xudoning kalomi yoyilgan sari, Quddusdagi Iso shogirdlarining soni nihoyatda ko`payib borar edi. Ayniqsa, ruhoniylardan ko`pchilik imonga bo`ysunishar edi.


text:
Bu payt imoni komil va ilohiy qudratga to`lgan Stefan xalq orasida buyuk va ajoyib mo``jizalar ko`rsatar edi.


text:
Erkinlar Sinagogasi degan yahudiy jamoasidan ba`zilari, shuningdek, Kirineya, Iskandariya, Kilikiya va Asiyadan bo`lgan bir qancha kishilar Snefan bilan bahsga kirishdilar.


text:
Shunda ba`zi odamlarni gijgijlab: Buning Muso va Xudoga qarshi kufr so`zlari aytganini eshitdik, deb aytishga ko`ndirdilar.


text:
El - xalqni va oqsoqollar bilan ulamolarni qo`zg`ab, Stefanga hujum qilishdi-yu, uni tutib olib, Oliy Kengashning qoshiga sudrab kelishdi.


text:
Soxta guvohlarni yollab, ularga bunday degizdilar: Bu odam hadeb shu muqaddas ma`bad va Tavrotni yomonlab yuribdi-ku.


text:
Nosiralik Iso bu joyni xarob qiladi va Musoning bizlarga bergan urf-odatlarni o`zgartiradi, deb aytganini eshitdik.


text:
Shu payt Oliy Kengashda o`tirganlarning hammasi Stefanga tikilib qarab, uning yuzi bir farishtaning yuziga o`xshab qolganini ko`rishdi.


text:
Stefan so`z boshladi: Ey erlar, birodarlar va otalar, tinglanglar! Otamiz Ibrohim Horon shahriga ko`chib o`rnashishidan avval, hali Mesopotamiyada bo`lganida, ulug`vor Xudovand unga zohir bo`lib:


text:
O`shanda Ibrohim xaldeylarning yurtidan chiqib, Horon shahrida istiqomat qildi. Otasi o`lgandan keyin, u yerdan sizlar yashayotgan bu yerga Xudo uni ko`chirdi.


text:
Bu yerda unga oyoq qo`yadigan biron parcha yerni bermadi. Lekin hali uning bolasi yo`q ekan, Xudo yurtni unga va uning zurriyotiga mulk qilib berishni va`da etdi.


text:
Xudo uning zurriyoti begona yurtda g`ariblarcha yashab, to`rt yuz yil qul bo`lib jabr-zulm ko`rajagini bildirdi.


text:
Ularni qul qilib olgan xalqni esa Men hukm qilaman. Shundan keyin ular u yerdan chiqib, bu yerda Menga xizmat qiladilar, dedi Xudo.


text:
So`ngra ularga sunnat ahdini berdi. Ibrohim esa Ishoq ismli o`g`il ko`rib, uni sakkiz kunligida sunnat qildi. Ishoq ham Yoqub bilan, Yoqub esa o`n ikki qabilamiz otalari bilan shunday yo`l tutdi.


text:
Xudo Yusufni butun qayg`ularidan xalos qilib, unga hikmat berdi, uni Misr podshohi Fir`avnning himmatiga sazovor etdi. Fir`avn uni Misr va butun saroyi ustidan hokim qilib qo`ydi.


text:
Undan so`ng butun Misr va Kan`on o`lkalari bo`ylab qahatchilik yuz berdi -yu, buyuk qayg`u davri boshlandi. Otalarimiz oziq-ovqat topmaydigan bo`lishdi.


text:
Ikkinchi gal borganlarida esa, Yusuf aka-ukalariga o`zini tanitib qo`ydi. Shu yo`sinda Yusufning avlodi Fir`avnga ma`lum bo`lib qoldi.


text:
Yusuf ham xabar yuborib, otasi Yoqubni va yetmish besh nafardan iborat butun urug`-aymog`ini chaqirtirib oldi.


text:
So`ngra jasadlari Shakam shahriga keltirilib, shakamlik Hamo`r o`g`illaridan Ibrohimning kumush pulga sotib olgan maqbarasiga dafn etildilar.


text:
Xudo Ibrohimga bergan qasamli va`dasini bajo keltirish vaqti yaqinlashganda, Isroil xalqi Misrda unib-o`sib ko`paygan edi.


text:
Bu podshoh avlodimizga qarshi nayrang ishlatdi, ota-bobolarimizga jabr-jafo o`tkazdi. Go`daklarini tashlab, ularni o`limga mahkum etishga majbur qildi


text:
Muso qirq yoshga to`lganda, uning yuragida birodarlari Isroil o`g`illarini ko`rish orzusi tulg`ildi.


text:
Ozor tortayotgan bir odamni ko`rganida, uning tarafini olib, misrlikni o`ldirdi, ranjiganning o`chini oldi.


text:
Xudo men orqali ularga najot berishini birodarlarim tushunar, deb o`ylagan edi. Lekin ular tushunmadi.


text:
Ertasi kuni Muso urishayotganlarni ko`rib qoldi. Ularni yarashishga undab: Sizlar birodarsizlar; nega bir-birovlaringizga ozor beryapsizlar? dedi.


text:
Lekin birodariga ozor berayotgan odam Musoni itarib: Kim seni ustimizga boshliq va qozi qilib qo`ydi?


text:
Bu so`zlarni eshitib, Muso qochib ketdi. Midyon diyorida musofir bo`lib yashab, u yerda ikki o`g`il ko`rdi.


text:
Qirq yil to`lgandan keyin, Sinay tog`i sahrosida yonayotgan butaning alangasi ichidan Musoga Xudovadning farishtasi zohir bo`ldi.


text:
Men otalaringning Xudosiman, Ibrohim, Ishoq va Yoqubning Xudosiman, dedi. Muso esa qo`rquvdan titrab, qarashga jur`at eta olmas edi.


text:
Men Misrda bo`lgan xalqimning musibatini ko`rib, nolasini eshitdim va ularni halos qilish uchun osmondan tushdim. Endi bor, Men seni Misrga yuboraman.


text:
Odamlar: Seni kim boshliq va qozi qilib qo`ydi? deb rad etganlari ana shu Muso edi. Butada Musoga zohir bo`lgan farishta orqali Xudo musoni boshliq va xaloskor qilib yubordi.


text:
Isroil xalqini Misr diyoridan chiqargan, u yerda, Qizil dengizda hamda qirq yil sahroda ajoyib mo``jizalar yaratib yurgan o`sha Muso edi.


text:
Bu orada Isroil o`g`illarga: Rabbingiz Xudovand sizlarga birodarlaringiz orasidan men kabi bir Payg`ambar zohir qilgay, Unga quloq solingizlar degan o`sha Muso edi.


text:
Sahroda Xudoning ummati oldida bo`lgan, Sinay tog`ida farishtining huzurida hamda ota-bobolarimiz huzurida turgan o`sha Muso edi. Farishta bizga etkazish uchun Musoga hayotbaxsh kalomlar bergan edi.


text:
Ammo ota-bobolarimiz unga bo`ysunishni istamay, rad qilishdi, ko`ngillarini Misr tomon moyillantirishdi.


text:
Horunga: Bizlarga bosh bo`ladigan xudolar yasa, chunki bizni Misr yeridan chiqargan Musoga nima bo`lganini bilmaymiz, deyishdi.


text:
O`sha kunlarda bir buzoqni yasadilar. Butga qurbonlik so`yib, o`z qo`llari yaratganidan quvonib ketdilar.


text:
Xudo esa ulardan yuz o`girib, osmon jismlariga topinishga ularni topshirib qo`ydi. Payg`ambarlarning kitobida yozilganidek: Ey Isroil xonadoni! Qirq yil sahroda kezganlaringizda, qurbonliklar so`yib, Menga tasadduq berdingizmikin?


text:
Sizlar-ku ilohingiz Malukning chodirini, Xudoyingiz Kayvonning yulduzini ko`tarib yurdingizlar. O`zlaringizga but timsollarini yasab, Ularga sig`inib sajda qildingizlar. Shu sababli Men sizlarni Bobildan nariga surgun qilaman.


text:
Sahroda otalarimizning shahodat chodiri bor edi. Bu chodir xuddi Xudoning Musoga buyurgan tasvirida yasalgan edi.


text:
Chodirni qabul qilgan otalarimiz Nabi Yasu bilan birga yurishdi. Xudo quvgan xalqlarning mol-mulkini egallab olgan sayin, chodirni o`zlari bilan olib borishardi. Dovudning kunlariga qadar chodir oralarida qoldi.


text:
Shunga qaramasdan, Xudoyi Taolo inson qo`li bilan qurilgan ma`badlarda yashamaydi. U payg`ambar og`zi ila aytganki:


text:
Osmon Mening taxtim, Yer esa poyandozim ekan, Sizlar Menga qanday uy qurasizlar? deb aytadi Xudovand, Yoki Mening orom topishim uchun qanday maskan bor ekan?


text:
Ey ensasi qotganlar! Yuragi va quloqlari sunnat bo`lmaganlar! Otalaringiz kabi sizlar ham doimo Muqaddas Ruhga qarshi turasizlar.


text:
Otalaringiz payg`ambarlardan qaysi birinii quvg`in qilishmagan? Solih Kishining kelishini bashorat qilib aytganlarni ham o`ldirishgan-ku. Sizlar ham endi O`shaning xoinlari va qotillari bo`lib qoldingizlar.


text:
Kengash a`zolari bu so`zlarni eshitgach, quturib jo`shib, Stefanga qarshi tishlarini g`ijirlatdilar.


text:
Muqaddas Ruhga to`lgan Stefan esa osmonga tikilib qarab, Xudoning ululg`vorligini va Xudoning o`ng tomonida turgan Isoni ko`rdi.


text:
Mana, men osmonning ochilib ketganini va Xudoning o`ng tomonida turgan Inson O`g`lini ko`ryapman! dedi.


text:
Uni shahardan tashqariga sudrab chidib, toshbo`ron qilishdi. Unga qarshi guvohlikka o`rganlar esa kiyimlarini Shoul degan bir yigitning poyiga qo`yishdi.


text:
Oxiri tiz cho`kib, baland ovoz bilan xitob qildi: Yo Rabbiy, bu gunohni ularga qo`yma! Shuni aytib, jon berdi.


text:
Stefanning o`ldirilishini Shoul ma`qullagan edi. O`sha kunning o`zida Quddusdagi imonlilar jamoatiga qarshi keskin quvg`in davri boshlandi. Havoriylardan boshqa hamma Yahudiya va Samariyaning har xil joylariga tarqab ketdilar.


text:
Shoul esa imonlilar jomoatini talon-taroj qilar edi. Uyma-uy yurib, erkakmi, xotinmi, hammani sudrab qamoqxonaga berar edi.


text:
Chunki yomon ruhlarga giriftor bo`lgan ko`p kishilardan ruhlar baland ovoz bilan baqirib chiqar, anchagina sholu cho`loqlar esa shifo topardi.


text:
Samariya shahrida sehrgarlik qilgan, o`zini buyuk bir odam qilib ko`rsatib, shahar aholisini hayratda qoldirib kelayotgan Simun ismli bir kishi bor edi.


text:
Simun ancha vaqtdan beri o`zining sehr-jodu ishlari bilan xalqni hayratda qoldirib kelgani uchun, hamma unga quloq berishar edi.


text:
Lekin Xudoning Shohligi va Iso Masih to`g`risidagi Xushxabarni keltirgan Filipni tinglashib, ko`p erkak va xotin uning so`ziga ishondi va suvga cho`mib imon keltirdi..


text:
Simunning o`zi ham ishonib, suvda imon keltirdi. U Filipning qilayotgan ajoyib va qudratli mo``jizalarini ko`rgan sayin hayratga tushib, Filipdan ajralmaydigan bo`lib qoldi.


text:
Quddusda qolgan havoriylar esa, samariyaliklar ham Xudoning kalOmini qabul qilibdi, deb eshitganlarida, Butrus bilan Yuhannoni ularning oldiga yuborishdi.


text:
Butrus bilan Yuhanno u yerga kelgach, samariyalik imonlilar Muqaddas Ruhni qabul qilishi uchun ibodat qilishdi.


text:
Chunki ularning birortasiga ham Muqaddas Ruh tushmagan edi. Ular Isoni Rabbimiz deb tan olib, suvda imon keltirishgan edi, xolos.


text:
Menga ham bu qudratni beringlar, toki, kimning boshiga qullarimni qo`ysam, Muqaddas Ruhni qabul qiladigan bo`lsin! dedi.


text:
Lekin Butrus unga: Kumushing sen bilan birga halok bo`lsin: sen Xudoning hadyasini pul bilan olish mumkin deb xayol qilding, dedi.


text:
Simun bunga javoban: Men uchun sizlar Rabbingizga yolvorib sig`ininglar, tag`in aytganlaringizdan biri boshimga tushmasin! dedi.


text:
Butrus bilan Yuhanno u yerda Xudoning kalOmini va`z qilib, shahodat bergandan keyin, Samariyaning yana ko`p qishloqlariga Xushxabarni etkazib, Quddusga qaytib ketdilar.


text:
Shu paytda Filipga Xudovandning farishtasi gapirib: O`ringdan tur va janub tomon, Quddusdan G`azaga boradigan sahro yo`liga bor! dedi.


text:
Filip esa yo`lga ravona bo`ldi. O`sha vaqtda Habashiston malikasi Kandakining vaziri, malikaning butun xazinalari mudiri bo`lgan habashistonlik bir amaldor o`z vataniga qaytib ketayotgan edi. U Xudoga topinish uchun Quddusga borib kelgan,


text:
Filip habashning oldiga chopib bordi. Uning Isha`yo payg`ambarning kitobini o`qib turganini eshitib: O`qiyotganingni tushunyapsanmi? deb so`radi.


text:
Menga yo`l-yo`riq ko`rsatuvchi bo`lmasa, qanday tushuna olaman? dedi habash. Filipdan o`z yoniga chiqib o`tirishni iltimos qildi.


text:
Uning Tavrotdan o`qiyotgan joyi esa bu edi: U qo`y kabi bo`g`izlashga etaklandi. Qo`zi jun qirquvchisi oldida qanday indamay tursa, U ham O`z og`zini ochmadi.


text:
U xo`rlanib haqqoniyatdan mahrum bo`ldi, Yer yuzidagi umriga xotima berildi. Uning nasl - nasabini kim zikr etur?


text:
Amaldor Filipga qarab: Sendan imtimos qilaman, payg`ambar buni kim haqida aytyapti? O`zi haqidami yoki boshqa kishi haqidami, menga aytchi, dedi.


text:
Yo`lda davom etib ketayotganlarida, suv bor bir joyga keldilar. Amaldor: Mana, suv! Mening cho`mib imon keltirishimga nima to`sqinlik qiladi? dedi.


text:
(Filip unga: Agar butun qalbing bilan ishonsang bo`ladi, dedi. Amaldor: Iso Masih Xudoning O`g`li deb ishonaman, dedi.)


text:
Ular suvdan chiqqach, Muqaddas Ruh (amaldorning ustiga tushib keldi va Xudovandning farishtasi) Filipni ko`tarib ketdi. Amaldor boshqa uni ko`rmadiyu, quvonib o`z yo`lida davom etdi.


text:
Filip Ashdo`d shahrida paydo bo`ldi va Kesariyaga kelguncha yo`l yurib, hamma shaharlarda Xushxabarni targ`ib qildi.


text:
Shoul hali ham Iso Masihning shogirdlariga qarshi qatlu qirg`in tahdidlari bilan nafas olib yurar edi. U oliy ruhoniyning huzuriga borib,


text:
Damashq shahridagi yahudiy ibodatxonalari uchun maktublar so`radi. Bu ma`limotning izidan borayotgan kimsani topsa, u erkak yoki xotin bo`lishidan qat`i nazar, kishanlab Quddusga keltirmoq niyatida edi.


text:
Shoul: Yo Rabbiy, Sen kimsan? dedi. Men sen quvg`in qilayotgan Isoman. Nishga qarshi tepishing qiyin, dedi U.


text:
Shoul vahimlanib, titroq bilan: Yo Rabbiy , nima qilishimni buyurasan? dedi. Iso unga: Qani, o`ringdan turib shaharga kir, unda nima qilishing kerakligi senga aytiladi, dedi.


text:
Shoul yerdan turib ko`zlarini ochganda, hech narsa ko`rinmas edi. Uni qo`lidan tutib, Damashq shahriga keltirdilar.


text:
Damashq shahrida Hananiya degan Isoning shogirdi bor edi. Rabbimiz Iso vahiyda unga ko`rinib: Ey Hananiya! dedi. Labbay, Rabbim! dedi u.


text:
Rab unga dedi: O`rningdan tur va To`g`ri degan ko`chaga borib, Yahudoning uyidagi Tars shaharlik Shoul ismli odamni so`ragin. Shu mahalda u ibodat qilyapti.


text:
Vahiyda Hananiya ismli bir odam uning yoniga kelganini va ko`zlari ochilishi uchun qo`llarini uning boshiga qo`yganini qo`rdi.


text:
Hananiya javob berdi: Yo Rabbiy, bu odam Quddusda Sening azizlaringga qancha yomonlik qilgani haqida ko`p odamlardan eshimdim.


text:
Bu yerda ham Sening ismingni aytganlarning hammasini tutqunga solish uchun oliy ruhoniylardan ijozat olibdi-ku, dedi.


text:
Rabbimiz Iso unga shunday dedi: Sen boraver, mana bu odam Mening ismimni turli xalqlar, podshohlar va Isroil o`g`illari oldida ulug`lash uchun tanlangan qurolimdir.


text:
Hananiya borib o`sha uyga kirdi. Shoulnin boshiga qo`llarini qo`yib: Birodarim Shoul! Kelayotgan yo`lingda senga ko`ringan Rabbimiz Iso, ko`zlaring yana ko`rishi va Muqaddas Ruhga to`lishing uchun meni yubordi, dedi.


text:
O`sha zahoti Shoulning ko`zlaridan parda tushganday bo`lib, ko`ra boshladi. O`rnidan turiboq, suvga cho`mib imon keltirdi. So`ng ovqat yeb, quvvatga kirdi.


text:
Eshitganlar esa hayratda qolib: Quddusda bu ismni aytganlarni qirib tashlagan, kishanlab oliy ruhoniylarga olib borish uchun bu yerga kelgan uning o`zi emasmi? deb aytishardi.


text:
Shoul esa tobora nufuzini oshirib borardi. Isoning Masihligiga doir ishonarli dalillarni olg`a surib, Damashqda turgan yahudiylarni dovdiratib qo`yardi.


text:
Uni o`ldirish uchun kechayu kunduz shahar darvozalari oldida poylab turishar edi. Lekin ularning qasdi Shoulga ayon bo`ldi.


text:
Shoul Quddus shahriga yetib borgach, u yerdagi Iso shogirdlariga qo`shilib, inoqlashishga urindi. Lekin uning Iso shogirdi bo`lganiga hech kim ishonmay, undan qo`rqishardi.


text:
O`shanda Barnabo Shoulni havoriylarning huzuriga boshlab keldi va uning yo`lda Isoni qanday ko`rib, Iso unga nima deb so`zlaganini, Damashqda Iso nomi bilan qanday dovyuraklik bilan va`z aytganini ularga aytib berdi.


text:
Bundan keyin Shoul endi ular bilan birga yuradigan bo`lib, Quddusda Rabbimiz Isoning nomi bilan qo`rqmasdan targ`ibot qilardi.


text:
Yunon tilida so`zlashuvchi yahudiylar bilan ham suhbatlashib bahslashardi. Ular esa Shoulni o`ldirish payiga tushdilar.


text:
Shunday qilib, Yahudiya, Jalila va Samariya yurtlari bo`ylab imonlilar jamoati tinchlikka erishdi, Jamoat Xudodan qo`rqib tobara rivoj topar, Muqaddas Ruhdan jasurlanib, son jihatdan ko`payib borardi.


text:
Butrus unga: Yeney, Iso Masih senga shifo beryapti. O`rningdan tur, ko`rpa-to`shagingni yig`ib qo`y! dedi. Yeney o`sha zahoti o`rnidan turib ketdi.


text:
Lo`d shahri va Sharon dalasida yashaganlarning hammasi u kishining holini ko`rdi-da, Isoni Rabbimiz deb tan olib, imon keltirdilar.


text:
Yaffada Isoning shogirdi bo`lgan Tavita ismli bir ayol bor edi. Bu otning tarjimasi ohu demakdir. Bu ayol ixlosmandlik bilan xayrli ishlarga berilib, ko`p sadaqa qilar edi.


text:
Lo`d shahri Yaffaga yaqin bo`lgani uchun, Butrusning u erla ekanini eshitib qolgan shogirdlar uning huzuriga ikki kishini yuborib: Tezda bizning oldimizga kelgin! deb iltimos qilishdi.


text:
Butrus o`rnidan qo`zg`alib, ular bilan birga ketdi. Uyga yetib kelgach, uni boloxonaga olib kirishdi. Butun bevalar uning yoniga to`planib, dod-faryod qilar, Ohuning tirikligida tikkan ko`ylak va jomalarini ko`rsatishardi.


text:
Butrus esa hammani tashqariga chiqazgandan keyin, tiz cho`kib ibodat qildi va jasadga qarab: Tavita, o`rningdan tur! dedi. Shunda ayol ko`zlarini ochdi-da, Butrusni ko`rib, rostlanib o`tirdi.


text:
Butrus qo`lini uzatib, uni turg`izib qo`ydi. So`ng imonlilar bilan beva ayollarni chaqirib, tirik holdagi ayolni ularga topshirdi.


text:
butun xonadoni bilan Xudodan qo`rqadigan dindor bir odam edi. Xalqqa ko`pdan - ko`p sadaqa berib, doimo Xudoga ibodat qilardi.


text:
Bir kuni tushdan so`nggi soat uchlar chamasida Xudoning bir farishtasi uning oldiga kelganini u vahiyda ochiq ko`rdi. Farishta unga dedi: Korniliy!


text:
 Labbay, Hazrat? dedi Korniliy, unga vahima bilan tikilib. Farishta dedi: Qilgan ibodatu sadaqalaring Xudo huzurida ijobat bo`ldi.


text:
U uyi dengiz bo`yida bo`lgan Simun ismli ko`nchinikida mehmon bo`lib turibdi. (Uning senga aytadigan so`zlaridan o`zing bilan butun xonadaning najot topasizlar.)


text:
Unga gapirgan farishta ketgandan so`ng, Korniliy xizmatkorlaridan ikkisini va uning xususiy vazifadori bo`lgan dindor bir askarni chaqirdi.


text:
Ertasi kuni tush chamasida, bu odamlar yo`l yurib shaharga yaqinlasharkanlar, Butrus ibodat qilish uchun tomga chiqdi.


text:
U och qolganini his etib, ovqat yegisi keldi. Ovqatni tayyorlar ekanlar, u ruhlanib o`zini yo`qotdi.


text:
Osmon ochilib, katta ro`molga o`xshash idish to`rt burchagidan osilgan holda pastga tushib kelayotganini ko`rdi.


text:
Ro`molning ichida yerga xos har xil to`rt oyoqli va sudraluvchi hayvonlar hamda ko`kda uchuvchi qushlar bor edi.


text:
Butrus gangib qolgan edi. Men ko`rgan vahiyning nima ma`nosi bor ekan, deb o`ylab turganida, Korniliy tomonidan yuborilgan odamlar Simunning uyini surishtirib darvoza bo`sag`asida to`xtab qolishdi.


text:
Butrus esa hanuz vahiyni o`ylab, mulohazaga cho`mib o`tirardi. Muqaddas Ruh unga: Mana, uch kishi seni izlayapti.


text:
O`rningdan turgin-da, pastga tush va hech shubha qilmasdan ular bilan birga borgil, chunki ularni Men yubordim, dedi.


text:
Butrus pastga tushib, Korniliy tomonidan yuborilgan odamlarga: Sizlar izlayotgan odam men bo`laman. Nima yumush bilan bu yerga keldingizlar? dedi.


text:
Ular Butrusga: Korniliy ismli, butun yahudiy xalqi orasida yaxshi nom chiqargan, solih, Xudodan qo`rqadigan bir yuzboshi bor. Muqaddas farishma unga, seni o`z uyiga chaqirtirib, aytganlaringga quloq berishini buyuribdi, deyishdi.


text:
Shunda Butrus ularni ichkariga chorlab, mehmon qildi. Ertasi kuni Butrus joyidan qo`zg`alib, kelganlar bilan yo`lga chiqdi. Yaffadagi imonlilardan ba`zi odamlar ham unga hamroh bo`ldi.


text:
Ikkinchi kuni Kesariyaga kelishdi. Korniliy esa o`z qarindoshlari va yaqin do`stlarini bir joyga to`plab, ularni kutib turardi.


text:
Ularga aytdi: Boshqa qabila kishisi bilan aloqa qilish, inoqlashish yahudiy bir odam uchun joiz emasligini bilasizlar. Lekin Xudo hech bir odamni iflos yoki harom deb hisoblamaslik lozimligini menga ko`rsatdi.


text:
Shuning uchun men chaqirilganimda, so`z qaytarmay keldim. Endi aytinglar-chi, nima uchun meni chaqirdingizlar?


text:
Korniliy so`z boshladi: Bundan to`rt kun avval, sal - kam ayni shu mahalda men uyimda ro`za tutardim. Soat uchda ibodat qilayotganimda, birdaniga porloq kiyimli bir odam ro`paramda paydo bo`ldi.


text:
Endi Yaffaga odam yubor, dengiz bo`yidagi ko`nchi Simunning uyida mehmon bo`lib turgan Butrus laqabli Simunni chaqirtir. Uning senga aytadigan so`zlari bor, dedi.


text:
Men ham o`sha zahoti sening oldingga odamlarni yubordim va xayriyat, kelganing yaxshi bo`ldi - da. Endi Xudo buyurgan so`zlarining hammasini tinglash uchun biz barchamiz bu yerda Xudoning huzurida hozirmiz.


text:
balki Undan qo`rqqan va to`g`rilik ila ish tutgan hammani millatiga qaramay qabul qilishini men endi chinakamiga tushundim.


text:
Xudo O`z kalOmini Isroil o`g`illariga yuborib, Iso Masih nomidan tinchlik mujdasini e`lon qildi. Iso Masih esa hammaning Rabbidir.


text:
Yahyo payg`ambar va`z qilib, xalqni suvda tavba qildirib yurganidan keyin, Jaliladan boshlab butun Yahudiya yurti bo`ylab sodir bo`lgan voqealarni sizlar bilasizlar.


text:
Nosira shahridan chiqqan Isoni Xudo yubordi. Xudoning O`zi Iso bilan birga bo`lgani uchun, U Muqaddas Ruh va qudratga to`lgan holda ezgulik qilar, iblisning zolim hukmi ostida qiynalib yurganlarning hammasini sog`aytirar edi.


text:
Mana biz yahudiylarning mamlakatida va Quddus shahrida Isoning qilgan barcha ishlariga guvohmiz. Uning O`zini esa yog`ochga osib o`ldirdilar.


text:
Iso tirilganidan keyin butun xalqqa emas, balki Xudo oldindan tanlagan, U bilan yeb-ichgan shohidlarga bizlargagina zohir bo`ldi.


text:
Xudo Isoni tirigu o`liklarni hukm qiluvchi etib tayinlagan. Bu haqda guvohlik berib, xalqqa va`z aytishimizni Xudoning O`zi buyurgan.


text:
Isoga inongan har bir kishining gunohlari Uning nomi bilan kechiriladi, deb qadimiy payg`ambarlarning hammasi ham shahodat berganlar.


text:
Butrus bilan birga kelganlar Isoga ishongan yahudiylar edi. Muqaddas Ruh g`ayriyahudiylarga ham nasib bo`lganini ular ko`rib, hayratda qoldilar.


text:
Chunki u kishilarning yangi tillarda so`zlashib, Xudoni ulug`layotganlarini eshitib turishardi. Shunda Butrus so`z oldi:


text:
Xuddi bizlar kabi Muqaddas Ruhni qabul qilgan bu odamlarning suvga cho`mib imon keltirishiga kim mone bo`la olar ekan? dedi-yu,


text:
ularni Iso Masih nomi bilan cho`mdirishni buyurdi. Shundan keyin ular Butrusdan bir necha kun qolishini iltimos qilishdi.


text:
G`ayriyahudiylar ham Xudoning so`zini qabul qilibdi, degan xabar havoriylarning va Yahudiyadagi imonlilarning qulog`iga yetib keldi.


text:
Men Yaffa shahrida ibodat qilayotgan ekanman, o`zimni yo`qotib vahiy ko`rdim: mana, katta ro`molga o`zshash bir idish to`rt burchagidan osilgan holda osmondan tushib, to oldimgach kelayotgan ekan.


text:
Uning ichiga nazar solsam, yer yuzining to`rt oyoqli, vahshiy va sudraluvchi hayvonlarini hamda ko`kda uchuvchi qushlarni ko`rdim.


text:
Mana, o`sha zahoti Kesariyadan menga yuborilgan uch odam men turgan uyning ro`parasida to`xtab qoldi.


text:
Muqaddas Ruh esa hech shubhalanmay ular bilan birga borishimni aytdi. Shunday qilib, bu olti birodar ham menga hamroh bo`lishdi, ular bilan birga o`sha odamning uyiga kirdik.


text:
U esa uyida paydo bo`lgan farishtani qanday ko`rganini bizlarga aytib berdi. Farishta unga: Yaffaga odamlar yubor, Butrus laqabli Simunni chaqirtir.


text:
Men gapira boshlaganimdayoq, dastavval bizning ustimizga tushgan Muqaddas Ruh ularning ustiga ham tushib keldi.


text:
Shunda men Rabbimiz Isoning: Yahyo payg`ambar odamlarni suvga cho`mdirib tavba qildirgan, sizlar esa Muqaddas Ruhga cho`mdirilasizlar, degan so`zini esga oldim.


text:
Agar Xudo bizga bergan hadyani Rabbimiz Iso Masihga xuddi bizday inongan mana bularga ham bergan bo`lsa, unda men kim bo`ldimki, Xudoga qarshilik qila olsam?


text:
Bu so`zlarni eshitib, ular tinchlandi. Xudo g`ayriyahudiylarni ham tavba qildirib, abadiy hayot nasib qilar ekan, deb Xudoni olqishlashdi


text:
Stefanning o`ldirilishi bilan boshlangan quvg`in oqibatida tarqalib ketgan imonlilar shu orada Xudoning kalOmini yahudiylardan boshqa hech kimga bildirmay, Finikiya, Kipr va Antioxiyagacha yetib borgan edilar.


text:
Antioxiya shahriga kelgan ba`zi bir kiprlik va kirineyalik kishilar esa Rabbimiz Isoning Xushxabarini u yerdagi yunonlarga ham yetkazdilar.


text:
Rabbimizning kuchi ular orqali amal qilayotgani uchun ham ko`pchilik Isoni Rabbim deb imon keltirdi.


text:
Bu haqda Quddusdagi imonlilar jamoatining qulog`iga xabar yetib kelgach, Barnaboga Antioxiyaga borishni topshirdilar.


text:
Barnabo u yerga kelganida, Xudo inoyatining samarasini ko`rib quvondi. Rabbimiz Isoga chin ko`ngildan berilinglar, deb hammaga dalda berdi.


text:
U Muqaddas Ruh va imonga to`lgan, hushfe`l odam bo`lgani uchun, xalqning talay qismi Isoni Rabbim deb qabul qildi.


text:
Bir yil mobaynida ular imonlilar jamoati bilan to`planib, talay odamga ta`lim berishdi. Birinchi marta Antioxiya shahrida Iso shogirdlari Masihchi degan nomni oldilar.


text:
Ulardan Agav degani Muqaddas Ruhdan ruhlanib qad rostladi-da, butun dunyoda og`ir qahatchilik bo`lishini karomat qildi. (Bu voqea Qaysar Klavdiy davrida sodir bo`ldi.)


text:
Shunda shogirdlarning har biri qo`lidan kelganicha, Yahudiyada yashovchi imondoshlariga yordam yuborishga ahd qilishdi.


text:
Bu ahdni amalga oshirib, yig`ilgan nafaqalarni Barnabo va Shoul orqali jamoatning oqsoqollariga yuborishdi.


text:
Bu yahudiylarga yoqqanini ko`rib, uning ortidan Butrusni ham qo`lga oldi. Ana shu voqealar yahudiylar xamirturushsiz non yopadigan Fisih bayramida sodir bo`ldi.


text:
Hirod Butrusni zindonga qamab, Fisih bayramidan keyin xalq oldiga chiqarish niyati bor edi. Uni qo`riqlash uchun har biri to`rt askardan iborat to`rt dastaga topshirdi.


text:
Butrus shunday zindonda tutilarkan, imonlilar jamoati uning uchun ixlos bilan Xudoga ibodat qilar edi.


text:
Hirod uni chiqarmoqchi bo`lgan kundan avvalgi kechasi Butrus ikki askar o`rtasida, ikkita zanjir bilan kishanlangan holda uxlayotgan edi. Eshikning yonidagi qorovullar esa zindonni qo`riqlashar edi.


text:
Nogahon Xudovandning farishtasi Butrusning yonida paydo bo`lib, hujrada nur porladi. Farishta Butrusning biqiniga turtib: Tezroq o`rningdan tur! deb uni uyg`otdi. Shu ondayoq qo`llaridagi zanjirlar tushib ketdi.


text:
Butrus chiqib, uning orqasdan ketdi. Faqat farishta qilayotgan ishning o`ng yoki tush ekanini uqmay, vahiy ko`rayotganini o`ylar edi.


text:
Birinchi va ikkinchi qorovulxonalardan o`tib, shaharga chiqadigan temir darvozaga kelishdi. Darvoza o`zidan-o`zi ularga ochildi. Tashqariga chiqib, bir ko`chani bosib o`tishdi. Nogahonda Butrusning yonidagi farishta g`oyib bo`ldi.


text:
Butrus o`ziga kelgach: Endi men chindan ko`rdim, Rabbim farishtasini yuborib, meni Hirod qo`lidan va yahudiy xalqining butun qasd-adovatidan qutqazdi, dedi.


text:
U bo`lib o`tgan voqealarning farqiga yetgan zahoti Mark laqabli Yuhannoning onasi Maryamning uyiga yetib keldi. U yerda bir talay odam to`planib, ibodat qilayotgan edi.


text:
Butrusning ovozini tanib, sevinganidan darvozani ochmay ichkarika yugurib, uning tashrifini bildirdi.


text:
 Aqling joyidami? deyishdi ular qizga. Lekin qiz o`z aytganini tasdiqlayvergach, ular: Uning farishtasidir, deyishdi.


text:
Butrus ularning jim turishi uchun qo`li bilan imo qilib, Rabbimiz uni qanday zindondan chidarganini gapirib berdi. So`ng: Bularni Yoqub va boshqa birodarlarga bildiringlar! deb, u yerdan chiqdi-da, boshqa joyga ketdi.


text:
Hirod esa uni izlab topolmaganidan keyin qorovullarni so`roq qilib, o`lim jazosiga mahkum etdi. Shundan so`ng Hirod Yahudiyani tark etib, Kesariya shahriga bordi va u yerda bir muddat qoldi.


text:
U Tir va Sido`n aholisiga bor zahrini sochar edi. Ular esa o`zaro kelishib, uning huzuriga tashrif buyurishdi. Podshohning saroy noziri Blastani o`z tomonlariga ko`ndirib, sulh so`rashdi. Chunki ularning viloyati uchun zarur bo`lgan oziq-ovqat podshohning viloyatidan olinar edi.


text:
O`sha ondayoq Xudovandning farishtasi Hirodni urdi. U sharafni Xudoga bermagani uchun tanasini qurtlar kemirib, jon berdi.


text:
Barnabo bilan Shoul topshiriqni bajolagach, Mark laqabli Yuhannoni o`zlari bilan birga olib, Quddusdan qaytib kelishdi.


text:
Antioxiya shahridag imonlilar jamoatida ba`zi bir payg`ambarlar va muallimlar, chunonchi Barnabo, Qoracha laqabli Simun, kirineyalik Lutsiy, viloyat hokimi Hirod bilan birga tarbiyalangan Manohim va Shoul bor edilar.


text:
Bular diniy xizmatini o`tab, ro`za tutib turgan mahalda, Muqaddas Ruh gapirib: Barnabo bilan Shoulni Men saylagan ish uchun Menga ajratib beringlar! dedi.


text:
Shu tariqa, ular yana ro`za tutib va ibodat qilib bo`lgach, Barnabo bilan Shoulning boshiga qo`llarini qo`ygancha duo o`qib, ularni jo`natishdi.


text:
Barnabo bilan Shoul Muqaddas Ruh buyurganiga ko`ra yo`lga tushib, Selevkiya shahriga keldilar. U yerdan esa Kipr oroliga suzib ketdilar.


text:
Salamis shahriga kelib, yahudiylarning ibodatxonalarida Xudoning kalOmini targ`ib qildilar. Yuhanno ham ularning xizmatida edi.


text:
Ular butun orolni kezib chilib, Pafos shahriga yetib keldilar. U yerda sehrgar va soxta payg`ambar bo`lgan Baryeshu ismli bir yahudiyga duch keldilar.


text:
Baryeshu viloyat hokimi Sergiy Pavlusning xodimi edi. Aqlli odam bo`lgan hokim Barnabo bilan Shoulni chaqirtib, Xudoning kalOmini tinglamoqchi bo`ldi.


text:
Biroq Baryeshu ( boshqa oti bilan Alimo, ya`ni sehrgar) ularga qarshilik ko`rsatib, hokimni imondan toydirishga tirishardi.


text:
Ey iblis o`g`li! Yuraging har xil hiyla va ayyorlikka to`lgandir, har qanday haqiqat dushmanisan! Xudovandning to`g`ri yo`llarini chalkashtirishini bas qil!


text:
Va endi Xudovand senga qarshi qo`l ko`tardi. Sen ko`r bo`lasan va bir qancha vaqt quyoshni ko`rmaysan. Shu zahotiyoq bu odamning ko`zlari qorong`i-zimistonlikka ko`mildi. Endi u atrofni paypaslaganicha o`ziga yetaklovchi izlar edi.


text:
Pavlus va unga hamroh bo`lganlar Pafos shahridan suzib ketib, Pamfiliyaning Pergiya shahriga kelishdi. Yuhanno esa ulardan ajralib, Quddusga qaytib bordi.


text:
Ular Pergiyadan yana yo`lga chiqib, Pisidiya yurtidagi Antioxiya shahriga borishdi. Shanba kunida yahudiylarning ibodatxonasiga kirib o`tirishdi.


text:
Tavrot va Payg`ambarlar kitoblarilan qiroat tugagach, ibodatxonaning jamoaboshilari ularga kishi yuborib: Erlar, birodarlar, agar xalqqa beradigan nasihat so`zlaringiz bo`lsa, marhamat qilib aytinglar, deyishdi.


text:
Pavlus oyoqqa turdi va qo`li bilan ishora qilib: Ey Isroil erlari va barcha Xudodan ko`rqqanlar, tinglangiz! dedi.


text:
 Bu xalqning, Isroilning Xudosi ota - bobolarimizni tanladi. Ular Misr yerida, g`urbatda yashaganida, Xudo ularning martabasini baland qildi. So`ngra O`zining muzaffar qo`li bilan ularni u yerdan olib chiqdi.


text:
Kan`on mamlakatida yetti elatni halokatga yo`liqtirib, ularning zaminini Isroil xalqiga nasib qildi.


text:
Bu hol qariyb to`rt yuz ellik yil davom etdi. Shundan so`ng, Shomuil payg`ambar zamonigacha Xudo ularga qozilarni berdi.


text:
Buning izidan xalq podshoh talab qildi va Xudo Benyamin nasl-nasabidan Kish o`g`li Shoul degan mardni ularga qirq yil podshoh qilib berdi.


text:
Uni taxtdan tushirgandan keyin esa, ularga Dovudni podshoh qilib berdi. Xudo Dovud haqida shunday shahodat berdi: Men ko`nglimdagiday bir odamni Ishay o`g`li Dovudin topdim: butun istaklarimni u bajo keltiradi.


text:
Isoning kelishidan burun Yahyo payg`ambar butun Isroil xalqini tavba - tazarru qilishga va suvda imon keltirishga undab yurdi.


text:
Yahyo o`z faolliyatini yakunlayotganda: Sizlar meni kim deb hisobaysizlar? Men Masih emasman. Lekin mendan keyin Kelayotgan bor, ana men Uning choriq iplarini yechishga ham munosib emasman, degan edi.


text:
Ey erlar, birodarlar, ey Ibrohim naslidan bo`lganlar va orangizdagi barcha Xudodan qo`rqqanlar! Bu Najotkor haqidagi xabar endi sizlargacha yetib keldi.


text:
Quddusda yashovchilar bilan ularning rahnamolari Isoni tan olmadilar. Uni o`limga mahkum qilib, har shanba kuni tilovat qilinadigan payg`ambar so`zlarini o`zlari bajo keltirdilar.


text:
U haqida yozilgan butun oyatlarni shunday bajo keltirishgandan keyin, Uni yog`ochdan tushirib qabrga qo`ydilar.


text:
Iso O`zi bilan birga Jaliladan Quddusga borganlarga ancha kunlar davomida ko`rinish berib turdi. Endi ular xalq oldida Uning guvohlari bo`lib qolganlar.


text:
ularning bolalari bo`lmish bizlar uchun Isoni tiriltirish orqali amalga oshirdi. Zabur kitobining ikkinchi sanosida yozilganidek: Sen Mening O`g`limsan, Seni bugun tavallud ettirdim.


text:
Isoni tiriltirish va aslo chirishiga yo`l qo`ymaslik haqida esa Xudo Zaburda yana shunday degan: Men Dovudga va`da qilgan duolarimni Sizlarga muqarrar etib bergayman.


text:
Dovud Xudoning amri bilan o`z nasliga xizmat qilganidan keyin vafot etdi va ota - bobolari singari ko`milib, uning tanasi chirib ketdi.


text:
Endi ey birodarlar, mana shu sizlarga ma`lum bo`lsinki, ushbu Iso iomidan gunohlaringiz kechirilishi e`lon qilinmoqda.


text:
Sizlar Musoning Qonuniga amal qilib, oqlanishingiz mumkin emas edi. Endi esa Iso Masihga ishongan kishining har qanday gunohidan Xudo o`tadi.


text:
Faqat ehiyot bo`linglar, yana payg`ambarlar kitobida aytilgan bu so`zlar sizlarning boshingizga tushmasin:


text:
Ey xor qiluvchilar, qaranglar, Hayratda qolib halok bo`linglar! Siz yashayotgan kunlarda Men bir ish qilamanki, Uni sizlarga biron kishi aytib berganda edi, Unga hech inonmas edingizlar.


text:
Bundan so`ng Pavlus bilan Barnabo yahudiylarning ibodatxonasidan chiqib ketishdi. Xaloyiq ulardan bu haqda kelgusi shanba kuni yana so`zlashni iltimos qildi.


text:
Jamoat tarqalgandan keyin, yahudiylardan va Xudodan qo`rqib yahudiy diniga kirganlardan ko`pginasi Pavlus va Barnaboning orqasidan ergashdilar. Ular bu kishilar bilan suhbat qurib, Xudoning inoyatiga tayanib, imonda mahkam bo`lishga ishontirishardi.


text:
Lekin shuncha xaloyiqni ko`rgan yahudiylar hasadga to`lib, Pavlusning aytayotgan so`zlarini inkor qilgancha, haqoratga o`ta boshladilar.


text:
Shunda Pavlus bilan Barnabo jasorat bilan javob berib dedilar: Xudoning kalOmini birinchi navbatda siz, yahudiylarga targ`ib qilmoq kerak edi. Ammo sizlar Uni rad qilib,o`zlaringizni abadiy hayotga noloyiq ko`rdingizlar. Shundan buyon biz boshqa xalq vakillariga murojaat qilamiz.


text:
Chunki Xudovand Tavrotda bizga vasiyat qilib degan: Seni turli xalqlarga nur berishga qo`ydim, Zamin chetlariga qadar najot keltirgin deya.


text:
G`ayriyahudiylar buni eshitgandan so`ng sevinib, Rabbimizning kalOmini ko`kka ko`tarishdi, abadiy hayotga tayin bo`lganlarning hammasi esa imon keltirishdi.


text:
Biroq yahudiylar xudojo`y va e`tiborli ayollar va shuningdek, shaharning nufuzli odamlarini Pavlus va Barnaboga qarshi qo`zg`atib, ularni o`z yurtlaridan quvib chiqazdilar.


text:
Ikoniya shahrida Pavlus bilan Barnabo odatdagiday yahudiylarning ibodatxonasiga kirib, va`z aytdilar. Natijada yahudiy va yunonlardan juda ko`plari imon keltirdi.


text:
Lekin inonmagan yahudiylar majusiylarning yuraklarini zaharlab, ularni imonlilarga qarshi qo`zg`atdilar.


text:
Pavlus bilan Barnabo bo`lsa, ancha vaqt Rabbimiz Iso uchun jasorat bilan faoliyat ko`rsatardilar, Rabbimiz ham ularning qo`llari orqali ajoyib va mo``jizakor ishlar yaratib, O`zining inoyatli kalOmini tasdiqlar edi.


text:
Shunday qilib, shahar aholisi ikkiga bo`lindi: ba`zilari yahudiylar va ba`zilari havoriylar tomoniga o`tdilar.


text:
Yahudiylar va majusiylar o`z rahnamolari bilan kelishib, havoriylarga ozor berib, ularni toshbo`ron qilmoqchi bo`lishdi.


text:
Ular esa buni payqab qolib, Likaoniyaning Listra va Derviya shaharlari va atrofdagi viloyatga qochib ketishdi.


text:
Listra shahrida bir cho`loq kishi yerda o`tirar edi. U tug`ma mayib bo`lib, umrida aslo yurmagan edi.


text:
U Pavlusning aytayotgan so`zlarini tinglarkan, Pavlus unga ko`z tikib, darddan xalos bo`lish uchun imoni borligini payqadi.


text:
Ovozini baland qilib: Rabbim Iso Masih nomidan senga aytaman: oyog`ingda tikka tur! dedi. O`sha zahoti u kishi o`rnidan irg`ib turdida, yura boshladi.


text:
Xaloyiq Pavlus qilgan ishni ko`rib, Likaoniya tilida baralla: Tangrilar odam qiyofasida oldimizga tushibdi! deb baqira ketishdi.


text:
Shaharning tashqarisidagi Zevs ma`badining kohini esa shahar darvozalariga ho`kizlarni va gulchambarlarni olib kelib, xaloyiq bilan birga qurbonlik keltirmoqchi bo`ldi.


text:
Havoriylar Barnabo va Pavlus buni eshitgach, kiyimlarini yirtgancha, o`zlarini xaloyiqning orasiga otib:


text:
Erlar! deb baqirishdi. Nima uchun bu ishlarni qilyapsizlar? Biz ham sizlarga o`xshagan insonmiz! Sizlar bu soxta tangrilarga topinishdan qaytib, er, osmon, dengiz va undagi hamma narsani yaratgan barhayot Xudoga iltijo qilinglar. Mana biz sizlarga etkazayotgan Xushxabarimiz shu.


text:
shu bilan birga O`zini doimo oshkora qilib kelgan. Osmondan yog`ingarchilik va serhosil mavsumlar berib, rizq-ro`zingizni ta`minlab, yuraklaringizni baxt-saodatga to`ldirib, sizlarga ezgulik qilib kelgan.


text:
Havoriylar bu so`zlarni aytib bo`lib, olomonni zo`rg`a tinchitishdi va o`zlariga qurbonlik qilmaslikka ko`ndirishdi. ( Hamma uy-uylariga ketgandan so`ng, ular yana shu yerda ta`lim berishni davom ettrishdi.)


text:
Shu orada havoriylar jasorat bilan va`z aytib turganda, Antioxiya va Ikoniya shaharlaridan yahudiylar kelib, xalqni ulardan bosh tortishga undadilar.Ular biron xaqiqatni aytishgani yo`q, hamma so`zlari yolg`on, deb xalqning avzoyini buzib, Pavlusni toshbo`ron qildilar. Uni o'lgan hisoblab, shahardan tashqariga sudrab chiqdilar.


text:
Lekin shogirdari uning atrofiga to`planganda, Pavlus o`rnidan turib, shaharga qaytib kirdi. Ertasi kuni Barnabo bilan Derviya shahriga jo`nadi.


text:
Xushxabarni Derviya shahrida targ`ib qilib, ko`p shogird orttirishgandan so`ng, Listra, Ikoniya va Antioxiya shaharlariga qaytdilar.


text:
Yo`l-yo`lakay Iso shogirdlarining jonlariga jon qo`shib, imonda sobit bo`lishlari uchun dalda berardilar. Xudoning Shohligiga ko`p qayg`ulardan o`tib kirishimiz kerak, deb nasihat qilardilar.


text:
Har bir imonlilar jamoati uchun oqsoqollar tayin etdilar. Ro`za tutib, imonlilarni duo qilib, Rabbimiz deb qattiq ishonishgan Iso Masihning qaramog`iga ularni topshirdilar.


text:
 U joydan suzib, endi tamomlagan ishlari uchun Xudoning imoyatiga topshirilgan joy Antioxiyaga qaytib keldilar.


